
PIERRE DE LA RIVEY AU LECTEUR 


esnageant quelques heures de loisir, amy 
lecteur, j’ay faict français ce second et 
dernier volume des facecieuses nuicts du 
seigneur Straparole, lequel je te présente 
comme premières arres de mes bonnes volontez envers 
toy. Et jaçoit que la fraie , diction et liaison des 
sentences, qui sont assez mal cousues, n’ayent la 
grâce , facilité et gravité requise, si me suis-je toute- 
fois persuadé que ne le recevras de moindre affec- 
tion que jadis Jupiter receut la petite offrande que 
la pauvre vieille Bauce luy présenta, couronnant 
tout son chef d’un chapelet fait des premières feuilles 
et fleurs qui se trouvèrent devant ses doigts. Aussi 
serais tu ingrat et de mauvaise nature si, en recom- 
pense des peines que j’ay prinses pour te donner 
plaisir, tu me payais d’un mescontentement, attendu 
que je n’y suis tenu, et que ce que j’en fais procède 
au seul désir que j’ay te faire oblier par quelque 
plaisante raillerie l’ennuyeux chagrin auquel jus- 
ques icy la fréquence des guerres civilles t’a tous- 
jours entretenu. Tu liras donc aux heures de récréa- 
tion ce mien premier labeur, te promettant que. 



Digitized by Google 

où la pitié de quelque fable ouvrira tes yeux et 
poictrine aux larmes et sanglots, la gayeté des 
enigmes qui y sont meslez sçaura tant bien tem- 
pérer ce aueil, que de joye et allégresse elle essayera 
et appaisera ces pleurs et soupirs. Je n’ai exprimé de 
mot à mot la diction italienne, mais bien me suis 
je estudié t’expliquer les sentences et conceptions 
de l’autheur. Et où en cet endroict j’auray faict 
chose qui te soit de plaisir, je penseray avoir bien 
employé ma peine, qu’icy je te consacre et voue 
comme au dieu tutelaire de mes escritz. T’asseurant 
que si tant tu es abusé que ce commencement de mes 
labeurs te plaise , je te feray en bref jouyr de quel- 
que chose de meilleur et plus serieux. Adieu. 

Sonnet. 

Les discours amoureux de ces plaisantes fables , 

Où tu as meslangé tant et tant de beaux vers , 

Dont le sens ambigu , caché soubs mots couvers, 

En les assaisonnant les rend plus délectables. 

Ressemblent le ruby, et tels joyaux semblables, 
Qu’un orfèvre sçavant entre (es plus experts 
Enchâsse dedans l’or, que d’un émail divers 
Il orne en cent façons a son gré sortissables: 

Car tout ainsi qu’on void que l’art industrieux 
De ce brave artizan rend l’or plus précieux 
Et le faict estimer mille fois davantage , 

Ainsi tes doctes vers et ce doux plaisant fruict 
Qu’aujourd’huy, La Rivey, ta muse nous produit , 
Honorant ton autheur, font priser ton ouvrage. 

LOYS LE JARS. 

AUX 

GRACIEUSES ET AMOUREUSES DAMES 

JEAN FRANÇOIS STRAPAROLE DE CARAVAGGE 


SALUT. 


lusieurs sont , amoureuses dames , 
qui , poussez ou d’envie ou de haine , 
cherchent avec une dent menassante 
me mordre et deschirer mes pauvres 
membres de tous costez, me imposant que 
les plaisantes fables que j’ay escrites et re- 
cueillies en ce volume et en l’autre ne sont 
miennes mais laronement desrobées de cestuy- 
cy et de cestuy-là. Au vray, je confesse qu’elles 
ne sont miennes, et si je disois autrement, je 
mentirois ; mais bien les ay-je fidellement escri- 
tes comme et en la façon qu’en certaine assem- 
blée elles furent racontées par dix damoiselles. 
Et si maintenant je leur fay veoir le jour, ce n’est 
affin de m’enorgueillir ny acquérir honneur et 
réputation , ains seulement pour vous complaire , 
mesmes à celles qui me peuvent commander et 
ausquelles je suis perpétuellement tenu et obligé. 



10 Aux GRACIEUSES DaMES. 

Recevez donc , gracieuses dames , avec un vi- 
sage alaigre le petit présent que vous faict vostre 
serviteur, et ne croyez ces aboyeurs, lesquels 
avec une rage canine et dents dévorantes s’atta- 
chent à moy ; mais lisez le parfois , y prenant 
plaisir en temps et lieu , et sans toutesfois lais- 
ser celuy duquel procède tout nostre bien. Soiez 
heureuses, memoratives de ceux qui vous tien- 
nent engravées en leur cœur, entre lesquels je 
ne pense estre le moindre ' . 

I . Dans l’original, cette dédicace est datée de Venise, le 
lerjseptembre 155J. 

LE SECOND LIVRE 

DES FABLES ET PLAISANS ENIGMES 
DU SEIGNEUR JEAN FRANÇOIS STRAPAROLE 
Intitulées les 

FACETIEUSES NUICTS 


SIXIEME NUICT. 

es ténèbres de la nuict sombre et 
obscure s’estendoienide toutes parts, 
chassant par leur brune épaisseur la 
troupe dorée des estoilles brillantes, 
et Eole, razant les undes salées avec 
un long sifflement , ne faisoit seulement enfler la 
mer , ains , par le redoublement de sa furie , 
tourmentoit sans cesse les pasles et craintifs na- 
vigans, quand ceste belle et fidelle compagnie, se 
souciant peu de la rage des vents emeus , de la 

fureur des flots courroucez et de la violence 
de l’apre froidure, s’assembla au lieu accous- 
tumé , où chacun prit place et s’assit en son rang , 
après avoir premièrement et de bonne grâce 
salué et faict la reverence à Madame, qui lors 
commanda le vase d’or luy estre apporté, dans 
lequel elle jetta les noms de cinq damoiselles , 
roulez séparément chacun en un petit bultin, 
lesquels (elle ayant quelque peu remué le vais- 
seau) elle retira les uns après les autres. Dont 
le premier fut celuy d’Alterie, le second d’A- 
riane , le troisième de Catharuse , le quatriesme 
de Laurette et le dernier d’Eritrée. Ce faict, 
ordonna que toutes ensemble dissent une chan- 
son. Lesquelles, obéissantes à ses commande- 
mens, d’une voix douce et mélodieuse com- 
mencèrent à chanter en ceste sorte : 

Chanson. 

S i de ton beau commencement , 

Armé de foy et de jeunesse, 

(p Amour^ l’accomplissement 
S’accordoit avec ma déesse. 

Ton sainct nom et son nom divin. 

Ta gloire et sa grâce fécondé. 

Ne prendroient ça bas jamais fin. 

Que premier ne prist fin le monde. 

Mais {las!) je croy que ta valleur 
N’a sur elle tant de puissance 
Que de brider son chaste cœur 
D’autre frein que de continence ; 

La VI Nuict. 

Car à ses pensers vertueux 
Elle attache si fortes aisles , 

Qu elle les faict voler ès deux 
Au rang des trouppes éternelles, 

Si qu’elle me faict desirer 
Trop plus qu’ assez sa bonne grâce . 
Laquelle je n’ose esperer, 

Tant mon espoir à l’aisle basse. 

Aussi en ses façons je voy, 

Et en sa beauté naturelle, 
Apparoistre je ne sçay quoy 
Qui nous la rend toute immortelle, 

? renom , 

Guidé de fortune meilleure , 

Vit eternel, et que ton nom 
Captif soubsson pouvoir demeure. 


chanson parachevée 
Altene , à Quelle estoit escheu le preS Heù 

à sa\abIeTel‘ro ‘*"''"3 
*» sa labie tel commancement : 

La VI Nuict. 


Fable I. 

Deux compères s* aymans infiniment se déçoivent 
Van l’autre; en fin font leurs 
femmes communes 
entre eux. 

randes sont les astuces et tromperies 
qui se pratiquent aujourd’huy entre les 
misérables mortels, mais beaucoup plus 
celles qui se commettent entre deux 
vrais et fidelles amys. M’estant donc escheu 
donner commencement par une plaisante fable 
aux gracieux discours de ceste nuict, je me 
suis advisée vous raconter la finesse , trompe- 
rie et trahison dont un compère usa envers 
son autre compère; lequel, combien qu’il les 
executast avec une merveilleuse industrie , si ne 
peut-il tant bien faire que l’autre, avec non 
moindre astuce et gentillesse d’esprit, ne luy 
rendist la piareille , le payant en semblable mon- 
noye, ainsi que j’ay délibéré vous déclarer, s’il 
vous plaist me prester quelque benigne au- 
dience. 

En l’ancienne et célébré cité de Gennes furent 
jadis deux compères, l’un desquels estoit nommé 
le seigneur Liberal Spignole , homme fort riche 
et aisé , mais trop adonné à ses menus plaisirs , 
et l’autre, qui s’estoit du tout dédié à la mar- 
chandise , s’appelloit Artile Sara. Ces deux cy 


Digitized by ( - h 



. Fable I. 1 5 

dont je vous parle se portoient si grande ami- 
tié , c|ue si l’un avoit besoin de chose qui fust en 
la puissance de l’autre , il s’en prévaloir comme 
de son propre. Aussi, si grand estoit l’effect de 
ceste amitié , qui de jour en jour croissoit en 
toute perfection , qu’ils ne pouvoient vivre sé- 
parez. Advint, pour ce que, comme avons dit cj 
dessus , Artile estoit marchant grossier, et fai- 
soit grand trafic de marchandises , tant pour luy 

3 ue pour ses amys, desquels il se rendoit facteur, 
eli^ra faire un voyage en Surie, dont il voulut 
avertir son compère et bon amy Liberal. Par- 
quoy un matin , s’estans rencontrez en la place, 
en aevisans de leurs affaires print occasion luy 
déclarer son entreprise , et luy dit : « Compère , 
vous sçavez , comme il est tout notoire , combien 
grande est l’amitié que nous nous portons, et 
en quelle estime je vous ay toujours eu , comme 
j’auray toute ma vie. Au moyen de quoy , ayant 
résolu en moy-mesme aller en Surie pour quel- 
ques affaires qui m’y appellent, et n’ayant 
parent ny amy en qui je me puisse mieux fier 
qu’en vous, )e m’adresse à vostre courtoisie 
pour la supplier me faire un plaisir ; lequel en- 
cores que )e sçache vous pouvoir destoumer de 
voz plus privez affaires, si ay-je telle esperance 
en vostre bonté que ne m’en retoumeray escon- 
duit.» Liberal, qui sur tout desiroit luy gratifier 
comme à son amy, luy respondit que l’amitié et 
fidélité qui estoit entr’eux ne requeroit une tant 
longue suite de vaines parolles. « C’est pourquoy, 
disoit il , je vous supplie me dire en deux mots 
et librement ce qu’il vous plaist de moy, et me 
commander comme à un qui est vostre , et toute 

sa vie vous veut obéir en ce qui luy sera possi- 
ble. » Adonc Artile en le remerciant poursuivit ; 
« Je voudrois volontiers vous prier que, durant 
mon absence , il vous pleust prendre la charge 
de ma maison et de ma femme , la secourant en 
toutes ses nécessitez; et où emploirez quelque 
chose pour elle, je jure en voz mains vous en 
rembourser si tost que seray de retour. — Fail- 
loit il tant haranguer pour me dire cela ? dit Li- 
beral ; hé ! vray Dieu , ignorez vous que je suis 
plus vostre que jamais je ne seray mien , et que 
voz prières ont plus de puissance envers moy 

3 ue n’auront jamais tous les commandemens 
es plus grands monarques du monde , comme 
par ce peu je desire en faire telle preuve qu’en 
demeurerez content et satisfaict, vous asseurani 
au surplus que je m’obliray plustost moy mesme, 
que la moindre chose de ce dont il vous plaist 
me donner charge » Sur ce propos , s’entr’a- 
collans, prindrent congé l’un de l’autre. 

Le jour qu’il failloit partir, Artile chargea un 
puissant vaisseau de toute marchandise, et ayant 
de rechef recommandé à son compère sa femme 
Darie, laquelle estoit grosse de trois mois, s’em- 
barqua , et , faisant voile , singla en pleine mer. 
Ainsi, ce bon homme party, Liberal alla trouver 
sa commère , à laquelle il déclara comme Artile 
avant son partement l’avoit prié avec grande in- 
stance avoir l’œil à ses affaires , et soigner que 
elle n’eust besoin de chose qui fust en sa puis- 
sance, qui estoit l’occasion qui le menoit vers elle, 
pour la prier l’employer comme celuy qui luy 
estoit amy très-affectionné. Darie, qui de sa na- 
ture estoit toute bonne, humblement le remercie. 

le suppliant toutefois s’en souvenir; ce oue luy 
promit Liberal , lequel dèslors se fit tant familier 
en la maison de sa commère, qu’il n’en bougeoit; 
de sorte que, par ceste continuelle fréquentation, 
il s’apperceut finalement qu’elle comraençoit à 
estre trop oppressée en ses accoustremens, et 
faignant n’en veoir rien, luy dict : « Mais com- 
ment vous sentez vous, commère ? Il semble que 
soyez devenue toute triste et.melancolique de- 
puis l’absence de vostre mary. Que veult dire 
cecy? Avez vous faute de quelque chose?» A 
quoy elle répond que non; neantraoins qu’elle 
avoit bien occasion s’atrister et pour beaucoup 
de respects , principalement se trouvant comme 
elle faisoit. — Et comment vous trouvez vous? 
dict Liberal. — Grosse de trois mois, respond 
Darie, et sens ma grossesse si estrange, que jamais 
je n’en eus une telle. » Ainsi devisans ensemble, 
et tousjours tombans de fil en esguille , Liberal , 
qui la voyoit belle femme et fresche , s’échauffa / 
tellement en son amour qu’il ne songeoit plus à 
autre chose, sinon comme il pourroit executer son 
sale et deshonneste désir. A quoy resistoit aucu- 
nement la grande amitié qu’il portoit à son com- 
père. Mais la rage de ce nouveau feu, qui le con- 
sumoit petit à petit, l’eguillonnoit tant que, pressé 
par sa violence , fut contraint chercher son re- 
mède en sa blessure; tellement qu’après une 
longue suyte de menuz propos, luy dict comme 
en suspirant : « Ah ! ma commère m’amye , que 
je suis marry qu’Artile vous a ainsi laissée seule, 
encores sur le commancement de vostre grossesse , 
car je m’asseure que par son trop soudain départ 
il a laissé manque et imparfaict de ses membres 

Straparole. II. ^ 

le petit enfançon qu’il a engendré en vous ; et 
voüà d’où prôcedde tout le mal et tourment 
ou’ores endurez. — Mon Dieu, mon compère, 
aict la pauvre Darie toute eperdue , hélas ! que 
dictes vous ? Auriez vous bien opinion qu’à ceste 
petite créature que je porte en mes costez defFail- 
iist quelque chose, et qu’à ceste occasion je souffre 
toutes ces trenchées qui me grèvent ainsi? — Ouy 
vrayement, dict Liberal, et qu’est ce autre chose 
qui fait acoucher tant de femmes avant leur terme, 
et oue tant de petits enfans naissent les uns borgnes 
et les autres Doiteux, cestuy d’une façon, cest 
autre d’une autre, sinon un tel defaut d’entière 
perfection? — Hélas! Liberal, que voz paroles 
sont cruelles I répliqué Darie ; mais quel remède 
y pourroit on faire -pour amender ceste faute ? — 
Quel ? dict Liberal ; le meilleur du monde, pour- 
veu que preniez courage et ne vous tourmentiez 
point ainsi , car à toutes choses, comme l’on dit, 
y a remède , fors qu’à la mort. — Je vous prie 
donc, respond la dame , par l’amitié que portez 
à vostre compère , m’enseigner ce remède , et 
d’autant q^ue plus diligemment vous m’ayderez 
de vostre faveur en ce besoin, d’autant plus vous 
en demeureray-je redevable à l’advenir, avec ce 
que serez cause que l’enfant ne naistra tortu, boi- 
teux ny contrefait. » Liberal, qui avoit mis cette 
femme aux ambles , adjousta : « Commère , ce 
seroit une grande et reprochable honte à jamais à 
un homme, si, voyant périr son amy, ne luy pres- 
toit quelque amiable secours. Estant donc en ma 
petite puissance de pouvoir former en l’enfant ce 
qui y deffaut pour sa perfection, je serois mal- 
heureux, indigne du nom d’amy, et vousferois 

grand tort, si ne subvenois en ceste tant urgente 
nécessité. — Ha! mon compère et meilleur amy, 
dict Darie , je vous prie donc vous haster et ne 
tarder plus, afin que ceste petite créature ne de- 
meure empeschée; car, outre le grand dommage 
qui reussiroit d’une telle perte, le péché n’en se- 
roit moindre. — Ne vous souciez que de bien 
danser, répliqué Liberal , et me laissez faire , et 
vous verrez comme je me veux employer pour 
vous. Commandez seulement à vostre servante 
qu’elle mette la nappe , car cela est un merveil- 
leux préparatif pour notre reformation. » A quoy 
la dame obeyt. 

Ainsi, tandis que la chambrière donnoit ordre 
que le disner fust prest, ce venerable reformateur 
entra en une chambre avec sa commère, étayant 
trèsbien fermé l’huys sur eux, commença à l’em- 
brasser, baiser, accqller et faire toutes les plus 
grandes caresses qu’il fist oncques à femme. 
Dont madame Darye estoit bien estonnée , la- 
quelle ne s’en pouvant taire fut contrainte luy 
dire : « Et quoy I que veult dire cecy ? Les com- 
pères se jouent ils ainsi avec leurs commères ? 
Enenda ! c’est un trop grand péché ; et n’estoit 
cela, je vous jure, mon compère, que m’efforce- 
rois vous complaire en tous vos désirs. » Adonc 
dict Liberal : « Que vous estes simple ! mais venez 
ça : quel est plus grand péché, ou coucher ainsi 
avec sa commère, ou estre cause qu’un enfant 
ne vienne à perfection ? — Il me semble, respond 
Darye, que c’est celuy quand, par la faulte des 
parens, l’enfant naist imparfaict. — Ha! je suis 
oien aise que le confessez , replicque Liberal , car 
par là vous voyez à ceste heure combien grande- 

ment vous faillez si ne me laissez suppléer au def- 
fault de vostre mary. >> Elle, qui desiroit veoir son 
enfant accomply en tous ses membres , et se lais- 
sant gaigner par ces bonnes raisons, donna foy 
aux paroles de son compère. Sur le champ, 
nonoDstant le comperage, luy monslra comme 
on achevoit les enfans. Geste nouvelle reforma- 
tion pleut tant à la dame, qu’elle prioit incessam- 
ment cest ouvrier se donner garde de faillir 
comme avoit fait son mary. Aquoy s’efforceant la 
gratifier, il prenoit tant de peine , que jour et 
nuict ne cessoit d’y besongner. Et toujours con- 
tinua ses coups, jusques au temps que, le terme 
de l’enfantement venu, la bonne Darie accoucha 
d’un beau fils, lequel ressembloit entièrement à 
Artile , et estoit tant beau et bien formé en tous 
ses membres , qu’il ne luy manquoit chose qui 
appartînt à sa perfection , dont la mère estoit fort 
contente, remerciant infiniment son compère 
d’avoir tant bien besongné. 

Quelque temps après, Artile, retourné à Gennes 
et arrivé en sa maison , y trouva sa femme saine 
et gaillarde , laquelle , joyeuse à merveille , luy 
courut au davant , tenant son petit poupon entre 
ses bras , que le père embrassa et baisa mille 
fois. Liberal, ayant senty le vent de la venue de 
son compère , ne faillit à l’aller trouver ; et luy 
donnant mille accollades, remercioit Dieu de 
son heureux retour et bon portement , sans luy 
rendre autre compte de ce oui luy avoit esté 
commis. Advint un jour, entre les autres , qu’Ar- 
îile estant à table avec sa femme , et caressant 
le petit mignon , dict : « Mais , Darie , que cet 
enfant est beau et gentil! vistes vous onc petite 

Fable I. 

créature mieux accomplie ? Voyés quel mignard 
visage! regardez quelle gentille bouche! consi- 
dérez quels beaux yeux qui reluisent comme deux 
estoiles ! » Et ainsi de part en part le recomman- 
doit en tous ses membres, quand Darie respon- 
dit : « Certe , mon amy , rien ne luy manque 
voirement; mais ce n’est pas Dieu mercy et 
vous, beau sire, par ce que quand partistes dicy 
comme sçavez, vous me laissastes grosse de 
trois mois et l’enfant imparfaict ; dont j’ay porté 
beaucoup d’ennuy pendant ma grossesse , de fa- 
çon qu’avons bien à remercier nostre compère 
Liberal, qui, songneux et diligent, a, de sa 
grâce, survenu à l’imperfection de l’enfant, sup- 
pléant en toute ce où aviez failly. » Artile , ayant 
oy et bien gousté les propos de sa femme , qui 
luy furent un estoc pointu planté au milieu de 
son cueur, demeura tout estonné, se doubtant 
incontinent de ce qui en estoit , et que Liberal 
l’avoit trahi , deceu sa femme et souillé son hon- 
neur ; toutesfois , comme homme sage et advisé 
qu’il estoit , n’en dit mot , ains faignant n’avoir 
entendu ce o^u’elle disoit, se teut. Et tournant 
la truye au foing, commença deviser d’autre 
chose. 

Estans levez de table , Artile se mit à consi- 
dérer l’estrange et vergongneux acte de son com- 
père, qu’il aymoit comme un aultre soymesme, 
et à penser comme il se pourroit vanger du tort 
qu’il luy avoit faict. Ainsi s’esgarant le pauvre 
passionné en longs et fantastiques discours, et 
ne sachant quel chemin tenir, s’advisa enfin luy 
jouer un tour qui reüssist à son intention et se- 
lon son désir. Parquoy appella sa femme, et luy 

dict : « Darie, par ce que demain je veux donner 
à disner à mon compère LiberkI et à sa femme, 
faictes que nous ayons quelque chose de friant. 
Au surplus , gardez vous , sur vostre vie, sonner 
un seul mot pour chose que puissiez veoir ou 
entendre. » Ce dit , s’en alla en la place com- 
mune , où ayant faict deux ou trois tours , ren- 
contra Libéral, lequel, après nouvelles accol- 
lades , il pria aller le lendemain disner en son 
logis, et y mener sa femme; ce que le compère 
luy promit faire. 

Le jour assigné venu , Liberal et sa femme ne 
faillirent à aller trouver Artile , lequel , les ayans 
gracieusement receuz, print par la main dame 
Propercie (car tel estoit le nom de la femme à 
Liberal), et luy dict : « Et bien , que dictes vous, 
commère ? Je pense que vous n’avez encore des- 
jeuné ; s’il est ainsi , je serois d’advis que , tan- 
dis que le disner s’apprestera , vous pnnsiez un 
peu de vin. » Lors , la menant en une chambre, 
luy versa un grand voirre plain de certaines 
imixtions dormitoires, et luy présenta. Lequel 
la bonne dame print , et ayant trempé une rostie 
dedans , la mangea , et jetta sur sa conscience 
tout ce qui estoit au voirre : ce faict, retournèrent 
en la salle, où l’on commençoit desja à couvrir, 
et se misrent à table. Mais à peine avoyent ilz le 
dessert que ma dame Propercie se sentit telle- 
ment abbattue de sommeil, qu’elle ne pouvoit 
plus ouvrir les yeux. Quoy voyant Artile, luy 
dict qu’elle feroit bien de s’en aller reposer, et que 
peut estre la nuict passée on ne l’avoit laissé as- 
sez dormir. Et la conduisant en une chambre , 
la fit coucher sur un lict où elle ne fut pas plus- 

tost qu’elle s’endormit. Artile, craignant que la 
vertu de son breuvage ne fiist assez forte , et 
qu’ainsi n’eust trop peu de temps pour faire ce 
qu’il tenoit secret en soymesme , les nappes le- 
vées , appella Liberal , et fit tant qu’il le mena 
pourmener en la place , où , après quelques me- 
nuz propos , le laissa , faignant avoir quelques 
affaires pressées. Ainsi , prenant congé de luy, 
retourna en sa maison , et entrant secrettement 
en la chambre où reposoit Propercie, tira le 
plus dextrement qu’il luy fut possible tous les 
anneaux ou’elle avoit aux doigts et les chaisnes 
de son col , puis se retira. 

Le breuvage endormant avoit fait son opéra- 
tion quand Propercie se resveilla , laquelle se 
voulant lever, apercent qu’elle n’avoit plus ses 
anneaux ny autres bagues : parquoy, se jettant 
sur pieds, se mit à les chercher de tous costez; et 
ayant presque tout renversé s’en dessus dessous, 
ne peut jamais rien trouver. Au moyen de quoy, 
toute troublée, sortit de la chambre et s’alla plain- 
dre à ma dame Darie , luy demandant si , sans 
y penser, elle avoit point serré ses bagues et 
joyaux précieux ; laquelle luy dict que non, dont 
la pauvreté demeura tellement esperdue , qu’elle 
ne sçavoit à quel sainct se vouer, quand le sire 
Artile arriva, qui, la voyant toute faschée, luy de- 
manda qu’elle avoit. Adonc elle commença luy 
raconter le tout , dont il fit assez l’estonné ; en 
fin luy dit qu’elle cherchast bien et pensast qu’elle 
en avoit faict : « car il se peut faire , disoit-il , 
que les ayez mises en lieu dont peult estre ne 
vous pouvez souvenir à ceste heure ; neantmoins, 
où ne les pourrez recouvrer, je vous promets, foy 

de compère, de faire si soigneuse recherche, 
oue malheureux sera celuy qui les retiendra ; et, 
aavant que rien bouger, je vous prie me faire 
ce bien chercher encore de tous costez, » Ce que 
fit la pauvre femme , aidée de sa commère et de 
ses servantes, lesquelles se travaillèrent en vain, 
ne pouvant rien trouver. Quoy voiant Artile 
commença à tempester par le logis, faisant le 
diable de Veauvert, menassant tantost l’un, tan- 
tost l’autre, et jurant comme un enragé; enfin, 
se tournant vers ma dame Propercie , luy dict : 
Commère , je vous prie prendre courage et 
ne vous tourmenter ainsi, a’autant que je suis 
délibéré veoir la fin de tout cecy et descouvrir le 
larron ; car. Dieu mercy, je sçay un tel secret, 
que j’espère vous en dire nouvelles certaines 
davant que je dorme. » Quoy entendant la bonne 
dame, toute transportée de joye, luy dict : 
« Helas ! mon meilleur amy, je vous supplie de 
grâce faire ceste expérience pour l’amour de 
moy, affin d’oster la mauvaise opinion que mon 
mary pourroit avoir conceue. « Artile, voyant le 
temps propre à se venger de l’injure receue, 
appella sa femme et tous ses serviteurs et ser- 
vantes , leur commanda sortir de la chambre , et 
qu’aucun ne fust tant hardy s’en approcher que 
premièrement ne fust appellé. Tout ce train 
parti , le compaenon ferme l’huis sur luy ; puis, 
prenant un charoon, fait un cerne contre terre 
et quelques signes avec certains caractères à sa 
mode. Ce fait, entre en iceluy, disant à ma dame 
Propercie ; « Commère , si desirez que le tout 
se porte bien , il est necessaire que demeuriez 
coie sur ce lict sans vous bouger en façon du 

monde, ny avoir peur de chose que puissiez 
veoir ou entendre, aultrement nous ne ferions 
rien. — Que cela ne vous détourné point, dict 
la dame , car je suis délibérée me gouverner en 
cecy par vostre conseil et bon advis. » Adonc 
Artile, s’estant tourné devers orient , fit quelques 
signes contre terre ; puis se tournant vers occi- 
dent, en fit d’aultres en l’air. Et faignant parler 
avec beaucoup d’esprits , contrefaisoit plusieurs 
et diverses voix ensemble , de façon que la pau- 
vre Propercie suoit sang et eau de frayeur : quoy 
congnoissant ce nouveau nigromancien, l’asseu- 
roit à son possible, luy criant tousjours qu’elle 
prist courage et n’eust point peur. Ce faict, et 
ayant demeuré en ce cerne environ un bon demy 
quart d’heure , d’une voix grommelante et fa- 
rousche commença à chanter ces vers en ceste 
sorte : 

Ce que trouver ne puis , et que cherchant tu vas, 
Est dans le plus profond de la fosse pelue, 

Car cachée elle y est par cil qui Va perdue; 

Mais pesche en diligence, et tu Vy trouveras. 

Ainsi cest enchantement finy, Artile dict à sa 
commère : « A ceste heure avez vous oy le tout , 
si que pouvez maintenant cognoistre que les ba- 
gues que cherchez et pensez estre perdues sont 
ores dedans vous ; vivez donc joyeuse et con- 
tente , car. Dieu aydant , nous les trouverons. 
Mais il fault que ce soit moy qui les cherche au 
lieu que l’esprit m’a enseigné. » La commère, 
qui desiroit avoir ses joyaux , luy respondit d’as- 
sez bonne façon que véritablement elle avoit 

entendu , au moyen de auoy le prioit affectueuse- 
ment pescher en toute ailigence , suyvant la voix 
de l’oracle. 

Alors Artile, sortant du cerne, va droit 
vers le lict, se couche près sa commère, qui ne 
se remue tant soit peu, luy lève sa cotte et 
sa chemise , tire son ameçon , et commence à 
pescher en la fosse pelue : et au premier coup 
de ligne qu’il jetta, ayant secrettement tiré de 
son sein un anneau , luy bailla, disant : « Voyez, 
commère, comment j’ay bien pesché quand du 
premier coup je prins ce diamant ! » La bonne 
dame , voyant son anneau , luy dict , toute 
joyeuse : « Helas! mon compère, je vous prie 
recommancer, car paraventure vous pourrez 
trouver les autres. » 

Adonc le pescheur, jettant de rechef sa ligne en 
la fosse et poursuivant sa pesche , tiroit tantost 
une grosse bague , tantost une autre ; tellement 
qu’à la fin il retira avecques son hain tout ce 
qu’elle avoit perdu, dont elle demeura la plus 
contente du monde ; et voyant toutes ses bagues, 
disoit au pescheur : « Vray Dieu, mon compère, 
que m’avez grandement obligée à vous, ayant 
tant faict par vostre soing et bonne diligence 
que j’ay recouvré tous mes joyaux ! Mais vous 
accroistriez de beaucoup ceste obligation si me 
vouliez encores faire ce bien et faveur d’essayer 
si d’aventure pourriez repescher un petit chau- 
deron , que j’aimois infiniment , lequel ces jours 
passez me futdesrobé. — Très-volontiers», res- 
pond Artile ; et jettant son engin dans la fosse , 
travailla tànt qu’il toucha le chauderon , mais ne 
luy fut jamais possible l’acrocher : parquoy. 

voyant qu’il se tourmentoit en vain , dict à la 
dame ; «Commère, j’ay senty vostre chauderon ; 
mais par ce qu’il est renversé le cul en hault, mon 
instrument ne l’a peu pescher. » La bonne dame, 
qui desiroit recouvrer ses pièces, et à qui le jeu 
plaisoit, le persuadoit pescher encores une fois; 
mais le compère , qui ne pouvoit plus faire brus- 
1er sa lampe, à cause que l’huyle y defailloit, luy 
dict franchement : « Ma foy, m’amye , je ne puis 
pour ceste heure , d’autant que l’instrument avec 
lequel je peschois a la pointe rompue ; parquoy 
je vous prie prendre en patience pour ce coup , 
et demain j’envoyray mon engin à l’esmouleur, 
afin qu’il le reface ; puis nous pescherons le chau- 
deron tout à loisir.» A quoy elle s’accorda, et 
prenant congé de luy et ae sa femme , retourna 
toute çaye et joyeuse en sa maison. 

Advint que, la nuict d’après, ceste bonne dame, 
estant couchée avec son mary, qui lors peschoit 
en ceste fosse , luy dit : « Mon amy , je vous prie 
essayer si en peschant vous pourrez point , par 
hazard, tirer nostre petite chaudière queperdis- 
mes ces jours passez; pour ce qu’hier ayans adiré 
mes bagues et joyaux, le sire Artile, nostre com- 
père , peschant en ceste vallée , retrouva le tout , 
et l’ayant prié pescher encores nostre petit chau- 
deron, me dict l’avoir touché , mais qu’il ne l’a- 
voit jamais pu prendre , pource qu’il estoit ren- 
versé , ayant le cul en hault et l’anse en bas , et 
aussi que, pour avoir tant pesché, son instrument 
avoit la pointe rompue. Ainsi je vous supplie re- 
garder si le pourrez reprendre. » Liberal, s’apper- 
cevant de la trousse que luy donnoit son com- 
père, en prenant sa revanche du bon tour 

qu’auparavant il luy avoit joué, demeura muet, 
avallant cela doulx comme laict. 

Le lendemain matin, les deux compères se 
trouvèrent en la place, lesquels s’entreregar- 
dans seulement, ne s’osoyent accoster l’un de 
l’autre; ains jouans à l’esbany, baissoient la teste, 
se saluans de loin du bonnet. A la fin, taisans le 
tout, se rapointèrent , sans toutesfois en jamais 
dire un seul mot à leurs femmes, lesquelles dès- 
lors ils firent communes entre eux. 

Geste fable, racontée par Alterie , pleut mer- 
veilleusement à la compagnie, qui toute ceste 
soirée ne fit autre chose que discourir sus l’eve- 
nementdeces joyeuses tromperies, pensant avec- 
ques quelle finesse et astuce ces galans compères 
s’estoyent tant gentiment revangez l’un de l’au- 
tre. Mais Madame, qui voyoit la risée et les dis- 
cours prendre trop long traict , commanda faire 
silence , et qu’Alterie suyvist l’ordre en racontant 
son enigme, laquelle sans trop songer dict ainsi ; 


Enigme. 

M onnerf estroide, blanc, dur et de taille forte, 
Et d’un petit pertuys percé à l’un des boutz. 
De l’autre il est couvert d’un poil molet et doux. 
Qu’on coupe s’il empesche ou nuit en quelque sorte. 

Si dans un large trou une ardeur le transporte , 
Blanc et sec il s’y met; mais (o astres jaloux!^ 

Y ayant fureté ne sçay combien de coups. 

Tout sale et tout mouillé il convient qu’il en sorte. 

Toutesfois pour cela il ne perd point le cœur, 

Ains reprenant vertu et puissance et vigueur, 

A un chacun, s’il peult, il ayde de sa peine, 

Et de le contenter onc ne se monstre las , 

Pourveu (jue cestuy là qui le guide et le meine 
Soit tousjours son escorte, et adresse ses pas. 

Cest enigme, recité par Alterie, ne donna 
moins de plaisir que la fable de contentement ; 
et pour ce qu’en apparence il sembloit aucune- 
ment des-honneste , les damoiselles s’en teurent, 
encores que autres fois elles l’eussent oy racon- 
ter. A la fin Laurette, qui faignoit ne l’entendre, 
pria la damoiselle leur déclarer, laquelle, en sou- 
riant, luy dict : « Ma damoiselle, c’est chose su- 
perflue porter des crocodyles en Egipte, des 
vaisseaux en Samos, et des chouettes à Athènes; 
toutesfois , pour vous faire plaisir, je l’explique- 
ray, vous aeclarant en deux motz que le nerf 
percé à l’un des bouts et velu par l’autre n’est 
aultre chose qu’une plume à escrire, et le trou 
ouvert, le cornet à l’encre; auquel devant que la 
plume soit mise elle est blanche et seiche , mais 
après qu’elle y a entré , elle en est retirée sale et 
mouillée , et sert à l’escrivain qui la guide , tant 
qu’il luy plaist. » Geste interprétation donnée, 
Ariane, qui estoit assise auprès d’elle, se leva 
debout , donnant tel commencement à sa fable : 

Castor se faict chastrer par Sandrin , affin de 
devenir gras, dont il pensa mourir; tou- 
tesfois, avec une plaisante tromperie, 
il est finalement appaisé par 

la femme dudict ' ■ 

Sandrin. 

a gentille fable poursuyvie par Alterie, 
non avec moindre grâce que prudence, 
m’a faict souvenir d’une aultre autant 
plaisante que la sienne, laquelle n’a pas 
long temps me fut briefvement récitée par une 
gaillarde damoiselle; etsi, en vous la racontant, 
je ne garde ceste grâce et gentillesse dont elle 
usa me la déduisant, vous m’excuserés, s’il vous 
plaist, comme celle à qui la nature a dénié ce 
dont elle a faict tant riche part à l’autre. 

Près de Fane , cité de la marche assise au ri- 
vage de la mer Adriatique , est un village appellé 
Carignan, fort peuplé ae beaux jeunes hommes 
et belles femmes. Là, entre les autres, demou- 
roit un paysant nommé Sandrin, homme autant 
plaisant et facecieux qu’on vist oncques, lequel, 
pour ce qu’il ne se soucioit de chose qui advînt, 
fiist bien ou mal, estoit devenu si gras et en- 
flambé, qu’il resembloit un droit Roger Bontemps. 
Cestuy ayant desjà attaintl’aage de quarante ans 
se voulut marier et prit pour sa femme une grosse 

degoustée , laquelle en gayetez , en bon point , 
grandeur, grosseur et façons, luy estoit du tout 
semblable, et n’eust ceste bonne dame passé 
une sepmaine qu’elle n’eust faict razer la barbe 
à son Sandrin , pensant par ce moyen le rendre 
plus beau et joly. 

Advint qu’un jeune gentil-homme de Fane, 
nommé Castor, lequel estoit fort riche en biens 
mais assez pauvre d’esprit , acheta en ce village 
de Carignan quelques héritages avec un petit 
corps de logis , où , pour s’esbastre et passer le 
temps , il alloit demeurer la plus grande partie 
de l’esté , accompamé seulement de deux de ses 
serviteurs et une femme. Un jour, après ves- 
pres, ce gentil-homme se pourmenant à l’entour 
de ses terres , advisa Sandrin qui labouroit , et le 
voyant beau , refaict et enluminé et d’une chère 
joyeuse , luy dict : « Compagnon , je sçaurois 
volontiers de toy d’où procède que je suis tant 
maigre et descharné comme tu vois , et que tu 
es si gras et en bon point que les joues te pas- 
sent le nez , veu que jamais je ne mange que 
viandes délicates, ne boy que du meilleur et 
plus friant vin que l’on puisse trouver, séjourné 
au lict tant qu’il me plaist , fais ce que je veux : 
bref, ay tout ce que je desire, si j’estois gras 
comme je souhetle ; mais plus je m’efforce le 
devenir, tant plus je seiche et deviens maigre. 
Et toy, qui en yver ne te repais que de lara et 
grosses viandes , ne t’abreuves que de despence 
ou bien d’eau toute pure , te relèves à mynuict 
pour aller à la charue , et ne reposes en esté 
une seule bonne heure, néantmoins tu es si 
rouge et tant gras que c’est un plaisir de te veoir ; 

c’est pourquoy, désireux d’un pareil en bon 
point , je te prie m’enseigner le moyen que tu as 
tenu pour devenir tel que je te voy. Et outre 
cinquante florins d’or que je te donneray, je 
promects te si bien recompenser, que tout le 
temps de ta vie tu te louras de moy, de façon 
qu’auras occasion de t’en contenter. » 

Sandrin , qui avoit du fin et malicieux , comme 
un de qui le poil estoit roux , ne luy voulut ensei- 
OTer sa recepte du premier coup; ains, pour luy 
faire trouver bon , luy dict pour toute response 
que cela ne s’apprenoit pas ainsi: Enfin, gaigné 
parles longues prières de Castor et par la bonne 
odeur des cinquante florins, s’y accorda ; et lais- 
sant les manches de sa charue , se tourna vers le 
gentil-homme, disant : «Monsieur, vous estes 
émerveillé , dites vous , de mon en bon point et 
de vostre maigreté , et pensez les viandes estre 
ce qui nous faict gras ou maigre ; mais ceste opi- 
nion vous déçoit grandement, d’autant qu’on 
voit beaucoup de grans mangeurs et beuveurs, 
lescjuels ne mangent seulement , mais dévorent , 
qui neantmoins sont plus maigres que harangs 
sorets. Toutesfois, si voulés user du remède 
que j’ay tenu et faire comme j’ay faict , je vous 
promets qu’obtiendrez vostre souhait et devien- 
drez plus gras qu’un moine. — Et qu’as tu faict 
dict Castor. — Il y a un an que je me fis chas- 
trer, respond Sandrin, et deslors, de meigre que 
je estois , je suis devenu refaict comme vous 
voyez. — Je suis émerveillé, adjouste Castor, 
que tu n’en es mort. — Comment, mort.'* dict 
Sandrin ; le maistre qui me chastra me tira les 
deux compagnons si subtilement et d’une telle 

adresse , que je n’en senty presque rien. Et de- 
puis ce temps, mon taint est devenu frais comme 
d’une jeune pucelle, et mes joues rebondies 
ainsi que celles d’un petit enfant , et ne me trou- 
vay onc tant gaillard ny content que je fais. » 
Adonc Castor : « Et qui fut celuy qui, sans te faire 
mal , te tira si dextrement les deux plombets ? 
— Il est mort, dit Sandrin. — Comme ferons 
nous , respond Castor, puis qu’il est mort ? » — 
Répliqué Sandrin ; « Cest homme de bien , avant 
son trespas , me monstra cette science , laquelle 
depuis j’ay tousjours pratiquée, tant envers 
veaux, poulets, que autres animaux, lesquels 
sitost qu’ils ont passé par mes mains deviennent 
gras à merveille. Et si voulez vous en reposer sur 
moy, je feray si bien qu’aurez occasion vous en 
contenter. — Oy ; mais, dit Castor, je crains d’en 
mourir. — Comment , mourir ! respond Sandrin ; 
les veaux , les jeunes coqs et autres que j’ay 
sennez en sont ilz morts? Nenny vrayement, 
ains devenus plus gras que n’est le lard. » 

Ainsi Castor, qui plus qu’homme du monde 
desiroit estre gras, se laissa conseiller; et San- 
drin, le voyant arresté en ceste opinion, luy dict 
qu’il s’estendit en la place , plat comme une gre- 
nouille, et ecarquillast les jambes, et qu’après il 
verroit beau jeu. Ce que fit Castor; alors Sandrin, 
tirant de sa gibecière un petit Cousteau bien 
tranchent , qui coupoit comme un razouer, et 
prenant d’une main la chasse où reposoient les 
compagnons de l’image de la brayette, après 
l’avoir un peu frottée , affm de l’échauffer, y fit , 
avec la pointe de son Cousteau une petite ou- 
verture, dans laquelle ayant mis les deux doigts, 
Straparole. 11. î 

en retira les deux pèlerins avecques telle dexté- 
rité et gentillesse, que l’autre ne sentit quasi 
rien ; puis fit un léger emplastre des premières 
herbes qu’il rencontra à ses pieds, ayant pre- 
mièrement distillé le jus sur la playe , et l’apli- 
qua dessus. Après fit lever le pauvre Castor, qui, 
estant devenu chappon , mit la main à la bourse 
et luy donna 50 florins qu’il luy avoit promis; et 
prenant congé de ce gentil chirurgien , s’en re- 
tourna en son logis, où il ne fust plustost arrivé, 
qu’il commença à souffrir la plus cruelle et an- 
goisseuse passion que jamais homme sentist, ne 
pouvant reposer en façon quelconque. Aussi, sa 
douleur s’augmentoit de jour en jour, à cause 

a ue sa playe se pourrissoit de chancre , et ren- 
oit une si grande puanteur, qu’elle empoison- 
noit presque ceux qui l’approchoient. 

Ce que venu aux oreilles de Sandrin, commença 
à frissonner de peur, se repentant de bien bon 
cœur d’avoir faict ceste faute , craignant que la 
mort n’en ensuyvist. 

Castor, se voyant reduict à ceste langueur, 
monta en telle colère , qu’il délibéra tuer San- 
drin , si qu’au mieux qu’il luy fust possible , ac- 
compagné de ses deux serviteurs , l’alla trouver 
comme il souppoit , auquel , tout transporté de 
fureur, dit en entrant : « Sandrin , tu t’es joué 
de ma vie, et as pris plaisir me mettre au 
hazard d’une langoureuse mort ; mais je te pro- 
teste que devant que je meure, je te feray 
payer la peine de ta méchanceté. » Et vouloit 
poursuivre , quand Sandrin se levant , le chapeau 
au point , luy rompt son propos par ces paroles : 
« Monsieur, si vous endurez quelque mal , vous 

en estes cause , pource que par vos prières m’a- 
vez induit à faire ce à quoy je ne voulois en- 
tendre. Toutefois, afin qu’il ne vous semble qu’il 
y ait de ma faute, ou que je sois trouvé ingrat du 
bien que m’avez faict et demeure coulpable de 
vostre mort , je vous prie que demain, de grand 
matin, me veniez trouver aux champs où j’étois 
hier, et là vous monstreray que je sçay faire , 
donnant si bon ordre à vostre mal , que m’en 
sçaurez gré tout le temps de vostre vie. » 

Ainsi, Castor, oubliant sa colère, s’en retourna, 
laissant Sandrin en délibération de s’en fuir en 
quelque pays estrange , pensant tousjours se 
veoir entre les mains des bourreaux. Ce que 
voyant sa femme , et ne sçachant la cause de 
ceste frayeur, luy en demanda l’occasion. A la- 
quelle il déclara de point en point tout le secret. 
Quoy entendu par elle , et considérant la sottise 
de Castor, et le péril auquel il estoit , demeura 
toute estonée. Après, remonstrant à son mary le 
danger auquel il s’estoit plongé par sa faute, dou- 
cement le réconforta, l’admonestant prendre cou- 
rage, et qu’elle y pourvoyroit si sagement que 
tout se porteroit bien. Venue l’heure du jour 
suivant, ceste femme se vestit des accoustre- 
mens de Sandrin , son mary, se coiffa de son 
chapeau , accoupla ses bœufs et s’en alla au la- 
bourage , où elle n’avoit encores tourné la cha- 
rue, que Castor arriva, lequel, pensant estre 
Sandrin qui labourast, luy dist : «Sandrin, je 
meurs si ne prens pitié de moy, car la playe que 
m’as faicte n’est encores refermée, joint que la 
chair en est toute pourrie , et rend telle puan- 
teur que je doubte de mon salut. Et si en bref 

ne me donnes le remède necessaire, tu me ver- 
ras mourir à tes pieds. » La femme desguisée en 
Sandrin lu^ demanda veoir sa playe , et qu’elle 
y pourvoiroit. Adonc Castor, destachant sa 
brayette et haussant le devant de sa chemise, 
luy monstra l’ouverture que le chancre avoit 
desjà toute gastée. Ce quevoiant, ceste femme 
luy dit en souzriant : « Monsieur, vous monstrez 
bien que n’avez point de cœur, de craindre la 
mort pour si peu de chose , que pensez néant- 
moins irréparable ; mais vous estes trompé si le 
croyez ainsi ; et quoy ? si vous estiez comme 
moy, que seroit ce ? Il y a un an entier que ma 
playe me fut faicte beaucoup plus grande cjue la 
vostre , toutesfois elle n’est encores consolidée , 
et est encores tant puante que c’est pitié ; néant- 
moins vous voyez comme je suis gras , potelé 
et frais comme un œillet. Et affin que ne doutiez 
de ce que je vous dy, je vous en veux bien 
monstrer l’experience. » Ce disant, s’affermit 
d’une jambe contre terre , et levant l’autre sur les 
manches de la charue, haussa ses accoustre- 
ments, et laschant une puante vesse, luy fit 
baisser la teste pour regarder sa playe. Castor, 
voyant ceste grande ouverture , laquelle estoit 
beaucoup plus large que la sienne , n’estre encor 
refermée depuis le temps, sentant aussi la grande 
puanteur qui luy montoit au nez , et considérant 
qu’il n’avoit seulement les genitoires ostez , mais 
encor le membre viril, se resjouit en soy-mesme, 
délibérant de là en avant endurer patiemment 
et la douleur et la puanteur qui provenoit de 
ceste incisure. Tellement que, prenant courage, 
au bout de quelque temps le pauvret commença 

à se guarir, et devenir si gras et refaict , qu’il 
donnoit plaisir à qui le regardoit. 

Les dames rirent assez de Castor, lequel estoit 
demeuré sans tesmoings ; mais la risée des hom- 
mes fut beaucoup plus grande , quand ils veirent 
la femme à Sandrin luy monstrer sa nature , et , 
desguisée en son mary, luy faire croyre qu’avec 
les tesmoings on luy avoyt coupé le membre. 
Et pource qu’aucun de la troupe ne se pouvoit 
abstenir de rire , Madame , se frappant les mains 
l’une contre l’autre, fit signe qu’on se teust, et 
qu’Ariane suivist l’ordre en récitant son enigme. 
Laquelle , pour ne sembler moins propre et gen- 
tille que les autres , dit ainsi : 

Enigme. 

J e veux que mon amy sur le ventre se couche; 

Et pour le soulager voicy ce que je fais : 

Je prens à belles mains la chose, et puis la mets 
Dedans le trou ouvert, si bien que je le bouche. 

Après, en Eceilladant d*un regard comme louche. 
Poussant et repoussant sans jamais avoir paix. 

Je laisse cheoir dedans je ne sçay quoy d' épais , 
Dont le tiède dégoût le rend morne et farouche. 

Il se plaint sur la fin; mais, pour l’encourager. 

Et les tristes pensers de son cœur estranger. 
Toujours je t’entretiens de toute ma puissance. 

Tellement que jamais il n’est de moy laissé. 

Que l’un, tout estonné, n’en ait pleine la pance. 

Et l’autre ne s’en aille et recreu et lassé. 

L’enigme raconté par Ariane blessa un peu 
les aureules des auditeurs , lesquels le trouvèrent 
aucunement vergongeux. Au moyen de quoy, 
Madame , la reprenant avec aigres paroles , luy 
monstra qu’elle n’en estoit contente. Mais la 
gentile damoiselle, qui estoit toute plaisante et 
gaillarde , d’un visage ouvert et joyeux s’excusa , 
disant : « Soubs vostre reverence, Madame, vous 
n’avez juste occasion vous fascher à l’encontre 
de moy, d’autant que mon enigme, qui porte 
seulement avec soy un ridicule effect, n’est 
deshonneste comme on le pense, et voicy la 
raison : Quand on veut bailler un clistère à un 
malade , ne le faict on pas le plus souvent cou- 
cher sur le ventre? après, ne prend on pas à 
belles mains la chose , c’est-à dire la seringue , 
et la met on pas dedans le trou ? et pource que 
le malade prend le clistère contre son gré, se 
plaignant ordinairement, ne luy dict on pas qu’il 
ne se fasche, ains prenne courage? Davantage, 
celle qui luy donne, en poussant et repoussant, 
ne luy emplit-elle pas la pance de la décoction ? 
Ce faict , s’en retourne elle pas quasi toute lasse 
de la peine qu’elle a prise à l’entour du malade ? 
Ainsi voyez vous , noble assistence , mon enigme 
n’estre tant sale et vicieux que le faisiez du 
commencement. » Adonc Madame, ayant ouy et 
bien entendu la subtile interprétation de ce gen- 
til enigme, s’appaisa, ordonna que de là en 
avant chacune peust librement dire ce que plus 
luy viendroit à gré , sans crainte d’en estre re- 
prise. Ce qu’entendu par Catharuze , à laquelle 
estoit escheu le troisième lieu pour discourir, et 
qu’ample liberté luy estoit donnée dire ce qui 

luy viendroit à la bouche, donna tel commen- 
cement à sa fable : 


Fable III. 

Polixène, jeune vefve, ayme plusieurs amoureux. 

Pamphile, son fils, la reprend; elle luy promet 
se retirer de cest amour, moyennant (ju’il 
ne se gratte plus, ce qu'il acorde; 
sa mère le trompe; en fin chacun 
retourne à son mestier. 

a femme qui est accoustumée à quelque 
chose que ce soit, ou bonne ou mau- 
vaise, ne s’en peut aisément retirer 
comme l’on voudroit, d’autant qu’elle 
persévère jusques à la fin en ceste vieille peau 
en la quelle elle a prins sa première nourriture. 
Et à ce propos , je délibéré ores vous raconter 
un cas advenu à une jeune vefve, laquelle, aban- 
donnée à toute luxure et lubricité, ne s’en peut 
jamais retirer pour chose quelconque ; mais par 
subtil moyen, trompant son propre fils, qui 
amiablement la reprenoit, poursuivit tousjours 
les premières erres de son train commencé, 
ainsi que plus à plain vous entendrez par le dis- 
cours de ma fable. 

Peu de jours sont passez , gracieuses dames , 
qu’en la pompeuse et magnifique cité de Venise 
y eut une verve nommée Polixène , femme , à la 
vérité, sans faire tort aux autres, autant belle 

et jeune qu’on veit de longtemps , mais d’assez 
basse condition, laquelle, estant encores avec 
son mary , eut de luy un fils appellé Pamphile , 
jeune homme autant recommandé pour la gen- 
tillesse de son esprit, bonne vie et louables 
coustumes, qu’autre de l’estât dont il se mesloit, 
qui estoit d’orfevrerie. Or pour ce que , comme 
nous disions cy dessus , ceste jeune vefve estoit 
belle et plaisante et gaillarde, elle estoit sollicitée 
de plusieurs personnes, et mesmes les premiers 
et plus apparens de la cité luy faisoient l’amour ; 
ce qu’elle enduroit patiemment, et, comme celle 
qui avoit desjà esprouvé les plaisirs du monde et 
gousté la douceur des embrassemens amoureux , 
condescendoit aysément à leur volonté , se don- 
nant à eux en corps et en âme. Ainsi ceste 
bonne dame, qui estoit toute de feu, ne se 
prostituoit seulement à un ou deux, faute qui eust 
esté aucunement excusable à une jeune vefve 
comme elle estoit , mais habandonnoit son corps 
à quiconque estoit désireux de ses embrasse- 
mens, n’ayant respect ny à son honneur, ny à 
celuy de son feu mary, dont Pamphile, qui s’en 
estoit assez souvent apperceu , mouroit sur les 
pieds , sentant un tel crevecœur et dure passion 
en son âme que tout homme peut penser. 

Demeurant donc ce pauvre jeune homme en 
ce tourment d’esprit , et ne pouvant souffrir une 
telle honte et grand meschanceté , proposa plu- 
sieurs fois en soy mesme faire mourir sa mère ; 
mais considérant après ou’il estoit son fils, et 
avoit pris vie d’elle , oubliant ce cruel et perni- 
cieux dessein , changea d’opinion , et voulut es- 
sayer si par belles paroles il la pourroit gaigner, 

la retirant de cest erreur. Au moyen de quoy, 
prenant un jour l’opportunité du temps et s’es- 
tant assis auprès d’elle , luy usa de tels propos : 
«Ma mère, que j’ay tousjours aymée et ho- 
norée comme mon devoir me le commande, 
Dieu sçait avecques quelle douleur et extreme 
passion j’ay, tant qu’il m’a esté possible, tenu 
couvert et ensevely au plus secret de mon cœur ce 
oue, ne pouvant plus supporter, je suis ores forcé 
de vomir en vostre sein, me persuadant que ne le 
trouverez mauvais de moy, qui suis vostre enfant. 
Je vous ose donc dire, pardonnez moy s’il vous 
plaist, que d’autant que par le passé je vous ay 
tousjours cogneue sage, prudente et advisée, d’au- 
tant vous monstrez vous à ceste heure voilage, 
impudente et çshontée, tant vous vous estes 
estrangée de vous mesmes. Si que je desire main- 
tenant estre autant esloigné de vous que j’en 
suis près , puis que , comme je voy , vous menez 
un train si malheureux, que je ne puis penser 
sinon que cherchez obscurcir à jamais vostre 
renommée , souiller le nom de feu mon père , et 
me rendre heritier d’un scandale etemel. Hélas! 
si ne voulez avoir quelque esgard à vostre 
honneur, ayez pour le moins respect à moy, qui 
vous suis enfant unique , donné de Dieu comme 
pour baston de vostre vieillesse. » Cette mau- 
vaise femme, l’oyant ainsi parler, se leva de son 
siégé, et, secouant la teste, se print à rire sans 
luy respondre un seul mot. Quoy voiant le pauvre 
Pamphile, et qu’elle ne tenoit compte de toutes 
ses remontrances et admonitions, délibéra ne 
luy en parler jamais , et la laisser faire ce qu’elle 
voudroit. 

Quelque temps après , Pamphile devint si ga- 
leux , qu’il ressembloit un vray ladre ; à quoy, 
de malheur, pource que c’estoit au temps des 
froidures, il ne pouvoit remedier; et, qui pis 
estoit , n’osoit se chauffer, parce que , quand il 
s’approchoit tant soit peu du feu , son sang qui 
s’émouvoit luy causoit une si cruelle déman- 
geaison, qu’il se dechiroit de tous costez. Un 
soir entre les autres , que ce pauvre jeune homme 
estoit assis entre les tizons , il vit entrer un des 
amoureux à sa mère, lequel en sa presence se 
mit à la baiser, accoler et caresser, devisant 
assez longuement avec elle, de quoy le pauvret 
sentoit un tel ennuy en son cœur, qu’il eust 
voulu estre mort. A la fin, voyant le compa- 
gnon sorty, dict en se grattant à ceste femme 
eshontée : « Ma mère , je vous ay quelque fois 
exortée et ;priée instamment qu’eussiez à re- 
former voz appétits dereiglez, qui ne vous 
peuvent engendrer qu’une vergogne perpétuelle , 
et à moy un eternel deshonneur. Mais comme 
femme desbordée avez fait la sourde oreille à 
mes sainctes admonitions , voulant plustost con- 
tenter vostre sale deshoneste désir qu’escouter 
mes conseils. Or maintenant, si jamais je fis 
quelque chose pour vous , je vous supplie encores 
une fois par ce que plus vous aimez , et par moy 
si de moy avez quelque soucy , que laissiez ceste 
vie ignominieuse, donniez fin à ces meschan- 
cetez , abandonniez ce fol amour et aimiez vostre 
honneur; autrement serez cause de ma ruine. 
Et quoy ! voyez vous point que la mort vous va 
tallonnant pas à pas ? N’entendez vous que chacun 
tient ses contes de vous , que l’on faict la fable 

du commun, et que par les rues les petits en- 
fans mesmes en vont à la moustarde r « Ce di- 
sant , le pauvre homme se grattoit à toute puis- 
sance. Polixène, oyant les plaintes de son fils , 
proposa y mettre nn par le moyen d’une cer- 
taine tromperie, qu’elle exécuta depuis si dex- 
trement, qu’elle succéda selon son désir et 
intention. Et pour y donner commencement, se 
tournant vers son fils, luy dict : «Pamphile, tu ^ 
te plains toujours de moy, pource que je fais 
l’amour, et véritablement )e t’en sçay gré , d’au- 
tant que tu fais en cela ce qu’un bon enfant doit 
faire. Mais si tu es autant soigneux de mon 
honneur comme tu t’en vantes , tu m’accorderas 
une seule chose; et si tu le fais, je te promets, 
en recompense, me mettre en ta discrétion, 
donner congé à tous mes amoureux, et vivre dés- 
ormais sainctement et chastement. Mais aussi , 
où te ne feras ce dont je te veux requérir, je te 
jure , au contraire , que je feray encore pis que 
je n’ay faict. » 

Le fils, qui ne souhaittoit en ce monde que 
l’honneur dfe sa mère , luy respondit : « Com- 
mandez hardiment , ma mère , et je vous obeiy- 
ray, fust ce à me jetter en un feu pour l’amour 
de vous , moyennant que renonciez à ceste de- 
testable impudicité en laquelle vous vous estes 
tousjours veautrée jusques icy. — Pren bien 
garde , dict la mère , et considère ce que je te 
diray, car, si tu y faux, je ne te failliray aussi. » 
— Je m’oblige sur ma vie, dit Pamphile, de 
accomplir de poinct en poinct ce qu’il vous plaira 
m’ordonner. — Mon enfant , je ne veux autre 
chose de toy, répliqué lors Polixène, sinon que. 

par trois soirs consecutifs, tu ne te grattes en fa- 
çon quelconque ; et si tu fais cela pour moy , je te 
promets satisfaire à ton désir. » Le jeune homme, 
aiant entendu la volonté de sa mère, demeura 
aucunement estonné, tant ceste demande luy 
sembloit estrange et difïicille ; neantmoins , il 
estoit tant amy de l’honneur de sa mère que il 
s’y accorda, et en signe de ce se touschèrent 
les mains. 

Le premier soir venu , Pamphile ferma sa bou- 
tique et se retira au logis , où , attendant que le 
soupper fusi prest, pourmena quelques tours; 
à la fin , gaigné de la froidure , s’approcha du 
feu , devant lequel ne fut plustost assis, qu’il luy 
print une telle et si grande affection de se grat- 
ter qu’il ne sçavoit quelle contenance tenir. Sa 
fine mère , qui expressément avoir faict ce grand 
feu afin que par la chaleur d’iceluy le pauvret 
se eschauffast en son harnois , et le voyant s’es- 
tendre et froncer le nez comme un qui a trop 
mangé de moustarde, luy dict : « Pamphile, que 
fais tu ? Regarde bien que tu ne me tiennes ta 
promesse , autrement je te manqueray de la 
mienne. » Respondit Pamphile : « N’ayez peur 
de rien , je vous prie , car je n’ay garde. » Ce 
pendant , et l’un et l’autre enrageoient , l’un de 
se gratter, l’autre de se retrouver avec ses 
amoureux. 

Ceste première soirée ainsi passée en grande 
angoisse et amertume, l’autre arriva. Adonc la 
mère fit bon feu , attendant son fils à soupper ; 
lequel venu , en grinssant les dents et se contrai- 
gnant le mieux qu’il luy fut possible , passa en- 
cores ceste seconde soirée sans se gratter. Po- 

lixène , voyant la constance de Pamphile , qui 
avoit desjà passé deux soirs , eut peur de perdre, 
dont elle se tourmentoit assez en elle mesrae. 
En fin , eguillonnée du tan d’amour, délibéra si 
bien besongner, que son fils auroit occasion de 
se gratter et elle de jouyr de ses amours. Au 
moyen de quoy, ayant delicattement appresté à 
soupper, et fait provision de bon vin , se mit à 
faire plus grand feu que de cousturae , attendant 
Pamphile; lequel arrivé, et voyant ce brave 
appareil , demeura tout estonné ; si que , se 
trouvant vers sa mère , luy dict ; « Ma mère, 
que veut dire cecy ? Il semble que vueillez faire 
nopces ! Auriez bien changé de volonté ?» A quoy 
elle respondit ; « Certe , mon enfant , nenny , 
ains suis plus constante que devant; mais, con- 
sidérant que tant que le jour dure jusques à la 
nuict toute noire, tu ne bouges de l’ouvroir à 
travailler; voyant aussi que ceste meschante 
galle t’a tellement rongé que tu n’as que les os 
couzus en la peau ; meue de compassion , je t’ay 
apresté ces menues viandes, ann que puisses 
subvenir à nature , et plus gaillardement résister 
au cruel tourment que tu souffres. » Pamphile, 
oui estoit tout bon et simple , ne s’appercevant 
oe l’astuce maternelle , et que le serpent estoit 
caché entre les belles fleurs, lacreut, et se mit, 
comme l’on dict , le dos au feu , le ventre à table, 
commençant à manger de toutes ses dents. Ce 
pendant , la fine femme artizoit tantost le feu , et 
lantost presentoit à son fils de la viande sallée et 
trempée en une sausse faicte de sucre et fortes 
espices, afin qu’eschauffé et du feu et de la 
viande , il fust incité à se gratter. Estant donc 

Pamphile retourné devers le feu, après avoir 
suffisamrnent souppé , luy print si grande envie 
de se gratter qu’il ne pouvoir durer. Au moyen 
de quoy, desboutonnant son pourpoint, desliant 
ses chausses et les avallant toutes jusques à la 
cheville des pieds, et retroussant les manches 
de sa chemise par dessus ses couldes , se print 
tellement à gratter, qu’il suoit sang de toutes 
parts ; lors , se retournant vers sa mère , qui rioit 
soubs son chaperon de le veoir faire , luy escrie 
à haute voix ; « Que chacun retourne à son mes- 
tier. » La bonne ^me , se voyant avoir gaigné 
sans jouer, faignant en estre faschée , luy dit : 
«Comment, Pamphile, quelle folie te tient? 
Que penses tu faire ? Est-ce là ceste belle pro- 
messe que tu m’as faicte ? A ceste heure ne te 
pourras tu plus plaindre de moy que je ne t’aye 
gardé ma loy jurée. » Pamphile , tousjours se 
grattant de plus fort en plus fort , luy respond, 
comme d’un esprit troimlé : «Ma mère, que 
chacun retourne à son mestier, vous ferez vos 
affaires et je feray les miennes. » Et deslors le 
fils n’eut plus la hardiesse de reprendre sa mère, 
qui , retournant à son vomissement , se mit à tenir 
boutique couverte plus que jamais. 

Tout l’assemblée demeura fort contente et sa- 
tisfaicte de la fable recitée par Catharuze, à 
laquelle, chacun aiant mis fin à la risée. Madame 
commanda proposer son enigme ; et la damoi- 
selle , pour ne troubler l’ordre accousturaé , en 
souriant dict ainsi : 

Enigme. 

Q uelle chose avons nous, o gentes damoiselles, 
Que n’a ny plus ny moins que cinq doigts en 
largeur, 

Et qui cache au dedans sa sombre profondeur 
Des destours, des recoings, des chambres assez belles, 

De qui l’entrée est bonne et ses cachettes telles. 
Qu’elles n’ont point d’issue en leur vague rondeur. 
Et qui pour n’estre encor d’assez large grandeur, 
Faict du commencement regarder les esioilles; 

Mais qvn, ayant souffert ce doux premier assaut , 

Se fait long, large, estroict, et tel comme il le faut. 
Se formant au vouloir de cil qui le manye, 

Et tousjours estant prest à recevoir celuy , 

Soit long, gros ou menu, qui premier a envie, 
Gaillard, de l’employer et se servir de luy ? 

L’obscur enigme recité par Catharuze donna 
à la compa^ie ample matière pour en chercher 
l’interpretation ; mais les uns et les autres y aiant 
longuement songé , demeurèrent enfin muets , ne 
se trouvant aucun ^ui sceust desnouer le secret 
de sa vraye exposition. Au moyen de quoy la 
prudente Catharuze, les voyant sans langue, leur 
dist : « Mes dames, à fin de ne tenir ces seigneurs 
en suspend, j’en diray mon advis, sous condition 
toutesrbis de me submettre au jugement de qui 
l’entendra et interprétera mieux que moy. Sça- 
chez donc que mon enigme ne demonstre autre 

chose oue le gand qui nous garde et conserve la 
main , lequel , en l’aissaiant , est d’assez difficile 
entrée; mais y aiant mis la main, en faictes 
après ce que vous voulez. » 

La prompte déclaration de cest enigme, ainsi 
donnée , pleut infiniment à la compagnie. Ce fait, 
Madame appella Laurette , qui estoit assise près 
Vincende , et luy commanda qu’elle suivist l’or- 
dre. Laquelle , tournant d’une doulce hardiesse 
son beau visage devers le Bembe , luy dit : « Sei- 
gneur Anthoine , ce seroit une grande honte à 
vous , qui estes tout plaisant et tout amoureux , 
si ne nous recitiez quelque joyeuse fable , assai- 
sonnée avec autant de gaillardise et bonne grâce 
qu’avez accoustumé. Quant à moy, je jure que 
j’en raconterois voulontiers s’il me souvenoit de 
quelque une qui fust suffisante pour contenter 
ceste noble compagnie ; mais, mananda, j’ay tout 
oublié : c’est pourquoy je vous supplie faire cet 
office en mon lieu ; et si me faictes ce bien , je 
vous en demeureray obligée à tousjours. » Le 
Bembe , qui ce soir ne pensoit faire des comptes, 
respondit : «Ma damoiselle, combien que ne me 
sente capable à si grande entreprise, neantmoins, 
pour ce que je repute toutes vos prières à com- 
mandement , j’accepteray ceste charge et m’ef- 
forceray, sinon en tout , au moins en ce qui me 
sera possible, satisfaire à vos désirs.» Ainsi, 
ayant prins la permission de Madame, com- 
mença sa fable en ceste sorte : 

Fable IV. 

Grande contention se meut entre trois religieuses, 
assçavoir laquelle doit estre abbesse. Le 
grand vicaire de l’evesque ordonne 
que ce sera celle qui fera 
plus digne preuve de 
sa vertu. 

ombien que, gratieuses dames, la mo- 
destie soit grandement recommandable 
envers un chacun, neantmoins je la 
juge beaucoup plus louable quand elle 
se trouve en un homme qui se congnoist soy- 
mesmes : c’est pour quoy, moyennant vostre fa- 
veur, je délibéré raconter une fable non moins 
ingénieuse que belle, laquelle encore qu’elle soit 
aucunement ridicule et peu honneste , si m’ef- 
forceray je vous la reciter avec toute sobriété, 
reverence et honnesteté deue et requise. Et si 
d’aventure quelque partie de mon discours of- 
fense voz chastes et aelicattes oreilles , dès main- 
tenant je vous en demande pardon , vous priant 
humblement m’en remettre la peine à une autre 
fois. 

En la noble cité de Florence est un monas- 
tère de femmes très-renommé pour sa saincteté 
et religion (le tiltre duquel, pour ce coup, je 
veux passer soubs silence, afin de ne souil- 
ler de une tache tant noire son nom glorieux) 
duquel estoit jadis abbesse une bonne dame 
toute devote, laquelle, agravée de vieillesse, et 

alenuée d’une longue et langoureuse maladie, 
paya, quelques ans sont passez, le tribut à nature, 
rendant son esprit à Dieu son créateur. Estant 
donc ceste bonne dame decedée , et ses obsec- 
ques et funérailles solennellement parfaictes et 
accomplies , les religieuses, qui ne vouloient de- 
meurer sans chef, afin d’en eslire un firent son- 
ner le chapitre, auquel toutes celles qui y 
avoient voix s’assemblèrent, en la presence du 
grand vicaire de l’evesque, leur supperieur, 
homme prudent et advisé, lequel, désirant sur 
toutes choses que , sans brigues , faveur ny au- 
tres telles voyes illicites oui se pratiquent or- 
dinairement en chose semblable , mais que selon 
droit et raison l’on procedast à l’election de la 
nouvelle abesse, aiant faict seoir toutes les re- 
ligieuses, leur voulut bien recommander par tels 
propos : « Mes dames , je pense qu’aucune de 
vous n’est tant ignorante <^u’elle ne sçache bien 
que ceste honorable congrégation ne se fait à 
autre intention que pour eslire une d’entre vous 
qui soit vostre chef et puisse sainctement et re- 
ligieusement vous gouverner, soubs l’obeissance 
des reigles de ce couVent, comme une bonne 
mère ses humbles enfans. S’il est ainsi, je croy 
qu’en vos consciences y besongnerez si sage- 
ment, que Dieu en sera servy, le peuple sa- 
tisfaict et vous honorées à jamais, chose que 
je desire le plus du monde , et laquelle je vous 
recommande de tout mon cœur, vous suppliant 
autant que je puis y avoir tel esgard que devez, 
sans vous laisser transporter à aucune passion. » 
Ce qu’elles luy promirent faire. 

Advint qu’en ce consistoire et solennelle as- 

semblée se trouvèrent trois religieuses entre 
lesquelles , à cause de la crosse , s’emeut un très- 
grand different , car chacune d’elles , se sentant 
beaucoup favorisée des autres religieuses , pré- 
sumoit tant de sa personne, qu’elle, pensant estre 
quelque chose davantage que ses compagnes, 
vouloit honnorer son nom du tiltre abatial. Au 
moyen de quoy, Fune des trois, nommée Vene- 
rande , se levant de son siège , se tourna vers la 
compagnie et dit ainsi : « Mes sœurs et filles 
bien aymées , vous pouvez icy clairement com- 
prendre de quelle affectionnée amitié j’ay tous- 
jours faict actuel service à cestuy nostre cou- 
vent; si que je n’ay seulement vieilly, ains suis 
devenue tant caducque qu’à peine me puis je 
porter sans un baston. Au moyen de quoy, 
aiant quelque egard à mes vieux ans et long 
service , me semble raisonnable que je doy par 
vous estre esleue pour vostre chef; et où mes 
passez travaux et tant de longues veilles que j’ay 
faictes en ma jeunesse ne vous pourroient émou- 
voir à cela , au moins ayez quelque respect à ma 
vieillesse, laquelle sur toutes choses doit éstre 
recommandée et honorée. Et d’autant que je 
n’ay plus guères à vivre , d’autant plustost fe- 
ray-je place à une autre'qui viendra après moy. 
Ainsi , mes filles , vous me donnerez , s’il vous 
plaist, ceste courte joye, réduisant en vostre 
mémoire les bons conseils dont je vous ay autre 
fois consolée. » Ce dit, 'mit fin à ses parolles 
en pleurant. 

Adonc sœur Modestie, qui estoit de moyen 
aage, se leva et dit: «Mes mères et sœurs, 
vous avez ouy et clairement entendu la propo- 

sition de sœur Venerande, laquelle, combien . 

a u 'elle soit plus aagée qu’aucune de nous, ne 
oit toutefois , selon mon advis , estre par vous 
appellée à la dignité abbatiale; d’autant qu’elle 
est désormais si vieille et caducque , qu’il y a 
plus de simplesse en elle que de sagesse, si 
qu’elle a doresnavant plus besoing d’estre gou- 
vernée par autruy que de gouverner les autres. 
Mais si avec un meur jugement venez à con- 
sidérer ma grandeur, et de quels parens je suis 
née, certes, pour le devoir de voz consciences, 
ne eslirez pour vostre abbesse autre que moy. 
Vous sçavez toutes que nostre monastère est 
vexé d’un nombre infini de procès, et à be- 
soing de support et faveur ; et quels plus grands 
en pourroit-il avoir en ses occurrences , que de 
mes parens, qui , me voyans vostre chef, n’em- 
ployeront seulement leurs biens et facultez pour 
nous, mais leurs vies propres s’il en est besoing ? » 

A peine sœur Modestie fut elle assise, que sœur 
Pacifique se leva sur pieds , et avec toute reve- 
rence parla en ceste sorte : « Je me asseure, vé- 
nérables sœurs , que , comme dames prudentes 
et sages, vous emerveillerez aucunement de ce 
que, demeurant en ce couvent seulement depuis 
trois ans, je me vueille egaller, ains marcher de- 
vant ces deux nos honorables sœurs , lesquelles 
me devancent de beaucoup en aage et noblesse 
de sang ; mais si avec les yeux de l’entendement 
venez à sagement considérer qui je suis, et 
quelles sont mes conditions , sans doubte vous 
estimerez beaucoup plus ma verte jeunesse que 
l’aage décrépit de l’une et la noblesse des pa- 
rens de l’autre. Quand je fus rendue céans. 

j’apportay, comme il vous est manifeste , un si 
grand et riche douaire, qu’il a esté suffisant 
pour faire rebastir de fond en comble ce mo- 
nastère , qui pour ancienneté tomboit tout en 
ruyne. Je tais les héritages, maisons et mestai- 
ries qui ont encores esté acheptées de mes de- 
niers , et dont tous les ans on retire un grand 
profit et revenu. Pour ces causes doncques, et 
autres mes mérités , en recompense aussi de tant 
de biens-faicts et plaisirs que avez receus de moy, 
vous ne me devez , ce me semble , refuser ceste 
faveur que de me nommer et eslire pour vostre 
abesse, attendu encor que vostre vie et vos 
vestemens ne vous sont eslarms (après Dieu) 
d’autre que moy. » Ce dit , s’alla remettre en sa 
place. 

Ainsi ces trois dames ayant mis fin à leur 
plaidoyé , le grand vicaire fit venir devant luy 
toutes les religieuses l’une après l’autre , et fît 
escrire le nom de celle que chacune d’elles en sa 
conscience vouloit oui fust abbesse. Ce faict, et 
elles toutes ayans donné leurs voix , advint de 
fortune que les trois estrivantes eurent autant de 
voix l’une comme l’autre, qui fut cause qu’il 
s’esleva grand contention entre toutes les autres 
moinesses, car les unes vouloyent que Venerande 
fiist abbesse, cestes-cy que ce fust Modestie, 
et ces autres demandoyent Pacifique, tellement 
qu’elles ne se pouvoyent aucunement appaiser, 
quand le grand vicaire , voyant leur dure et opi- 
niastre obstination , et considérant que chacune 
des trois sœurs , par ses bonnes conditions, me- 
ritoit quelque chose davantage qu’une abbaye , 
pensa trouver moyen que l’une des trois demeu- 

rast abesse , sans donner matière aux autres d’en 
estre faschées; et les faisant venir toutes trois 
devant luy , leur dict : « Mes dames , je suis suf- 
fisamment informé de vos vertus et bonnes con- 
ditions, qui sont telles que chacune de vous mé- 
rité mille fois plus que la pièce oue débattez; 
mais parce que les voix sont pareilles et en avez 
l’une autant que l’autre , ces dames sont en si 
grande controverse , à raison de l’élection , que 
c’est pitié. A ceste cause , afin de vous conser- 
ver en amitié et tranquille paix , je vous veux 
donner un moyen sur cet affaire, qui sera tel 
qu’enfin vous demeurerez toutes contentes, et 
voicy comment : chacune de vous , mes dames , 
oui aspire à cest honorable degré, s’estudiera 
dedans trois jours faire en la presence de ces 
vertueuses dames et nous quelque louable preuve 
de sa vertu et digne d’eternelle mémoire ; et 
celle de vous trois qui sera jugée avoir mieux 
fait que les deux autres demeurera abbesse sur 
toutes les religieuses , qui dèslors luy presteront 
toute obéissance. » 

Ceste ordonnance de M. le grand vicaire 
pleut aux trois religieuses, lesquelles d’une voix 
promirent entièrement l’entretenir. Le jour assi- 
OTé venu, et estant toutes assemblées au chapitre, 
le grand vicaire fit venir les trois qui aspiroient 
à la crosse, et leur demanda si elles avoyent 
pensé à leurs affaires , lesquelles luy respondirent 
que ouy. Après, estans toutes assises, sœur Vene- 
rande , qui estoit la plus aagée de toutes , se mit 
au milieu de la place , et tirant de sa cucule une 
petite eguille de damas , laquelle y estoit atta- 
chée, leva ses robbes et sa chemise par devant. 

puis haulsant une cuisse en la presence de tous 
les assistans, pissa si delicattement au travers du 
trou de l’eguille, qu’une seule petite goutte ne 
tomba à terre que premier elle n’eust passé par 
le trou. Quoy voyant , le grand vicaire et les re- 
ligieuses , pensèrent indubitablement que Vene- 
rande deust estre abbesse , jugeans estre impos- 
sible pouvoir faire chose plus subtille que ceste 
là. Ce faict , sœur Modestie, qui n’estoit de beau- 
coup si vieille que l’autre , se leva , et s’estant 
mise en place marchande , tira de son sein un 
dé dont on joue , et le mit sur un banc , les cinq 
points dessus. Après print cinq petits grains de 
millet et mit chacun d’iceux en l’un des cinq 
points du dé; puis descouvrant son derrière et 
approchant ses fesses du banc sur lequel estoit 
le dé , fit un pet si gros et terrible , qu’il fit quasi . 
évanouir de peur le grand vicaire et toutes les 
religieuses ; et encor que ce pet sortist avec un 
bruict violent et sifflement horrible, si ftit il 
neantmoins tiré d’une telle adresse et dextérité , 
que le grain qui estoit au trou du milieu demeura 
en sa place , et les autres disparurent et ne fu- 
rent jamais veus depuis. Toute l’assemblée ne 
trouva ceste espreuve moindre que l’autre; ce 
pendant demeuroit coye , attendant ce que feroit 
sœur Pacifique ; laquelle, se mettant en jeu comme 
les autres , fit un tour, non d’une vieille , mais 
d’une jeune hommasse , pour ce qu’ayant tiré de 
sa pochette un noyau de pesche, le jecta en l’air, 
puis soudain se retroussa par derrière , levant le 
cul en haut ; et recevant le noyau avec les 
fesses, Restreignit si fort qu’elle le grugea plus 
menu que n’est menue la poussière. Ce faict, se 

remit en sa place. Le grand vicaire et toutes les 
religieuses, assemblant leurs testes, commencè- 
rent à opiner sur la vertu de ces trois dames, et 
voyans qu’ils ne pouvoient rien diffinir sur le 
champ, le bon seigneur demanda un delay pour 
en délibérer. Et parce qu’en feuilletant tous ses li- 
vres il ne peut jamais trouver la decision de ceste 
cause , il la laissa en suspend , tellement que jus- 
ques aujourd’huy le procès en est pendu au croc. 
Aussi , mes dames , donnerez s’il vous plaist la 
sentence , laquelle , pour la grandeur de la ma- 
tière , je n’ay osé prononcer. 

La fable recitée par le Bembe apresta plus 
à rire aux hommes qu’aux femmes, pour ce que , 
de honte, les pouvrettes, baissant leurs testes en 
leur giron, n’osoient lever les yeux. Mais les 
hommes, discourans sur ceste nouvelle, disoient 
tantost une chose, tantost une autre, y prenans le 
plus grand plaisir du monde, quand Madame, les 
volant tant opiniastres en leur risée, et les 
pauvres damoiselles muettes comme statues de 
marbre, commanda faire silence, et que le 
Bembe , en recitant son enigme , suivist l’ordre. 
Mais luy, qui avoit desjà assez conté, se tour- 
nant vers la gentille Laurette , luy dict : « Mada- 
moiselle , c’est ores à vous à réciter l’enigme , 
car si j’ay faict quelque chose pour vous en une 
sorte , je ne me délibéré vous contenter en l’au- 
tre. » Adonc la damoiselle , qui ne voulut con- 
tester là dessus , dict ainsi : 

SI 


Enigme. 

M on compagnon m'attend au mileu de la place^ 
Ses deux cuisses ouvrant et estendant les bras. 
Lors je monte dessus, et ageançant mon cas. 

Je fais qu'aucun de nous point ou peu se desplace. 

Après, entre mes mains un long chose j'embrasse, 
Lequel ayant frotté et en haut et en bas. 

Devient en peu de temps si gluant et si gras. 

Qu'il me le faut cacher au creux d'une fendasse. 

Adonc, l'un d'un costé haletant et suant, 

Et l'autre, de sa part, tousjours se remuant, 
Travaillons sans cesser jusque à l'œuvre accomplie. 

Laquelle poursuivant, joignons si bien noz coups. 
Qu'il faut que le dessus, nonobstant sa furie , 

Le quitte à la parfin à celuy de dessoubs. 

Toute la compagnie affirma Peni^e recité 

f )ar Laurette n’estre moins beau et plaisant que 
a fable du Bembe. Mais pour ce que peu l’enten- 
doient, Madame commanda l’interpreter. Lors 
Laurette, sans songer, dict ainsi : « Deux hommes 
vouloient sier une grosse poultre : l’un demeura 
attendant en la place, l’autre monta dessus le 
bois, où estant, print la sie, qui est longue, et la 
frotta , et en haut et en bas , d’un peu d’huile , 
puis la mit en la fente du bois. Ce faict , com- 
mencèrent à travailler, se remuans tousjours 
jusques à l’œuvre accomplie, qu’il fallut que 
celuy qui estoit dessus descendist, le quittant à 

celuy de dessoubs. » La subtile interprétation de 
ce plaisant enigtne fut trouvée fort ingénieuse , 
et chacun prestant bonne audience, Madame 
commanda à Entrée raconter sa fable ; lac^uelle , 
sans trop se faire tirer l’aureille, dict ainsi : 


Fable V. 

Maistre Zephire, prestre, conjure un jeune homme 
qui mangeoit les figues de son jardin. 

’on dict ordinairement, mes dames, 
que la vertu consiste aux parolles , aux 
herbes et aux pierres; mais quant à 
moy, je croy la puissance des pierres 
exceder celle des herbes et des parolles , comme 
je desire vous faire entendre par le discours de 
ceste fable. 

En la ville de Bergarae demeuroit jadis un vieil 
prestre avaricieux , lequel avoit le bruict d’estre 
autant riche et autant pecunieux qu’homme de 
sa robbe. Cestuy, entre ses facultez, avoit aux 
faux-bours de la ville, près la porte nommée 
Penta, un fort beau et plaisant jardin, lequel, 
outre ses autres et plus recommandables singu- 
laritez , estoit peuplé de toutes sortes d’arbres 
fruitiers, entre lesquelz se monstroit un grand 
et spacieux figuier, qui tous les ans , en sa sai- 
son, produisoit de très-belles figues, de couleur 
meslée entre blanc et violet, rendans une gomme 
et larme jaune et douce comme miel, au sur- 

plus grosses ainsi qu’un esteuf; dont il estoit si 
jaloux , que , pour empescher que nulles ne luy 
fussent prinses ou desrobbées , avoil fait fermer 
son jardin de hautes murailles , environnées de 
longs et profonds fossez. Et non content encores 
de cela, envoyoit tous les soirs quelc’un à la 
garde de ses figues , lesquelles il reservoit pour 
en faire des presens aux gentils-hommes et prin- 
cipaux de la ville , suivant sa bonne coustume. 

Or une nuict , que de fortune il avoit oublié à 
envoyer faire la sentinelle en son jardin, un 
jeune homme trouva moyen d’y entrer et monter 
sur l’arbre, où, choisissant les figues plus meures 
d’entre les vertes , prenoit peine les luy garder 
fidellement dans le cabinet de son ventre. Et ces 
entre faictes , maistre Zéphire (ainsi se nommoit 
ce prestre), se souvenant n’avoir le soir envoyé 

[ lersonne à la garde de son figuier, y voulut aller 
uy mesme ; mais il n’eut plustost retiré la clef 
de la serrure et entré au jardin^ qu’il apperceut 
le compagnon , lequel à son beau loisir mangeoit 
ses figues, dont il pensa- desesperer. Parquoy, 
fasché à merveilles , pria le galand qu’il descen- 
dist, et se contentast de ce qu’il avoit faict. 
Mais le mignon, qui trouvoit les figues bonnes, 
en secouant la teste faisoit la sourde aurcille à ses 
prières. Au moyen de quoy, le bon prestre , se 
jettant à genoux , se mit à le conjurer, luy com- 
mandant par le ciel , par la terre , par les pla- 
nettes, par les elemens, brief, par toutes les 
sainctes parolles qui se trouvent en son bré- 
viaire , qu’il eust à descendre de dessus l’arbre ; 
mais le jeune homme en faisoit pis , et mangeoit 
tousjours plus fort. Quoy voyant maistre Ze- 

phire , et ^ue tous ses propos se perdoient en 
rair, s’advisa d’un autre moyen ; et cueillant une 
grosse poignée de toutes les herbes du jardin , 
bonnes et mauvaises, le conjura qu’en la vertu 
d’icelles, il descendist de dessus son figuier ; mais 
au lieu d’obeir à ses conjurations, en s’acco- 
modant montoit tousjours plus haut. Adonc le 
prestre, tout bouillant de colère et maltalent, 
prononça ces mots : « Il est écrit que la vertu 
consiste aux paroles , aux herbes et aux pierres : 
je t’ay conjuré par les deux premières , et n’en 
as tenu compte ; or, maintenant , je te conjure en 
la vertu de ces pierres que tu ayes à descendre 
de dessus mon nguier. » Ce disant, commença à 
luy ruer tant de pierres et de si cruelle façon , 
qu’ores le frappant au bras , tantost en la jambe, 
et maintenant par le dos, il le meurtrit de tous 
costez, tellement que le pauvre jeune homme 
fut contrainct se jecter bas, et s’enfuyant laissa 
choir toutes les figues dont il avoit emply son 
sein. Ainsi les pierres eurent plus grand vertu 
et puissance que les herbes et les paroles. 

Desjà Entrée avoit mis fin à sa courte nou- 
velle, quand Madame luy fit signe qu’elle suyvist, 
recitant son enigme , et elle , sans se faire prier, 
dit ainsi ; 


Enigme. 

M essieurs, respondez-moy à ce que je demande; 

Vous, mesdames, aussi dictes m’en vostre advis; 
Mais ne songnez longtemps, pour autant que je suis 
A ceste occasion en une peine grande. 

Trois s*en viennent à vous, l’une est jeune et friande, 
Estroite et bien serrée en ses nouveaux habitz. 
L’autre est si chatouilleuse et chaude, que les nuits 
Elle ne veut souffrir qu’au combat l’on se rende. 

La troisiesme est si gaye et prompte, que jamais, 
Soit de nuict, soit de jour, ne vous délaissé en paix. 
A ins vous contrainct quitter bien souvent vostre couche. 

Or, à vostre souhet, pour vous rendre joyeux. 
Laquelle de ces trois aymeriez-vous le mieux , 

Ou l’estroitte, ou lagaye, ou celle an peu farouche? 

L’ambiguïté de cet enigme recité par Entrée 
desrobba la voix et la pardle à toute l’assemblée, 
qui , ne pouvant que respondre , ne savoit aussi 
à laquelle des trois s’arester. A la fin , Madame 
ayant contrainct un chacun de dire son advis , 
l’un disoit aimer mieux l’estroite et bien serrée , 
l’autre la gaye et prompte , et les autres la cha- 
touilleuse , sans toutesfois qu’ils entendissent au- 
cunement la signification. Au moyen de quoy, 
Entrée , pour les mettre d’accord , dict : « Il ne 
me semble bon que cette noble compagnie de- 
meure plus longuement en suspend ; par quoy je 
luy veux dire que l’estroicte et bien liée n’est 
autre chose que la teigne , laquelle pour la gua- 
rir il faut medeciner et estroictement lyer avec 
bandelettes. La saye et prompte simifie la foire, 
qui contrainct l’homme se relever du lict à toutes 
heures, afîin de descharger son ventre. Et la 
chaude et chatouilleuse s’atribue à l’importune 
galle , laquelle sur le soir et durant la nuict es- 
chaufîfe l’homme d’une telle rage , qu’il se man- 

geroit volontiers à belles dentz, comme fit le fils 
de la vefve en la nouvelle non moins docte- 
ment que élégamment recitée par Catharuze. » La 
gentille exposition de ce douteux enigme pleut 
generalement à toute la compagnie , qui , pour 
ce qu’il estoit desjà tard , prenant congé de Ma- 
dame , se retira souz condition de se retrouver 
au mesme lieu le soir ensuivant. 


FIN DE LA SIXIESME NUICT. 

LA SEPTIÈME NUICT 

DES 

fables et ENIGMES DU SEIGNEUR JEAN FRANÇOIS 
STRAPAROLE. 

esjà toutes parties de Textrême et froid 
Occident commençoyent à s’ombrager 
d’un nuage obscur, et la bien aymée 
compagne à Pluton estendoit les tene- 
bres de toutes parts, quand ceste honneste et 
entille compagnie se rendit au palais de Ma- 
ame , où de main en main chacun print place 
et s’assit en son lieu accoustumé , ne faisans ny 
plus ny moins ceste soirée icy que l’autre prece- 
dente. Lors du Moulin, par le commandement 
de Madame , ordonna le vase luy estre apporté , 
auquel aiant mis la main , en tira premièrement 
le nom de Vincende ; après , celui de Fleurdiane ; 
puis celuy de Loyse; reservant le quatriesme 
rang à Leonor, et le cinquiesme à Isabelle. Ce 
faict, Madame commanda que Laurette dist une 
chanson ; laquelle, obéissant sans autrement s’ex- 
cuser, commença à dire ainsi : 

Chanson. 

J e brusle en frissonnant, et dedans ceste famé 
Qui m^eschauffe le cueur 
Je sens encor, helas ! ma pauvre amoureuse ame 
S« geler de froideur, 

Si que mon chaut désir, qui ardent ne souspire 
Qifun amour vertueux. 

Or deçà, or de là, incessamment me tire. 

Tardif et soupsonneux. 

J* eusse ja plus qu’assez descouvert ma pensée, 

Affn de soulager 

La grande passion dont mon ame offensée 
Ne se peut descharger, 

Mais la rouge vergongne, et la craintive honte 
D'offenser vostre honneur, 

Cuerroyent mon désir d’une adresse si prompte 
Qu’ils m’ont transy de peur. 

Tellement qu’au malheur qui ores me tourelle 
Et ronge sans cesser 

Ils prestent tel secours , que ma peine cruelle 
Ne me veut point laisser. 

Ainsi, helas! j’apren que d’amitié tant forte 
Le fruict le plus certain 
Est de vivre trompé d’une esperance morte. 

Ou de mourir soudain. 

Ceste douce et amoureuse chanson finie , Vin- 
cende, qui, par son sort, devoit donner com- 

mencement aux plaisans discours de ceste nuict, 
Quitta son siège , et faisant la reverence deue ! 
dict en ceste façon : 


Fable I. 

Ortodose Symeon, marchand florentin, s’achemine 
. en F landr es, où, devenu amoureux d’A rgentine, 
courtisane, oublie sa propre femme, * 
laquelle par enchantement le va 
trouver; puis, estant engrossie 
par luy, retourne à 
Florence. 

e discours seroit long, qui voudroit ra- 
conter quelle et combien grande est 
Pamitié que la femme porte à son mary, 
principalement quand elle le trouve 
homme selon son désir, comme, au contraire, 
combien est mortelle sa hayne et inimitié quand 
elle se void assujetie au pouvoir d’un qui ne luy 
est agréable. D’autant que , selon l’opinion des 
sages , la femme est toute haine ou toute amour. 
Ce qu’aisement pourrez comprendre , si à la fable 
que j’entends ores vous reciter il vous plaist 
prester quelque audience. 

Sachez donc, mes dames, qu’en la noble cité 
de Florence y eut un riche marchant nommé 
Ortodose Symeon , lequel avoit espousé une 
jeune dame, belle, sage, bien apprise et de vie 
toute religieuse, très^onne et très-saincte , le 

nom de laquelle estoit Ysabeau. Cestuy, las de 
garder sa boutique et desiréux faire profiter sa 
marchandise , voulut tenter là fortune et esprou- 
ver s’il feroit mieux son proufit aux champs 
qu’en la maison , si qu’un beau matin, ayant prin'S 
congé de ses parens et amys , partit de Florence, 
au grand regret de ^a chère femme , qu’il laissa 
tant éplorée que la bouche ne luy peut ouvrir 
pour luy dire adieu , et print la route de Flan- 
dres, où estant arrivé, advint que de bonne, 
ains plustost de mauvaise fortune, il print à 
louage une maison joignant celle d’une courti- 
sane nommée Argentine , de laquelle il devint si 
éperdument amoureux , qu’il n’oublia seulement 
la mémoire de son Ysabeau, mais, qui plus est, 
ne se pouvoit quasi souvenir de soy-mesme. 

Desjà cinq ans estoient passez, que ceste pau- 
vre femme estoit demeurée en ce vefvage con- 
trainct, sans durant ce long temps avoir oncques 
ouy ny vent ny voix de son mary, dont elle 
mouroit de chagrin , menant plus éploré dueil 
que jamais femme sçauroit faire ; tellement 
qu’ayant mis à part tous les plaisirs qui sont 
xoustumiers d’accompagner la jeunesse, ne se 
soucioit plus que de se retirer seule à part en un 
coing de quelque chapelle de l’église de l’Annon- 
ciade , où elle alloit tous les jours faire ses dé- 
votions ; et là , les genoux en terre , les larmes 
aux yeux et l’estomac remply d’un monde infiny 
de sanglotz et pitoyables suspirs, prioit inces- 
samment à Dieu qu’il luy pleust luy renvoier son 
mary sain et sauve ; mais ses humbles prières , 
longs jeusnes et larges aumosnes ne luy servi- 
rent de beaucoup en cet endroit. Au moyen de 

quoy, voyant que pour tous ses bienfaicts elle 
n’estoit exaucée, impatiente en sa poursuitte, 
délibéra changer de façon et prendre le party 
contraire , tellement que de devote qu’elle estoit 
au commencement , et fervente en l’amour de 
Dieu , elle s’adonna et eut recours aux enchante- 
mens et sors magicques , espérant par ceste mal- 
heureuse et damnable voye ses affaires devoir 
mieux succéder. 

Ainsi , un beau matin , dès l’aube du jour, elle 
s’en alla trouver une vieille sorcière nommée 
Gabrine Furette, laquelle avoit le renom d’estre 
tant expérimentée en la magie qu’elle faisoit des 
choses contre tout ordre naturel , si que c’estoit 
merveilles, non seulement à les veoir, mais à en 
ouyr le récit ; à laquelle , de première abordée , 
elle descouvrit entièrement ce qu’elle cachoit 
au plus secret de ses pensées, la suppliant au- 
tant humblement qu’elle pouvoit luy pouvoir 
estre aydant en ceste tant extreme nécessité. Et 
où elle recevroit d’elle ceste faveur que de luy 
apprendre quelques nouvelles de son mary, outre 
que sa vie luy demeureroit obligée à jamais, elle 
luy feroit paroistre qu’elle ne seroit employée 
pour une ingratte. Ce disant , tira de sa Source 
dix beaux escus, qu’elle mit pour avance ès 
mains de ceste vieille, qui, serrant les doigts, 
joieuse au possible d’une si bonne rencontre, luy 
promit que dès le soir mesme elle luy monstre- 
roit un tour de son mestier, et que devant que 
le troisiesme jour fust passé elle luy feroit veoir 
son mary et jouir de ses embrassemens désirés, 
dont la jeune dame demeura la plus contente 
femme du monde. 

Ce pendant, le soir estant venu, ceste vieille 
sorcière print un petit livret, dans lequel elle 
marmonna quelques paroles secrettes, nt contre 
terre un cerne d’assez moyenne grandeur, qu’elle 
environna de certaines figures et caractaires ma- 
gicques ; après tira de son sein une fiolle pleine 
de )e ne sçay quelle liqueur, dont elle beut une 

f joutte; puis en ayant laict prendre à Ysabeau, 
uy dict : « Ma fille, tu scais que nous ne sommes 
icy assemblées pour enfiler des perles , mais bien 
pour tirer les esprits du plus creux des abismes 
infernaux , et en la vertu ae mes parolles les con- 
traindre et forcer à faire ce où la puissance des 
hommes ne peut atteindre , chose qui n’est de 
peu de peine ny d’aisée exécution. Parquoy, 
m’amye, il est icy necessaire que tu t’armes d’une 
grande et asseurée constance, sans t’effrayer au- 
cunement de chose que puisses veoirou entendre, 
pour espouventable qu’elle soit; et sur tout garde 
toy bien qu’il ne te prenne envie d’invocquer le 
nom de Dieu ny de ses saincts , ny faire seule- 
ment le signe de la croix, pource que, faisant au- 
cune de ses choses, tu te mettrois en grand dan- 
ger de mort. — Non , non , ma mère , dict 
Ysabeau, n’ayez peur de moy ; mais tenez vous 
tout asseurée que quand je verrois deschainez 
tous les diables qui habitent le centre de la terre, 
ilz ne me sçauroient faire peur. — Dépouillé toy 
donc, dit la sorcière, et entre en ce cerne avec 
moy. » A quoy obéit Ysabeau. Après , Gabrine, 
ouvrant de rechef son petit livret, grommela 
tout bas je ne sçay quoy, roullant ses villains 
yeux en la teste, et, frémissante de fureur, pro- 
nonça ces mots à haute voix : « Par la puissante 

vertu qui m’a esté ordonnée sur vous, 6 princes 
infernaux ! je vous adjure que présentement ayez 
à comparoistre devant moy pour recevoir mes 
commandemens. » Lors Astarot, Farfarel et les 
autres princes des démons , estans contrains par 
la puissance des paroles de Gabrine, se présen- 
tèrent à elle, faisans le plus grand bruict et tin- 
tamare dont on ouyt jamais parler. Adonc Ga- 
brine ; « Je vous conjure et commande que pré- 
sentement, sans fraude, vous ayez à me déclarer 
où est ores Ortodose Symeon, mary d’Ysabeau 
cy présente, et s’il est vif ou mort. — Sçaches, 
Gabrine, respond Astarot, qu’Ortodose vu, mais 
d’une vie que je n’ose appeller vie, d’autant qu’il 
est si esperdument affolé de l’amour d’Argentine, 
courtisane flamande , qu’il en a perdu le sens et 
la raison , si qu’il ne se souvient plus aujour- 
d’huy de sa femme. » Quoy entendu par l’en- 
chanteresse , commanda soudain à Farfarel se 
transformer en cheval, et porter Ysabeau au lieu 
où estoit Ortodose ; ce qui fut à l’instant exécuté 
par l’esprit, lequel ayant pris la forme d’un beau 
coursier, et chargé sur son eschine ceste jeune 
femme , s’esleva en l’air, et, sans luy faire aucun 
mal ne desplaisir, posta d’une telle vitesse et di- 
ligence, que le lendemain avant que le soleil fust 
levé il la deschargea invisiblement en la maison 
d’Argentine, des beautez, aurais, bonnes grâces 
et façons de laquelle il farda si bien Ysabeau, 
que les plus clair voyans y eussent esté trompez, 
et n’y eust eu homme qui ne l’eust prinse pour 
ceste garce ; le visage de laquelle , par mesme 
moyen , en ses principaux trais et Imeamens il 
silonna en contreschange de tant de rides , bor- 

dani ses beaux yeux d’une vive et rouge escar- 
. latte qui rendoit incessamment la cire épaisse 
d’un doigt, et changeant l’or de ses cheveux en 
argent , ou pour mieux dire en couleur pareille 
aux blanches cordes d’un cistre, de façon que elle 
retenoit la grâce d’un cinge de cent ans. Toutes- 
fois cecy estoit pour elle qu’elle ne pouvoit estre 
veue de personne en cest estât, non plus qu’elle 
ne pouvoit veoir aucun. L’heure de souper ve- 
nue , Ysabeau ainsi masquée souppa avec son 
mary, lequel, après quelque leger devis, la nappe 
estant ostée , la print par la main , et luy de- 
mandant s’il estoit pas temps de s’aller reposer, 
la mena en la chambre, où ils se coucnèrent 
ensemble , pensant Ortodose estre avec son Ar- 
gentine. 

Les secretz et estroitz embrassements , assai- 
sonnéz de mille savoureux baisers et tendres ca- 
resses, furent de telles forces, qu’en ceste mesme 
nuict Ysabeau conceut et devint grosse. Cepen- 
dant Farfarel, qui mesnageoit d’un autre côté, 
ayant crocheté le cabinet, se saisit gentiment d’un 
riche manteau tout couvert de belle broderie se- 
mée de grosses perles et pierres précieuses, avec 
un beau et magnifique carcan qu’autre fois Orto- 
dose avoit donné à Argentine. Ce faict, et la 
nuict du lendemain venue , l’esprit ayant à cha- 
cune rendu sa première forme, reprit la sienne 
cavaline, et, chargée Ysabeau sur la crouppe, gal- 
lopa d’une telle vivacité et promptitude, que le 
lendemain devant la pointe du jour il la rendit 
en Florence en la chambre de Gabrine, à laquelle 
il donna la robbe et le carcan qu’il avoit desrob- 
bez , lesquels à l’instant elle rendit à Ysabeau , 

disant : « Ma fille , tu garderas cecy cher comme 
les yeux de ta teste, pour ce qu’en temps et lieu 
ils doivent estre tesmoings de ta loyauté. » Ysa- 
beau, les ayant prins et remercié oien humble- 
ment la magicienne de tant de bien qu’elle luy 
a voit moyenné par sa caballe et secrette science, 
print congé d’elle et s’en retourna en sa mai- 
son. 

Quatre mois n’estoient encores passez, que le 
ventre commença à enfler à ceste jeune femme ; 
quoy venu aux oreilles de ses parens, demeu- 
rèrent plus estonnez que si le ciel fust tombé, veu 
jnesme qu’ils la tenoient pour toute religieuse et 
saincte. Au moyen de quoy, ils luy demandèrent 
si elle avoit quelque maladie intérieure qui cau- 
sast ceste enfleure, ou si elle estoit grosse d’enfant; 
et s’il estoit ainsi, qui en estoit le père. A quoy,' 
d’un visage riant et ouvert, elle dit que véritable- 
ment elle estoit grosse du faict de son mary, chose 
qu’ils disoient estre du tout impossible, d’au- 
tant qu’ils sçavoient à la vérité gu’il y avoit plus 
de cinq ans qu’Ortodose estoit absent et esloigné 
d’elle, et que depuis ce temps il n’estoit retourné; 
ainsi , qu’il estoit incrPiable que ce fust de son 
faict. A ceste occasion , fascnez à merveilles , 
craignant que ceste engroisse ne leur engendrast 
une vergongne perpétuelle, délibérèrent entr’eux 
la faire mourir; mais la crainte de Dieu, qu’ils 
avoient pourtraicte devant les yeux , la perte du 
petit entant innocent , le murmure du monde et 
la honte du mary, les retirant de ceste perverse 
et mal-heureuse volonté, les fist attendre que 
l’enfant fust né. Le terme venu que les femmes 
sont faictes mères, Ysabeau accoucha d’un beau 


Digitized by Coogle 



72 La VII Nuict, 

fils, (^oy entendu par les parens, enragez d’un 
despit crèvecueur, en mandèrent incontinent les 
nouvelles à Ortodose, luy escrivans ainsi ; « La 
grande et fraternelle amitié que nous vous por- 
tons , Ortodose , est si extrême , que elle ne veut 
permettre que souffrions un tel et si grand mal- 
heur advenu en vostre maison vous estre celé , 
encores qu’il nous soit impossible en resveiller la 
mémoire sans rougir, pour estre vostre honte 
jointe à notre ignominie. Sçachez donc qu’Ysa- 
beau , vostre femme et nostre sœur, depuis quel- 
ques jours en ça, à nostre commun scandale, est 
accouchée d’un fils , le père duquel nous est in- 
cogneu. Et n’eust esté vostre tant longue ab- 
sence, nous l’eussions jugé vostre , tant il vous 
ressemble bien. Il y a jà long temps que nous 
eussions faict mourir la mère et l’enfant , n’eust 
esté la crainte que nous avons d’offenser Dieu, 
qui nous en a tousjours gardez jusques icy, comme 
ne voulant que souillassions nos mains homicides 
en nostre propre sang. A ceste cause, vouspour- 
voirez à voz affaires et à la conservation de vostre 
honneur, n’endurant une telle et si lourde offense 
demeurer impunie.» Ortodose, ayant receu ces 
lettres et entendu si tristes nouvelles, se contrista 
fort en soymesme, et ayant appellé Argentine, 
luy dict : « M’amie , il me faut nécessairement re- 
tourner à Florence pour l’expedition de quelques 
affaires qui me importent de oeaucoup, lesquelles 
despeschées je ne failliray à vous venir retrou- 
ver le plustost qu’il me sera possible. Ce pendant 
je vous recommande vostre santé, et le peu qu’il 
a pieu à Dieu me donner, dont aurés soin comme 
de vostre chose propre ; au surplus, vivez con- 

tente, et vous souvenez de moy, qui ne puis vivre 
sans la mémoire de vous. « 

Ortodose, estant ainsi party de Flandres, sin- 
gla tant avecques vent prospère, qu’en peu de 
jours il abboraa Florence; et arrivé en sa mai- 
son, fut joyeusement et avec une infinité de 
doulces caresses receu de sa femme, qu’il ne 
pouvoir veoir d’un bon œil, proposant en son 
âme homicide la tuer, puis se retirer secrette- 
ment en quelque pais incogneu. Mais considérant, 
après, le danger et deshonneur qu’à ceste occa- 
sion il pourroit encourir, il réserva ce chasti- 
ment à une autre fois. Adonc fit entendre sa 
venue à ses parens, les priant que le lendemain 
ils luy fissent cet honneur venir disner en son 
logis. Les invittez, venus à l’heure promise , 
furent bien receus par Ortodose et sa femme, 
qui les firent seoir à table. Grâces dictes et la 
nappe levée, Ortodose commença à dire ainsi : 
« Mes frères et bons amis, je pense que n’ignorez 
pourquoy je vous ay tous assemblez icy;' au 
moyen de quoy, je ne m’estendray davantage en 
long discours et paroles superflues , ains viendray 
au fait qui nous touche. » Et haussant le visage 
contre sa femme, qui estoit assise de l’autre 
costé, luy dict : «Ysabeau, parle à moy ; qui 
t’a faict cet enfant que tu nourris céans ? — Vous, 
dict elle. — Moy! et comment moy, respond Or- 
todose , veu que j’ay esté cinq ans absent , pen- 
dant lequel temps je ne t’ay jamais veue ? Comme 
doncque oses tu dire que ç’a esté moy ? — Je vous 
dy, répliqué Ysabeau, que l’enfant est vostre, 
et l’avez engendré en moy estant en Flandres. » 
Alors Ortodose , allumé de colère ; « Ah ! femme 

ruzée , qui as beu toute honte , quand fus tu 
jamais en Flandres ? — Quand je couchay avecque 
vous» , respondit Ysabeau; et lors, commençant 
à un bout, luy conta de fil en eguille comme 
le tout estoit allé, en quel lieu ce fut, en quel 
temps, les propos qu’ils eurent ensemble la nuict 
estans au lict, bref jusques aux choses plus 
secrettes et qu’une femme ne peut honnestement 
repeter sans rougir. Et combien que par son 
discours elle ravist . d’admiration et ébahisse- 
ment Ortodose et ses beaux frères, neantmoins 
ils n’en pouvoient rien croire. Au moyen de 
quoy, Ysabeaq, voyant l’endurcie'obstination de 
son mary, et le cognoissant estre incrédule, 

a uitta la place, et, entrée en sa chambre, tira 
e son cabinet le précieux manteau et carcan , 
puis retournée trouver la compagnie, dit à son 
mary ; «Puis que ne voulez recognoistre mes 
parolles sans bonnes enseignes, peut estre re- 
cognoistrez vous cestes cy. » Lors, monstrant le 
manteau : « Et bien mon amy, cognoissez vous 
cest accoustrement, tant bien et richement étoffé .^) 
A quoy Ortodose, comme tout transporté d’es- 
bahissement, respondit ; « Je sçay bien qu’un tout 
semblable et de mesme façon me default, et 
que dès le jour qu’il me fut desrobbé je n’en ay 
oncques ouy nouvelles. — Sçachez , dit Ysabeau , 
que c’est celuy mesmes qu’avez perdu. » De faict, 
la bonne dame mit la main en son sein , et en 
ayant tiré le carcan, dict : «Et de ce carcan, 
qu’en dites vous ? Le veistes vous jamais autre part 
qu’entre mes mains ?» Adonc le mary, ne pouvant 
contredire, fut contraint respondre que ouy, 
adjoustant que le carcan et le manteau luy 

avoient esté prins en un mesme temps. « Or affin, 
dict elle, de vous faire plus ample preuve de 
ma fidelité et loyauté , que je desire vous estre 
cogneue et à tout le monde, je vous veux clai- 
rement monstrer qu’ignoramment , affin que je 
ne dise follement , avez mauvaise opinion de 
moy. » Lors , se faisant apporter l’enfant que la 
nourrice tenoit entre ses bras, le développa de 
ses langes , et, le tenant nud , dit : « Or ça, mon 
amy, cognoissez vous point ce petit poupon ?» 
Et fuy monstrant le pied gauche , où le petit doi^ 
defailloit comme aussi à Ortodose : « Voyez , dit 
elle , si ces enseignes sont vallables et suffisantes 
preuves de ma loyauté. » Ce que voyant Orto- 
dose , devenu plus muet qu’un poisson , ne sceut 
que respondre ; et prenant le petit mignon entre 
ses bras, le baisa plus de cent mille fois, l’ad- 
vouant pour son fils. Adonc Ysabeau , devenue 
un peu plus hardye, dit ; « Sçachés, Ortodose, que 
mes longs jeusnes, mes frequentes oraisons et 
prières continues , et autres bonnes œuvres que 
j’ay faictes en vostre faveur, m’ont faict obtenir 
ce au’entendrez. Estant donc un matin en l’église 
de l’Annonciade, les genoux courbez devant le 
crucifix, priant Dieu qu’il luy pleust me faire 
ceste grâce que je peusse une fois entendre de 
voz nouvelles , je fus exaucée , car à l’instant je 
fus par un ange invisiblement transportée en 
Flandres , où estant couchée avec vous , tels et si 
ardens furent noz embrassemens que je de- 
mouray grosse. Ce faict, et la nuict d’après, avec 
le manteau et le carcan que je vous ay monstrez, 
je me retournay icy où nous sommes. » Ortodose 
et les frères et parens, ayans veu ces signes 

evidens et entendu ce qu’Ysabeau avoit fidelle- 
ment recité, s’embrassèrent l’un l’autre, et, ravis 
de grande joye , baisèrent tous ceste bonne dame 
d’une tant amiable affection et douceur frater- 
nelle , que c’estoit plaisir. 

Quelques jours après, Ortodose retourna en 
Flandres , où il ne demeura long temps qu’il ma- 
ria honorablement Argentine; puis ayant faict 
charger un gros vaisseau de tout ce qu’il avoit 
en ce pays là , retourna en Florence , où avec 
son Ysabeau et son petit enfant il vesquit depuis 
long temps en joyeuse paix et douce tranquillité. 

Vincende ayant mis fin à sa pitoyable nou- 
velle, qui fut grandement louée d’un chacun. 
Madame , qui pleuroit de grand ayse , luy com- 
manda qu’elle proposast son enigme, laquelle, 
sans chercher longues excuses, promptement dict 
ainsi : 


Enigme. 

J e suis gros , bien poly et de bonne rondeur. 

J*ay des yeux assez grands, et si je ne voy goutte. 
Toüsjours la gayeté me suit où je me boutte , 

Et les dames souvent désirent ma faveur. 

Quand je suis plus gaillard et bouillant de chaleur ^ 
Et qu’à mon premier feu nouveau feu on adjouste. 
Entre deux choses blancs, dans une noire voulte. 
On me met à tous coups pour dompter ma fureur. 

Là , par le prompt effort de ma puissance royde, 
Tous les plus morfundus et de nature froide 
J’eschauffe tellement qu’en fin j’en refroidy. 



77 


Fable I. 

Aussi , deçà, delà, si souvent on m* agite y 
Que, d’ aidant que festois, j’en reste moins hardy, 
Tant ma puissance adonc devient foible et petite. 

Le subtil et ingénieux enigme proposé par Vin- 
cende pleust merveilleusement à la compagnie , 
en laquelle aucun ne se trouva, tant füst-il docte, 

2 ui le peust explicquer. Au moyen de quoy la 
amoiselle , voyant chacun devenu muet , et son 
enigme demeurer sans estre resoult, se leva 
debout, et aiant premièrement demandé congé, 
l’exposa en ceste sortes : « Messieurs et dames , 
mon enigme ne veult signifier autre chose 
ou’une bassinoire, laquelle, ayant le ventre plein 
oe braise , est mise entre deux linceux blancs ; 
elle a des yeux, c’est à dire des trous, dont elle 
ne void goutte, et est mise en œuvre quand il 
faict plus froid. » 

Fleurdiane , à qui eschéoit le second lieu pour 
discourir, sans attendre le commandement de 
Madame , dict ainsi : 

Marguerite Spolitaine, devenue amoureuse de Theo^ 
dore, hermite, le va trouver à nage. Ses frères 
s’en apperçoivent, En fin trompée par 
unefaulse clairté, misérablement 
se noyé en la mer. 

) 

mour, selon la difFinition des sages, n’est 
autre chose qu’une irraisonnable vo- 
lonté , causée d’une passion qui s’en- 
gendre au cueur par une affection 
desordonnée et penser impudic, les malheureux 
effects duquel sont la perte des richesses ter- 
riennes, la débilité des forces corporelles, le 
desvoyement de l’esprit et la privation de la li- 
berté ; et se monstre ce traistre tel en son in- 
constance, qu’il ne sçait que c’est de raison i 
d’ordre ny d’aucun arfest. Il est père des vices, 
ennemy de la jeunesse et la mort des viellards ; 
et peu souvent, ou plustost jamais, triomphe 
il d’une heureuse fin , comme la preuve s’est 
veue en une jeune dame de la famille des Spo- 
latins, laquelle s’estant soubsmise à sa discré- 
tion, finit misérablement sa vie. 

Entre Raguse, qui est une cité des plus re- 
commandées et fameuses de Dalmatie , située 
au giron de la mer, et une petite isle commu- 
nément appellée l’isle du Milieu, laquelle luy est 
voisine et adjacente , et où est assis un fort oeau 
chasteau bien magnifiquement basty, est un pe- 

til escueil desert et inhabité , tant pour Pin- 
température et corruption de l’air que pour 
l’infertilité et stérilité du lieu, sur lequel on 
ne peut remarquer autre bastiment que une 
bien petite chapelle , accompagnée d’une mes- 
chante maisonnette demy couverte d’herbes sei- 
ches, de mousse et de légères buschettes de bois, 
en laquelle un pauvre hermitte, nommée Théo- 
dore, s’estoit confiné, pour le reste de ses jours 
y servir Dieu en la descharge de ses pechez. 
Cestuy, n’ayant autre moyen de sustanter sa vie 
que des aumosnes et bienfaicts du peuple dé- 
vot , l’alloit tous les jours mandiant , tantost à 
Raguse et tantost en l’isle du Milieu. 

Or advint qu’estant un jour en ceste isle, 
amassant des bribes selon sa coustume, trouva 
ce que jamais ne luy estoit tombé en sa fanta- 
sie. Cerut une belle et jeune maistresse, nommée 
Marguerite, laquelle, le voyant beau et d’unvi- 
sage doux et affable , considéra en elle mesme 
qu’il estoit homme pour plustost s’adonner à 
l’amour et plaisirs humains que se confiner en 
une solitude perpétuelle. Au moyen de quoy la 
pauvrette devint tellement amoureuse de ses 
Donnes grâces , que jour et nuict ne songeoit à 
autre chose qu’en luy, qui, ne pensant rien moins 
qu’à ceste nouvelle conoueste , continuoit tous- 
jours son mestier de belistre, allant de maison 
en maison , comme le pourceau de Sainct An- 
thoine , et spécialement en celle de Marguerite , 
qui , pour l’entière et parfaite amitié qu’elle luy 
portoit, luy donnoit toujours l’aumosne de la 
meilleure volonté du monde, sans toutes fois 
luy oser deceler le secret de son affection. 

Mais Amour, qui est la targue de laquelle se 
couvrent ceux qui marchent soubs ses estendars, 
et ne se monstre jamais paresseux d’enseigner 
les moyens de parvenir au point désiré , donna 
quelque hardiesse à ceste fille de descouvrir 
ses pensées au frater , si qu’un jour s’en estant 
accostée , faignant luy donner l’aumosne , avec 
une voix tremblante et peu asseurée luy dict 
ainsi : « Théodore, qui m’estes seul amy et 
entier reft’igère de mon ame , la passion desme- 
surée qui me tourmente à vostre occasion est 
si excessivement grande , que si n’avez pitié de 
moy en me prestant vostre favorable secours , 
vous me verrez en bref finir ceste triste et lan- 
goureuse vie, que je ne desire me conserver 
sinon en vostre faveur et pour l’amour de 
vous , de qui les perfections allument en moy 
un tel et si violent brazier, que je ne puis plus 
résister à la cruauté des flammes qui me con- 
somment. » Et voulant continuer, fut empeschée 
par l’abondance des sanglotz qu’elle souspiroit, 
accompagnez d’un long ruisseau de larmes 
qui luy tomboient des yeux. L’hermitte, qui 
jusques adonc ne s’estoit encores apperceu aes 
bonnes volontez qu’elle luy portoit, demoura 
comme tout transporté et hors de soy ; en fin , 
ramassant ses esprits et s’asseurant petit à pe- 
tit, se mit à la reconforter. Et tels furent leurs 
discours, que, laissant à part les choses celestes, 
se fondèrent bien avant sur l’amour, qu’ils dé- 
menèrent si dextrement qu’il ne restoit sinon la 
commodité de se trouver ensemble en privé pour 
l’accomplissement de ce qu’ils souhaittoyent le 
plus, quand la jeune fille, qui estoit fort accorte. 

luy dit : « Mon cueur, vous me ferez plaisir, ne 
vous souciez de rien , je vous en prie , par ce 
que j’ay trouvé le moyen qu’il fauldra tenir en 
cet affaire , qui est tel qu’à ce soir , environ 
les quatre heures de nuict, vous mettrez un 
flambeau allumé aux fenestres de vostre petite 
loge, et du surplus laissez m’en faire, car si 
tost que je l’auray veu , je ne failliray vous al- 
ler trouver. » Alors Théodore ; « Hélas , m’a- 
mour, comment passerez vous la mer, veu que 
vous ny moy n’avons aucun vaisseau pour ce 
faire ? et de nous commettre à la discrétion d’au- 
truy, le hazard seroit trop périlleux pour le salut 
de nostre honneur et de noz vies. » Respond la 
jeune fille ; « Je vous dy encores une fois pour 
toutes que ne vous souciez de rien , ains vous 
reposiez de tout sur moy , faisant seulement ce 
dont je vous prie; car, par là, je trouveray fa- 
çon vous aller veoir sans encourir au danger de 
mort , ny que nostre honneur y soit en rien of- 
fencé ; pource qu’ayant veu la lumière , j’iray si 
secrettement à nage vers vous , que aucun ne 
pourra rien apprendre de nostre faict. » A la- 
quelle Théodore : « Helas ! il y a danger, ma 
sœur, que ne vous noyez en passant la mer, 
)ar ce que vous estes jeune et de petite et foi- 
)le haleine, et puis avec cela le voyage est 
ong. — Je n’ay pas peur que l’haleine me 
faille, respond Marguerite, car je sçay nager 
comme un poisson. » 

Quoy entendu par l’hermite, qui la voyoit 
opiniâtre en sa ferme volonté, s’y accorda, telle- 
ment que la nuit venue , suyvant leur assigna- 
tion , il alluma le flambeau, attendant en grande 

dévotion sa bien aymée dame , laquelle , voyant 
la clairté messagère de leurs amours , se res- 
jouit fort en elle mesme. Et s’estant despouillée 
toute nue , fors de sa chemise, dont elle se enve- 
loppa la teste , se jetta incontinent en la mer , 
que, nageant, elle fendit des pieds et des mains 
avec une telle dextérité , qu’en moins d’un quart 
d’heure elle aborda la maisonnette de 1 her- 
mite, lequel l’ayant receue entre ses bras et 
mise en son petit logis, l’essuya mollement avec 
un beau linge plus blanc que n’est la neige. Après, 
la baisant amoureusement, la coucha en son pe- 
tit lict, et luy jauprès d’elle de, laq.uelle il re- 
ceut mille/^ampureux embr^ssemens et doulces 
caresses , /cueillant les derniers fruits de son 
amotir. Le lendemain ayant l’aube du jour, la 
jeune damé, toute *gaye et contente, s’en re- 
tourna par le mesme^' chemin et en la façon 
qu’elle estoit venue, en bonne deliberation de 
retourner souvent veoir les reliques du frère, 
comme elle fit à toutes les occasions qui se pré- 
sentèrent et qu’elle voyoit le flambeau allumé. 

Mais la maudite et aveugle fortune , ennemye 
du repos des humains, ne voulut souffrir que 
ceste )eune fille jouist long temps des doux em- 
brassemens de son amy, ains, comme envieuse du 
bien d’autruy, s’y opposa , rompant en un coup 
tous ses desseins ; pource que , le ciel estant de 
toutes parts couvert d’une noire et obscure 
nuée, Marguerite, qui avoit veu le flambeau, se 
jetta en mer comme de coustume , où nageant 
elle fut veue par aucuns pescheurs qui jettoient 
leurs filets non trop loin ae là , lesq^uels l’enten- 
dant fendre les vagues qui grommeloient à l’en- 

^contre de ses costez, et pensans que ce fust 
quelque gros poisson , se mirent ententivement à 
regarder que ce pouvoir estre; enfin, approchez 
plus près , virent que c’estoit une femme , qui , 
ayans pris terre, s’alla droict rendre au logis de 
l’nermite, dont ils furent assez esmerveillez. Et 
battans incontinent l’eau avecques leurs avirons, 
firent tant qu’ils abordèrent la petite case, à 
l’entour de laquelle se mirent en embusche, fai- 
sans si bonne sentinelle , qu’au bout de quelque 
temps ils virent sortir la pauvre Marguerite et 
se remettre à nage vers l’isle du Milieu. Mais la 
puvrette ne se peut si bien cacher qu’elle ne 
fust recogneue par ces pescheurs, lesquels, ayans 
descouvert qui elle estoit, considéré en eux- 
mesmes le danger où elle se precepitoit, et di- 
lipmment remarqué le signal du flambeau, par 
plusieurs fois délibérèrent entre eux tenir le faict 
secret. Toutesfois, pensans au grand scandale 
qui en pourroit.advenir à l’honneste famille dont 
elle estoit issue , et au péril de mort où elle se 
hazardoit, soudain changèrent d’opinion, con- 
cluans en advenir les frères, comme ils firent le 
jour ensuivant , leur racontant de point en point 
tout ce qu’ils avoient veu. Quoy entendu par 
eux, demeurèrent transis comme une statue, ne 
pouvans penser qu’une telle meschanceté peust 
tomber en la fantasie de leur sœur. Finablement, 
contraincts par la vérité du faict à le croire , 
prindrent resolution la faire mourir, ce que de- 
puis ils exécutèrent en la façon que je vous de- 
clareray cy après. 

Le soir de la nuict suivante venu, le plus jeune 
des frères , estant monté sur un petit bacho . 

rama secrettemenl vers la maison de l’hermite , 
lequel ayant humblement salué , il pria bien fort 
luy vouloir faire ceste faveur de le retirer pour 
ceste nuict en son Hermitage, d’autant qu’il luy 
estoit advenu une fortune pour laquelle il seroit 
en danger de sa personne s’il tomboit une fois 
és mains de la justice; et où il lui feroit ceste 
grâce que le sauver, il luy en demeureroit obligé 
tout le temps de sa vie, qu’il reputeroit tenir de 
luy, comme de celuy qui la luy auroit conservée 
par sa charité et bonté paternelle. Et disoit le 
traistre • toutes ces choses afin de faire oublier 
à ce pauvre moine la souvenance d’allumer son 
flambeau secrétaire de ses pensées. Lequel , le 
cognoissant estre frère à Marguerite , le receut 
benignement, et, le consolant au mieux qu’il luy 
seroit possible, luy remonstroit quelles sont les 
misères mondaines, et les graves pechez qui 
mortifient l’âme, la rendant servile au diable, et 
mille tels autres saincts propos* es(juels ils pas- 
sèrent la plus grande part de la nuict. 

Cepenoant les autres frères , qui estoient se- 
crettement sortis de leur logis avec une grande 
perche et une lanterne , ayans monté sur un 
vaisseau, ramèrent droict vers la maisonnette 
de l’hermite, arrivez au pied de laquelle ils 
lièrent leur flambeau allumé au bout de ce long 
bois , qu’ils dressèrent , attendans ce qui en ad- 
viendroit. La jeune fille ne vit plus tost le feu, 
qu’elle se mit en mer, selon sa coustume , na- 
geant courageusement vers la clarté d’iceluy. 
Les frères, qui estoient au guet, oyans le bruit 
que Marguerite faisoit en nageant, prindrent 
leurs avirons, et ramans le plus doucement 

qu’il leur fiit possible , sans qu’elle s’en apper- 
ceut s’esloignèrent de l’hermitage. La pauvrette, 
qui , à cause de la grande obscurité de la nuict , 
ne voioit rien que par la clarté du triste et mor- 
tel flambeau , le suivoit à toute puissance ; mais 
les mauvais frères , s’esloignans tousjours petit à 
petit , et l’ayant faict entrer bien avant en plaine 
mer, abaissans leur bois , esteignirent leur chan- 
delle, si que l’infortunée amante, ne voyant 

f )lus goutte, et ne cognoissant où elle estoit, 
asse et recreue du trop long nager, s’estonna ; 
et se voyant privée de tout secours humain , re- 
commandant son ame à Dieu, abandonna son 
corps aux vagues cruelles, qui,. comme un vais- 
seau rompu , l’engloutirent. Les frères , voyant 
qu’il n’y avoit de remède , se retirèrent en leur 
maison , où le plus jeune se rendit le lendemain 
matin, après avoir bien humblement remercié 
l’hermite qui l’avoit logé la nuict precedente. 

Desjà la triste nouvelle de la perte de Mar- 
guerite estoit publiée par tout le chasteau , dont 
les frères parricides , qui en rioient en leur félon 
et homicide cœur, faignoient en estre grande- 
ment faschez, quand le troisiesme jour en suivant, 
son corps mort fut par les ondes de la mer 

f ioussé au rivage proche de la maisonnette de 
’ermite, qui, voyant et cognoissant mort ce qu’il 
entretenoit en vie , à peine qu’il ne trespassast de 
regret ; et pleurant un long ruisseau de larmes , 
tira de l’eau ce corps amoureux, jadis tout son 
bien et contentement , et le porta en sa chambre. 
Et se jettant sur le visage mort, y demeura long 
temps en regretz , couvrant de nouvelles larmes 
la blanche poictrine de celle qu’il reclamoit en 

vain. Enfin, s’estant aucunement apaisé, délibéra 
l’ensevelir honorablement , et soulager son ame 
par prières , jeusnes et autres bienfaicts ; et pre- 
nant la besche avec laquelle il avoit accoustumé 
labourer son jardin , fit une fosse en la chapelle ; 
puis ayant fermé les yeux et la bouche au corps 
mort, le couronna d’une guirlande de roses et 
fresches violettes. Cefaict, en le baisant plus de 
mille fois , luy donnant sa bénédiction , le mit en 
la fosse , qu’il couvrit de terre , et la terre de 
fleurs. Ainsi, parla desplorable mort de Margue- 
rite , son honneur et celuy de ses frères fut con- 
servé , sans que jamais personne sceust rien des 
amours dont nou^avons parlé cy dessus. 

Geste pitoyablè^nouvelle emplit abondamment 
de larmes les yeux de toutes les damoiselles, 
lesquelles avec leurs moucheoirs ne pouvoient 
fournir à les essuyer, quand Madame, qui ne 
pouvoir aussi contenir ses pleurs, pour avoir veu 
à ceste infortunée amante prendre si misérable 
fin, commanda à du Moulin proposer quelque 
gentil et plaisant énigme , afin que par la dou- 
ceur et gayeté d’iceluy la douleur qu’elles 
avoient toutes recueue escoutant la nouvelle de 
Fleurdiane fust aucunement temperée ; lequel , 
sans se faire tirer l’aureille , dict ainsi : 

Enigme. 

D essus le tendre sein d’une jeune pucelle , 

Et entre ses tetins qui s’enflent doucement, 

Je pren ma nourriture et mon accroissement, 

Me paissant à souhait des douceurs de la belle. 

Et pour ne demeurer trop ingrat envers elle, 

Sans la recompenser de son oon traitement, 

Je luy donne mes biens, le cher esbatement 
De sa songneuse main qui tousjours m’apastelle. 

Mais les deux trop jaloux de mon aise et repos 
Me pressent de si près, que , contraint, je m'enclos 
Dedans un petit nid, ou je vy solitaire. 

Finalement, moy-mesme ayant de moy pitié , 

Je sors de ce cachot avecques ma moitié. 

Et pour vivre je cours à la mort volontaire. 

De bien peu, ains de pas un de la compagnie, 
fut entendu le docte enigme proposé par du 
Moulin, qui, les voyant tousperplex et sans pa- 
role , leur dict : « La vraye intelligence de mon 
enigme est telle : Au moys de may, la jeune fille 
mect en son sein les œufs du ver qui file la soye, 
lesquels finablement s’y couvent , le ver y pre- 
nant vie ; lequel , en recompense d’un tel béné- 
fice, luy donne la soye qu’il file, s’enfermant dans 
le ploton, duquel estant après sorty, se con- 
joinct avecques sa femelle , qui faict les œufs , 
puis court volontairement à la mort. » L’exposi- 
tion de ce douteux enigme,, qui fut loué d’un 
chacun, ne fut trouvée moins docte que belle. 
Adonc Loyse , à laquelle escheoit l’ordre de dis- 
courir, se leva debout , et faisant une longue re- 
verence à Madame, soubs sa permission, dit 
ainsi : 

Cimaroste, bouffon, va à Rome, où ayant déclaré 
un sien secret au Pape, faict donner les 
estrivières à deux des archers 
de ses gardes. 

ourceque ce lieu, mes dames, me sem- 
ble plustost dédié au ris et à la gayeté 
que au chagrin et tristesse, et que je 
voy que la piteuse fable tant ingé- 
nieusement poursu)rvie par Fleurdiane a ouvert 
voz yeux et voz poictrines aux larmes et san- 
glots, j’ay délibéré vous faire un petit discours 
au récit duquel j’espère que prendrez quelque 
plaisir, pour ce que par iceluy je vous feray 
entendre les plaisantes bouffonneries d’un Bres- 
sien , lequel estant allé à Rome en intention de 
s’y enrichir, y finit pauvrement et misérablement 
sa vie. 

En la cité de Bresse , assise en la province de 
Lombardie, fut jadis un bouffon ou plaisant, 
nommé Cimaroste, homme rusé et. malicieux, 
et peu agréable aux Bressiens , soit pour ce que 
il estoit du tout adonné à l’avarice (monstre qui 
dévoré toutes choses), ou pour ce qu’il estoit de 
Bresse, et que personne n’est receu prophète 
en son pays. Voyant donc Cimaroste ses facecies 
n’estre recompensées au poix de leur mérité, 
comme il luy sembloit , se despita tant en soi- 
mesme, que, sans advertir aucun de son entre- 

prise , partit de Bresse pour s’en aller à Rome, 
pensant y acquérir en moins de rien grande 
quantité de deniers , chose qui ne luy succéda 
selon son désir, d’autant que ceste grande cité 
de Rome ne veult point de bestes sans laine. 

En ce temps estoit pape et souverain pontife 
Leon, Allemand de nation, lequel, combien qu’il 
fust versé en toutes sciences, si est-ce qu’à la 
façon des grands seimeurs , mettant à part les 
choses serieuses , se delectoit souvent en bouf- 
fonneries et autres semblables récréations , sans 
toutesfois aulcunement recompenser ceux qui luy 
donnoient ce plaisir. Or Cimaroste , qui , pour 
n’avoir encor acquis beaucoup de cognoissance 
en Rome , ne sçavoit comme se faire cognoistre 
au pape, délibéra estre soimesme son embassa- 
deur, se présenter à Sa Sainteté , et luy remons- 
trer ce qu’il sçavoit faire , si que un beau matin 
que sa quinte le print , il s’en alla droit au palais 
Saint Pierre , où lors le pape faisoit sa résidence 
ordinaire. Et arrivé devant la première porte, 
se vouloit couler parmy la presse , quand par un 
archer des gardes, homme robuste et puissant, il 
fut arresté, lequel, en luy demandant où il alloit, 
luy mit quand et quand la main contre l’estomac, 
le repoussant si doucement ou’il luy fit faire trois 
pas et un sault en arrière , dont le pauvre Cima- 
roste se trouva tout scandalizé; toutesfois, voyant 
qu’il falloit filer doux , avalla cela comme miel , 
et faignant estre transporté d’un désir d’entrer 
leans , se présenta derechef à la porte , disant à 
cet archer : « Vous devez croire , frère et amy, 
que si je n’avois nécessairement affaire avecques 
Sa Sainteté , vous ne me verriez ainsi vous im- 

portuner, tant je suis mauvais courtisan ; toutes- 
fois, puis que les affaires me contraignent à cela, 
vous me ferez plaisir, et je vous en prie me lais- 
ser entrer. — Et vous me ferez plaisir, et je vous 
en prie, dict l’archer, de vous retirer d’icy pour 
vostre profit , autrement vous y trouverez ce que 
ne cherchez. » Mais plus cest archer se monstroit 
fascheux , plus Cimaroste se rendoit importun , 
voulant tousjours entrer en toute force , affer- 
mant incessamment vouloir advenir le pape de 
chose qui luy importoit de beaucoup, (^oy en- 
tendant cest archer qui se voyoit ainsi impor- 
tuné, pensa incontinent eni'soymesme que ce 
compagnon pouroit estre bien recompensé par 
le pape, attendu ou’il l’alloit advenir de son 
proffit. Au moyen ae quoy il s’accorda avecques 
fuy du passage , moyennant qu’à son retour luy 
donneroit la moitié de ce que le pape luy auroit 
accordé; ce que Cimaroste promit faire, lequel, 
passant oultre , entra jusques en l’antichambre, 
où il fut arresté par un jeune homme qui estoit 
commis à la garde de la chambre du pape, lequel 
luy dict : « Que demandez vous, compagnon ? » 
Auauel Cimaroste : « Je vouldrois voulontiers 
parler à Sa Saincteté. » Adonc le jeune homme ; 
« Vous ne pouvez pour ceste heure , d’autant 
qu’il est maintenant empesché. » Lors Cima- 
roste : « Je vous prie , frère , mon amy, ne me 
faire icy songer davantage, pource oue les 
choses que j’entens luy déclarer sont ae trop 
grande importance, et requièrent célérité.» Lé 
jeune homme, escoutant ses paroles, se fantasia 
soudain ce que le premier arcner s’estoit imaginé, 
pourquoy dict à Cimaroste ; « Compagnon , si 

vous voulez entrer, je veux que me donniez à 
vostre retour la moitié de ce que le pape vous 
donnera.» A quoy s’accorda librement Cimaroste, 
lequel estant entré en la sumptueuse chambre du 
pape, vid derrière sa chaire un evesque alleman, 
du quel il s’accosta, se mettant à deviser avecques 
luy. L’evesque, qui n’entendoit la langue ita- 
lienne , parloit tantost alleman , tantost latin ; et 
Cimaroste, faignant parler alleman (comme font 
ordinairement les bouffons), luy respondoit ce 
qui luy venoit en la bouche, estant leur devis 
si estrange qu’ils ne s’entendoient l’un l’autre. 
Quoy entendant le pape , dict à un cardinal qui 
devisoit avec luy: « Mais, Monsieur, entendez 
vous point ces plaisans discours ? » A quoy le 
cardinal : « Père sainct , je n’y entend rien , et 
ne sçay qu’ils veulent dire. » Dont le pape, qui 
entendoit toutes les langues , et s’estoit bien ap- 
perceu de la plaisante raillerie de Cimaroste, 
rioit à bouche décousue , y prenant le plus grand 
plaisir du monde ; et affm que le jeu print plus 
long traict , tourna le dos vers l’evesque et Ci- 
maroste , lesquels, après avoir long temps jar- 
gonné sans s’estre entendus d’une seule parole, 
Cimaroste, qui parloit quelque peu latin, dict 
enfin à l’evesque : « Mais, Monsieur, d!où estes 
vous ? — Je suis de la cité de None , respond 
l’evesque. ^ — Vrayement, dict Cimaroste, je ne 
m’estonne donc plus si vous n’entendez mon 
langage , ny raoy le vostre , d’autant que vous 
estes de None, et je suis de complie. » 

Alors le pape, ayant entendu ceste prompte et 
subtile response, se mit tellement à rire qu’il en 
pleuroit ; et ayant fait venir Cimaroste , luy de- 

manda qui il estoit , d’où il venoit et où il alloit. 
Lequel s’estant prosterné en terre et baisé les 
pieds de Sa Saincteté , luy respondit qu’il estoit 
de Bresse, s’appelloit Cimaroste, et estoit venu à 
Rome pour obtenir une grâce de Sa Saincteté. 
Adoncques le pape : « Et bien , dy donc ce que 
tu veux? — Je la supplie humblement, respond 
Cimaroste , me vouloir faire présentement bailler 
vingt cinq bons coups d’estrivières, et des meil- 
leurs et plus roides que l’on donne. » Le pape de- 
meura esmerveillé et se print assez à rire de si sotte 
demande, à laquelle Cimaroste, nonobstant toutes 
remonstrances, insistoit tousjours, dont le pape, 
le voyant perseverer en son opiniastre volonté , 
et qu’il parloit à bon escient , ne le voulut escon- 
duire , ains fit appeller un puissant jeune homme, 
auquel il commanda donner en sa presence , et 
pour l’amour de luy, ving cinq bons coups d’es- 
trivières à Cimaroste ; lequel le jeune homme , 
obéissant aux commandemens du pape, fist à 
l’instant despouiller nud comme quand il sortit 
du ventre de sa mère; et ayant prins bonnes et 
fortes estrivières, vouloit executer ce qui luy es- 
toit commandé, quand Cimaroste s’escria, disant : 
<( Tout beau , compagnon , ne me frappez pas 
que je n’aye encores dict un mot à Sa Saincteté. » 
Le pape, voyant la sottise de cet homme et igno- 
rant pourquoy il faisoit ces choses , crevoit de 
rire ; il commanda neantmoins au jeune homme 
de s’arrester. Alors Cimaroste se jetta à genoux 
aux pieds du pape , disant , comme en pleurant : 
« Père sainct, j’ay tousjours ouy prescher rien 
n’estre plus odieux et desplaisant à Dieu que la 
foy violée et non gardée ; c’est pourquoy je veux. 

s’il vous plaist , tenir la mienne à ceux entre les 
mains desquels je l’ay jurée et engagée, puis 
qu’il vous a pieu m’octroyer ma demande. Vostre 
Saincteté entendra doncques que , pour entrer 
céans, j’ay, contre ma voulonté, promis à 
deux de voz gardes , à chacun la moitié de ce 
qu’il vous plairoit m’octroyer; or, je vous ay 
supplié me faire donner vin^ cinq coups d’es- 
trivières, que m’avez accordez. Je vous supplie 
encores , à ceste heure , en faire bailler en mon 
nom douze bons coups et demy à l’un desdits 
archers , et douze et demy à l’autre ; quoy fai- 
sant , vous m’octroyerez ma demande , tiendrez 
vostre promesse, et moy je garderay ma foy 
jurée. » Lors le pape , qui n’entendoit la fin de 
toute ceste menée , luy dit : « Et bien , que veux 
tu dire par cecy mesme?» Adonc Cimaroste : 
« Père trèssainct , quand j’ay voulu entrer céans 
pour me présenter à Vostre Saincteté, j’ay esté 
contrainct contre mon gré partager avec les deux 
archers de voz gardes qui sont ores de service, 
et leur promettre avec longs juremens bailler à 
chacun d’eux la moitié de ce qu’il vous plairoit 
m’octroyer : voilà pourquoy je suis aujourd’huy 
contraint, pour m’acquiter de ma foy promise, 

3 ue je ne voudrois violer pour tous les biens 
U monde , donner la part à chascun d’eux , et 
ainsi demeurer privé de l’octroy de vos biens- 
faicts. » Quoy entendu par le pape, se fascha 
bien fort de la malice de ses gens , si que , les 
ayant faict venir devant luy, leur commanda se 
despouiller pour recevoir ce que leur avoit pro- 
mis Cimaroste ; ce qui fut incontinent exécuté ; 
et ce jeune homme aiant baillé à chacun douze 

grands coups d’estrivières, en deraeuroit encores 
un pour faire le vingt-cinquiesme , que le pape 
ordonna estre donné au dernier. Mais Cimaroste 
s’y opposa, disant ainsi c^u’il n’estoit raison- 
nable , pource qu’il en auroit plus que il ne luy 
en avoit promis. <f Comment ferons nous donc ? » 
dit le pape. Respond Cimaroste ; « Il les faut 
faire lier sur une table les reins en haut et l’un 
près de l’autre , puis que ce jeune homme leur 
donne un bon coup qui porte sur tous deux ; ainsi 
chacun aura également sa^ part , et je demeure- 
ray quitte. » Ce qui fut faict. 

Ces choses ainsi passées, Cimaroste, estant 
sorty de la chambre du pape, fut incontinent, pour 
la subtilité de ses promptes responces, environné 
d’un monde de personnes où de fortune se trouva 
un abbé bon compagnon, lequel voiant ceste 
foulle, demandoit qu’il y avoit de nouveau, quand 
il luy fut respondu par Cimaroste qu’il n’y avoit 
autre chose de nouveau sinon que le lendemain 
on oyroit crier la paix. « Tu te mocques , dict 
l’abbé, car comment seroit il possible, attendu 
que la guerre est ouverte à toute outrance , à feu 
et à sang, entre le pape et le roy de France ? — 
Si est-ce, dict Cimaroste, que demain on oïra 
crier la paix. — Je gaige que non, dict l’abbé. 
— Je gaige que si», dict Cimaroste. En fin, après 
avoir long temps contesté là dessus, Cimaroste 
dict à l’abbé : « Monsieur, toutes ces disputes 
ne servent de rien ; mais si vous osez gaiger le 
banquet de demain que on entendra en ceste 
ville crier la paix, je le gaige. — Vrayemenf, j’en 
suis content», dict l’aboé. Et lors, en presence 
de tesmoings , concinèrent chacun dix escus en 

main tierce , pour les dix du perdant estre em- 
ployez aux fraiz du banquet. Ce faict, l’abbé par- 
;tit en intention de faire le lendemain bonne chère 
aux despens de Cimaroste, qui ne dormant lors 
s’en alla en son logis , où il trouva son hoste , le- 

3 uel il supplia luy faire un bien et faveur, qui , 
isoit-il , vous sera de profit et de plaisir. « Que 
voulez vous que je fasse ? dict l’hoste. Ne sçavez 
vous que je suis à vostre commandement? — 
Grand mercy, dit Cimaroste; je ne veux autre 
chose sinon que des vieilles armes qui sont en 
vostre Renier vous faciez demain armer vostre 
femme (or ceste femme avoit nom la Paix) ; après 
laissez moy faire , vous asseurant que pour cela 
elle ne recevra mal ny desplaisir. » L’hoste, cjui 
estoit gaillard , fort plaisant et récréatif, cognois- 
sant Cimaroste estre plein de raillerie, luy vou- 
lut bien complaire. Parquoy, le lendemain venu, 
fit vestir à sa femme ses vieilles armes , qui es- 
toient si lourdes et rouillées qu’un homme vestu 
<J’icelles et couché par terre ne se fust peu re- 
lever, tant brave eust il esté ; puis l’ayant cou- 
chée au milieu de la chambre, luy commanda 
qu’elle se relevast ; ce que par plusieurs fois elle 
s’efforça faire, mais ne fut jamais en sa puissance. 
Quoy voyant Cimaroste , et que la chose succç- 
doit selon son désir, dict à son hoste: « Sortons 
d’icy, je vous prie»; et fermant l’huis de la 
chambre, s’en allèrent. Ceste femme, se voyant 
ainsi seule et enfermée , et ne se pouvant mou- 
voir, eut peur qu’on ne luy voulust jouer quel- 
que mauvais tour, parquoy se print si fort à 
crier, que les voisins entendans et le cry et le$ 
clicquetis des armes , y coururent incontinent. 

Cimaroste, oiant le tumulte du peuple, dict à son 
hoste qu’il ne bougeast et ne sonnast mot , ains 
le laisser faire et il verroit beau jeu ; et descendu 
dans la rue, demandoit tantost à l’un et à l’autre 

3 ui crioit ainsi. Auquel tous d’une voix respon- 
irent que c’estoit la Paix ; et aiant faict repeter 
dix ou douze fois, print des tesmoings comme ils 
avoient ouy crier la Paix. L’heure de complie 
passée, voicy venir monsieur l’abbé, lequel dict 
à Cimaroste : « Et bien , compagnon , as tu pas 
maintenant perdu le banquet r Que veux tu dire ^ 
As tu ouy crier la Paix ? — Ouy, j’ay ouy crier 
la Paix, dict Cimaroste; et ay gaigné. » Et là 
dessus entrèrent en telles disputes, qu’il fallut 
un médiateur pour les accorder, lequel aiant en- 
tendu les raisons des deux parties, et ouy les 
tesmoings qui deposoient tout le voisinage avoir 
ouy crier la Paix , condamna l’abbé à paier le 
banquet. 

Quelques jours après, Cimaroste, se prome- 
nant par la ville, rencontra une dame romaine 
fort riche et somptueusement vestue, mais laide 
comme un beau diable, laquelle, pour ses ri- 
chesses et grands biens , avoit puis naguères esté 
mariée à un beau jeune homme, dont tout le monde 
s’esmerveilloit. Advint de fortune que , comme 
ceste dame passoit , passoit aussi une asnesse , 
vers laquelle se tournant , Cimaroste dict : « O 
pauvrette ! situ estois aussi riche que ceste làtuse- 
rois mariée. » Ce qu’entendant un gentilhomme, 
parent de ceste laide femme , print un baston et 
en donna tel coup sur la teste du pauvre Cima- 
roste , qu’il le fallut porter en son logis par les 
pieds et par les bras , où estant , le barbier fut 

mandé, lequel pour penser et apareiller les places 
du patient le nt taire. Ses amis qui le venoient 
veoirluy disoient : « Cimarosie, comme vous va 
vous estes rez ? » Ausquels il respondit : « Hé ! je 
vous supplie vous taire, et ne me rompre point 
la teste, que j’ay rompuë; car si j’estois raz ou 
damasquin, je vaudrois pour le moins un florin 
l’aulne, et je ne vaux plus rien. » Finablement, 
venu à l’extrémité , le prestre vint pour luy bail- 
ler l’onction, et estant venu aux pieds, Cimaroste 
luy dict ; « Helas! monsieur, ne me oignez plus, 
s’il vous plaist; voyez vous pas comme je vas 
légèrement et cours si bien à la mort ? » Les as- 
sistans, l’oyans ainsi parler, se prindrent à rire , 
et Cimaroste à rendre les derniers souspirs de sa 
vie, qui ainsi bouffonnantprint une misérable fin. 

Loyse avoit desjà mis nn à sa fable quand Ma- 
dame luy commanda, proposant son enigme, 
suivre l’ordre encommencé , laquelle , avec un 
visage riant et chère joyeuse, ainsi dict ; 


Enigme. 

J eune, y ay esté vieil , et quand je prins naissance 
Enfant masle je fus par ma mère enfanté, 

Et estant parvenu en ma maturité, 

Comme femme ay porté le fruict de ma semence. 

Quand petit à petit j*ay eu pris ma croissance, 

On m*a couppé les pieds; cefaict, on mi* a jetté 
Dedans une rivière, où long temps j'ay esté; 

Puis en estant tiré, on me oat à outrance. 

Straparole. II. 

Après on me rostit. En fin, ayant souffert 
Tant de cruels tourmens et martyres divers , 

Avec un fer meurtrier menu on me deschire; 

Ainsi ayant passé par tant de longs travaux, 

Chacun me veut avoir; mais nul ne me desire 
Que je n’aye premier enduré tous ces maux. 

Ce subtil enigme mit en grande admiration 
toute ceste noble assistence, aucun de laquelle ne 
le peut jamais interpréter ; quoy voyant la pru- 
dente Loyse, leur dict en souriant : « Non cjue 
je me vueille mesler d’enseigner autruy , mais bien 
afin de ne tenir plus long temps en suspens ceste 
docte compagnie, j’exposeray mon enigme, le- 
quel, si je ne me trompe, ne signifie autre chose 
que le lin, qui estant créé masle par sa mère, c’est 
à dire la terre, porte le fruit de sa semence comme 
une femme ; après on le met en l’eau pour l’amol- 
lir, puis estant cuit au soleil on le bat en l’auge, 
où il est rompu avec un maillet; ce faict, on le 
passe par le fer pour en oster les petites bû- 
chettes qui y demeurent. » Ceste docte exposi- 
tion pleut merveilleusement à la compagnie, qui 
en fit grand cas. Adonc Leonor, qui estoit assise 
auprès d’elle, se leva debout, et aiant fait une 
longue reverence , donna à sa fable tel commen- 
cement : 

Deux frères s*ayment uniquement; l’un d’eux de- 
mande partage ; l’autre l’accorde , pourveu 
qu’on luy baille sa part de la 
femme et des enfans de 
celuy qui veut la 
division. 

a a tendre amitié du père envers son en- 
fant est bien grande, mesdames, comme 
aussi est l’estroicte benevolence d’un 
fidelle amy envers l’autre , et encore 
l’amour qu’un honorable citoyen porté à sa chère 
et bien aymée patrie \ mais à mon jugement , je 
ne pense l’amiable dilection de deux frères bien 
unis^par l’indissoluble lien d’une vraye, parfaicte 
et sincère amitié , estre moins affectionnée que 
celle dont j’ay parlé cy dessus ; davantage que de 
là, encor qu’assez souvent advienne le contraire , 
réussissent de joyeux et merveilleux effects, les- 
quels contre toute esperance conduisent l’homme 
à une fin desirée ; et de cecy vous amenerois in- 
finis exemples , si ne craignois par le long dis- 
cours vous ennuier, me contentant à ceste heure, 
à fin de m’acquitter de ma promesse, vous racon- 
ter ce oue depuis peu de jours advint à deux 
frères, dont j’espère que ne recueillerez moins 
de profit oue de contentement. 

En Naples, cité véritablement célébré et bien 

renommée pour sa gentillesse, abondante en belles 
et gratieuses dames , et foisonnante en tout ce 
qui se peut imaginer, demeuroient deux frères , 
run desquels se nommoit Hermacore, et l’autre 
Andolphe , jeunes hommes issus de noble et an- 
ciene maison, assçavoirde la famille des Carafes, 
douez d’un esprit esveillé, et qui entendoient si 
bien le trafic de marchandise qu’au maniement 
d’icelle ils avoient acquis de grands biens ; et se 
portoient ces deux frères une si grande et frater- 
nelle amitié , que l’un ne faisoit chose que l’autre 
n’y print plaisir, ne pouvans vivre séparez ; aussi 
ne faisoient ils qu’une despense commune et un 
seul mesnage. 

Advint qu’Andolphe, qui estoit le plus jeune 
d’entre eux, se maria, par l’advis et du consen- 
tement de son aisné, et print pour sa femme une 
jeune dame nommée Castorie, belle, sage et bien 
advisée , laquelle ne portoit moins honneste ami- 
tié à son beau frère qu’à son propre mary, qui 
fut cause que leur maison sembloit estre un petit 
paradis, tant la paix, l’amitié et la concorde y 
estoient grandes ; aussi en ces trois corps n’estoit 
enchâssée qu’une mesme ame et mesme volonté. 
Quelques années après la consommation de ce 
tant heureux mariage, Castorie, comme Dieu 
voulut, eut plusieurs beaux petits enfans, les- 
(^uels comme ils croissoient en aage et perfec- 
tion , aussi s’augmentoit de plus en plus l’amitié 
entre leurs parens, de façon oue ceste petite fa- 
mille se pouvoit vanter estre la plus heureuse et 
paisible de toute la cité, si l’aveugle fortune 
n’eust voulu estre de la partie, laquelle, jalouse 
de leur bien , monstra qu’à bon droict l’incon- 

stance luy est attribuée, d’autant qu’en un in- 
stant , où estoit la paix et union , elle chercha y 
mettre la guerre ét la discorde, et voicy comment : 
Andolphe, mené d’un jeune et desreiglé ap- 
pétit, se voulut séparer d’avec son frère, sçavoir 
ce qui luy appartenoit , et tenir son mesnage à 
part , si qu’un jour il dict à Hermacore : « Mon 
frère , il y a long temps que tenons un mesnage 
commun , et demeurons ensemble , sans que ja- 
mais il y ait eu entre nous une mauvaise parolle ; 
et à fin que fortune , légère et muable comme la 
fueille au vent, ne sème entre nous quelque zi- 
zanie , mettant discord et débat où est paix et 
toute union, j’ay délibéré faire partage, afin que 
chacun de nous cognoisse ce qui luy appartient , 
protestant ne faire cecy pour en rien altérer 
nostre amitié , ny pour injure que j’aye jamais 
receue de vous , mais bien en intention de pou- 
voir désormais , librement et à ma volonté , dis- 
poser du mien. » Hermacore, oyant les fascheux 
propos de son frère , ne peut tant se commander, 
qu’il ne se contristast aucunement en soy mesme , 
principalement ne voiant occasion qui le deust 
mouvoir à si légèrement et à la volée se séparer de 
luy, si que avecques douces parolles il commença 
l’admonnester, le priant affectueusement oublier 
ces tristes pensées et se retirer de ses mauvaises 
affeaions. Mais Andolphe , plus obstiné que ja- 
mais, persistoittousjours en sa première volonté, 
ne considérant le dommage qui en pouvoit ad- 
venir. De façon qu’avec une parole rude , il dit 
à son frère : « Hermacore , on dict en commun 
proverbe qu’il n’est besoing de conseil où la ré- 
solution est prinse; parquoy je n’ay que faire 

qu’avec vos douces paroles me veniez flater 
pour me faire oublier ce que j’ay si fermement 
conclud et arresté en mon entendement , ne vou- 
lant aussi que me contraignez à vous rendre 
autre compte pourquoy je me veux séparer 
d’avecques vous , sinon qu’il me plaist ; et vous 
contentez que d’autant plustost nous ferons noz 
partages, d’autant me ferez vous plus grand 
plaisir. » 

Hermacore, voyant son frère estre arresté en 
ceste opinion, et qu’il ne le pouvoit gaigner par 
bonnes paroles, luy dict : «Puis donc qu’il 
vous plaist que facions noz partages , et nous sé- 
parions l’un de l’autre, il me plaist bien, encores 
que ce soit à mon grand regret. Toutesfois, de- 
vant que commencer, je vous prie me faire un 
plaisir et ne me le refuser, autrement me feriez 
mourir. » A quoy Andolphe : « Demandez ce qu’il 
vous plaira, mon frère, et je jure que vous serez 
par moy obey en toutes choses , fors qu’en ceste 
cy. » Adonc Hermacore : « Mon frère, il est juste 
et plus que raisonnable que nous nous séparions 
de corps et de biens, puis qu’il vous plaist et 
qu’ainsi le voulez; c’est pourquoy je vous prie 
faire vous mesmes les lots , et y besongner si bien 
et justement, que chacun de nous ait occasion s’en 
contenter.» A quoy s’excusant, Andolphe re- 
monstroit que ce n’estoit à luy qui estoit le plus 
jeune de faire la part à l’aisné. Toutesfois, dé- 
sireux d’accomplir son vouloir, et ne voiant autre 
moyen de venir à bout que par le partage , di- 
visa le tout en deux egalles portions , oonnant 
le choix à son frère ; lequel , combien qu’il vist 
les lots bien faicts, faignoit neantmoins ne les 

trouver justes, ains estre manques en quelques 
choses , parquoy luy dict : « Andolphe , je ne me 
puis contenter des lots qu’avez faicts, pour ce 
qu’ils ne me semblent égaux et raisonnables. 
A ceste cause je vous prie affectueusement y 
prendre garde, et faire en sorte que chacun 
de nous demeure satisfaict et content. « 

Quoy entendant Andolphe, et ne songeant à ce 

3 ue son frère pensoit , osta quelque chose d’une 
es parts , et l’adjousta à l’autre , puis luy de- 
manda si le tout estoit bien ainsi. A quoy Her- 
macore fist responce que non , encores que les 
portions fussent les mieux faictes et plus égalles 
du monde. De quoy Andolphe commença à se 
fascher d’une telle façon , qu’ayant prins le pa- 
pier des lots , le deschira de colère en cinq cens 
mille pièces , et se retournant vers son frère , luy 
dit avec un geste tout furieux : «Or allez, et 
vous mesmes faictes les parts à vostre fantasie , 
car, quoy qu’il en soit, j’en veux veoir la fin, 
et en advienne ce qui en pourra advenir. « Her- 
macore , qui voyoit son frère tout bouffi d’un 
enragé despit, luy dict assez gratieusement : «Mon 
frère, retournez à vous , et ne permettez que la 
colère se face maistresse sur vostre raison; re- 
frénez ceste ire , temperez ceste fureur, et vous 
cognoissez vous mesmes; puis, comme homme 
prudent et sage, considérez si les lots sont 
bien faicts; et s’ils ne le sont, besongnez y si 
justement qu’aucun ne s’en puisse plaindre; 
adoncques je m’appaiseray, et sans plus disputer 
prendray ce qui m’apartient. » Andolphe, qui 
encores n’entendoit la sage conception de son 
frère , ne prenoit garde au filet artificiel qu’il luy 

tendoit afin de le surprendre. Au moyen de 

n y redoublant sa colère et se fachant plus que 
luy dict : « Hermacore , vous ay-je pas 
dict que comme aisné vous fissiez les parts ? Que 
ne les avez vous faictes ? Ne m’avez vous pas pro- 
mis de vous contenter deceque j’enferois ? Pour- 
quoy estrivez vous doncques ? » Respond Her- 
macore : « Mon frère , si vous avez divisé les 
biens , et si ma part n’est pareille à la vostre , 
pourcjuoy ne me plaindray-je pas » Replicque 
Andolphe : «Et qu’y a il en la maison dont n’ayez 
vostre part? » Hermacore dict qu’il nel’avoit pas 
eue de beaucoup de choses ; Andolphe dict que 
si ; Hermacore soustient que non. Alors Andol- 
phe : « Mais je voudrois bien sçavoir en quoy les 
deux lots ne sont pareils, et où j’ay faiîlyr — 

Au plus», dict Hermacore. Mais pour ce qu’il 
voyoit que si leur dispute eust prins plus long 
traict , elle eust peu engendrer quelque scan- 
dale, tant en leur honneur qu’en leur vie, tirant 
un grand souspir du profond de sa poictrine, luy 
dit ; « Vous dictes , mon frère bien aymé , m’a- 
voir donné entièrement la part qui justement 
m’appartient, et je le nie et preuve mon dire avec 
si bonnes et vives raisons que je vous feray veoir 
à l’œil et toucher au doi^ vostre tort. Dictes . 
moy un peu, toute colère mise à part, vivions 
nous pas en union et fraternelle concorde , quand 
vous amenastes en la maison Castorie , vostre 
femme et ma sœur ? — Ouy. — Ne s’est elle pas 
employée avecque toute peine , sollicitude et tra- 
vail au gouvernement ae nostre mesnage? — 
Ouy. — N’a elle pas engendré tous ces beaux 
petits enfans que vous voyez aujourdhuy ? N’ont 

ils pas esté nez en la maison ? Elle et ses en- 
fans n’ont ils pas esté nourris aux despens com- 
muns ? » Andolphe estoit tout estonné oyant les 
sages propos de son frère , ne pouvant compren- 
dre à quelle fin il les disoit. «Vous avez, mon 
frère , poursuivoit Hermacore, divisé lesbiens, 
mais vous n’avez divisé la femme et les enfans, 
m’en donnant ma juste portion. Etquoy ! que pen- 
sez vous que je face, sans ce qui m’est acquis 
de droict en ma douce sœur et mes aymez nep- 
vex , que je ne puis abandonner ? Doncques , 
mon frère , si vous voulez me contenter, baillez 
m’en ma part , et puis vous en allez en paix : au- 
trement je ne consentiray jamais aux lots ; et si 
de fortune, ce que Dieu ne vueille, vous n’y 
voulez entendre, je jure vous faire convenir en 
justice pour en avoir la raison, et où il advien- 
droit que les hommes ne me fissent droict , je 
proteste d’en appeller devant le sainct et sacré 
trosne de Dieu, juste juge qui voit et connoist 
toutes choses. » Andolphe demeura tout estonné 
des propos que luy tenoit son frère , considérant 
de quelle amoureuse affection il les prononçoit; 
tellement qu’il ne pouvoit quasi reprendre ses 
esprits pour luy respondre. A la fin, addoucissant 
l’aigreur de son cœur endurcy, et s’estant pros- 
terné à ses pieds, luy dict : « Mon frère, l’igno- 
rance de mon erreur a esté grande, mais vostre 
gentillesse et humanité l’a esté davantage ; je co- 
gnois maintenant ma faute, je voy mon igno- 
rance, et comprends l’espais nuage de mon lourd 
et grossier entendement, si qu’il n’y a langue 
qui puisse dire combien je suis digne d’une rigou- 
reuse penitence, ny peine si aspre et cruelle que 

je n’aye justement méritée; mais pour ce que 
vostre bonté et clemence est si grande envers 
moy, comme tousjours faictes paroistre, j’ay re- 
cours à vous comme à une vive fontaine de grâce, 
et vous requiers pardon de toutes mes fautes, 
vous promettant jamais ne me séparer d’avec 
vous tant que ma compagnie vous sera aggrea- 
ble, mais de demeurer vostre à jamais, ensemble 
ma femme et mes enfans , desquels je veux que 
disposiez comme de vostre chose propre. » Alors 
les deux frères, ayans les joues toutes trempées 
de larmes, s’embrassèrent amiablement et se re- 
concilièrent de telle façon que ce ne fut depuis 
qu’un des deux, vivans avec leur famille en toute 
paix et tranquillité. 

Le piteux cas advenu à ces deux amoureux 
frères pleut merveilleusement à toute la compa- 
gnie , qui en eut si grande pitié , qu’il emeut non 
seulement les femmes, mais aussi les hommes, à 
larmoyer et jetter quelques souspirs, pensans 
combien grande avoit esté l’amitié que Herma- 
core portoit à Andolphe, son frère, et avec 
quelle humanité et douceur il avoit appaisé son 
cœur obstiné. Mais pour ce que Madame voyoit 
que les hommes et les femmes avoyent essuyé 
leurs pleurs , fit signe que chacun se teust , et 
commanda à la gentille Leonor reciter son 
enigme, laquelle, humble et obeyssante, dit ainsi : 

Enigme. 

J e suis encores jeune, en la fleur de mes ans, 
Toutesfois je suis mère à qui m’a donné vie, 

A mon père grison, dont la teste enviellye, 
Tresbuche à chasque pas sur ses genoux tremblans, 

Et du laict nourrissier qui de mes tetins blancs 
Enfle mollettement la voulture arondie 
Je nourris un enfant qui jeune m^a nourrie , 

Et espousa ma mère, il y a jà long temps. 

Dont trois ou quatre fois heureuse et fortunée 
Soit l’heure et le moment et l’heureuse journée 
Que première je vy la lumière des deux, 

Pays qu’il falloit qu’ ainsi je fusse fille et mère, 

Et aue de ma mammelle, ô grand honte des dieux! 
J’ailaictasse l’enfant qui vieillard est mon père. 

Leonor ayant proposé son enigrae, qui fut loué 
de toute l’assistance , un de la trouppe se leva, 
pensans bien l’entendre ; mais son exposition fut 
vaine et plus qu’assez elongnée de la vérité ; par- 
quoy la damoiselle , se prenant à rire , l’inter- 
preta en ceste sorte ; « Il estoit un bon vieillard 
innocent , qui , contre tout droit et équité , avoit 
esté condamné à une perpétuelle prison , où l’on 
ne luy distribuoit aucuns vivres, à fin qu’il mou- 
rust de faim ; sa fille, sachant ce jugement , alloit 
tous les jours visiter ce bon homme , leouel elle 
nourrissoit du laict de sa mammelle , l’allaictant 
comme un petit enfant. Ainsi estant fille elle de- 
vint mère , nourissant celuy qui l’avoit engen- 
drée. » Ceste interprétation ne fut trouvée moins 
belle que le récit de la piteuse nouvelle par elle 
faict cy dessus ; et affin que les autres peussent 
poursuivre l’ordre commencé , elle se mit en son 

siège, où elle ne fut plustost, qu’Isabelle, qui 
par une autre nouvelle devoit mettre fin à ceste 
soirée , se leva de sa place , et , faisant la reve- 
rence , commença en ceste façon : 


Fable V. 

Trois pauvres frères vont par le monde cher- 
chans leur vie, enfin retournèrent en 
leur maison riches et opulens 
en biens. 

’ay tousjours ouy dire qu'engin vaut 
mieux que force , et qu’il n’y a chose 
au monde , tant soit elle ardue et diffi- 
cile, que l’homme de bon esprit ne 
mette à execution. Ce que par ceste brève fable 
vous pourez aisément comprendre, s’il vous 
plaist m’escouter. 

Jadis en ceste cité demeuroit un pauvre homme 
qui avoit trois fils , ausquels , pour sa trop grande 
pauvreté , il ne pouvoit quasi donner un mor- 
ceau de pain ; qui fut cause que ses enfans , pres- 
sez par la nécessité , voyant l’extrême indigence 
de leur père, considerans ses foibles et caducques 
forces, délibérèrent le soulager de la charge et 
soin qu’il avoit d’eux , et s’en aller par le monde 
avec le baston et le bissac chercher leur adven- 
ture , et s’ils pourroient gaigner quelque chose 
pour les nourrir un temps qui viendroit. Si 
qu’ayans pris congé de leur bon homme de père, 

soubs condition toutesfois de retourner au bout 
des dix ans, ils partirent et s’en allèrent de 
compagnie jusques en un certain endroit qu’ils 
avoient advisé , où avecques grandes accollades 
et tristes adieux se séparèrent, tenant chacun le 
chemin qui plus luy venoit à gré. 

Advint de fortune que le plus grand , ayant 
rencontré des soldats qui alloient à la guerre, 
les suivit , et arrivé au camp se donna à un capi- 
taine de l’armée , à la suitte duquel il se façonna 
si bien aux combats et assaux , qu’en peu de 
temps se fit si ruzé en l’art militaire , si hardy 
sold^at et vaillant champion , qu’il tenoit le pre- 
mier rang entre les plus courageux et vaillans. 
Et outre cela estoit tant adroit et agile , qu’avec 
deux poignars il eust monté sur les plus hautes 
tours qu’on eust sceu veoir. 

Le second arriva en un certain port de mer où 
l’on charpentoit des vaisseaux , et s’estant faict 
serviteur d’un des principaux ouvriers, excellent 
maistre en son art , profita tellement qu’en moins 
de rien il se fit si oon ouvrier qu’il estoit re- 
nommé le premier de tout le pays ; aussi n’avoit 
il son pareil. 

Et le dernier, se delectant au chant du rossi- 
OTol et autres oyseaux , se mit à les suyvre par 
l’obscurité des valées , l’espaisseur des boys , la 
solitude des boscages, l’horreur des deserts so- 
litaires et inhabitez , et s’esgara si bien en ceste 
poursuitte qu’il ne peut retrouver son chemin, 
si qu’il fut contrainct demeurer habitant des fo- 
rest , où , pour la continuelle demeure qu’il y fist 
par l’espace de dix ans, devint comme un homme 
sauvage. Et pour l’assiduité et longue accoustu- 

•mance de ces lieux deserts, apprint le langage 
des oyseaux , qu’il prenoit plaisir d’escouter, si 
qu’il estoit plus cogneu entr’eux que le dieu Fan 
parmi les Faunes. 

Le jour venu qu’il falloir retourner au païs , les 
deux premiers se rendirent au lieu destiné, où 
ils attendirent le troisième , lequel voyans venir 
nud et couvert de poil comme un ours , pour la 
grande amitié qu’ils luy portoient luy coururent 
au devant, et, fondans en larmes, l’embrassèrent 
et baisèrent plus de mille fois ; et l’ayant faict 
vestir de Quelques vestemens que ils luy donnè- 
rent, s’acneminèrent vers la première hostelle- 
rie , où, s’estans mis à table pour disner, furent 
estonnez qu’ils veirent un petit oyseau se per- 
cher sur un arbre , lequel , chantant mélodieuse- 
ment, disoit : 


Vous qui estes leans, mangeans et banquetans. 
Sachez qu’à costé droict de ceste hostellerie 
Est caché un trésor de richesse infinie 
Que le ciel vous reserve il y a jà long temps. 

L’oyseau, ayant chanté ces paroles, s’envola. 
Adonc le frère dernier venu raconta à ses frères 
entièrement tout ce que l’oyseau avoit dict ; de 
mode qu’ayant fouy le lieu et endroit qu’il leur 
avoit enseigné , ils trouvèrent le thresor, lequel 
ils emportèrent ; et s’en estans faicts riches , re- 
tournèrent vers leur vieil père , qui les receut 
fort amoureusement. 

Or, quelque temps après, ce dernier venu en- 
tendit un autre oyseau , qui chantoit ces vers : 

Dedans la mer Egée est une isle fort belle, 

Que la nymphe Chione honora de son nom , 

En laquelle jadis la fille d^Appollon 
Fist bastir un chasteau que Chios on appelle. 

Un serpent contrefaict, dont la gueule fumeuse 
La flamme et le poison vomit de toutes pars, 

Et un ord basilic aux venimeux regards , 

Cardent de ce palais Ventrée adventureuse. 

Tous les plus grands trésors, lesbiens et la richesse, 
Qu* en espargne on gardoit passez sont cinq cens ans 
Et cinq cens ans encor, sont enfermez leans, 

Avec la nymphe Agla, des belles la princesse. 

Or quiconques , armé d’une force nouvelle. 

Aura la hardiesse entrer en ce oeau lieu, 

Et monter au dessus de la tour du milieu, 

Les trésors seront siens avecques la pucelle. 

L’oyseau, ayant chanté ces vers, s’envoila, le 
chant duquel ayant esté interprété par le der- 
nier frère aux deux autres, délibérèrent aller tous 
trois de compagnie en ce lieu : le premier pro- 
mit monter sur la tour avec deux poignars ; le 
second dict qu’il feroit un vaissedu si leger, que 
jamais n’en fut un semblable, ce qu’il fist. Et un 
jour par bonasse ayans monté dessus, donnèrent 
les voiles au vent , qu’ils eurent tant favorable 
qu’en moins de rien ils arrivèrent une nuict , sur 
le point du jour, en l’isle de Chios ; en la quelle 
ayans prins terre, le soldat armé de ses poi- 
gnards, d’un courage asseuré monta sur la tour, 
print Agla , qu’il lya avec une corde, et la des- 
cendit à ses frères. Ce faict, et s’estant saisy des 

rubis, perles et diamans et autres joyaux, ensem- 
ble d’un mont d’or qui estoit leans, descendit 
gentiment ; et laissans le chasteau vuyde , qu’ils 
avoyent saccagé , s’en retournèrent tous sains et 
sauves. 

Mais à raison de la pucelle , qui ne pouvoit 
estre divisée, sourdit un grand etrif entre eux, à 
sçavoir à qui elle devoit demeurer, et lequel des 
trois devoit mieux la posséder. En fin, ayant lon- 
guement disputé , les raisons des uns et des au- 
tres furent trouvées si bonnes , que l’on ne la 
peut adjuger à l’un sans faire tort aux autres , 
au moyen de quoy la cause est demeurée indé- 
cise, et le procès pendu au croc. 

Isabelle avoit desjà mis fin à sa brefve nou- 
velle , quand , mettant la main en sa pochette, 
elle en tira un papier où estoit escrit son enigme, 
qui est tel : 

Enigme. 

U n fort, et grand coursier qui n'a rien blanc que 
Vaisle 

Vole d'une si prompte et grande agilité, 

Que jamais il nkst veu sur la terre arresté, 

Tant ses pas sont subtils et son alleure isnelle. 

En ses larges costez bien souvent il recelle 
Des richesses, des biens et trésors à planté; 

Son frein est à sa queue incessamment planté. 

Et son dos hérissé d'une façon nouvelle. 

Soit qu'on face la guerre, ou que soyons en paix. 
Ses aisles esbranlant, il n'areste jamais, 

Ains fuit legerement d'une course soudaine. 

Il porte sur le front deux grands et larges yeux, 
Desquels il ne void rien; c’est pourquoy en maints lieux, 
Souvent contre son gré son escuyer il meine. 

L’enigme ingénieusement recité par Isabelle 
fiit presque entendu d’un chacun , car il ne signi- 
fioit autre chose que la puissante et superbe na- 
vire, laquelle, pour ce qu’elle est toute noire de 
poix et tac, n’a rien blanc que les voiles. Elle 
liante la mer et fuvt la terre ; elle a son timon 
derrière, duquel elle est gouvernée; en temps de 
paix elle est employée pour marchandise, et du- 
rant la guerre pour combattre. Davantage, elle a 
deux yeux au front , dont elle ne veoit goûte , qui 
est cause que souvent, courant fortune , elle con- 
duit l’homme entre les escueils et lieux estran- 
gers où il ne voudroit aller. Et pour ce qu’il 
estoittard, Madame commanda 'allumer les flam- 
beaux , et que chacun se retirast, souz condition 
toutesfois se trouver le soir ensuivant en la 
mesme place; ce qu’ils promirent faire. 

FIN DS LA SBPTIBSME NUICT. 



StraparoU. II. 


g 



LA HUITIESME NUICT 


DBS 


FABLES ET ENIGMES DU SEIGNEUR JEAN FRANÇOIS 

e blond et lumineux Appollon , fils du 
foudroyant Jupiter et de Latone, s’estoit 
desjà retiré de nous , et les petits mou- 
cherons luisans qui voilent sur le soir, 
ayans quitté les aveugles et tenebreuses caver- 
nes, se recreoient, bavolans par l’espaisseur de 
l’obscurité de la nuict qui s’estendoit de toutes 
pars, quand Madame, arrivée en la spacieuse 
salle, accompagnée de ses Damoiselles, receut 
gracieusement la compamie, qui peu aupara- 
vant s’y estoit rangée cnacun en son lieu ac- 
coustumé. Adonc commanda venir les instru- 
mens, et ayans quelque temps dansé, un servi- 
teur se présenta avec le vase d’or, dans lequel 
un petit enfant ayant mis la main en tira cinq 
noms, dont le premier estoit celuy d’Eritrée; 
l’autre, de Catharuse; le troisiesme, d’Ariane; 
le quatriesme, d’Alterie, et le cinquiesme, de 

Laurette. Mais devant que la plaisante Entrée 
donnast commencement à sa fable , Madame vou- 
lut que toutes cing ensemble, marians les voix 
aux instrumens, dissent une chanson. Lesquel- 
les , d’un angelique semblant et chère gave et 
joyeuse , commencèrent à chanter ainsi : 

Chanson. 

T a belle qui en ses yeux 
^Loge mon pire et mon mieux, 

Ma triste mort et ma vie. 

Et aui tient la cruauté 
Ordinairement unie 
Avecques sa grand beauté , 

Ne se plais^ qu’en sa rigueur, 

N’ayme rien que ma langueur. 

Mon tourment et mon martire; 

Et ignorant mon emoy, 

Helas! ne se faict que rire. 

De mon service et de moy. 

Aussi, tant plus à mes pleurs. 

Les tesmoins de mes douleurs 
Et de mes cruelles peines. 

Chétif, je lascheles eaux, 

Qui, ainsi que deux fontaines , 

S’escoulent en longs ruisseaux. 

Non afin d’avoir mercy, 

Ny que son cœur endurcy 
Mon mérité recompense , 

Mais qu’elle prenne pitié 

De ma longue patience 
Et de ma ferme amitié, 

D’autant plus elle me fuit, 

Et sa fierté me poursuit , 

En mille façons cruelles, 

Me livrant plus de trespas , 

Qu’aux âmes plus criminelles. 

On ne faict souffrir là bas. 

Après, pour combler mon cœur 
D’un perpétuel malheur. 

Je veoy peint en son visage , 

Et dessus ses lèvres d’or. 

Le portraict de mon dommage , 

Et de ma misère encor’. 

Et apperçoi que les deux 
Cruels me sont odieux. 

Et que l’enfant d’ Ericinf, 

Et la rigueur de mon sort, 

Se plaisans en ma ruyne. 

Sont conjurez à ma mort. 

Ce doux et celeste chant pleut merveilleuse- 
ment à toute la compagnie, spécialement au 
Bembe , à qui il touchoit de plus près qu’à pas 
un autre. Mais , afin de ne descouvrir ce qu’il te- 
noit caché en son cœur, se garda de rire , et se 
tournant vers la gracieuse Entrée , luy dict : 
« Ma damoyselle , il sera tantost temps que, par 
une nouvelle fable, vous donniez commencement 
aux plaisans discours de ceste nuict »; la quelle , 

sans attendre autre commandement de Madame 
commença à dire ainsi : ’ 


Fable I. 

Trois faineans vont de compagnie à Rome , et trou- 
vent en chemin une bague, à raison de laquelle 
Hz entrent en grand’ contention ; un gen- 
tilhomme survient , qui ordonne 
qu’elle sera au plus poltron. 

Enfin se trouvent tous trois 
si poltrons, que la 
cause demeure 
indécise. 

onsiderant en moy-mesmes, vertueuses 
dames , la grande diversité des estats 
esquels vivent aujourd’huy les hommes 
misérables et mortels, je pense n’y avoir 
rien pyre, plus infortuné ny mameureux, que 
la vie poltronne ; d’autant que le poltron et ca- 
ffnardier est blasmé d’un chacun, monstré au 
doigt et chassé de toute honeste compagnie, 
tant sa paresse , lascheté et fainéantise le ren- 
'dent odieux ; et toutesfois il ayme mieux traisner 
ses misérables jours en toute langueur et pau- 
vreté, que renoncer à son mestier de beustre 
et coquine poltronnerie , comme il advint à trois 
grands fainéans, la nature èt vie desquels vous 
sera à plain déclarée par le progrez de cestuy 
mien discours. 

Sachez donc qu’au territoire de Sienne se 
trouvèrent , n’y a pas encores deux ans , trois 
galans jeunes d’aage , mais vieils et excellents en 
toute sorte de poltronnerie qui se puisse dire 
ou imaginer. Desquels l’un , pour estre plus que 
les deux autres dédié à la gueule et toute gour- 
mandise , estoit appelé Gourdin ; l’autre , pource 
qu’il ne valoit rien du tout, estoit d’un chacun 
nommé Fentuze , et le troisiesme, d’autant qu’il 
n’avoit pas beaucoup de cervelle en sa caboche , 
se nommoit Sennuce. 

Un jour, ces galans se trouvans tous trois de 
fortune sur le grand chemin , et devisans ensem- 
ble, Fentuze dict aux autres : «Mes frères, où 
allez vous ainsi? — Je vay à Rome», respond 
Gourdin. «Et que faire? » dict Fentuze. «Cher- 
cher quelque bonne adventure , replicque Gour- 
din, afin que je puisse vivre sans rien faire. — 
Nous y allons aussi » , dirent les deux autres. 
«Si vous le trouvez bon, dict Gourdin, je 
vous ferois volontiers compagnie » ; ce que les 
autres acceptèrent. Et dès lors se donnèrent la 
foy ne se séparer d’ensemble qu’ils ne fussent 
dans Rome. 

Or, ces rustres continuans leur chemin et de- 
visans de plusieurs choses , advint que Gourdin 
jetta le veue en bas, et, regardant contre terre, 
vit reluire parmy les cailloux une bague d’or 
dans laquelle estoit enchâssée une fort belle et 
riche pierre precieuse , qui rendoit une clarté si 
grande qu’elle luy esblouissoit les yeux; mais 
Fentuze l’avoit premièrement monstrée, et Sen- 
nuce la releva et la mit en son doigt. De là 
sourdit un grand débat entr’eux , c’est à sçavoir 

à qui elle devoit appartenir : « Car, disoit Gour- 
din , elle est mienne , parce que je l’ay veue le 
premier. — Mais elle m’appartient , disoit Fen- 
tuze , d’autant que je l’ay premièrement mons- 
trée. — Ains de tout droict et équité elle doit 
estreà moy, disoit Sennuce, car je l’ay relevée 
et mise en mon doigt. » Ainsi, ces malheureux, 
ne voulans l’un cederà l’autre, demeurèrent long- 
temps en ces disputes, tant qu’à la fin vindrent 
des paroles au faict , et se gourmans le plus plai- 
samment du monde , se donnèrent tant de coups 
de poing par la teste, les dents et le nez, qu’ils 
pleuvoyent sang de toutes parts. Advint que, 
comme cette farce se jouoit, M. Gavard Colonne, 
gentilhomme romain et fort grand mesnager, ve- 
nait d’une sienne mestairie , et s’en retournoit à 
Romme ; mais les voyans de loing en ceste es- 
crime, et entendans le tintamarre qu’ils faisoient, 
s’arresta court , se tenant sur ses gardes ; et crai- 
gnant que ce fussent quelques voleurs , fiit deux 
ou trois fois en fantasie de rebrousser chemin et 
retourner d’où il venoit. Enfin prenant courage, 
et s’estant aucunement asseuré , poursuivit son 
chemin, picquant droict à eux, qu’il salua, di- 
sant ; « Dieu gard, compagnons! Qu’y a il à des- 
mesler entre vous, qui vous caressez ainsi à 
coups de poing ? » Respond Gourdin : « Mon 
gentilhomme, je vous veux dire d’où procède 
nostre querelle : Estant partis tout trois de noz 
maisons pour aller à Rome , nous nous sommes 
de fortune rencontrez sur le chemin , qu’avons 
continué de compagnie jusques icy, que, devisans 
ensemble , j’ay veu contre terre une belle pierre 
precieuse enchâssée en or ; laquelle , pource que 

je l’ay veue le premier, je dis me devoir apparte- 
nir de tout droict et équité. — Et je soustien le 
contraire, dict Fentuze, et qu’elle doit estre 
mienne, parce que je luy ay premièrement mons- 
trée. — Et je maintien qu’elle m’appartient, dict 
Sennuce, qui ne dormoit pas, pource que, sans 
qu’ils me fissent aucun signe, je l’ay relevée et 
mise en mon doigt. » Le seigneur Gavard , ayant 
entendu la cause de leur différent, leur dict : 
«Et bien, compagnons, me voulez vous faire 
juge de vostre différent, et je chercheray les 
moyens vous apoincter et mettre d’accord? — 
Nous en sommes contens» , respondirent ils tous 
d’une voix; et se touchans les mains, jurèrent se 
rapporter à son bon jugement , et acquiescer en- 
tièrement à sa sentence. Alors le gentilhomme : 
« Puisque , d’un commun consentement , vous 
avez mis vostre affaire entre mes mains , je veux 
que m’accordiez deux choses : la première, que 
mettiez la bague en ma puissance ; l’autre , que 
chacun de vous s’estudie entre icy et quinze 
jours faire quelque insigne poltronnerie; et celuy 
de vous qui fera la plus lasche et vilaine aura la 
bague et en poura disposer à sa volonté. » 

A quoy s’accordèrent les compagnons, et ayans 
mis le joyau entre les mains du gentilhomme , 
s’en allèrent à Rome , où arrivez , se séparent , 
l’un allant d’un costé, l’autre de l’autre, delibe- 
rans chacun d’eux faire quelque solennelle pol- 
tronerie digne de louange et perpétuelle mé- 
moire. Gourdin se mit en service avec un mais- 
tre, lequel un jour estant allé au marché, achepta 
des figues nouvelles qui viennent sur la fin du 
moys de juing, et les bailla à garder à Gourdin, 

jusques à ce qu’ils fussent au logis. Gourdin, qui 
estoit brave poltron et naturellement goulu, 
print une de ces figues, laquelle, suivant tou- 
jours son maître , il mangea secrettement petit à 
petit ; et d’autant que le goust luy en plaisoit , 
continuant sa gourmandise, mit en sa bouche 
une autre beaucoup plus grosse que la première. 
Mais craignant que son maistre ne s’en apper- 
ceust, la cacha en un coing de sa bouche à la 
façon des singes. Son maistre, se retournant de 
fortune , s’apperceut que Gourdin avoit la joue 
gauche plus grosse et enflée que l’autre , et s’ar- 
restant tout court pour le mieux considérer à 
son ayse , cogneutque véritablement ce compa- 
gnon avoit le visage enflé plus que de coustume; 
parquoy luy demanda qu’il avoit. Mais il ne res- 
pondit non plus qu’un muet; quoy voyant le 
maistre, qui en estoit assez esbahy, luy dit : 
M Gourdin , ouvre la bouche et souffre que je 
voye ton mal , afin d’y remedier d’heure. » Mais 
le malicieux ne voulut ny bailler ny parler, et 
d’autant plus on l’en pressoit , d’autant plus ce 
glouton serroit les dents. Enfin , le maistre ayant 
raict tout ce qu’il avoit peu pour luy faire ouvrir 
la bouche, et voyant qu’il se travailloit en vain, 
et craignant qui n’en advint plus grand incon- 
vénient, mena cest homme de bien chez le pro- 
chain barbier, auquel, en luy monstrant, il aict : 
« Maistre , il est à ceste heure tombé sur le vi- 
sage de ce garçon une estrange adventure, 
comme voyez , sr qu’il ne peult parler ny ouvrir 
la bouche; et pour ce que je crains que cela 
l’estouffe , je vous prie y regarder. » 

Alors le chirurgien, tastant doucement Gour- 

din où l’on pensoit que ce fust son mal, luy di- 
soit ; « Compagnon, qu’est-ce qui te faict mal ? 
dy le moy. » Il ne respond rien. « Ouvre la 
bouche. » Il ne se remue, ains serre les dents; 
quoy voyant le barbier, et qu’il perdoit ses pa- 
rolles au vent, mit la main à certains ferremens, 
et commença à tenter s’il luy pourroit ouvrir la 
bouche ; mais il ne fiit jamais en sa puissance, qui 
luy fit croire que c’estoit une apostume qui 
petit à petit s’estoit enflée et réduite à maturité , 
et qu’il la falloit ouvrir. Par quoy, à fin de faire 
évacuer les humeurs , il luy encisa la joue avec- 
ques le razouer, ce que le poltron de Gourdin 
endura patiemment , ne s’en esmouvant non plus 
que une forte tour pour la rozée. Ce faict , le 
chirurgiën commença luy presser la joue pour 
veoir quelle estoit la matière qui en procedoit ; 
mais il fut tout estonné qu’au lieu d’ordures et 
vilennies n’en sortoit que du sang tout pur, 
meslé avec quelques grains de la figue qu’il te- 
noit encore astroictement pressée en sa bouche. 
Son maistre, ayant veu ce spectacle et considéré 
la poltronnerie de son serviteur, le fit panser de 
ceste playe, puis l’envoya à tous les diables. 

Fentuze , qui en poltronnerie n’estoit inferieur 
à Gourdin , ayant desjà despendu tant peu d’ar- 
gent qu’il avoit et ne trouvant pour sa lascheté 
aucun qui voulust se servir de luy, alloit man- 
diant d’huys en huys , couchant tantost soubs un 
grand arbre, maintenant soubs un porche et 
tantost en un autre lieu. Advint qu’une nuict 
entre les autres, ce pauvre malencontreux ar- 
riva en un vieil bastiment tout en ruyne, où 
entré , trouva un fumier couvert d’un peu de 

paille, sur lequel au mieux qu’il peut se coucha, 
et gasgné du sommeil s’y endormit ; mais il n’y 
fut pas long temps qu’il s’esleva un grand vent , 
suyvi de telle pluye et tempeste qu’il sembloit 
que le monde aeust ruiner, tellement que , tant 
que la nuict fut longue , ne cessa de plouvoir et 
esclairer. Or, pour ce que ce vieil logis estoit 
fort mal couvert, quelques gouttes de l’eau de la 
pluye qui chéoit par un trou de la couverture 
tomboient droit sur l’œil de Fentuze, de façon 
qu’elles le resveillèrent, luy desrobbans son repos ; 
mais le malheureux, pour la grand poltronnerie 
qui estoit en son meschant corps , n’en voulut 
jamais bouger de sa place , ny éviter le péril et 
inconvénient qui luy en advint , ains, demeurans 
obstiné en son opiniastre volonté , se laissoit mi- 
sérablement gaster l’œil par ceste eau , qui con- 
tinuellement tomboit dessus, laquelle estoit si 
froide et chéoit en telle abondance , que devant 
qu’il fust jour le pauvret en perdit l’œil sur le- 
quel elle degouttoit. Le matin, Fentuze, s’estant 
levé pour aller chercher de quoy disner, fut tout 
estonné qu’il s’en failloit un qu’il n’eust ses 
deux yeux ; mais pour ce qu’il pensoit songer, 
mit la main sur le bon et trouva qu’il avoit perdu 
l’autre , dont il fut le plus joyeux homme du 
monde, par ce qu’il se persuadoit que par la 
prouesse d’une tant insigne et remarquable pol- 
tronnerie il s’estoit acquis le joyau, 

Sennuce , qui ne vivoit moins poltronnement 
que les deux premiers , se maria et print pour 
femme une qui ne luy devoit guères en lascneté, 
paresse et poltronnerie , laquelle avoit nom Be- 
douyne. Un soir, après soupper, ceste belle cou- 

pie estant assise sur le seuil de l’huys de leur 
maison, afin de prendre l’air, par ce que c’estoit 
en esté, Sennuce dict à sa femme : « Bedouyne, 
ferme l’huys, car il est temps de se aller cou- 
cher. — Fermez le vous mesme si vous voulez, 
respond-elle , je n’en feray rien.» Estant ainsi en 
ceste dispute, ny l’un ny l’autre ne vouloir fermer 
la porte , quand Sennuce dict : « Bedouyne , je 
veux faire un accord avec toy, que le premier 
qui parlera de nous deux fermera l’huys. » La 
femme , qui estoit toute poltronne de nature et 
obstinée par coustume , s’y accorda. Ainsi , et 
l’un et l’autre n’osoient parler, de peur de fer- 
mer la porte. Enfin , la bonne dame , à qui le 
jeu commençoit à desplaire, d’autant qu’elle es- 
toit abbatue du sommeil, laissa son mary sur un 
banc, et, se despouillant , s’alla bien et beau 
coucher. 

Quelque temps après , le serviteur d’un gen- 
til-homme passa par la rue , auquel de fortune 
le vent avoit estaint sa chandelle en sa lenterne, 
et voyant l’huys de ceste maison ouvert , entra 
dedans, criant : « Hola, qui est leans? Je vous 
prie allumer ma chandelle. » Mais personne ne 
respondoit. Ce serviteur, marchant un peu plus 
avant, trouva Sennuce couché sur ce banc, 
ayant les yeux ouverts , lequel il pria luy allu- 
mer sa chandelle. Mais il ne luy dict un seul 
mot; au moyen de quoy, pensant que Sennuce 
dormist , le print par le bras , et commença à le 
tirer et le secouer, disant : « Hola, mon maistre, 

a ue faictes vous ? Parlez , allumez moy ma chan- 
elle. )) Mais Sennuce, encores qu’il ne dormist, 
de peur d’encourir en la peine de fermer la porte, 

ne voulut parler. Quoy voyant , le valet marcha 
un peu plus oultre , et regardant de toutes pars, 
vit un peu de clarté qui reluisoit au fouyer, duquel 
se approchant, alluma sa chandelle. Ce faia, et 
jettant sa veue de tous costez , ne vit personne , 
sinon Bedouyne seule dedans le lict , laquelle il 
appella par plusieurs fois; mais elle ne voulut 
jamais parler ne se mouvoir, de peur de fermer 
la porte. Le galland, qui la voyoït belle et gen- 
tille et gracieuse et qui ne vouloit parler, se cou- 
cha doulcement auprès d’elle , et ayant mis la 
main à ses fers, qui estoient quasi tous rouillés, 
les mit à la forge, chose que Bedouyne endura 

t )atiémment sans sonner un seul mot, laissant 
e jeune homme (combien que son mary fust 
présent) executer ses désirs. Lequel party, Be- 
douyne se leva , et allant vers la porte , trouva 
son mary qui dansoit ses jambes sur un banc, 
auquel, comme entensant, elle dict : « O le brave 
homme que voilà, qui toute nuict a laissé la 
porte ouverte , et souffert que les hommes aient 
entré jusques en son lict , sans toutes fois y avoir 
donné aucun empeschement! Vrayement, vous 
méritez bien que l’on vous face boire en un 
soulier percé. » Adonc le poltron Sennuce, se le- 
vant , dict pour tout responce : « Or, va mainte- 
nant fermer l’huys, sotte que tu es! Tu me le 
pensois faire fermer, mais tu es bien deceue : 
ainsi sont chastiez les obstinez, » Bedouyne , se 
voyant avoir perdu , se leva et alla fermer l’huis , 
puis se retourna coucher avec son cornu mary. 

Le jour déterminé venu , les trois rustres se 
présentèrent devant Gavard ; lequel , ayant en- 
tendu leurs actes mémorables et bien considéré 

leurs raisons , ne voulut rien déterminer, pen- 
sant que soubs la chappe du ciel on ne sçau- 
roit trouver trois autres poltrons semblables à 
ceux cy. Et ayant prins la bague , la jetta en 
terre , disant qu’elle seroit à celuy qui la releve- 
roit. 

Geste plaisante fable mit grande contention 
entre les auditeurs, aucuns desquels disoient 
Gourdin mériter la bague , autres que elle appar- 
tenoit à Fentuze , et les autres l’adjugeoient à 
Sennuce , allegans là dessus plusieurs bonnes et 
fortes raisons. Mais Madame, qui voyoit le temps 
s’escouler, voulut que la decision de ceste ma- 
tière icy fost remise à une autre fois , et com- 
manda que chacun se teust, et qu’Eritrée suivist 
l’ordre en recitant son enigme. Laquelle, toute 
gaye et riante , dict en ceste façon ; 

Enigme. 

M onsiears^ approche d'elle] eîcommeen la flattant, 
Avecques les deux mains doucement la manye , 
Et la tenant de près à son plaisir saisie , 

Il monte en son giron , et sur elle s'estend. 

Adonc il la secoue , et foulle et presse tant , 

Que, contrainte à tous coups , dessoubs luy elle crie; 
Mais luy, qui prend plaisir d’avoir sa compagnie. 
Pour son fascheux crier ne la laisse pourtant. 

Souvent elle se vest d’or, d’argent et de soye, 

Afin de se monstrer plus plaisante, plus gaye, 

Plus belle et plus gentille aux yeux de ses amans. 

Chacun monte dessus, mais les prestres, les moynes , 
Les carmes , jacobins , Cordeliers et chanoynes. 

Sont ses plus favoris etaymez courtisans. 

Ce plaisant enigme appresta à rire à toute 
l’assistence , qui l’eschorchoit par la queue , en 
faisant assez mal son profit , quand le Bembe se 
leva en disant : « Vous feriez volontiers rougir 
ceste sage et honneste damoiselle, qui vous vou- 
droit croire ; non que je vueille dire que le fa- 
ciez de malice , mais par faulte de bien et saine- 
ment entendre son enigme , qui ne signifie autre 
chose que la chaire à s’asseoir, de laquelle mon- 
sieur s’approche , et l’ayant doucement prinse , 
s’assied dessus , s’y remuant quelquefois si fort 
qu’il la fai et crier soubs luy. Elle est souvent 
garnie d’or, d’argent et de soye , afin de pa- 
roistre plus belle et gentille. Chacun monte des- 
sus; mais les gens d’église et théologiens, comme 
moynes, cordeliers, jacobins et autres, sont ses 
plus favoris, d’autant que vacquans ordinaire- 
ment à l’estude , sont tousjours , soit de nuict , 
soit de jour, assis sur elle. » L’exposition de cet 
enigme ne fut trouvée moins belle que la pro- 
position d’iceluy plaisante. Alors Catharuze , sans 
attendre autre commandement, haussant la voix, 
jJict en ceste manière : 

Deux soldats frères espousent deux sœurs : Pun 
flatte et caresse sa femme, laquelle ne luy 
veult obeyr; Vautre menasse la sienne, 
qui faict tout ce qu*il luy 
commande. 

S e sage et advisé médecin , prévoyant 
les accidens d’une future maladie, choi- 
sit pour anthidot et remède ce au’il 
pense y estre contraire, n’attenaant 
que le mal enjambe trop sur les parties plus no- 
bles; d’autant que la playe recente est plus ay- 
sement guerie que non pas celle qui est pour- 
rie de vieillesse. Ainsi (et vous me pardonnerez 
s’il vous plaist, mes dames) en doiot faire tout 
homme qui se marie. Je veux donc dire qu’il ne 
doibt tant lascher la bride à sa femme qu’elle luy 
commande , de peur qu’y voulant après remé- 
dier, n’en puisse venir à bout, ains soit con- 
trainct vivre toute sa vie soubs sa tutelle et en 
obéissance de ses commandemens , comme il en 
print à un soldat, lequel voulant, mais trop 
tard, chastier sa femme, fut enfin contrainct 
porter patiemment , et jusques à son trespas , le 
)Ou^ de ses trop grandes et fascheuses imper- 
fections. 

Il n’y a pas longtemps qu’en Cornet , chasteau 
romain , dépendant du siégé sainct Pierre , fai- 

soient la faction aux gaiges du pape , deux sol- 
dats, frères d’alliance, qui ne se portoient moins 
grande amitié oue s’ils eussent tourné en un 
mesme ventre ; run desquels estoit nommé Pi- 
sard, l’autre Silvery. Advint un jour que ce 
dernier, qui estoit le plus jeune, se voulut 
marier et espousa la fille d’un tailleur d’habits , 
nommée Spinelle, laquelle estoit jeune, belle, 
gentile et fort délibérée ; de mode que cet homme 
devint tant amoureux de ses bonnes grâces, 
qu’il ne sçavoit que luy faire , ny comment la 
contenter, tellement que, pour luy complaire, il 
luy accordoit tout ce qu’elle luy demandoit et 
encores davantage, chose qui rendit ceste femme 
tant audacieuse et arrogante , qu’elle ne tenoit 
plus conte de son mary, lequel sa trop grande in- 
dulgence avoit desjà rangé en telles misères, que 
s’il luy commandoit une chose elle faisoit le con- 
traire, si que quand il luy disoit : «Venez icy « , 
elle luy tournoit le dos, et, se mocquant de luy, 
alloit d’un autre costé. Mais par ce que le pau- 
vret ne voyoit que par les yeux de ceste femme , 
il n’osoit la reprendre, ny moins chastier ses 
insolences trop outre cuidées , ains souffroit ainsi 
patiemment qu’elle fist tout ce qui luy montoit 
en la teste. 

L’année n’estoit encor du tout passée, que 
Pisard espousa l’autre fille, nommée Florelle, la- 
quelle en beauté , attrais et bonne grâce, ne de- 
voir rien à sa sœur Spinelle. Les nopces faictes, 
le nouveau marié, ayant mené sa femme en sa 
maison, print des chausses à usage d’homme 
avec deux bastons de pareille longueur, puis luy 
dict ; « Florelle, ces chausses, comme vous voyez, 

sont chausses à homme ; toutes fois je ne les ose 
dire miennes que je ne sçache comment , et pour 
le sçavoir, voicy que nous ferons : vous pren- 
drez^’un de ces bastons et moy l’autre , et avec 
iceux débattons à qui les aura , vous jurant que 
si fortune m’est contraire et que soyez victo- 
rieuse , que les chausses seront vostres , et vous 
obeiray toute ma vie comme à ma dame et mais- 
tresse; mais s’il advient que j’aye du bon et 
sois vainqueur, je veux que faciez le semblable 
et merecoçnoissiezà seimeur et mary.« Florelle, 
oyant ainsi parler Pisard, sans trop longuement 
songer à ce qu’elle devoit dire, doucement luy 
respondit ; « Helas ! mon amy, que dictes vous ? 
Estes vous pas mon mary et moy vostre femme ? 
N’est-ce à fa femme de rendre tout devoir d’(^ 
beissance à son mary ? Comme donc pourroy-je 
jamais faire une telle et si lourde follie ? Portez, 
portez vos chausses, mon amy, car elles sont faic- 
tes à vostre usage et pour vous, et non pour moy. 
— Vous accordez donc, dict Pisard , que je por- 
teray les chausses et seray le mary, et que vous, 
comme ma bien aymée femme , m’obeirez en 
tout ce que je vous commanderay .<* — Ouy, je 
l’accorde, dict-elle. — Regardez bien que vous 
faictes, dict Pisard, et vous gardez aussi de 
changer de volonté , et que cy après ne vouliez 
estre le mary et me faire vostre femme , pource 
que je ne le pourrois souffrir; et je vous en 
adverty, afin qu’à l’advenir ne vous puissez 
plaindre de moy. » Florelle, qui estoit bien ad- 
visée , confirma ce qu’elle avoit dict et promis 
à son mary, qui deslors luy bailla tout le gou- 
vernement de la maison, luy déclarant ses 

complexions , et comme il vouloit estre traicté. 

A quelque temps de là , print volonté à Pisard 
mener sa femme veoir son escuyrie , où estant , 
luy dict : «M’amie, oue vous semble de mes 
chevaux ? Sont ils pas beaux , pottelez , refaits et 
bien entretenus ? « A quoy, elle respond oue 
ouy. «Mais ce n’est pas tout, dit-il; regardez 
comme ils sont agiles , prompts et gaillards. » 
Ce disant , avec un long fouet qu’il avoit , les 
touchoit les uns après les autres , lesquels , ser- 
rans la queue entre les jambes et levans la teste 
et les oreilles, se manioient si dextrement qu’ils 
ne touchoient point quasi à terre , tant ils obeis- 
soient à la verge et au vouloir de leur maistre , qui 
les eust quasi fait mettre en un boisseau. Or, entre 
tous ces chevaux estoit un d’assez belle taille , 
mais si vicieux , que le palefrenier mesme qui le 
traictoit n’en approchoit fois pour lui bailler son 
avoine qu’il ne retournast avec un coup de pied 
ou de dent , sans qu’il estoit dur à l’esperon , dif- 
ficile à brider, mail-aisé à seller, rétif au mon- 
toir, bref, accomply en toutes les imperfections 
qu’on sçauroit trouver en un cheval. Aussi Pi- 
sard n’en faisoit pas grand cas, et, s’en estant ap- 
proché avec le fouet, le toucha comme les au- 
tres , le criant et sifflant à la façon des escuyers ; 
mais la rosse , qui ne valloit rien , ne cessoit de 
regimber contre le fouet, ruer, ronfler et gam- 
bader si cruellement que c’estoit merveilles. 
Quoy voyant Pisard , et qu’il n’en pouvoit au- 
trement venir à bout, print un gros baston du- 
quel il commença à le pigner de toutes façons ; 
mais plus il ffappoit , plus la beste s’obstinoit en 
sa meschanceté, aimant plustost se laisser as- 

sommer de coups que de tourner au gré de son 
maistre; lequel, s’opiniastrant d’un autre costé, 
monta en telle collère que , aiant mis la main à 
son espée, la luy passa au travers le corps. 

P'iorelle , aiant veu cet estrange spectacle , eut 
pitié de ceste beste , si qu’elle ne se peut garder 
qu’elle ne dict : « Helas! mon amy, il me sem- 
ble que n’avez bien faict de tuer ce pauvre che- 
val; vrayment, c’est dommage, tant il estoit 
beau.» (^and Pisard, avec un visage tout en- 
flambé, luy respondit : «Sachez, Florelle, que 
tous ceux qui mangent le mien et ne feront ce 
qui me plaist seront paiez en semblable mon- 
noye. » La bonne dame , ayant entendu ceste 
responce, demeura tout esperdue, et se plai- 
gnant en elle-mesme, disoit : « Ha! que maudite 
et malheureuse fut la journée que j’eu cognois- 
sance de cestui cy ! Helas! chetive que je suis, je 
pensois bien avoir espousé un homme sage , pru- 
dent et advisé, où, à mes despens, je voy tout le 
rebours et cognois appertement que je me suis 
mise avec un estourdy et sans cervelle; tel le 
puis je dire, quand, et pour peu de chose, ains 
pour un rien, il a tué si laschement ce pauvre 
cheval, ne cognoissant que ce n’estoit qu’une 
beste privée de toute raison. » Et disoit la pau- i 
vrette toutes ces choses ignorant l’intention de I 
son mary, qui luy fut depuis en telle terreur et | 
craincte , que sitost qu’elle l’entendoit seulement 
marcher elle trembloit de peur au bruict de ses 
pas; de sorte qu’il n’avoit pas plustost la bouche 
ouverte pour luy commander quelque chose , que 
soudain elle estoit par elle executée , sans toutes- 
fois qu’il y eust jamais entr’eux une mauvaise pa- 

rôle, dont Silvery, qui hantoit souvent Pisard, et 
voyoit le paisible portement de sa belle sœur, 
estoit tout estonné, si qu’il disoit en soy-mesme : 
«Hé! Dieu, pourquoy la fortune n’a elle voulu 
que Florelle ait esté ma femme aussi bien comme 
à mon frère Pisard ! Hélas ! que je serois heureux ! 
Voyez comme elle gouverne sagement sa mai- 
son , et faict songneusement son mesnage sans 
aucun petit bruict ; regardez comme elle obéit à 
son mary, faisant tout ce qu’il luy commande , 
où la mienne , misérable que je suis ! faict tout 
au rebours et du pis qu’elle peut. 

Or, un jour, ces deux beaux freres estans en- 
semble et devisans de plusieurs choses , Silvery 
dict à Pisard : « Mon frère , si je ne pensois vous 
ennuyer, je vous demanderois volontiers à quelle 
cscole vous avez envoyé vostre femme pour luy 
apprendre à vous obeyr et aymer comme elle 
faict, pource que par mignardise, flatterie et toutes 
amoureuses caresses dont je puis user envers la 
mienne, je ne puis si bien faire que tousjours 
elle ne me face la mine et tout le contraire de 
ce qui je luy commande. » Alors Pisard, en se 
souriant, luy raconta entièrement l’ordre et 
moyen qu’il avoit tenu quand il mena sa femme 
en sa maison , le conseillant faire le semblable et 
essayer si cela luy pourroit profiter, et où sa 
femme ne tiendroit conte de toutes ces choses , 
il ne voyoit aucun moyen d’y pouvoir plus re- 
médier. 

Ce conseil pleut à Silvery, qui, prenant congé 
de son beau frère, retourna en sa maison, où ne 
fut plustost entré qu’il print une de ses paires 
de chausses et deux bastons; puis, appelant sa 

femme, fit tout ce oui luy avoit esté enseigné. 
Quoy voiant , Spinelie luy dict : « Et quoÿ, Sil- 
very, que veulent dire ces nouveautés que vous 
faictes ? Mais quelles resveries vous ont monté en 
la teste ? Seriez vous bien devenu fol et hors du 
sens ? Et quoy, pensez-voui point que je sçay que 
c’est à faire aux hommes, et non aux femmes, à 
porter hauts de chausses ? Qu’est il donc besoin 
maintenant, et sans propos, faire toutes ces ba- 
dineries?» Mais le bonhomme ne disoit mot, 
ains prenoit garde tant seulement à continuer son 
œuvre commencé, monstrant par signes à ceste 
femme qu’elle devoit avoir le soing du gouver- 
nement de sa maison. De quoy elle s’esmerveil- 
lant.' assez, commença à entrer en son ver- 
coquin, disant: «Il vous semble peult estre, Sil- 
veiy, que je ne sçay comme il fault gouverner 
un mesnage , veu que vous faictes tant l’eschaufté 
à me le vouloir monstrer ? Pauvre idiot ! je sçay 
mieux que cela vaut que ne sçaurez de vostre 
vie. » Mais elle parloit à un sourd , car le pauvre 
homme ne luy respondoit non plus qu’un poisson. 
Ces choses passées , luy print envie de la mener 
veoir ses chevaux , ausquels il fit comme Pisard 
luy avoit dict, jusques à en tuer l’un, qui fut 
cause que ceste femme, pensant que son mary 
fust aliéné de son bon sens , luy dict : « Hé * dic- 
tes moy, je vous prie, Silvery, quelle nouvelle 
folie vous a ainsi brouillé la cervelle ? Que veu- 
lent dire ces sottises que vous faictes si inconsi- 
dérément ? Estes vous devenu fol ou insensé ? 
— Je ne suis ny foi ny insensé, respond Silvery ; 
mais je chastie en ceste façon ceux qui mangent 
le mien et ne me veulent obéir. » Adonc Spinelie, 

s’appercevant de la sottise de son mary : « Hé 
pauvret que vous estes ! il apert bien que vostre 
cheval n’estoit qu’une beste de s’estre ainsi laissé 
misérablement tuer ! Et bien ! que voulez vous dire 
par cela ? Penseriez vous bien m’en faire autant ? 
Certes , si le croyez , vous estes deceu de plus 
de moitié de juste prix, car vous commencez 
trop tard à vouloir pourveoir où le moyen vous 
est osté y pouvoir plus remedier ; l’os est de- 
venu trop dur, et la playe est désormais pour- 
rie de chancre, si qu’il n’y a plus de remède; 
vous deviez commencer plus matin à donner 
ordre à vostre mésaventure. O sot et sans cer- 
velle ! voyez vous point combien ores vous 
sont dommageables toutes voz sottises ? Quel 
proffit en pensez vous avoir retiré ? Certes , au- 
cun. » Le pauvre Silvery, oiant les parolles de sa 
fine femme, et cognoissant que la trop grande 
amitié qu’il lui.avoit porté avoit nourry ceste trop 
grande et arrogante licence dont elle usoit en- 
vers luy, délibéra porter patiemment et jusques 
à la mort toutes ses imperfections. Et Spinelle, 
voiant ce conseil n’avoir profité à son mary, 
auquel si auparavant elle avoit tiré le nez d’un 
doigt, elle luy allongea depuis de deux bras- 
ses, parce que la femme obstinée de nature 
souffrira plustost mille morts que changer de de- 
liberation. 

Les dames rirent assez de la sottise de Silvery; 
mais encore davantage quand elles se souvindrent 
du combat du hault ae chausses, à ’sçavoir qui le 
devoit porter, ou l’homme ou la femme. Mais 
pource que la risée augmentoit et le temps s’en- 
volloit. Madame fist signe que chacun se teust et 

que Catharuze , recitant son eni^e , suiyist l’or- 
are , laquelle , cognoissant sa volonté , dict ainsi : 

Enigme. 

I a chose qui recrée et soûlasse ma vie, 

Et que toute dame ayme et chérit comme moy. 

Me contente si fort, quand grossir je la voy, 

Qu^en ce contentement je suis toute ravie. 

Aussi je ne me plais que quand je la manye, 

Et que je mets son bout long comme je scay quoy 
Deaans un trou vermeil qui joyeux le reçoy 
Et cache soubs les plis de sa fente arondie ; 

Car lors un tel soûlas et amoureux plaisir 
Me vient de toutes parts si brusquement saisir, 

Que toute je tressault de joieuse allégresse. 

Mais s*il advient parfois que je le chasse au loing. 
Je sens que tout soudain les cornes elle baisse. 

Et que molle et flestrie on la serre en un coing. 

L’enigme de Catharuze fut trouvé plus gentil 
et plaisant que le récit de sa fable, d’autant qu’il 
donna aux assistans ample matière pour discou- 
rir, les uns l’interpretant d’une façon et les au- 
tres d’une autre , sans toutesfois approcher du 
sens de sa vraye exposition. Au moyen de quoy, 
la sage et advisée damoiselle , toute joyeuse et 
délibérée , se print aucunement à soubsrire ; puis, 
avec la permission et licence de Madame , l’ex- 
posa en ceste façon ; « Sachez , mesdames , que 

mon enigmene veut simifier autre chose tjue la 
cornemuse, le chant de laquelle reciHe toutes 
dames , lesquelles l’ayment et cherchent pour sa 
gayeté. Quand on met son bout en un trou ver- 
meil, qui est la bouche, on tressaut de joye, 
c’est à dire qu’on danse ; mais s’il advient qu’on 
cesse d’en jouer, elle devient molle et toute fles- 
trie. » La déclaration de ce subtil enigme pleut 
merveilleusement à toute la compagnie , oui le 
trouva fort beau et plaisant; mais, afin ae ne 
perdre temps , Madame commanda à Ariane sui- 
vre l’ordre commencé, laquelle, baissant honteu- 
sement la veue en son sein , et après avoir faict 
une longue reverence, desnoua sa petite bouche 
en ceste sorte : 

Anastase ayme une damoiselle qui neTayme point; 
il la scandalise; elle le dictà son mary, 
lequel, ayant esgard à la vieillesse 
de l'amoureux, luy 
sauve la vie. 

ombien que, gratieuses dames, Far- 
dante et chaude luxure , ainsi qu’escrit 
Cicéron en son livre de la Vieillesse, 
soit chose fort sale et vicieuse à tout 
aage, si est-ce toutesfois que elle est encore^ 
beaucoup plus à blasmer en un vieillard , parce 
qu’oultre son ordure et villenie , elle débilité les 

forces, gaste la veue, prive l’homme de son bon 
sens, le rend infâme, vuide sa bourse, et avec 
son court et fascheux plaisir l’incite à tout vi- 
cieux péché ; chose que je vous rendray notoire, 
si, selon vostre bonne et louable coustume, il vous 
plaist prester à mes parolles quelque peu de 
bonne audience. 

En nostre cité, qui excède toutes autres en 
belles femmes, estoit une damoiselle gentille et 
accomplie en toutes les perfections requises à une 
beauté , les yeux de laquelle flamboyoïent comme 
l’estoile du matin. Geste cy vivant en tout plaisir 
et délicatesse , et estant fort mignarde , et peut 
estre assez mal traictée au lict par son mary, 
choisit pour son amy un jeune gentilhomme 
gaillard , accort , bien apris , et de bonne et ho- 
norable famille , lequelle elle rendit jouyssant de . 
ses douces faveurs et amoureux embrassemens. 
Advint qu’un vieillard tout chenu, nommé Anas- 
tase, et familier amy du mary à ceste damoiselle , 
devint si esperduement amoureux d’elle, que jour 
et nuict il en perdoit le repos , souffrant à ceste 
occasion un si cruel tourment et griefve passion, 
qu’en moins de rien devint si maigre et deffaict, 
que à grande peine sa peau pouvoit couvrir ses 
os, qui ressembloit à l’effigie d’une mort. Il avoit 
tousjours les yeux pleurans et pleins de cire , le 
front de longues et profondes rides, et le nez 
d’une morve espoisse , qui lui distilloit comme un 
alambic. Quand il soufloit, il rendoit une ha- 
laine si puante, que l’odeur empoisonnoit pres- 
que ceux qui s’en approchoient. Il n’avoit plus 
que deux aents , mais si pourries et gastées de 
chancre, qu’elles lüy estoient plustost domma- 

geables que de profit ; davantage , estoit parali- 
tique. Et advint que le soleil se trouvast au lyon 
et fust en sa plus grande chaleur, toutesfois es- 
toit toujours morfondu et avoit froid aux pieds. 

Ce pauvre misérable estant donc surpris d’a- 
mour, enflammé en son harnois (chose assez aisée 
à croire, d’autant qu’il estoit de bois sec), soli- 
citoit fort la damoiselle , tantost avec un présent, 
maintenant par un autre ; laquelle (encores que 
les dons fussent de grande valleur) n’en voulut 
jamais recevoir un, soit qu’elle n’en eust que 
faire , son mary estant si riche qu’il ne luy lais- 
soit avoir besoing de chose quelconque, soit 
qu’elle se contentast de se veoir en la grâce d’un 
si gentil et plaisant amoureux, qui l’alloit tous les 
jours attendre pour luy donner le bon jour, es- 
piant l’heure qu’elle alloit ou retoumoit de l’é- 
glise ; et lors luy faisant une grande reverence à 
la vieille mode , la supplioit incessamment le re- 
cevoir en sa grâce , l’enregistrer au rang de ses 
bons, humbles et fideles serviteurs, et ne se 
monstrer envers luy tant cruelle que souffrir qu’il 
mourust pour la trop aymer; mais elle, sage et 
prudente, baissant les yeux vers la terre, s’en 
retoumoit en sa maison sans luy respondre un 
seul mot. 

Advint qu’Anastase s’apperceut que le jeune 
gentilhomme dont nous avons parlé cy dessus 
frequentoit la maison de la damoiselle ; au moyen 
de quoy, il l’espia tant songneusement, qu’un soir 
que le mary d’elle estoit absent , il le vit entrer 
en sa maison, dont il pensa desesperer. Adonc, 
comme un homme tout transporté de son enten- 
dement et qui ne sçait qu’il faict, ouvrant les 

portes à la fureur qui le maistrisoit, sans avoir 
aucun esgard à son honneur ny moins à celuy de 
la damoiselle , print grande quantité d’or et d’ar- 
gent et riches bagues, et alla heurter à la porte 
du logis d’icelle. La servante , oyant le son du 
marteau, mit la teste à la fenestre, demandant 
qui estoit en bas : « C’est moy, dict le vieillard , 
ouvrez ; je suis Anastase , qui souhaitte parler à 
ma damoiselle , et luy dire chose qui luy sera de 
profit. » La chambrière , l’ayant recogneu à la 
parole , courut incontinent trouver sa maistresse, 
qui lors prenoit du bon temps avec son bien 
aymé , à laquelle , l’ayant tirée à part , elle dict 
comme Anastase estoit en bas, lequel vouloit 
entrer et luy dire Quelque chose de conséquence. 

« Va , respond la damoiselle , et luy dy que je le 
prie m’excuser, pource que de nuict , mon mary 
n’estant au logis, je n’ouvre ma porte à homme 
vivant. » La fille, ayant entendu la volonté de sa 
maistresse, alla soudain rendre ceste response au 
vieillard, qui, se voyant ainsi chassé, ne sça- 
voit que faire. Enfin, s’opiniastrant, se print à 
frapper à la porte plus qu’auparavant , si qu’il 
irrita la damoiselle, laquelle toute bouffée de 
colère, soit pour l’avoir séparée des bras de 
son amy, ou craingnant qu’il ne fust descouvert, 
se mit à sa fenestre, disant : « Je m’emerveille 
grandement de vous, seigneur Anastase, qui 
sans aucun respect venez à ceste heure heurter 
à la porte d’autruy. Mon bon homme , il vous 
seroit beaucoup meilleur voik aller reposer, sans 
molester ainsi ceux qui ne vous font point de 
tort ; vous asseurant que si mon mary estoit icy ^ 
comme il n’y est pas , je vous ouvrirois volon- * 

tiers , ce que je ne puis faire au moyen de son 
absence. » Mais pour toutes ces raisons l’opi- 
niastre vieillard ne cessoit de tabuster, criant à 
la damoiselle qu’il luy vouloit dire quelque chose 
de grande conseouence. Au moyen de quoy, elle, 
le voyant tant obstiné , et craignant que par sa 
sottise il ne dist quelque chose qui offensast son 
honneur, se conseilla à son amy, qui fut d’advis 
qu’on le laissast entrer pour l’ouïr parler. Adonc 
elle fit allumer un flambeau et envoya ouvrir au 
vieillard, qui ne cessoit tousjours de frapper; 
lequel entré en la salle , la damoiselle , qui res- 
sembloit à une rose de may, sortit de sa cham- 
bre et le va trouver, luy demandant qu’il vouloit 
à heure si indue , et si ce qu’il avoit envie luy 
dire estoit tant pressé qu’il n’eust peu attendre le 
jour. Lors le vieillard, d’une voix basse, trem- 
blante et piteuse, ayant quasi les larmes aux 
yeux , luy dict : « Madame , ma seule esperance 
et l’unique soutien de ma misérable vie, ne trou- 
vez estrange,s’il vous plaist, si avec telle témérité 
et présomption je vous suis venu donner ennuy, 
frappant si tard à vostre porte, d’autant que ce 
que j’en ay faict n’a esté en intention de vous fas- 
cher, ains pour vous déclarer le tourment et an- 
goisseuse passion que je souffre à l’occasion de 
voz celestes beautez, que j’accuse comme la 
seule cause de mon mal , vous ayant la nature 
douée d’une telle perfection , que , sans paran- 
gon , estes l’unique entre les plus belles , m’osant 
persuader que si , comme la beauté , la pitié loge 
en vostre blanche poitrine, vous me presterez 
quelque favorable secours , à moy , dis-je , qui , 
pour trop vous aymer, meurs le jour cent mille 

fois. Helas! mon bien et seul paradis de mes 
pensées, adoucissez donc la cruauté de ce cœur 
endurcy, et ne regardez à mon aage et simple 
condition , mais à Ta grandeur de mon désir et 
ardante amitié que je vous ay tousjours portée, 
porte et porteray tant que mon esprit affligé 
gouvernera ces tristes et debiles membres; et 
pour tesmoignage de mes bonnes volontés, je 
vous supplie recevoir ce présent, lequel, encores 
qu’il soit petit, si pensé-je vous devoir estreag- 
greable. )> Ce disant , tira de son sein une bourse 
pleine de beaux doubles ducatz qui reluysoient 
comme ,1e soleil, une longue corde de blanches, 
grosses et rondes perles orientales, et deux fort 
beaux diamans enchâssez en or, et, les luy pré- 
sentant , la requist ne luy refuser son amour. 

La damoiselle , ayant ouy et bien entendu les 
parolles de ce froid amoureux, luy dict : «Je 
pensois , seigneur Anastase, que fussiez plus sage 
que ne vous monstrez; mais à ce que je puis 
veoir, vous avez la teste mal faicte. Et quoy ! où 
avez vous les yeux ? Pensez vous que je sois 
quelque putain et femme publicque , me venant 
ainsi tenter avec voz presens ? A la vérité , vous 
vous abusez, et veux bien que sçachez que je 
n’ay que faire de vostre amour, ny de toutes ces 
choses que me voulez donner, vous advisans les 
porter à voz garces , qui vous sçauront mieux 
contenter que moy, qui , comme sçavez , ay un 
mary, qui ne manque en chose que "ce soit et qui 
me soit Je besoing et dont je aye affaire. Allez 
donc à la bonne heure, et mettez peine de vous 
conserver sains ce peu d’ans qu’avez encores à 
vivre. » Lors le vieillard, pointellé de rage et de 

douleur : « Ma damoiselle , je suis seur que ne 
dictes ces choses à bon escient , mais de peur 
d’un jeune homme qui est céans (adonc le nomma 
par nom et surnom), et si ne me contentez , sa- 
tisfaisant à mon désir, je proteste advenir vostre 
mary sitost qu’il sera de retour. » La damoiselle, 
qui ne fit semblant s’estonner trop de ses me- 
nasses , encores qu’elle eust ouy nommer le nom 
de son amy, monta en telle colère que , ayant 
poursuivy le vieillard de toutes les sortes d’injures 
dont elle se peut adviser, print un gros bastpn et 
le voulut frapper, quand il gangna legerementla 
porte et s’enfuit. 

Luy party, elle retourna trouver son amy, 
auquel quasi en pleurant elle déclara le tout, 
craignant bien fort que ce chétif vieillard ne les 
decelast, quand le jeune homme , qui estoit sage 
et accort , la réconforta , luy disant : « M’amour, 
je vous prie ne vous tourmenter, ains faire ce 
que vous diray, et je me asseure que le tout se 
portera bien. Sitost que vostre mary sera de re- 
tour, il faudra que luy racontiez comme le tout 
va , luy disant que ce, malheureux vieillard vous 
accuse de faire l’amour avec cestui cy et cestuy 
là. Et ainsi vous en faudra nommer cinq ou six, 
au rang desquels me pourrez encores mettre, 
puis laissez besongner la fortune , et verrez 
qu’elle vous sera mvorable. » Ce conseil pleut 
merveilleusement à la damoiselle , qui l’executa 
en ceste façon : 

Son mary estant de retour, au lieu de luy sau- 
ter au col et le bien veigner, elle faignit estre 
fort triste et desconfortée, si que, les yeux pleins 
de larmes , ne cessoit de souspirer, maudissant 

l’heure que jamais elle avoit prins naissance. Et 
enquise par son mary qu’elle avoit, ne luy res- 
pondoit rien, mais se plaignant à haute voix, di- 
soit : «Je ne sçay qui me garde qu’à ceste heure 
je ne me tue moy-mesme plustost que de souf- 
frir qu’un traître, un parjure et desloial soit 
cause de ma ruine et perpétuel deshonneur. Ha! 
chetive que je suis ! ou’ay je faict pour devoir 
estre ainsi deschirée de toutes parts et rongée 
jusques au vif.? — Et par qui ? dict le mary. — 
Par un volleur, un assassin , un meschant , dict 
elle , qui meriteroit mourir de mille morts. » A la 
fin , contraincte par son mary, luy dict : « Ce 
temeraire , présomptueux et outrecuidé vieil- 
lard Anastase, qui faint tant estre vostre amy, 
homme sans cervelle, lascif et dissolu en tous 
ses faicts, me vint l’autre soir requérir de mon 
deshonneur, m’offrant et bagues et argent ; et 
pource que je fis la sourde oreille à ses prières , 
et ne vouluz contenter son sale et bestial désir, 
il eut recours aux injures, me disant que j’estois 
une meschante et eshontée, qui amenois des 
hommes en ma maison, et que je me meslois 
avec tel et tel; ce qu’entendant , je pensay mou- 
rir de dueil. Enfin, prenant courage, je me saisy 
d’un baston pour le chastier; mais luy, dou- 
tant ce qui eust peu advenir, s’enfuit. » Le mary, 
entendant ces nouvelles, se fascha outre me- 
sure, et, reconfortée sa femme, délibéra jouer tel 
tour au vieillard que toute sa vie se souviendrait 
de luy. 

Le lendemain , le mary de la damoiselle et 
Anastase se rencontrèrent; mais avant que le 
mary parlast, Anastase luy fit signe qu’il avoit 

à luy dire quelque chose ; lors commença ain- 
si : « Monsieur , vous sçavez quelle et combien 
grande et parfaicte a esté l’amitié que nous nous 
sommes tousjours portée , si qu’à grand peine 
en pourroit on veoir une pareille; c’est pourquoy, 
meu de l’ardant zèle de vostre honneur, je dé- 
libéré vous déclarer quelque chose , vous sup- 
pliant neantmoins, par l’amitié qui est entre 
nous , la tenir cachée et secrette , pourvoiant à 
voz affaires en toute diligence et avec un meur 
jugement. Et pour ne vous tenir lon^ temps en 
suspens , je dy que vostre femme faict l’amour 
avec un tel jeune homme qu’elle ayme , et se 
donne du plaisir et bon temps avec luy, à vostre 
grand deshonneur et scandale de vostre mai- 
son ; et vous jure le tout estre vray comme je le 
dy, pour l’avoir veu, le soir qu’estiez aux champs, 
entrer en vostre maison , et le lendemain matin 
en resortir en habit desguisé.» Le mary, enflambé 
de colère pour avoir entendu ce nouveau dis- 
cours , commença à l’injurier, disant : « Ha ! mi- 
sérable meschant, malheureux bourreau de l’hon- 
neur d’autruy, je ne sçay qui me tient que je ne 
te prens par ceste sote barbe , et ne te l’arrache 
poil après poil ! Ne sçay je pas de quelle condi- 
tion est ma femme , et comme tu l’as voulu cor- 
rompre par argent, perles et autres joyaux ? N’as 
tu pas dict, traistre effronté que tu es, que où elfe 
ne te voudroit obéir et complaire à tes volontez 
desbordées , tu l’accuserois envers moy, la ren- 
dant malheureuse tout le temps de sa vie ? N’as 
tu pas dict qu’un tel et un tel, et plusieurs autres, 
se donnent du plaisir avec elle. Si je n’avois 
egard à ta vieillesse , je te foullerois une heure 
StraparoU. II. lo 

la pance aux pieds , et te battrois tant , que je 
ferois sortir ta malheureuse ame de ton lasche 
et misérable corps. Va t’en à ta malheure , vieil- 
lard radoté , et ne sois si hardy de te présen- 
ter jamais devant moy, ny regarder seulement 
le sueil de ma maison.» Adonc le pauvre Anastase, 
ayant remis ses flûtes en son sac , s’en alla sans 
sonner mot, non plus que s’il fus devenu muet, 
et la damoiselle, que son mary avoit en estime de 
sage et prudente, en plus grande seureté que 
devant se donna du bon temps avec son amy. 

Ariane avoit mis fin à sa plaisante fable , qui 
appresta si fort à rire à un chacun, que Ma- 
dame fut contraincte frapper ses mains l’une 
contre l’autre pour faire silence. Ce faict, se 
tournant vers la damoiselle, luy commanda pour- 
suivre, recitant quelque plaisant enigme, laquelle, 
pour ne sembler moins gaye et accorte que les 
autres, dict en ceste manière ; 

. * i, #• 

Enigme. 

J e suis adventurier, ignorant le repos , 

Qui tousjours tracassant erre parmi le monde ; 

Je commande sur terre et en la mer profonde. 
Calmant ou mutinant comme je veux ses flotz. 

Je ne me laisse veoir, mais si je suis enclos, 

Si très cruellement je bruy, tempeste et gronde, 

Que je me fais ouyr d’une lieue à la ronde. 

Tant je hay les prisons et les borgnes cachots 

Quand je suis agité d’une fureur mutine, 

U n’y a rien si fort auefort je ne ruine. 

Et fussent des grands rois les palais glorieux 


Digîirzed bÿ'GôdgleJ 


•47 


Fable III. 

Je ne pardonne à rien et fais à tout la guerre , 

Mais principalement à ceux qui loing de terre 
D*un front haut eslevé vont menassant les deux. 

Cel enigme ferma la bouche et ouvrit les 
aureilles et l’esprit à l’assistance , qui en atten- 
doit l’interprétation, quand Alterie, qui devoit 
donner commencement à la fable suivante , se 
leva de son siège, disant: «Je ne pensois cet 
enigme avoit besoin d’interprète , tant la des- 
cription d’iceluy me semble le rendre aisé ; tou- 
tefois , puis que je vous voy tous muets , faisant 
semblant ne l’entendre , je diray qu’il ne veut 
signifier autre chose que le vent, qui, avanturier, 
n’a point de repos , court tousjours , commande 
à la terre et à la mer, ne veut estre enfermé , ne 
pardonne à rien , faict la guerre à tout et prin- 
cipalement aux choses haultes. » La gentillesse 
de l’esprit d’Alterie en l’exposition de cet enigme 
fut recommandée d’un chacun , au grand mes- 
contentement d’Ariane , qui pensoit seule enten- 
dre son enigme, à laquelle Madame, jugeant 
par la rougeur de son beau visage ce qui en es- 
toit, dict : «Or sus, appaisez vous, Ariane; vous 
aurez une autre fois vostre revanche. » Puis se 
retournant vers Alterie , luy commanda reciter 
sa fable, laquelle avec un geste joyeux dict 
ainsi : 

Bernard, marchant genevois, vend du vin 
brouillé et demy d’eau, lequel, par la 
volonté divine , perd la moitié de 
l’argent qu’il en avoit 
receu. 

a fable recitée par ceste mienne bien- 
aymée sœur me faict souvenir de ce 
qui advint à un marchant genevois , le- 
quel, vendant du vin meslé avec de 
l’eau, perdit l’argent de sa marchandise, et 
mourut quasi de deuil et desplaisir. 

En Gênes, ville renommée et fort marchande, 
demeuroit un nommé Bernard , de la famille des 
Fulgoses , homme avare et fort adonné à l’usure 
et faux contracts, lequel ayant fait grand amas 
des vins qui croissent au mont Falisque , qui 
sont des meilleurs de tout le pais , délibéra en 
charger une plaine navire et la mener en Flan- 
dre , en espérance d’en retirer un tel proffit , 
u’il gaigneroit la moitié dessus. Cestuy estant 
onc un jour party du port de Gênes avec bon 
vent et prospère , navigea tant heureusement , 
que peu de jours après il arriva à quelques 
milles du lieu auquel il vouloit aller; où jettant 
les ancres , arresta son vaisseau , et descendu 
en terre , fist si miraculeusement multiplier son 
vin , que d’un tonneau il en fist deux ; puis le- 

vant les ancres et donnant les voiles au vent , 
singla par telle bonasse, qu’en peu de temps il 
print port en Flandres, où, pource qu’il y avoit 
grand disette de vin , en moins de rien débita le 
sien aux habitans, à son mot, encore bien heu- 
reux qui en pouvoir avoir pour de l’argent, si 
que de ceste vente il emplit deux sacz de beaux 
écuz au soleil, dont il estoit joyeux à merveille, 
et n’estoit jamais content s’il ne les voyoit pour 
le moins une fois le jour à descouvert. 

Or un jour, comme il retoumoit en son pays , 
et se voyant esloigné de la terre flamande et en 
plaine mer, luy print envie veoir et conter ses 
escus, de mode qu’ayant prins les sacz où ils 
estoient , les renversa sur une table , et se mi- 
rant à la lueur de leur lustre , se mist à les ma- 
nier, conter et reconter plus de cent fois; ce faict, 
et estant las de remuer les doigts , les remit en 
leurs sacs , qu’il lia fort etroittement, puis sortit 
pour aller prendre l’air. 

Advint qu’un gros singe qui estoit enchaîné 
en ce vaisseau , ayant pris garde à tout ce qu’a- 
voit faict ce marchant, trouva moyen se desiier, 
et, voyant Bernard absent, saulte sur la table où 
estoient les sacz aux escus , et s’en estant saisi , 
grimpe amont l’arbre de la navire et entre en la 
gabie, où avec belles dents il desnoue les sacz, 
en tire les escus et se met à les manier comme 
s’il les eust voulu conter, imitant en toutes ses 
façons les gestes du marchant, qui, n’ayant plus 
de contenance, et ne sçachant que faire, mou- 
roit de desplaisir, regardant d’un œil piteux la 
grâce et bonne mine que tenoit se nouveau fi- 
nancier au maniement de ses deniers; lequel 

cependant n’osoit poursuivre ne faire suivre , de 
peur de l’irriter et qu’il ne jettast tout en la mer, 
pensant que l’expeaient le plus certain estoit de 
laisser passer la fantasie à cet animal quinteux , 
et se soubsmettre à sa discrétion ; lequel , après 
avoir tourné, viré, brouillé et manié cet argent, 
le remit dedans les sacz, qu’il lia bien fort; 
puis en prenant l’un, le jetta dans la mer, et laissa 
cheoir l’autre au vaisseau, comme voulant si- 
gnifier que ce qu’il avoit jetté en la mer ap- 
partenoit à l’eau mise au vin, et que ce qu’il 
avoit rendu au marchant estoit le prix de son 
vin pur. Ainsi l’eau eut le prix de l’eau et Ber- 
nara celuy du vin, lequel, voyant ces choses estre 
advenues par la volonté divine , s’appaisa , pen- 
sant que toutes choses mal acquises ne sont de 
durée , et , s’il advient que le maistre et posses- 
seur en jouisse , les heritiers n’en auront le 
plaisir. 

La fable recitée par Alterie fut louée de tous, 
comme ingénieuse et bien desduite, laquelle, 
Madame luy ayant fait signe poursuivre en ra- 
contant son enigme, dit en telle sorte : 

Enigme. 

J e n'ay ny chair ni os , muscle, artère ni veine , 
Toutefois j’ai un corps qui recelle au dedans 
De son ventre endurci un rang de fortes dents 
Qui dévorent le fer dont souvent je suis pleine; 

Sans ma songneuse garde et bon secours, à peine 
Les hommes vivroient-ils asseurez des brigans. 

Fable IV. 

Des voleurs, assassins et autres telles gens , 

Qui nourrissent de sang leur fureur inhumaine. 

Aussi je suis tousjours comme leur garde corps : 

Je recelle leurs biens, je cache leurs trésors , 

Et accourci leurs nuicts par un somme paisible ; 

Et toutesfois pourtant, ô grande cruaulté! 

Je suis tousjours aux fers , et ne m’est point possible 
Tirer mon corps des ceps où il est arresté. 

Cet enigme donna assez matière de resver 
sur son interprétation , sans toutesfois qu’aucun 
y peust mordre, fors Ysabelle, qui dict iceluy 
ne signifier autre chose sinon la serrure, la- 
. quelle n’a chair, os , ny telles parties corporelles , 
ains seulement des dents qui dévorent le fer, c’est 
à dire la clef dont souvent elle est pleine. Sans elle 
les hommes ne seroient asseurez en leur maison , 
ausquels elle sert de garde-corps : elle enferme 
leurs biens, richesses et trésors, et leur faict 
trouver la nuict courte , par un somme doux et 
asseuré , et toutesfois est toujours clouée en un 
endroit d’où elle ne peut bouger. La docte expo- 
sition de ce subtil enigme finie , Laurette, se le- 
vant debout, dit en ceste façon : 

Fable V. 

Denis, apprenty de maistre Lactance, tailleur, ne 
tient compte d’apprendre son mestier de tail- 
leur, mais bien la secrète science de son 
maistre. Grande haine entre eux à 
ceste occasion; enfin Denis 
dévoré son maistre, puis 
espouse Violante, 
fille du roy. 

es jugetnens , comme les volontez des 
hommes, sont bigerres et variables, et 
chacun, comme dict le sage, abonde 
en son sens. De là procède qu’aucuns 
s’adonnent à l’estude des loix , autres à l’art ora- 
toire, qui à la spéculation, qui à la philosophie, 
et qui à une autre chose, ainsi besongnant la 
maîtresse nature, laquelle , comme piteuse mère, 
meut un chacun à ce qui luy est plus agréable. 
Ce qui vous sera notoire si à mes paroles il vous 
plaist prester un peu de paisible audience. 

En l’isle de Sicile , qui d’ancienneté surpasse 
toutes les autres , est une cité vulgairement nom- 
mée Messine , noble , belle , et fort renommée à 
cause de son port. D’icelle nasquit maistre Lac- 
tance , homme bien versé en deux sciences , as- 
savoir : la cousture , qu’il praticquoit publique- 
ment et aux yeux d’un chacun, et la nicromance, 
laquelle il exerçoit de nuict, en secret et ca- 

chette. Advint un soir que cet homme , s’estant 
enfermé seul en sa chambre, faisoit quelques ca- 
ractères et si^es appartenans à sa caballe , 
quand , de malencontre , il fut descouvert par un 
jeune garçon , nommé Denis, son apprenty, qui, 
pensant retourner en la chambre pour quelques 
affaires, trouva la porte fermée, de laquelle 
( pource qu’au dedans il entendoit du bruict) il 
s’approcha doucement ; et regardans au travers 
d’un pertuis , vit son maistre en furie , faisant ses 
charmes. A quoy ce jeune garçon print si grand 
plaisir, qu’il délibéra apprendre ses secrets, sans 
toutesfois se vouloir déclarer ; et dèslors, laissant 
à part eguille , dez et cizeaux , ne se soucioit plus 
que d’apprendre ce qu’on ne luy vouloir monstrer. 

Lactance, voyant Denis avoir changé de natu- 
rel , et de diligent, vigilent et de bon ouvrier qu’il 
estoit au commencement , estre devenu lasche , 
paresseux et ignorant , ne prenant plus plaisir, 
comme estoit sa coustume, à travailler de son 
estât , luy donna congé , le renvoyant à son père, 
lequel fut le plus estonné du monde de le veoir 
ainsi chassé , ne se pouvant imaginer pourquoy. 

Quelque temps après , ce bon homme , ayant 
songneusement admonnesté son fils de son de- 
voir, le ramena à Lactance , qu’il pria de bien 
bon cœur iceluy vouloir reprendre , et où désor- 
mais il feroit l’opiniastre et ne voudroit travailler, 
le chastier trèsoien , ne voulant autre chose de 
luy sinon qu’il luy apprint son mestier. Lac- 
tance, qui cognoissoit le père du garçon estre 
bon pauvre homme , ne se fit trop tirer l’oreille , 
ains le reprint , luy monstrant tous les jours avec 
grand somg comme il falloit tailler et couldre; 

mais Denis n’y vouloit entendre. Au moyen de 
quoy à chaque bout de champ son maistre le 
chargeoit de mesure , faisoit trotter l’aulne sur 
ses espaules et partout , tellement que le pauvre 
diable , qui portoit plus de coups qu’il ne man- 
geoit de morceaux de pain , avoit tousjours les 
yeux pochez au beurre noir, chose c^u’il enduroit 
patiemment , tant le rendoit insensible le désir 
qu’il avoit d’apprendre ceste secrette science, 
oue toutes les nuicts , par la fente de la porte, 
il voyoit praticquer à son maistre , qui , jugeant 
cet apprenty d’un esprit lourd et grossier, ne 
pouvant comprendre chose qu’on luy monstrast, 
ne se soucioit desjà plus d’exercer son art dia- 
bolique devant luy, se persuadant que , s’il ne 
pouvoir apprendre à couldre, qui estoit chose 
bien aysée , qu’encores moins apprendroit il sa 
cabale, qui estoit tant difficile. A ceste cause, ne 
se voulut plus cacher de luy, dont Denis fut le 
plus content homme qui fut jamais au monde; 
lequel , encore qu’on l’eust en estime de lourdault, 
grossier et de peu d’entendement, si est-ce qu’en 
peu de jours il se fit si sçavant en ceste science, 
qu’il en sçavoit plus que son maistre. 

Un jour le père de ce garçon passoit par de- 
vant la maison de Lactance , et, ne voyant point 
son fils en la bouticque, entra dedans, et vit 
qu’au lieu de couldre et apprendre son mestier, 
on luy faisoit porter du bois en la cuisine , aller 
à l’eau, bercer l’enfant, ballayer la maison et 
faire tout ce qui appartient à une chambrière. 
Dont le bon homme fut tant fasché qu’il voulut 
r’avoir son fils, qu’il mena en sa maison, où 
estant commença à le tancer, disant : v Denis , 


Fable V. 155 

tu sçais ce que j’ay despendu pensant te faire 
apprendre quelque chose de la cousture, affin 
qu’un jour tu peusses gaigner la vie de toy et de 
raoy ; mais , helas ! j’ay semé en l’eau , car jamais 
tu n’as rien voulu apprendre , dont je meurs sur 
les pieds , me trouvant en telle nécessité que je 
ne sçay plus de quel bois faire flesches, ny 
comme te nourrir; qui me fait t’admonnester, 
mon fils , de gaigner honnestement ta vie , et au 
mieux qu’il te sera possible. « Et achevant ceste 
dernière parole , le bon homme se print à pleu- 
rer. Quoy voyant Denis, luy respondit ; « Mon 
père , je vous mercie autant humblement qu’il 
m’est possible de la despence, peines et longs 
travaux qu’avez soufferts en mon occasion , vous 
suppliant croire que, si je n’ay employé mon 
temps à apprendre le mestier de tailleur, comme 
estoit vostre volonté, je ne l’ay toutefois des- 
pendu à esplucher mes doigts au soleil et ne rien 
faire , m’estant acquis par mes longues veilles et 
continuels labeurs une science laquelle j’espère 
désormais si heureusement pratiquer, que vous et 
moy vivrons contens le reste de noz vies. Appaisez 
vous donc, mon père, je vous prie, et ne vous 
tourmentez ainsi ; ains prenez bon courage , et 
vous reconfortez. Et affin que ne pensiez que je 
vous dy ces choses pour vous entretenir de pa- 
rolles , je vous en veux monstrer l’experience. 
Demain, par la vertu de cet art secret, je me 
transformeray en un beau cheval , que vestirez 
de selle et bride, puis me mènerez vendre au 
marché, et, vostre vente faicte, vous en revien- 
drez; mais ne serez plustost retourné céans la 
main chargée et pleine d’escuz, que m’y trouve- 

rez en la raesme forme que me voyez maintenant. 
Ainsi cognoistrez vous si j’auray profité ou non, 
vous ayant en si peu de temps donné de quoy 
longuement vous entretenir ; mais je vous advise 
sur toutes choses, et je vous en prie, vous garder 
qu’en me vendant ne me livriez avec la bride, 
qu’il faut , quoy qu’il en soyt , que vous vous re- 
serviez, sans vous en dessaisir : autrement je ne 
pourrois plus retourner, et peut estre ne me ver- 
riez vous jamais. » 

Le lendemain venu, Denis se desabilla; et 
s’cstant frotté tout le corps de je ne sçay quelle 
graisse en la presence de son père , grommela 
quelques mots , ausquels ayant mis fin , le bon 
homme fut tout estonné qu’au lieu de son fils il vit 
un beau et puissant cheval, qu’il enharnacha 
comme il luy avoit esté dit, puis le mena au 
marché , où arrivé fut incontinent environné 
d’un monde de marchans et maquignons, les- 
quels, ravis de la beauté et bonnes façons de la 
beste , qui manioit si bien ses membres et tout le 
corps tant librement , et avec une telle prompti- 
tude et dextérité que c’estoit merveilles , deman- 
doient tous s’il estoit à vendre , ausquels le vieil- 
lard respondoit que ouy, quand de fortune 
Lactance s’y trouva , lequel ayant bien visité ce 
cheval, cogneut qu’il estoit supernaturel; au 
moyen de auoy, s’estant doucement retiré de la 
presse , en la plus grande diligence à luy pos- 
sible, courut en son logis ; et, déguisé en mar- 
chant , et saisi d’une grande somme de deniers, 
retourna au marché , où il trouva encore le bon 
homme avec son cheval, ducjuel s’approchant de 
rechef et le regardant ententivement , s’aperceut 

que c’estoit son Denis. Lors, demandant au bon 
homme s’il le vouloit vendre , luy dit que ouy, et 
estans d’accord, maistre Lactance luy conta deux 
cens escuz pour la beste, qu’il vouloit saisir par la 
bride , quand le vieillard luy dit qu’il n’entendoit 
que la bride fust du marché , ains vouloit qu’elle 
luy demeurast; autrement ce n’estoit rien de 
faict. Mais Lactance sceut tant bien causer et luy 
bailler du plat de la langue , qu’il eut bride et che- 
val , qu’il mena en sa maison ; et l’ayant mis en 
l’estable et estroittement lié contre la mangeoire, 
le servoit soir et matin de cent mille coups de 
baston , de mode qu’en peu de temps le pauvre 
cheval devint si maigre et descharné , qu’il faisoit 
pitié à qui le regardoit. 

Or Lactance avoit deux filles , lesquelles , co- 
gnoissant la cruauté de leur mauvais père, al- 
loient tous les jours en l’estable visiter ce mal- 
heureux cheval , qu’elles flattoient , caressoient 
et traitoient à leur possible ; si qu’une fois entre 
les autres , elles le prindrent par le chevestre , et 
le menèrent à la rivière pour le faire boire, où 
le cheval ne fut plustost, qu’il se lança dans 
l’eau , et se transformant en un petit poisson , se 
perdit soubs les ondes. Ces filles, voyant l’estran- 
geté de ceste adventure, demeurèrent grande- 
ment esbahies, et, retournées en leur maison, se 
mirent à faire le plus grand dueil qu’on vit 
onques, se battans la poictrine, arrachans leurs 
beaux et blonds cheveux , et sanglottans à toute 
heure. A quelque temps de là, voicy Lactance 
arriver, lequel , entrant en l’estable pour frotter 
son cheval d’autre bouchon que de paille, fut 
estonné qu’il ne le trouva plus , dont il fiit bien 

fasché ; et monté où estoient ses filles, qu’il trouva 
pleurantes, sans autrement s’informer de l’occa- 
sion de leurs larmes, d’autant qu’il scavoit bien 
où le mal les tenoit, leur dit : « Mes filles, n’ayez 
point de peur, et me dites seulement qu’est de- 
venu le cheval, affin que j’y puisse pourveoir 
d’heure.» A ceste parolle, les pauvrettes, s’estans 
asseurées , luy contèrent comme le tout se estoit 
passé ; quoy entendu par le père , se despouilla 
soudain , et ayant prins son chemin vers la ri- 
vière, se transforma en un ton, puis se jetta 
dans l’eau, poursuivans à force d’eslerons le 
petit poisson affin de le dévorer, lequel, s’estans 
apperceu du ton aux grandes dents et craignant 
qu’il ne l’engloutist, s’approcha du bord de la ri- 
vière , de laquelle il sortit transformé en un riche 
ruby enchâssé en or, puis sauta dans le pannier 
d’une des damoiselles à la fille du roy, laquelle, 
en s’esbatant sur le rivage, l’emplissoit de petites 
pierrettes qu’elle droit d’entre le menu sablon. 

Ceste damoiselle donc retournée au loms , et 
ayant dré son butin du petit pannier, la fille 
unicque du roy, nommée Violante , vit parmi ces 
pierrettes reluire ceste bague, qu’elle print et 
mit en son doigt, comme chose qu’elle tenoit 
bien chère. La nuict venue, et ceste princesse 
retirée en sa chambre, l’anneau print la figure 
d’un beau jeune homme , lequel , mettant la main 
sur le sein délicat de Violante, trouva deux pe- 
tites rondes mammelles , qui commençoient s’en- 
fler ; quoy sentant la pucelle, qui ne faisoit encor 
que sommeiller, eut peur, et se levant en sursault, 
vouloit crier, quand le jouvenceau , mettant la main 
sur sa bouche pleine de senteurs, l’empescha. 

Adonc se jettant à genoux devant elle , luy re- 
quist pardon , la suppliant le vouloir ayder en ses 
misères, et croire qu’il n’estoit là venu pour 
souiller sa chaste et saincte pudicité , mais bien 
pour implorer son secours, luy déclarant qui il 
estoit , la cause de sa venue et comme et par qui 
il estoitpoursuivy. Violante, aucunement asseurée 

E ar la lueur de la lampe qui brusloit en sa cham- 
re , et par les parolles du jeune homme , qu’elle 
vit beau et gaillard , print pitié de luy, et dit : 
«Jeune homme, tu t’es monstré bien téméraire 
et outrecuidé , de venir en lieu où tu n’as esté 
appellé , et encores beaucoup plus presumptueux 
de toucher ce que les grands n’osent quasi re- 
garder; toutesfois je ne veux te chastier selon 
tes mérités , eu esgard à tes mésaventures , au 
récit desquelles tu m’as tellement emuë à pitié , 
que je te veux bien monstrer que je ne suis de 
marbre, et n’ay le coeur de diament; c’est pour- 
quoy je délibéré te prester tout le charitable se- 
cours que mon honnesteté pourra permettre. » 
Dont le jouvenceau la remercia bien humble- 
ment , et le jour estant venu reprint la figure de 
l’anneau , que la princesse mit avec ses joyaux 
plus précieux. 

En ce temps advint que le roy, père à Vio- 
lante, tomba en griefve maladie, que l’on ne 
pouvoit guérir, les médecins la jugeant incu- 
rable ; aussi de jour en jour alloit en empirant. 
Quoy venu aux aureilles de Lactance , contrefit 
le médecin , alla au palais royal , et , entré en la 
chambre du roy, s’informa de sa maladie , et puis 
ayant tasté son poux et considéré son unne , 
luy dict ; « Sire , vostre maladie est grande et 

fort dangereuse; mais prenez courage, car en 
bref vous guérirez, pour ce que je sçay un tel 
remède, que je me fais fort guérir en peu de 
jours la plus cruelle et forte maladie qu’on puisse 
avoir. — Maistre, dit le roy, si me pouvez faire 
recouvrer ma santé comme vous dites, je pro- 
mects vous si bien recompenser, que tout le temps 
de vostre vie en demeurerez content. » Lors le 
médecin : «Sire, je ne vous demande estats, 
dignitez ne trésors, ains seulement qu’il plaise 
à vostre majesté me faire une seule grâce. » Ce 
que le roy luy promit , moyennant qu’il luy de- 
mandast chose raisonnable. «Je ne demande 
autre chose de votre majesté , sire , dit le méde- 
cin, sinon un ruby enchâssé en or, lequel est 
aujourd’huy en la puissance de madame vostre 
fille. » Le roy, voyant une si légère demande, luy 
dit : «Maistre, si ne voulez autre chose, as- 
seurez vous c^ue serez tost content. » Dont le mé- 
decin remercia bien humblement le roy, lequel de 
là en avant il pensa avec une telle diligence, qu’en 
moins de dix jours il le rendit tout sam et dispos. 

Le roy, guery, fit en la presence du médecin 
appeller sa fille , à laquelle il commanda luy ap- 
porter tous les joyaux qu’elle avoit, et la prin- 
cesse obéit. Monsieur le médecin, ayant tout bien 
veu et visité, dit que le ruby qu’il demandoit 
n’y estoit pas, et que madame regardast où il 
estoit. Geste princesse , qui aymoit ce ruby sur 
toutes choses, disoit n’avoir autres bagues que 
celles qui estoient là, ce qu’entendu par le roy, 
dit au médecin : « Allez et retournez demain , et 
je feray tant que ma fille me baillera l’anneau. >» 
Le médecin party, le roy appella V’iolante , luy 

demandant amiablement où estoit ce beau ruby 

3 ue !e médecin vouloit avoir, et que elle luy 
onnast , et il luy en rendroit un plus beau de la 
moitié; mais elle n’en voulut jamais rien dire, 
qui fut cause qu’il la renvoya, A peine fut elle 
en sa chambre , où elle s’enferma , qu’elle se mit 
tendrement à plorer la perte de son pauvre ruby, 
qu’elle baignoit tout en larmes, le baisant de 
grand amour, maudissant l’heure et la journée 

3 ue jamais le médecin avoit mis le pied en la court 
U roy son père. Le ruby, voyant les chaudes 
larmes qui couloient des yeux de ceste belle prin- 
cesse et les profonds soupirs de son cœur, re- 
print sa forme humaine, et luy dit : « Ma dame, 
de qui dépend l’heur de ma vie, je vous supplie 
ne vous attrister ainsi à mon occasion , ains plus- 
tost chercher quelque bon remède contre nostre 
malheur, parce que le médecin qui tant songneu- 
sement pourchasse à m’avoir est mon ennemy 
capital , qui cherche à me faire mourir. Ainsi 
doncques, ma dame, comme sage, prudente et 
bien advisée , ne me mettez s’il vous plaist en sa 
puissance, mais, faignant estre fâchée, me jetterez 
contre le mur, après je pourvoiray au surplus.» 

Le lendemain matin le médecin retourna vers 
le roy , qui luy dict sa fille l’avoir asseuré n’a- 
voir l’anneau; quoy entendu, se troubla gran- 
dement , affermant le contraire , et que le ruby 
estoit en la puissance de la princesse, que le 
roy fit de rechef appeller en la presence du mé- 
decin, et luy dit : «Violante, tu sçais que j’ay 
recouvré ma santé par la songneuse diligence de 
ce médecin , qui pour toute recompense ne me 
demande que cet anneau qu’il dict estre entre tes 

mains, et toutesfois tu me le refuses; j’eusse creu 
que, pour l’amour que tu me portes, tu ne m’eus- 
ses seulement voulu donner un ruby, mais en- 
cores ta propre vie ; c’est pourc^uoy je te prie , 
par l’cbeissance que tu me dois et l’amitié que 
)e te veux, ne me refuser ceste bague, que je te 
recompenseray de tout ce que tu voudras. » La 
princesse, ayant entendu le vouloir du roy son 
père, alla en son cabinet, duouel elle apporta 
tous ses joyaux, avec lesquels elle mesla le ruby, 
et en la presence du roy, les maniant les uns 
après les autres, les monstroit au médecin, qui 
soudain qu’il vit la pièce qu’il desiroit, voulut 
mettre la main dessus, disant : « Ma dame, voilà 
la bague que je desire, et que le roy m’a pro- 
mise. » Quand la princesse, en le repoussant, luy 
dit: « Attendez, maistre, vous l’aurez.» Lors, pre- 
nant l’anneau entre ses doigts : « Voicy donc ce 
tant cher et précieux joyau que demandez, et 
la perte duquel me rendra desolée tout le temps 
de ma vie; or je ne le vous donne pas de ma 
bonne volonté , mais estant contraincle par le roy 
mon père. » Ce disant , jetta contre la muraille 
le ruby, qui estant tombé contre terre s’ouvrit 
incontinent, et devint une belle pomme de gre- 
nade , laquelle , éparpillée , respandit ses grains 
de toutes parts. Quoy voyant, le médecin se 
transforma soudainement en un coq, pensant 
avec son bec devorer le pauvre Denis; mais il 
fut trompé, pour ce qu’un grain se cacha de 
telle sorte que le coq ne le peut veoir. Ce grain , 
ayant attendu l’opportunité, se convertit en un 
regnard , et se ruant impétueusement sur mon- 
sieur le coq, le print par la gorge, l’estrangla 

et dévora en la presence et au grand esbahisse- 
ment du roy et de Violante sa fille. Ce faict, et 
Denis ayant reprins sa première figure , raconta 
le tout au roy, qui luy fît espouser la princesse , 
avec laquelle il a vescu longtemps en bonne 
paix et tranquilité, au contentement du bon 
vieillard père à Denis, qui de bien pauvre et 
souffreteux devint riche et opulent en biens, et 
Lactance par son envie demeura sans vie. 

La plaisante fable de Laurette estoit achevée 
au plaisir et contentement d’un chacun , quand 
Madame luy fit signe qu’avec un plaisant et gail- 
lard enigme elle les reveillast, et mist fin aux 
plaisans discours de ceste soirée , d’autant que le 
coq, par son chant, annonçoit la venue du jour. 
Laquelle , avec un visage riant, et sans se faire 
trop tirer l’oreille , dict en ceste manière : 

Enigme. 

f^elny qui m*ayme bien m* estime et prise tant 
^Qu’i 7 ne me veut jamais, s’il peut, perdre de veue, 
Est tant épris de moy, qu’aussitost qu’il m’a veue 
Il faut qu’il me caresse, ^ou il n’est point content. 

Il me baise, me prend, m’embrasse, et, me tastant, 
Me met dedans le corps un bout qui tous] ours sue. 
Ce faict, si brusquement çà et là me remue , 

Que l’haleine luy faut, et se lasse d’autant. 

De ce trémoussement et plaisante secousse 
Procède une douceur si souefve et si douce , 

Que toute elle ravit les esprits et les coeurs ; 

Neantmoins sur la fin il faut qu’on le retire, 

Affin de l’essuyer, et les moites humeurs 
(^i coulent d’un endroit que je ne veux pas dire. 

Au récit de cet enigme, chacun se print si fort 
à rire , principalement les hommes, qu’on n’eust 
pas entendu Dieu tonner, quant Ariane, qui 
avoit esté trompée par Alterie , se leva debout , 
faisant signe qu’on se teust. Lors commença à 
dire : «Messieurs, je vous supplie estranger de 
voz cœurs toutes les mauvaises opinions qu’avez 
conceues sur l’exposition de l’enigme récité par 
ceste mienne sœur, d’autant qu’il est plus hon- 
neste que ne le pensez , ne voulant signifier autre 
chose que la trompette et celuy qui en sonne; 
lequel en est tant amoureux , qu’il faut qu’elle 
soit tousiours pendue à son col; quand il en veut 
sonner, il la prend, la baise, et met dedans un 
bout qui tousjours sue, c’est à dire la langue; 
après il la remue tant souvent çà et là , que rha- 
leine luy affoiblist et il faut qu’il se repose. Et de 
ce remuement procède une douceur si douce, 
c’est à dire le son d’icelle , qu’elle ravit les esprits 
et les cœurs des hommes; mais sur la fin il faut 
qu’on retire le bout de la langue de dedans, afin 
oe l’essuyer, aussi les humeurs , qui est l’eau qui 
coule par le gros bout de la trompette. » Alterie ' , 
ayant entendu la vraye exposition de son enigme, 
fut toute troublée. Toutesfois, cognoissant qu’on 
ne luy avoit rendu que la pareille, s’appaisa; et 
les flambeaux allumez, chacun, prenant congé de 
Madame, s’en retourna jusques au lendemain. 

i. Il faudroit ici Laureite; mais le sens en souffriroil. 
Cette confusion existe dans l’original italien. 

LA NEUVIESME NUICT 

DES 


FABLES ET ÉNIGMES DU SEIGNEUR JEaN FRANÇOIS 
STRAPAROLE. 

a terre seiche avoit désormais chassé 
dehors les humides umbres de la nuict, 
et les gentils oiselets reposoient paisi- 
blement en leurs petits nids bastis en- 
tre les branches fueillues des arbres , quand l’a- 
miable et honneste compagnie , ayant mis soubs 
le pied tout chagrin , se rendit au lieu accous- 
tumé , où , après avoir, d’un pas lent et mesuré, 
fait quelque tour de dance , le vase fut apporté 
par le commandement de Madame , qui fit jetter 
dedans cinq bulletins où estoient escrits les noms 
de cinq damoiselles , dont le premier qui en fut 
retiré fut celuy de Diane ; l’autre , de Leonor; le 
troisiesme, d’Ysabelle; le quatriesme, de Vin- 
cende, et le cinquiesme, de Fleurdiane. Mais, 
devant qu’elles donnassent commencement à 
leurs discours , Madame voulut que toutes dissent 
une chanson avec leurs instrumens, lesquelles, 

avec une chère joyeuse et délibérée , dirent en 
ceste manière : 

Chanson. 

D ouces fleurettes palissantes, 

Désolées et languissantes , 

Où est maintenant vostre honneur, 

Et tant de beautez naturelles, 

Qui en mille façons nouvelles 
Fardoient d’email vostre couleur? 

Ou sont les attraicts, les amorces, 

Les grâces et les douces forces 
Des regards gratieux et doux 
De nostre divine maistresse, 

Qui nous remplissoient de lyesse 
Lorsiju’ils reluysoient dessus nous? 

Helas ! la clairté coustumière 
De ceste plaisante lumière, 

Ain s de ce soleil radieux, 

Qui vit loing de nous absentée , 

Avecques elle a emportée 
La joie et plaisir de noz yeux. 

De nOz yeux qui sur noz visages 
Versent de larmes cent orages. 

Pour pleurer noz tristes malheurs , 

N’aiant, helas! en son absence, 

Autre confort qu’en l’abondance 
De noz sanglotz et de noz pleurs. 

Encor, si de sa belle face. 

De ses douceurs et de sa grâce, * 

Il nous demeurait quelque traict! 

En nostre si fâcheux malaise, 

Nous aurions pour le moins cet aise 
De veoir quelcjuefois ce portraict. 

Mais elle nous est toute ostée , 

Et rien d’elle icy n’est restée, 

Que la mémoire de son nom , 

Et un monde infiny de plainctes, 

De soucis, regrets et complainctes , 

Tesmoings de nostre passion. 

Geste amoureuse chanson , qui peut estre pé- 
nétra jusques au cœur de quelques uns, ne fut 
escoutée sans eventer quelques ardens souspirs , 
encores que chacun s’efforçast tenir secret et 
couvert le feu de ses douces amours. Diane, 
voyant que c’estoit à elle donner commencement 
aux discours de ceste soirée , sans attendre autre 
commandement dict ainsi : 


Fable I. 

Calafre, roy d’Espagne, aui avait esté adverty par 
un diseur de bonne aaventure que sa femme 
lui planterait des cornes, faict faire une 
tour où il l’enferme ; neantmoins 
elle est deceue par Galeot, 
fils du roi de Castille. 

es dames, comme la 'loyauté d’une 
femme mérité louenge, pour estre gran- 
dement recommandée d’un chascun, 
ainsi son contraire est vituperable, pour 
au semblable estre blasmé de tous, La première. 

nance qu’avez veu en ma main quelques malen- 
contreux signes, qui vous rendent ainsi resveur; 
mais cela ne doit empescher que ne m’en di- 
siez ce qu’en pensez, soit bien, soit mal; car je 
vous jure en toy de prince que je ne prendray 
qu’en bonne part tout ce que me sçauriez dire. » 
Le chiromant, asseuré sur ces paroles, se fit plus 
hardy. Et ayant de rechef contemplé la* main et 
le front du roy, luy dict : « Sire, il me desplaist 
grandement estre icy venu pour vous raconter 
choses où ne prendrez beaucoup de plaisir. Tou- 
tesfois , puisqu’il plaist à vostre Majesté, je m’ef- 
forceray luy satisfaire; scachez donc. Sire, que 
vostre chère espouse , à faquelle portez une tant 
parfaicte amitié, vous doit un jour planter des 
cornes, à raison de quoy ferez fort bien d’y avoir 
l’œil, et de près y prendre garde. » 

Le roy, entendant ces fascheuses nouvelles', 
demeura plus mort que vif, et après avoir enjoint 
au devineur tenir la chose secrette, le licentia , se 
retirant ce prince en sa chambre, accompagné de 
si tristes pensées qu’il ne prenoit aucun repos , 
ne cessant jour et nuict de songer en ce qui luy 
avoit esté dict , et comme il pourroit éviter une 
honte tant scandaleuse. En fin, après avoir long 
temps examiné tout ce qui se presentoit à sa mé- 
moire, conclud faire bastir une forte tour et en 
icelle enfermer sa femme soubs bonne et seure 
garde , ce qu’il fist. Et desjà le bruict de l’em- 
prisonnement de la royne estoit semé de toutes 
parts, sans toutesfois qu’on en sceust l’occasion , 
quand le vent en vint jusques aux aureilles de 
Galeot , fils à Diego , roy de Castille , lequel , 
considérant l’angelique beauté de la royne , les 

vieux ans de son descrepit mary, qui, au lieu de 
la traicter comme sa gaillarde jeunesse reque— 
roit , faisoit consommer le plus beau de ses jours 
entre les murailles d’une forte prison, délibéra 
jardiner le front du roy jaloux et essaier s’il pour- 
roit faire croistre , sinon des fruits, pour le moins 
des branches , chose que depuis il exécuta selon 
son désir et en ceste façon : 

Advint par hazard qu’un matin ce roy, accom- 
pagné des gentilshommes de sa court , partit ^our 
aller à la chasse en intention d’y séjourner quel- 
ques jours; ce qu’entendu par Galeot, qui un peu 
auparavant estoit arrivé en ceste court chargé 
d’or, d’argent et plusieurs richesses , et se tenoit 
caché en la maison d’une bonne vefve de la- 
quelle il tenoit deux chambres à louage , se des- 
guise en marchant , et ayant pris plusieurs belles 
merceries dont la richesse excedoit la valeur d’un 
royaume , va faire ses monstres çà et là par la 
ville , et estant devant les fenestres de la tour où 
estoit la royne , se mit à crier par plusieurs fois 
et tant qu’il peut : 

Riches merceries, 

Belles pierreries, 

Danrée à tout pris. 

Les damoiselles de la royne, entendans ce mar- 
chant ainsi crier, misrentles testes aux fenestres 
et virent qu’il portoit des draps d’or et d’argent 
en tant de façons que c’estoit merveilles : qui fut 
cause qu’elles coururent incontinant le dire à la 
royne, laquelle, desireuse veoir si belle richesse, 
pria les gardes laisser entrer le marchant, ce qu’ils 

refusèrent, craignans estre descouvers et mal me- 
nez, d’autant que le commandement du roy estoit 
si exprès qu’il y alloit de la vie. A la fin , gaignez 
par les belles paroles de la royne et larges pro- 
messes du marchand , le laissèrent entrer, lequel 
après avoir humblement salué la princesse et faict 
la reverence deue à sa grandeur, desploya ses 
riches denrées. Elle, qui estoit toute plaisante, 
joyeuse et hardie, voyant cest homme beau, gail- 
lard et de bonne façon , commença l’escarmou- 
cher du coing de l’œil, luy lançant mille amou- 
reux regards , dequoy s’apercevant Galeot , luy 
respondoit en pareille batterie , monstrant peint 
en son visage )e ne sçay quoy qui correspondoit 
à son amour. En fin , elle ayant veu toutes ces 
belles besongnes , dit ; « Vraiment , mon amy, 
cecy est si beau qu’il n’y a que redire ; toutes- 
fois ceste pièce me plaist plus que tout le reste , 
c’est pourquoy je sçaurois volontiers combien la 
voulez vendre. » Respond le marchant ; « Ma 
dame, il n’y a argent qui la puisse payer; néant- 
moins, où elle vous seroit agréable, j’aimerois 
beaucoup mieux vous la donner que vendre, 
pourveu que je fusse asseuré d’avoir part en voz 
bonnes grâces, que j’estime trop plus que toutes 
les richesses de ce monde.» La royne, ayant en- 
tendu ceste magnifique et geneureuse libéralité 
et longuement considéré la grandeur du courage 
de cest homme , s’imagina incontinent qu’il n’es- 
toit de peu d’estoffe, à raison de quoy, se retour- 
nant , luy dit : « Mon amy , voz paroles ne re- 
sentent rien leur marchand , lequel est tousjours 
phistost dédié au gain et profit qu’autrement , 
mais demonstrent l’effect de la magnanimité qui 

loge en vostre cœur ; c’est pourquOy je vous ad- 
vise que me trouverez tousjours preste à vous 
faire plaisir. » Dont la remercia le marchant , , 
qui , la voyant bien disposée et la chose réussir 
selon son intention, dict : «Ma dame, l’angelique 
beauté qui reJuist sur vostre belle face , joincte 
avec ceste douce et benigne courtoisie dont vous 
plaist user envers moy , m’ont si fortement es- 
traint que je n’espère jamais pouvoir desnouer le 
lien qui me presse, oultre la grandeur du feu qui 
si violentement me cuit en vostre amour que 
toutes les eaux de la mer ne sont suffisantes 
pour estaindre la moindre estincelle de leur 
brasier : c’est pourquoy, cherchant trouver quel- 
que remède à mes langueurs, je suis parti de 
loingtains pays pour venir chercher mon remède 
en vous, soulager mes travaux en la contem- 
plation de la rare et singulière beauté qui vous 
rend glorieuse sur toutes les femmes , et supplier 
vostre grandeur vous servir de moy comme de 
celuy qui de tout temps est voué à l’obéissance 
de voz commandemens. » La royne , entendu ces 
parolles, demeura en elle-même, s’esbahissant 
bien fort de la temeraire hardiesse de cest homme. 
Neantmoins , le voiant beau et gaillard , et con- 
sidérant l’injure que luy faisoit le roy, son mary, 
la tenant prisonnière sans qu’elle eust meffaict, 
se disposa suivre entièrement son plaisir. Toutes- 
fois, devant que le contenter, luy dict : « Helas ! 
mon amy, combien les forces d’amour sont 
grandes, veu qu’elles ont eu ceste puissance sur 
moy me réduire en ces termes qu’il faut que je 
vous confesse , non sans rougir, que je me sems 
plus vostre que mienne. Ainsi , puis que mon , 

sort veut et me presse servir à autruy^ , j’accorde 
et consens que l’effect suive l’entreprinse , à ceste 
condition , toutesfois , que la pièce sera mienne. » 
Galeot, voyant l’orde et sale avarice de ceste 
femme , luy donna incontinent ce qu’elle deman- 
doit, qu’elle receut, joyeuse à merveille d’un 
tant riche presant. Adonc , pour ne se monstrer 
ingrate et luy faire paroistre qu’elle n’avoit le 
cœur de pierre, l’ayant pris par la main, le mena 
en une petite chamore, où entrez, ils s’embrassè- 
rent et baisèrent d’une telle ardeur et chaude 
affection , que Galeot , allumé de colère amou- 
reuse, saisit la princesse au corps, la renverse sur 
le lict , et ayant haussé sa chemise plus blanche 
que neige , prend sa forte et roide lance , la mect 
en l’arrest et se jetta au combat , s’y portant si 
vaillamment qu’il emporta le prix du dernier 
fruict de leurs amours. Ce faict , et ayant triom- 
phé de la victoire , sortit de la chambre , priant 
la royne de luy rendre sa marchandise ; ce qu’en- 
tendu par elle, demeura plus estonnée qu’un fon- 
deur ae cloches , si qu’oppressée de douleur et 
honte , dict ainsi : « Ce n’est l’acte d’un homme 
de bien de vouloir r’avoir ce que libéralement il 
a donné. C’est à faire à petits enfans, lesquels 
pour la petitesse de leur aage ne sont encore ca- 
pables de raison. A ceste cause, je ne suis déli- 
bérée vous rendre ce que de gré et sans y estre 
forcé m’avez donné et apporté jusques céans , 
attendu que vostre aage , qui vous doit avoir mis 
hors de tutelle , vous a rendu ou deu rendre sage 
et discret. » A quoy Galeot , qui prenoit plaisir 
à la faire desbattre, respondit : « Ma dame , vous 
ferez ce qu’il vous plaira , mais si suis je délibéré, 

si ne me rendez ce qui m’apartient, ne bouger 
jamais d’icy que le roy ne soit de retour, lequel 
j’estime tant débonnaire et bon justicier que je 
m’asseure que , comme il est raisonnable , il me 
fera rendre ou ma marchandise ou le prix d’i- 
celle. » La royne , deceue par l’astuce de ce sub- 
til marchant , craignant qu'il ne fist ce qu’il di- 
soit, fut contraincte, malgré ses dents, luy rendre 
sa marchandise , laquelle ayant reprinse , vouloit 
sortir, quand les gardes l’arrestèrent, luy deman- 
dans ce qu’il leur avoit promis; chose que ne 
nyoit le marchant : « Mais , disoit il , j’ay faict 
la convention aux charges de vendre ma mar- 
chandise, ou partie d’icelle ; or je n’ay rien vendu, 
ainsi je. ne suis donc obligé à vous donner au- 
cune chose. » Ces raisons ne contentoyent les 
gardes, qui, enflambez d’ire et de maltalent, ne 
le voulurent laisser sortir si premier ne les con- 
tentoit , quand ce marchant , qui estoit plus fin 
qu’eux, leur dit : «Mes amis, puis que m’em- 
peschez l’issue de céans, j’y demeureray jusques 
à la venue du roy , que je cognois prince tant 
juste et magnanime que je croy qu’il nous vou- 
dra bien ouyr sur nostre different. » A ces pa- 
roles , les gardes , qui craignoient le retour du 
roy , et que , trouvant à son arrivée ce jeune 
homme leans , il ne les fist tous pendre comme 
desobeissans à ses commandemens , ouvrirent 
incontinent les portes à nostre marchant , lequel 
sorty , et ayant laissé la royne plus honteuse que 
brave , commença à crier à haulte voix ; « Je le 
sçay bien , mais je ne le veux pas dire, je le sçay 
bien, mais je ne le veux pas dire. » 

En ces entrefaictes, Gallafre retourna del’as- 

semblée , lequel , oyant ainsi crier cest homme , 
se print fort à rire. Et arrivé au palais, ne fut 
plustost descendu de cheval, qu’il alla trouver 
la royne, à laquelle , au lieu de la saluer, il dict 
en riant ; « Ma dame, je le sçais bien, mais je 
ne le veux pas dire», répétant ces mots par plu- 
sieurs fois. La bonne dame, l’oyant ainsi parler, 
et croiant qu’il dist à bon escient , et non par 
jeu , pensa estre morte , si que toute tremblante 
se jetta aux genoux du roy, disant : « Helas ! 
monsieur, je vous crie mercy des fautes que j’ay 
commises contre vostre honneur, vous suppliant 
autant humblement que je puis, me pardonner, 
encore que je sçache qu’il n’y a genre de mort 
que je ne mérité. Toutesfois, me confiant à vostre 
grande clemence, j’espère que me ferez miséri- 
corde. » Le roy, qui n’entendoit pourquoy elle 
disoit et faisoit ces choses , fut fort estonné , et , 
l’ayant fait lever, voulut que elle luy declarast 
le tout ; à quoy la pauvre royne obéit , laquelle 
toute esperdue, avec une voix tremblante et in- 
terrompue de menuz et frequents sanglots , com- 
mençant depuis un bout j usques à l’autre , luy conta 
comme le tout s’estoit passé. Quoy entendu par 
le roy, luy dict : « Ma aame, je cognois mainte- 
nant qu’il ne faut regimber contre l’esperon, 
mais se conformer à la volonté des deux ; par- 
quoy je vous advise prendre courage, et ne vous 
tourmenter ainsi. » Et lors, la mettant en liberté, 
fit raser ceste tour, au contentement d’un chacun, 
principalement de la royne, avec laquelle il a de- 
puis tousjoursvescu entoutepaixet joyeux plaisir. 
Et Galeot, s’estant faict vainqueur en ce nouveau 
fait d’armes, s’en retourna avec sa marchandise. 

Geste fable ainsi recitée par Diane ne des- 
pleut à la compagnie, qui s’esbahissoit assez 
comme la royne avoit esté si simple de descou- 
vrir si légèrement son fait, attendu qu’elle se de- 
voit plustôt offrir à la mercy de mille morts , 
qu’encourir un blasme tant scandaleux, mais 
que la fortune luy avoit esté favorable , et le roy 
encore davantage, lequel de sa pleine grâce et 
bonne amitié l’avoit mise en liberté. Et afin que 
les autres damoiselles peussent raconter leurs 
nouvelles. Madame commanda à Diane reciter 
son enigme, laquelle, obéissant à ses commande- 
mens, oict ainsi : 


Enigme. 

D evers septentrion, qui tout roidit déglacé, 
Descend un puissant campd’avanturiers soldats, 
Qui, armez tout à blanc, courent de toutes pars; 
Ne laissans rien qu’effroy par où leur troupe passe. 

Ils frappent sans mercy, et d’une fière audace 
S’attaquent aussi tost aux debiles vieillars 
Et aux petits enfans, qu’à ceux qui, plus gaillars, 
Sont armez d’un sang chaud, qui ne craint leurs 
menasses. 

C’est pourquoy un chacun, pasle et transi de peur, 
Fuit deçà et delà cest ennemy vainqueur, 

Et le cruel effort de sa forte puissance , 

Aymant plustost se veoir entre les chauds tizons 
Que le feu dévorant ronge dans les maisons, 

Que tomber soubs le joug de son obéissance. 

Chacun print plaisir au récit de ce docte 
enigme , que aucuns interpretoient d’une façon , 
autres d’une autre, sans toutesfois le pouvoir en- 
tendre. Au moyen dequoy, Diane se leva, disant ; 
« Pour vous oster de peine, je vous veux dire que 
mon enigme ne simine autre chose que la neige, 
laquelle est blanche et descend des parties sep- 
tentrionales , et frappe un chacun sans avoir res- 

t )ert à vieillards ny à petits enfans , de sorte que 
es personnes s’cn fuyent deçà et de là devant 
elle , aymans plustost estre enfermez és maisons 
près un bon feu , que tomber soubs sa mercy. » 
Geste exposition finie , Leonor, qui estoit assise 
près Diane , se leva , et en ceste façon donna 
commencement à sa fable , disant : 


Fable II. 

Rolin,fils de Loys, roy de Hongrie, est amoureux 
de Violante, fille à Domitiam, cousturUr. 
Rolin meurt ; elle de douleur 
trespasse sur le corps 
mort. 


i l’amour est guidé d’un gentil esprit 
avec la modestie et temperence y re- 
quise , peu souvent advient il qu’il ne 
réussisse à bien ; mais s’il est conduit 
par un sale et desordonné appétit, il est fort 
nuisible et meine l’homme à une vie malheu- 
StraparoU. II. 12 

reuse. Quelle est la cause du mien discours, la 
fin de ceste fable vous le fera cognoistre. 

Je dy doncques, mes dames, que Loys, roy j 
de Hongrie, eut un seul fils, nommé Rolin, lequel^, I 

encor qu’il fust bien jeune , ne laissoit toutes fois \ , 

de sentir les cuisans esguillons de l’amour. Ce 
jeune prince estant un jour à une fenestre de sa 
chambre, et son esprit fantasiant plusieurs choses 
où il prenoit plaisir, vit de fortune la fille d’un 
cousturier, de laquelle , pour estre belle , mo- ) 

deste et gentille , il devint tellement amoureux , 
qu’il en perdoit le repos et le repas. La fille , 
qui Violante estoit nommée, s’appercevant de 
l’amour de Rolin , ne fut moins esprise de luy 
que luy d’elle , de façon que ne le pouvant veoir, 
elle ne pouvoit vivre. Ces amans croissans ainsi 
en pareille benevolence, amour, qui est la guide 
fidelle et vraye lumière de tout gentil esprit , 
trouva moyen les assembler, inspirant leurs ' 
cueurs deceler l’un à l’autre ce qui plus les pas- 
sionnoit; au moyen de quoy, le jeune prince, 
qui cognoissoit à veue d’œil l’amour réciproque 
que ceste fille luy portoit , luy dit : « Je veux 
que sçachiez. Violante, que l’amitié que je vous 
porte est telle , que jamais elle ne m’abandonnera 
si ce n’est par le trespas. Aussi, helas ! voz loua- 
bles et gentilles façons , voz yeux plus luysans 
et desirez des miens que la lumière du soleil , et 
tant d’autres belles beautez et riches perfections 
qui à l’envy vous honorent , vous ont sceu don- 
ner telle puissance sur mon cœur, et si grande 
authorité sur mes volontez , que je ne délibéré 
jamais espouser autre femme que vous, si vostre 
consentement s’y accorde. » A quoy elle , qui 

€Stoit fine, encores aue bien jeune, respondit 
Que s’il l’aymoit , qu’elle ne luy estoit moins af- 
fectionnée; mais pensoit son amitié estre d’autre 
force et mieux fondée que la sienne, d’autant, 
disoit elle , que les hommes n’ayment jamais de 
bon cœur, ains seulement par acquit, estant 
leur amour tant vain et voilage, qu’il ne, sçait . 
que c’est de fermeté, constance et loyauté; aussi 
meine-il le plus souvent les pauvres femmes ainsi 
aymées à une triste et misérable fin. « Helas ! 
mon ame, dict Rolin, je vous prie, ne dictes ces 
choses , pource que je m’asseure que , si souf- 
friez la miliesme partie des passions et enuyeux 
tourmens aue j’endure à vostre occasion , vous 
n’useriez ae ce langage ; et si ne voulez donner 
foy à mes paroles , croyez en l’experience , qui 
vous pourra tesmoigner de mes volontez et si je 
vous ayme ou non. » 

Advint que le roy, père de Rolin , s’apperceut 
un jour de l’amourachement de son fils , dont il 
fut fort marri , craignant ce qui légèrement luy 
en pourroit advenir à son grand scandale et vi- 
tupère. Par quoy, pour obvier à ces inconve- 
niens , délibéra l’oster d’auprès de lui , et par 
conséquent de celle qu’il aimoit plus que soi- 
mesme, et l’envoier en pais loingtain, afin que le 
temps et la distance des lieux luy peussent 
faire oublier la mémoire de ses amours. Au 
moyen de quoy, l’aiant un jour faict appeller, luy 
dict : « Mon fils , tu sçais que nous n’avons en- 
fant que toy, et ne sommes pour en avoir d’au- 
tres , de façon qu’après nostre mort le royaume 
te doit apf artenir, comme à nostre vray heritier 
et légitimé successeur ; c’est pourquoy, affin de 

te façonner à la vertu, prudence et bonnes 
mœurs, et qu’un jour tu puisses sagement et 
heureusement gouverner ton peuple , j’ay déli- 
béré t’envoyer en Autriche , vers Lambenc , ton 
oncle maternel, parce que là sont gens lettrez 
et hommes doctes, qui, pour l’amour de nous, 
seront bien aises t’enseigner ce qui appartient à 
un jeune prince tel que tu es. » Rolin, oyant ainsi 
parler le roy, fut si saisi, qu’il demeura long 
temps sans pouvoir dire une parolle. Enfin , 
ayant reprins ses esprits , dict : « Sire , combien 
qu’il me soit fort grief m’esloigner de vous, pour 
l’ennuy que ce me sera vivre privé de vostre pré- 
sence et de celle de la royne ma mère, si porté-je 
une telle reverence à voz commandemens , que 
j’ayme mieux toute ma vie errer par le monde , 
que vous désobéir en chose que ce soit; c’est 
pourquoy je suis prest à faire tout ce qu’il vous 
plaira me commander. » Le roy, ayant entendu 
la benigne responce de son fils, escrivit incon- 
tinent à Lamberic, son beau-frère, les occasions 
pourquoy il le luy envoioit , luy recommandant 
comme sa propre vie. Rolin, voiant sa despeche 
faicte et son équipage prest, se repentit assez 
d’avoir faict ceste promesse; mais ne pouvant 
retracter sa parole, fut contrainct marcher; tou- 
tesfois, avant que partir, trouva moyen parler 
encor un coup à sa chère Violante pour luy don- 
ner advis comme elle se devoit gouverner atten- 
dant son retour, affin qu’une amitié tant heu- 
reusement bastie comme estoit la leur ne tres- 
buchast en ruyne au moyen de ceste absence ; 
par quoy, estans ensemble, luy dit : « Mon cœur, 
pour complaire à la volonté du roy mon père. 

je suis contraint t’abandonner du corps, et non 
du cueur, qui représentera tousjours en ma mé- 
moire la souvenance de toy, que en quelque 
part que j’aille je ne sçaurois jamais oublier. C’est 
pourquoy je te prie, par ceste douce amitié que 
je t’ay tousjours portée, porte et porteray tant 
que mon esprit gouvernera ce corps, que pen- 
dant mon absence tu ne te joignes par mariage 
à homme qui vive , pour ce que aussi tost que 
seray de retour, je promets te prendre pour femme 
et espouse -, et en signe de ma foy entière et in- 
violable, je te donne cet anneau, que tu garderas 
pour l’amour de moy. » Violante, entendant ces 
tristes nouvelles, cuida mourir de regret; et 
a^ant ramassé ses forces et reprins ses esprits , 
tirant de sa dolente poictrine un profond sous- 
pir, ouvrit la bouche à ces paroles : « Pleust à 
Dieu, monsieur, que jamais je ne vous eusse 
cogneu, pour ce que je ne metrouverois tant af- 
fligée comme je fais ores pour vostre tant sou- 
dain départ; mais puis que le ciel trop cruel et 
ma triste fortune veulent qu’ainsi vous esloignez 
de moy, faictes moy ceste grâce au moins de 
me dire si vostre voyage sera long, ou si retour- 
nerez en bref; parce qu’estant en la puissance 
de mon père, je crains que pendant vostre ab- 
sence il ne luy prenne envie me marier. » Lors 
Rolin : « M’amour, je te prie ne tefascher, ains te 
resjouir et prendre courage , pource qu’aydant 
Dieu, j’espère que devant que l’an soit passé tu 
me reverras; et où je ne retourneray dedans ce 
temps, je consens que tu te maries comme et 
à qui bon te semblera. » Ce dict, s’embrassèrent 
si estroittement qu’ils ne se pouvoient séparer, 

et avec mille baisers, accompagnez d’un monde 
infiny de larmes et souspirs, prindrent congé 
l’un de l’autre. 

Le lendemain matin , Rolin , monté à cheval 
en la compagnie de plusieurs grands seigneurs , 
print la route d’Austriche, où arrivé, fut hono- 
rablement receu par son oncle Lamberic, qui fai- 
soit tout ce qu’il pouvoit pour recréer ce jeune 
prince, lequel vivoit tellement passionné pour 
l’absence de sa chère maistresse , (ju’il ne pre- 
noit plaisir à chose quelconque. Rohn donc me- 
nant ceste triste vie , et ayant tousjours l’esprit 
transporté en la contemplation de sa Violante, 
fust tout estonné que l’an se passe ; au moyen de 
quoy, s’en estant apperceu, supplia son oncle luy 
permettre retourner veoir ses père et mère ; ce 
que amiablement il luy accorda. Mais le pauvret 
ne fust plustost arrivé au royaume paternel , et 
bien receu par ses parens, que les nouvelles vind- 
rent que Violante estoit mariée, dont le roy ne 
receut moins de joye et contentement que Rolin 
de tristesse et de desplaisir, lequel, se plaignant 
en soymesme, blasmoit sa longue absence, et que 
sa paresseuse demeure avoit esté cause de ce 
mariage. 

Ainsi demeurant en ceste angoisseuse passion, 
et ne pouvant trouver remède à son amoureux 
tourment, vouloit mourir de dueil, quand amour, 
qui n’abandonne jamais les siens et chastie ceux 
qui ne gardent leur promesse, voulut qu’encores 
une fois ces deux amans se trouvassent ensem- 
ble; car un soir, au desceude Violante, laquelle 
estoit couchée avec son mary, Rolin trouva 
moien entrer dans leur chambre ; puis secrette- 

ment se cacha en la ruelle du lict. Après, enten- 
dant ronfler le mary, leva le plus doucement qu’il 
luy fut possible la couverture, coulant sa main 
sur l’estomac de sa bienaimée, laquelle se sen- 
tant toucher par un autre que son mary, et igno- 
rant la venue du prince, vouloir crier, quand , 
luy mettant la main sur la bouche pour l’en em- 
pescher, il se fit connoistre , dont elle fut bien 
estonnée , ne sçachant que faire , tant elle avoit 
peur que son mary s’en apperceust ; à raison de 
quoy, le plus doucement et au mieux qu’il luy 
estoit possible elle le repoussoit, ne voulant au- 
cunement souffrir qu’il la baisast. Rolin, se voyant 
ainsi chassé et abandonné de celle qu’il aimoit 
sur toutes choses, et que le tourment qu’il souf- 
froit estoit sans remède , dit ; « O plus cruelle 
que la mesmecruauté ! hélas ! je meurs ! sois désor- 
mais contente, car ma presence ne te donnera ja- 
mais ennuy , et plus tard, devenue piteuse, tu seras 
un jour contrainte blasmer ta trop fière rudesse. 
Vray Dieu ! comme se peut il faire que l’ardante 
amitié que tu m’as autrefois portée soit mainte- 
nant tant amortie en toy ? » Ce disant, l’embrassa 
estroittement, la baisant, voulust ou non, etsen- 
tant desjà en son cœur ses esprits défaillir, re- 
tira ses bras foibles et debiles d’autour le col de 
ceste femme, aux côtez de laquelle, en jettant un 
souspir, mourut misérablement. La pauvrette, le 
sentant sans vie, demeura esperdue, ne sçachant 
quel chemin tenir afin que son mary ne s’en ap- 
perceust. En fin, laissant doucement cheoir le 
corps mort en la ruelle , faignit songer, jettant 
un si grand cry qu’en sursault elle esveilla son 
mary, qui luy demanda qu’elle avoit; auquel. 

toute troublée et tremblante de frayeur, elle ra- 
conta qu’il luy estoit advis que Rolin, fils du roy, 
estoit couché auprès d’elle et avoit rendu l’es- 
prit en ses bras. Lors se levant du lict, trouva le 
corps mort estendu en la ruelle, lequel estoit en- 
core tout chaud. Adonc le mary, voyant ce tant 
estrange spectacle, demeura tout transi comme 
en extase, craignant fort qu’il n’y allast de sa vie. 
Finablement, prenant courage, chargea ce corps 
mort sur ses espaules, et sans estre veu de per- 
sonne l’alla mettre sur le pas de la porte du pa- 
lais royal. Les officiers , ayant trouvé ce prince 
mort , le coururent incontinent dire au roy, le- 
ouel, entendant ces tristes nouvelles, à peine que 
d’ire et douleur il ne se tuast soymesme, menant 
le plus desesperé dueil que l’on vit oncques ; au- 
quel ayant aucunement mis fin et essuyé ses lar- 
mes , manda quérir les médecins et cnirurgiens ‘ 

f )our faire ouvrir et visiter le corps , et sçavoir 
’occasion de sa mort, lesquels, après l’avoir bien 
et diligemment veu et à loisir, raportèrent una- 
nimement qu’il n’estoit mort par ferremens ny 
venins, mais d’une douleur intérieure qui l’avoit 
estouffé. Ce qu’entendu par le roy, fit ordonner 
de ses funérailles, voulant que le corps mort fust 
porté avec toute pompe funèbre en l’eglise ca- 
thédrale, et que toutes les femmes de la cité, de 
quelque estât , qualité ou condition qu’elles fus- 
sent, s’y trouvassent , sur peine d’encourir son 
indignation, et allassent l’une après l’autre baiser 
son fils mort. Ce qui fut exécuté par plusieurs , 
tant dames, princesses, que simples bourgeoises, 
lesquelles, meuesde pitié et compassion, arrosè- 
rent de leurs larmes le corps du trespassé; et 

entre les autres s’y trouva la malheureuse Vio- 
lante, laquelle, désirant veoir mort celuy que vi- 
vant elle n’avoit voulu gratifier d’un simple baiser, 
se jecta sur luy, et considérant qu’à son occasion, 
et pour l’amour d’elle , il avoit encouru un tant 
déplorable trespas, joingnit sa belle bouche aux 
lèvres mortes du deffunct , retenant tellement 
son haleine, que, sans dire une seule parolle, elle 
passa de ceste vie en l’autre. Les dames, voyant 
un cas tant estrange et inopiné, coururent à son 
secours; mais ce fut en vain, parce que l’ame 
avoit desjà abandonné son corps pour aller trou- 
ver celle de son bien aymé Rolin. Le roy, qui 
scavoit l’amourachement de Violante et son fus , 
tint ces choses secrettes, et ordonna que les 
deux corps fussent ensevelis dans le même tom- 
beau. 

Desjà Leonor avoit mis fin à sa pitoyable nou- 
velle, quand Madame luy fit signe qu’elle suy- 
vist, recitant son enigme, laquelle soudain dit 
ainsi : 


Enigme. 


O n ne connoist en moy fin ne commencement ; 

Puissant je n*ay pouvoir, et mort je suis en vie, 
Estant plein d’un esprit qui vif me vivifie , 

Me donnant forme, grâce, et force et mouvement. 

Je n’ay bouche ny langue, et suis sans sentiment; 
Toutesfois bien souvent, quand on me bat, je crie 
Et me plains si très-fort que ma plainte et crierie 
Sont cause de donner relasche à mon tourment. 

La jeunesse m'en veut, mais si quelc'un m'outrage. 
Je saulte, je bondy, je vole, je fais rage. 

Frappant deçà , delà , de tors et de travers ; 

Et scay si bien matter sa mutine arrogance 
Que récréa , à tous coups , je le laisse à l’envers , 
Sans halaine , sans poux et presque sans puissance. 

La plus grande partie des auditeurs entendit 
cest enigme, qui ne signifioit autre chose que le 
ballon, qui, rond, n’a fin ny commencement, est 
mort, et a vie estant plein de vent; et si quelc’un 
l’assaut, saulte, bondit et fait rage, si qu’en fin 
il lasse son homme. Lors Isabelle, à laquelle 
escheoit le troisiesme rang pour discourir, se 
levant debout, dit en ceste manière : 


Fable III. 

François Sforce,fils de Loys More, duc de Milan, 
s’estant esgaré à la poursuitte d’un cerf, arrive 
en la maison de quelque villageois , qui 
conjurent sa mort; une petite fil- 
lette descouvre la conspiration. 

Il se sauve et fait exé- 
cuter les conju- 
rateurs. 

a fable racontée par Leonor me donne 
occasion vous reciter un cas pitoyable, 
lequel retient plus de l’histoire qu’au- 
trement ; aussi est il véritablement ad- 
venu au fils d’un duc, lequel après longs travaux 

fit à ses ennemis porter la penitence de leurs 
meschancetez. 

Je vous di donc que de nostre temps, Loys 
More, duc de Milan, eut un fils nommé François 
Sforce , jeune homme qui durant la vie et depuis 
la mort de son père fut merveilleusement com- 
battu par l’envieuse fortune. Cestuy en ses pre- 
miers ans estoit fort beau et bien appris, mons- 
trant peint en son visage je ne sçay quoy de 
grand qui le rendoit admirable à tous ; son exer- 
cice plus commun estoit l’escrime et' la chasse, 
qu’il aymoit infiniment, à raison dequoy il estoit 
bien aymé de la jeunesse , laquelle il aymoit bien 
aussi , n’y aiant jeune homme en toute la cité qui 
ne peust rendre asseuré tesmoignage de ses libe- 
ralitez. 

Or un jour ce jeune duc, pour plaisir, assem- 
bla plusieurs jeunes gentilshommes, le plus vieil 
desquels n’avoit encores attaint l’aage de vingt 
ans, et, montez à cheval, allèrent de compagnie 
à la chasse en une certaine forest hantée ae plu- 
sieurs bestes tant fauves que noires , laquelle ils 
environnèrent de toutes parts. Advint que du 
costé où estoit le jeune duc se leva un grand 
cerf, lequel, effrayé du son des trompes et cri de 
chasseurs, se donna à la fuite. Quoy voiant le 
duc , hardi comme un lion , et qui se sentoit fort 
bien monté , se mit à le suivre à course de che- 
val , et le pourchassa avec telle peine et si lon- 
guement , qu’esloigné de sa compagnie il s’égara 
de son chemin , de manière qu’ayant perdu de 
veue la beste, ne sçavoit plus où il estoit ny où 
il alloit ; à raison de quoy, se voyant ainsi seul 
hors du grand chemin , sans pouvoir aller avant 


Digitized by Google 



i88 La IX Nuict. 

ny arrière , et que la nuict commençoit fort à 
s^abaisser, s’estonna aucunement , craignant qu’il 
ne luy advint chose qui luydespleust, comme if fit. 

Ainsi donc , ce jeune prince , continuant son 
chemin esgaré , arriva enfin en une maisonnette 
couverte de chaume , en la court de laquelle il 
descendit , et lia son cheval au prochain arbre ; 
puis , entré en la maison , y trouva un vieillard 
aagé de quatre vin^s dix ans , avec une jeune 
vilageoise assez belle , laquelle tenoit entre ses 
bras une petite fille d’environ cinq ans. Le duc, 
les ayant saluez, s’assied auprès d’eux , les priant 
luy vouloir faire ceste faveur le loger pour ceste 
nuict, sans toutesfois se faire co^oistre. Le vieil 
homme et la jeune femme, sa oruz, voians ce 
prince beau , bien en ordre et gaillard , le reçoi- 
vent très-volontiers , s’excusans neantmoins de 
n’avoir lieu convenable à sa personne, dont il les 
merde de bien bon cœur, et, sorti, alla prendre 
garde à son cheval , qu’il traita de ce qu’il trouva, 
et l’ayant pensé retourna en la maison , où il ne 
fut plustost entré , que ceste petite fillette se vint 
mettre entre ses jambes, se jouant avec luy, qui 
la baisoit et caressoit fort amoureusement. En 
ces entrefaictes, Malechair, fils du vieillard et 
maiy de ceste jeune femme, arrive ; lecjuel, après 
avoir salué le prince qu’il voioit se jouer à la 
petite fillette en devisant avec le vieillard , ap- 

f iella sa femme , à laquelle commanda apprester 
e soupper, et s’arraisonnant avec le prince, luy 
demanaa qui l’avoit amené en ce lieu tant desert 
et inhabité ; lequel , en s’excusant , respondit 
qu’estant surpris delà nuict, et se trouvant seul ' 
égaré par les chemins, qu’il ne cognoissoit, pour 

estre mal instruict de ceste contrée, il estoit de 
fortune rencontré en ceste maison , où ce bon 
homme et ceste jeune femme luy avoient fait ce 
bien le retirer pour ceste nuict. 

Quoy entendu par Malechair, qui voioit ce 
prince en bonne conche, ayant une grosse 
chaisne d’or pendue au col , conclud en son ame 
homicide le tuer, et par sa mort se faire heritier 
de sa despouille ; pourquoy effectuer, appella son 
vieil père et sa Wime , laquelle , prenant sa pe- 
tite fille entre ses bras , sortit avec eux , et as- 
semblans leurs testes , conclurent la mort du duc 
et le despouiller de ses riches vestemens , puis 
l’enterrer en la campaigne , se persuadans que ja- 
mais on n’en oyroit ny vent ny voix; mais Dieu, 
qui est juste scrutateur des cœurs des hommes, 
ne voulut permettre leur damnable et malheu- 
reuse volonté sortir à effect, comme entendrez. 
Ceste conspiration donc ainsi conclue, Malechair 
pensa ne la pouvoir seul executer, d’autant qu’il 
voyoit son père fort vieil et impotent, sa femme 
jeune et de peu de courage, et que le jeune 
homme monstroit en apparence estre d’un ^and 
cœur, et qu’il se pourroit aisément deffendre , 
puis s’enfiiyr. A raison de quoy, délibéra aller 
mandier le secours de quelques uns ses amis , 
qui ne demeuroyent guères loing de là , ce qu’il 
fist; lesquels, avides de gain, entendans sa vo- 
lonté, se trouvèrent incontinent prests. De sorte 
que, ayant prins leurs armes, suivirent leur capi- 
taine Malechair. Cependant, la petite fillette , 
laissant sa mère et le vieillard , retourna se jouer 
avec le duc , sautant 'éntre ses jambes , et faisans 
mille petites singeries, dont il estoit tant aise. 

voyant l’amitié de cet enfant, que, la prenant en- 
tre ses bras, ne cessoit la flatter, baiser et mignar- 
der. La fillette, à la façon des petits enfans, se 
plaisans au lustre de la chaisne qui pendoit au 
col du duc , la prenoit avec ses petites mains po- 
tellées, s’efforçant la luy oster pour la mettre en 
son col. Quoy voyant le duc , et qu’elle se de- 
lectoit au maniment de ceste chaisne , luy dict : 

« Et bien ! mignonne , voulez vous que je vous 
donne ma chaisne ? » Ce disant , la tira, de son 
col et la mit autour celuy de l’enfant, qui, ayant 
ouy le secret de la conspiration, responait ; 

« Elle sera bien à moy sans que me la donniez , 
car mon père et ma mère vous veulent tuer, et 
puis me la donneront. » Le duc , qui estoit bien 
advisé , entendant les tristes paroles de la fillette, 
ne les laissa choir à terre , et , comme sage et 
discret , se leva sans dire mot , tenant tousjours 
la petite fille entre ses bras , laquelle , ayant en- 
cores sa chaisne en son col, il mit sur un petit 
lict de sa chambre, où, d’autant ou’il estoit fort 
tard, elle ne fut plustost qu’elle s’endormit. 
Après ferma la porte sur luy, qu’il fortifia de deux 
grands coffres de bois, attendans courageuse- 
ment la venue de ces rustres ; puis tira de la po- 
chette de ses chausses un petit bidet à cinq ca- 
nons , qui se deschargeoient ensemble ou sépa- 
rément , comme l’on vouloit , lequel il chargea 
et amorcea prest à bien faire. 

Tandis les jeunes gentils hommes, compagnons 
du duc, se voyans privés de leur chef, et ne sça- 
chans où le trouver, commencèrent à l’appeller 
au son de leurs trompes; mais aucun ne respon- 
doit, qui les fit douter que son cheval en cou- 

rant ne se fiist rompu le col en quelque fondrière, 

par conséquent tué son maistre , dont ils es- 
toient en la plus grande peine du monde, ne 
sçachant à guoy se résoudre, quand un de la 
compagnie dit : « Je l’ay veu par ce sentier pour- 
suivre un cerf qui gaignoit ce vallon ; mais parce 
que son cheval estoit plus viste que le mien , je 
ne l’ay peu suivre , qui me l’a fait perdre de veue 
en un instant ; c’est pourquoy je ne sçaurois dire 
où il peutestre.» Quoy entendu par les gentils- 
hommes, se mirent en (jueste, suyvant toute 
nuict la trace du cerf en intention de le trouver 
ou vif ou mort. 

Durant ces choses, Malechair, avec ses trois 
compagnons , arriva en sa maison , où il ne pen- 
soit trouver aucune résistance ; pourquoy, frap- 
pant du pied contre l’huys, appella, disant ; 
«Holà! compagnon, ouvrez; que faites vous 
que n’ouvrez la porte ? » A quoy ne respondit pas 
le duc , qui , regardant par un petit pertuis de 
la porte , vit Mmechair armé d’une grosse hache 
qu’il tenoit sur son espaule , et ses compagnons 
bien embastonnés; parquoy, mettant l’un des 
canons de son petit pistolet I l’endroit du per- 
tuis, le deschargea tant heureusement qu’il chassa 
la balle au travers l’estomach de l’un des trois 
compagnons, de manière que, sans tirer ny pieds 
ny mains, tomba roide mort en la place. Quoy 
voyant Malechair, commença avec sa hache à 
frapper de toute sa puissance contre l’huys, pen- 
sant le ruer bas; ce qu’il ne peut, obstant les 
empeschemens qu’y donnoit le duc ; lequel , met- 
tant soudain le second canon de son bidet contre 
le mesme pertuis, le deslascha de telle sorte 

qu’il rompit le bras droict à un des autres vol- 
leurs , qui aigrit tellement les deux qui restoient, 
qu’enragés d’un despit, crevecueur et malta- 
lent , employèrent toutes leurs forces à forcer la 
maison , faisans un grand bruit et tintamare. Ce 
pendant le prince se fortifioit tousjours de plus en 
mieux, appuyant la porte avecques bancz, selles 
et tout ce qu’il pouvoit trouver en la maison. 

Or, pource que tant plus la nuict est claire et 
seraine , d’autant plus est elle tranquille et coye , 
si qu’on ne sçauroit dire un mot , encore que de 
loing, qu’il ne soit aisément entendu, le bruit et 
tempeste que faisoient les voleurs fut ouy par 
ceste jeune trouppede gentilshommes, lesquels, 
se serrans en un monceau , picquerent ceste part, 
où arrivés, veirent les malfaicteurs embesongnés 
à l’entour de ceste maison, s’efîorçans jetter 
l’huys par terre, ausquels un de la compagnie 
s’escriant : «Mes amis, que veut dire ce bruit 
que vous faites? A qui en voulez vous? — Mes- 
sieurs, respond Malechair, je le vous diray : ce 
soir, estant venu las et recreu en ma maison, j’y 
ay trouvé un jeune soldat fort dispost de sa per- 
sonne , et , pour ce qu’il vouloir esgorger mon 
vieil père, forcer ma femme, ravir ma fille et 
emporter mon bien, me voiant trop foible pour 
seul résister à sa violence, je m’en suis fuy à ces 
miens amis, pour implorer leur secours en ceste 
mienne tant urgente nécessité ; mais à notre ar- 
rivée avons trouvé la porte fermée par dedans, et 
tellement fortifiée , que sans la rompre nous est 
impossible entrer en ma maison ; et, qui pis est, 
ce malheureux , n’estant content des torts qu’il 
m’a faits et dont je vous viens de faire le dis— 

cours , m’a encore tué le meilleur de mes amis 
.et blessé cet autre à mort, comme pouvez 
veoir ; au moyen de quoy, ne pouvant souffrir 
tant d’injures ensemble , )’ay délibéré l’avoir vif 
ou mort, me deust-il couster la vie.» Les gen- 
tilshommes, entendans ces choses, qu’ils estimè- 
rent véritables par la veue des mort et blessé , 
en eurent pitié, si que, descenduz de cheval, se 
mirent à forcer la porte, crians à haulte voix : 
<f Ouvre, iraistre, ennemy de Dieu; ouvre, affin 
que par nous tu reçoives la penitence de tes 
meschancetez. » A ouoy le duc , qui ne les co- 
gnoissoit, ne respondoit que de bancz, selles, ta- 
bles et tresteaux, qu’il ramassoit contre la porte, 
affin de se fortifier contre la jeune puissance de 
ce nouveau secours , qui demeura fort longue- 
ment en ce conflit sans pouvoir faire davantage 
que les premiers, et jusques à ce qu’un de la 
trouppe, qui s’estoit retiré à quartier, apperceut 
en la court du logis le cheval du duc : à raison 
de quoy, retournant à ses compagnons, leur 
escria : « Messieurs, tout beau, tout beau, ne 
passez plus outre, parce que faites effort à Mon- 
sieur, qui est leans, tesmoin son cheval que voicy 
lié à cet arbre.» Eux, cognoissans la beste, ces- 
sèrent leur batterie, et, appellans le duc par son 
nom, furent soudain par luy recongneuz, qui, 
leur respondant, ouvrit, asseuré de sa vie. Et 
après leur avoir fidellement recité la vérité de 
l’histoire, au grand esbahissement de tous, se 
saisirent des malfaicteurs , lesquels, estroicte- 
ment liez et garrotez, ils menèrent à Milan, où ils 
furent premièrement tenaillez, puis vifs tirez à 
quatre chevaux, et la petite fille, nommée Vir- 
StraparoU. II. ij 

ginea, donnée à la vieille duchesse, qui la nourrit 
et enseigna en toute vertueuse civilité jusques à 
l’aage nubile , à laquelle parvenue , fut , en re- 
compense d’un tel bénéfice, richement et hono- 
rablement mariée à un chevalier de la court du 
duc , et douée du chasteau de Binase , situé en- 
tre Milan et Pavie, lequel aujourd’huy, pour la 
fréquence des guerres , est tellement ruiné qu’il 
n’y a pierre sur pierre. Ainsi ces misérables 
voleurs finirent leur malheureuse vie , et ceste 
jeune fille heureusement et longuement continua 
la sienne avec son mary. 

Chacun des auditeurs n’estoit moins triste que 
attentif au récit de ceste pitoiable nouvelle , la- 
quelle oyans finir par un tant heureux succès , 
se resjouyrent infiniment. Lors Madame com- 
manda à Isabelle raconter son enigme , laquelle , 
aiant les yeux encor tous mouillez de larmes , 
dit ainsi : 


Enigme. 

M esseigneurs , une chose est icy entre nous, 

Qui des yeux corporels ne sçauroit estre veiic. 
Elle va sans bouger, court et ne se remue , 

Et sans partir de vous est jà bien loing de vous. 

Tousjours deçà, delà, s’égarant à tous coups , 

Ne retourne non plus que s’ elle estoit perdue , 

Et tousjours en un lieu ferme elle est retenue , 
Comme y estant collée ou attachée à clouds ; 

Elle franchit les mers, elle circuyt la terre; 

Elle s’envole aux deux et aux enfers elle erre , 

Sans jamais toutesfois desplacer de son lieu. 

Or s*il y a quelqu’un en ceste compagnie 
Qui sçache deviner que cela signifie , 

Je le reputeray entre nous comme un Dieu. 

Le docte et argut enigme recité par Isabelle 
pleut merveilleusement à l’assistance, qui n’y 
peut oncques mordre : à raison de quoy la da- 
moiselle l’exposa , disant qu’il ne signifioit autre 
chose que le muable penser de l’homme , lequel 
estant invisible , va de toutes parts , et néant- 
moins ne bouge jamais de l’homme. La grâce 
et subtile exposition de cet enigme fut loué^e de 
la compagnie, qui en demeura fort satisfaite. 
Adonc Vincende, qui sçavoit que c’estoit son 
tour à discourir, n’attendit le commandement 
de Madame, ains donna tel commencement à sa 
fable : 

Un prestre va veoir la femme d’un tailleur d’images, 
laquelle, parle conseil de son mary, le fait mon- 
ter nud sur un buffet, les bras en croix. Deux 
religieuses viennent demander à l’imager le 
crucifix qu’il faisoit pour leur couvent, le- 
quel leur montre le prestre. Elles murmu- 
rent qu’on luyfait monstrer ses par- 
ties honteuses. L’imager, pour 
les contenter, les veut coupper; 
mais le prestre, saisi de 
frayeur, saute par sur 
leurs testes et 
s’enfuyt. 


es dames, si aujourd’huy les ecclesias- 
tiques (parlant toutesfois des meschans 
et non des bons) estoient attentifs à 
leurs estudes , servans d’exemple aux 
imbecilles , et vivans sainctement et selon leurs 
reigles , les ignorans et commun peuple ne se- 
roient tant hardis d’en tenir leurs comptes par 
tout , ains les auroient en telle reverence , que , 
touchant seulement la frange ou bord de leurs 
vestemens , ils se reputeroient sauvez et bien 
heureux; mais pource qu’ils se sont meslez avec 
les séculiers , se donnans au monde et à toute 
lubricité et souillure , faisans ce qu’ils ne de- 
vroient permettre que fissions , sans avoir aucun 

esgard ny respect au rang où ils sont appeliez , 
on parle d’eux de toutes parts, soit en public ou 
particulier. C’est pourquoy je n’auray honte vous 
raconter une fable d’un apostat, laquelle, encor 
qu’elle soit aucunement longue, vous sera non 
seulement plaisante et aggreable , mais en tirerez 
peut estre quelque profnt. 

En la noble cité de Florence y eut jadis un 
religieux nommé nostre maistre Tibère; de quel 
ordre il estoit , je ne l’ose affermer, par ce qu’il 
ne m’en souvient à ceste heure ; bien vous diray 
je qu’il estoit homme bien versé aux lettres, bon 
prescheur, subtil en ses disputes, et en très- 
grande réputation envers un chacun , lequel , 
jour quelques respects à moy incongneuz , avoit 
aissé son habit de religieux pour se faire secu- 
ier. Toutesfois, encore qu’il eust jetté le froc aux 
ort ies , et qu’à ceste occasion il ne fust en telle 
estime qu’au paravant, si est ce que son nom 
retint tousjours quelque bonne odeur envers au- 
cuns gentilshommes et la commune. 

Advint une fois, pource qu’il estoit bon confes- 
seur, qu’une belle jeune femme, nommée Pru- 
dence , nom véritablement convenable à sa mo- 
destie , s’alla présenter à luy pour s’accuser de 
ses pechez (or ceste dame avoit espousé un jeune 
homme tailleur d’images, nommé maistre Quin- 
quin, homme de son temps le premier de son 
art), laquelle estant à genoux devant nostre 
maistre Tibère, luy dit : « Monsieur, mon con- 
fesseur, auquel je communiquois mes secrets, 
est décédé depuis quelque temps; c’est pour- 
quoy, ayant entendu le bruit de vostre saincteté 
et bonne vie , je vous ay esleu au lieu du def- 

funct pour mon père spirituel , vous suppliant 
avoir mon ame pour recommandée. » Maistre 
Tibère, la voiant telle et fresche comme un bou- 
ton du matin , considérant sa gentillesse et bonne 
façon , et qu’elle estoit encores à la fleur de ses 
ans , fut tellement espris de son amour, qu’il de- 
meura tout ravy en la contemplation de ses 
bonnes grâces, de sorte qu’il ne sçavoit qu’il 
faisoit et disoit. En fin , estant tombé sur le pé- 
ché de luxure , l’interroçea , disant : « Et bien, 
ma dame , avez vous point quelque foys en par- 
ticulière affection quelque prestre ou religieux 
que vous aymiez bien.? » Elle, qui ne pensoit à 
la malice , ne considérant où il vouloit en venir, 
respondit simplement : «Ouy, Monsieur, j’ay 
porté une affectionnée amitié à mon feu confes- 
seur comme à mon père , luy rendant tout l’hon- 
neur et reverence qu’il meritoit. » Maistre Ti- 
bère, ayant entendu la responce de la dame, fit 
tant par belles paroles au’il sçeut d’elle comme 
elle avoit nom , sa conaition , et la rue où elle 
demeuroit. Ce faict, se recommandant à elle, 
la pria le tenir en ses bonnes grâces comme 
elle avoit faict son deffunct confesseur. Et en 
signe de charité, qu’il ne failleroit aux prochaines 
festes de Pasques l’aller visiter, pour luy donner 
quelque consolation spirituelle; dont elle le re- 
mercia, et aiant receu l’absolution , s’en alla. 

Elle partie, maistre Tibère s’esgara si fort en 
la contemplation des beautez de la dame, que, 
s’eschauffant en sa fourrure, délibéra en soy- 
mesme gaigner ses bonnes grâces; mais il luy 
advint autrement, d’autant qu’il ne peut si bien 
coucher ses couleurs que il en avoit jetté le 

dessein. Les festes de Pasques passées , maistre 
Tibère ne faillit à s’aller souvent pourmener de- 
vant la porte de Prudence , à laquelle (quand il 
la pouvoit veoir) il faisoit tousjours une grande 
reverence , l’estoquant du coing de l’œil ; mais 
elle, qui estoit sage, faignant ne le veoir, tenoit la 
veue basse. Ainsi ce maistre prestre continuant 
ses allées et venues avec ses bonadiès, la dame 
eut peur que toutes ses caresses ne luy engen- 
drassent quelque scandale, au moyen de quoy 
délibéra ne se laisser plus veoir, chose qui ne fut 
trop aggreable à maistre Tibère, qu’Amour avoit 
tant rendu son esclave, qu’il ne luy estoit possible 
eschapper de ses liens sans le secours de Pru- 
dence, devers laquelle il envoya un petit clerc 
pour la supplier permettre qu’il l’allast visiter en 
sa maison, comme son bon père spirituel; mais 
le clerc ne rapporta aucune responce à son mais- 
tre, qui jugea incontinent la dame estre sage et 
ad visée d’avoir tenu la bouche fermée ; toutes- 
fois, qu’il failloit plus d’une fois frapper à la porte 
devant que d'y entrer, aussi que la place bien 
fortifiée et qui n’est battue se maintient aysé- 
ment; c’est pourquoy il conclud ne désister de 
son entreprise, de façon que tous les jours ne 
cessoit luy envoyer nouveaux ambassadeurs. Elle, 
voyant l’opiniastre poursuitte de cest homme, 
s’en fascha fort en elle mesme , si que un jour 
elle fut contraincte en advertir son mary, disant : 
« Quinquin , il y a desjà quelque temps que mais- 
tre Tibère, mon confesseur, a envoyé plusieurs 
messagers par devers moy , et que où il me trouve 
ne me salue seulement , mais me poursuit , me 
contant tousjours je ne sçay quelles resveries, 

qui ne me font que rompre la teste. C’est pour- 
auoy, pour éviter à toutes ses importunitez , je- 
délibéré ne me trouver plus en lieu où il me 
puisse veoir, chose que toutesfois je ne veux faire 
sans vous en advertir. — Et que luy respondez 
vous? dict le mary. — Rien», dict elle. Lors 
Quinquin : « Vous faictes bien et sagement; mais 
je vous advise que quand désormais il vous sa- 
luera ou dira quelque chose , ce ne sera mal fait 
que respondiez le plus sobrement et honneste- 
ment qu’il vous sera possible, et ce qui vous 
semblera à propos ; après me redirez ce qu’il sera 
passé entre vous. » Ce qu’elle promist. 

A quelque temps de là, un jour après disner, 
que maistre Quinquin estoit allé negotier par la 
ville, Prudence gardant la boutique, maistre Ti- 
bère passa par devant, lequel la voyant seule, 
mettant la main au bonnet et pliant le genouil , 
luy dict : « Bon jour, ma dame. » Auquel gratieu- 
sement elle respond : «Bon jour et bon an.» 
Monsieur le prestre, se sentant rendre son salut, 
chose qui auparavant ne luy estoit encor advenue, 
pensa qu’elle eust adoucy sa rigueur, et que, 
faicte piteuse, elle eust compassion de luy, 
lequel, devenu tout de feu à ceste parole, entra 
dans l’ouvrouer, où il demeura plus d’une heure 
à luy raconter ce qui plus le passionnoit. Enfin, 
craignant que maistre Quinquin ne retournast et 
le trouvast devisant avec sa femme , print congé 
d’elle , la priant le tenir en ses bonnes grâces et 
luy offrant son service, de quoy elle le remercia 
bien humblement, luy jurant estre à son com- 
mandement. 

Le prestre party, Quinquin arrive, auquel 

Prudence raconte le tout. Lors C^inquin : «Vous 
avez fort bien faict ; mais quana une autre fois 
il reviendra vers vous, faictes luy bonne chère 
•et toutes les caresses qui vous sembleront hon - 
nestes. » Ce qu’elle promit. Maistre Tibère, qui 
avoit desjà gousté la douceur du devis de sa 
bien aymée, commença s’essayer à gaigner le 
surplus par presens qu’il luy envoyoit et qu’elle 
recevoit; qui luy fit penser que, quand il auroit 
encores un coup parlé à elle , ce seroit faict ; à 
raison de quoy, passa tant souvent devant sa 
porte , que , l’aiant trouvée seule , luy dict avec 
douces et amiables parolles qu’il la supplioit de 
tout son cœur luy vouloir accorder son amour, 
sinon elle seroit cause de sa mort. A quoy elle 
respondit : « Monsieur, j’accomplirois volontiers 
vostre volonté et la mienne, mais je crains estre 
descouverte par mon mary, et de perdre en un 
instant et l’honneur et la vie. » Ces parolles sai- 
sirent tant maistre Tibère, qu’il cuida mourir de 
dueil. Finablement, estant retourné à soy, la pria 
avoir pitié de luy et ne le laisser mourir faute 
de secours. Elle, faignant avoir compassion de 
luy, faignit aussi le vouloir contenter, si qu’elle 
luy bailla assignation se trouver le soir ensuivant 
avec elle, d’autant que le matin son mary estoit 
party et allé aux champs achepter du bois. Quoy 
entendu par le prestre, demeura le plus content 
homme au monde. Et ayant prins congé de la 
dame, se retira. 

Maistre Quinquin estant retourné en sa mai- 
son , sa femme luy raconta de point en point tout 
ce qu’elle avoit fait, à laquelle il dict : « Ce n’est 
assez, je veux que luy jouyons un tel tour, qu’il ne 

luy vienne jamais en fantasie retourner céans, 
et ne soit si hardy vous plus molester. Allez 
et apprestez bien le lict, et serrez bien tout ce 
qui est en la chambre , excepté les coffres ; après 
nettoyez les armoiries et ne laissez rien dessus; 
de ma part , je feray le demeurant, car je veux 
que luy baillons la trousse que je vous diray. » 
Lors luy raconta de point en point tout ce qu’il 
avoit délibéré faire. Prudence, entendant la vo- 
lonté de son mary, promit luy obéir. 

Ce pendant ceste journée duroit six ans à 
maistre Tibère, tant ceste nuict luy sembloit 
longue à venir, afin de jouyr des estroits em- 
brassemens de sa dame desirée; et estant allé 
au marché, achepta force vivres qu’il envoya chez 
Prudence , luy mandant faire diligemment cuire 
le tout, et qu’à l’heure promise il nefailleroit à 
venir soupper avec elle; laquelle, aiant le tout 
receu, commença se ruer en cuisine. Maistre 
Quinquin, s’estant premièrement caché, attendoit 
la venue du prestre, lequel entré en la maison 
et voyant sa bien aymée qui preparoit elle mesme 
le soupper, la voulut baiser; mais elle y résista, 
disant : « Monsieur, ayez encor un peu de pa- 
tience, puisque vous en avez desjà tant eu, car 
il n’est bien séant que je vous touche ainsi orde 
et sale comme je suis. » Ce disant, remuoit tantost 
un pot, puis un autre, faisant bien l’empeschée. 
En ces entrefaites, maistre Quinc^uin , qui estoit 
aux escoutes , s’estoit mis à un petit pertuis secret 
qui regardoit en la chambre , par lequel il voyoit 
et oyoït ce qu’ils faisoient et disoient , craignant 
peut estre que la tromperie ne retournast sur luy. 

Prudence donc estant en ces termes, s’em- 

peschant maintenant à une chose, puis à une 
autre, faisoit mourir d’impatience le pauvre 
prestre, lequel pour l’ayder mit la main à la 
paste, et voulut contrefaire le cuisinier; mais 
elle s’en hastoitencores moins. Quoy voyant raais- 
tre Tibère, et que les choses tiroient en longueur, 
luy semblant qu’il n’auroit jamais assez de temps, 
dia ; « Ma dame, j’ay si grand envie vous tenir 
entre mes bras, que j’ay perdu l’appetit de boire 
et de manger; c’est pourquoy j’ay délibéré ne 
soupper meshuy. » Et se despouillant, se mit au 
lict. Adonc elle, qui se rioit de la sottise de 
l’homme , luy dict en gossant : « Et quelle folie 
seroit ce ne soupper point , auprès de tant bonnes 
viandes ? Or, Monsieur, si vous estes tant simple 
que de ne vouloir manger, le domage est vostre; 
quand à moy, je ne délibéré me coucher sans 
souper.» Ce disant, continuoit tousjours la cui- 
sine , et plus maistre Tibère la pressoit se cou- 
cher, plus elle faisoit la longue. Finablement, le 
voyant travaillé d’impatience, luy dict pour le 
contenter : « Monsieur, je ne coucheray jamais 
avec homme qui la nuict ait sa chemise vestue ; 
c’est pourquoy je vous advise que, si vous voulez 
que je vous obéisse , il faut que la despouillez ; 
après me verrez preste à faire ce qu’il vous 
plaira. » Maistre Tibère, entendant la volonté de 
la dame et luy semblant chose légère, desvetit 
incontinent sa chemise, demeurant nud comme 
quand il vint du ventre de sa mère. Prudence, 
voiant avoir acheminé le bon père où elle desi- 
roit, print chemise et tous ses accoustremens et 
les enferma en un coffre, duquel elle serra la clef; 
après, faignant se despouiller, laver et parfumer, 

faisoit mille tours par la chambre , de sorte que le 
pauvret se consommoit seul dans le lict l’attendant . 

Maistre Quinquin , qui avoit tout veu par le 
trou, voiant qu’il estoit temps jouer son rollet, 
sortit doucement de son logis par un huys de 
derrière, puis alla frapper à Ta porte de devant. 
La dame, entendant son mary au heurter, feignit 
estre la plus dolente du monde, si que toute 
tremblante elle dict : « Hélas , Monsieur! que de- 
viendray-je? car c’est mon mary qui est à la 
porte; je l’enten bien à son frapper. 0 misé- 
rable moy ! que ferons nous à fin qu’il ne vous 
voye ? » Lors maistre Tibère : « Helas ! ma dame, 
donnez moy tost mes vestemens, que je m’a- 
bille, puis je me cacheray soubs le lict. — Que 
vous vous habillez! dict-elle; helas! quand se- 
roit-cefaict ? Non, non, voicy, j’ay trouvé un autre 
expédient : montez sur ce buffet et vous tenez 
dessus tout debout les pieds joincts et les bras 
estendus en croix, pour ce que je m’asseureque 
mon mary, entrant icy et vous voiant en ceste 
façon, pensera que soyez un des crucifix qu’il 
faisoit ces jours passez. » Ce pendant il heurtoit 
tousjours plus fort, criant qu’on luy ouvrist, 
quoy craignant maistre Tibère et qu’il ne le 
trouvast encores au lict , monta incontinent sur 
le dressouer, où sans se remuer il se tint debout, 
estendant les bras comme un crucifix. Prudence, 
estant descendue , ouvre la porte à son mary , 
qui faisoit bien le fesché de ce qu’on luy avoit 
tant et si longuement fait conter les chevilles, et 
monté en la chambre, feignant ne veoir Tibère, 
se mit à table et souppa avec sa femme , puis se 
deshabillèrent et s’allèrent coucher. 

Combien cela fut fascheux au pauvre prestre , 
je le laisse penser à ceux qui ont esprouvé les 
éguillons d’amour, mesmement voiant le mary 
se soulier de la viande que tant ardamment et 
affecteusement il desiroit , et qu’à la fin il n’en 
remporteroit que la, honte et le dommage. 

Desjà l’aurore commençoit à se monstrer, et 
petit à petit le soleil se levoit , q[uand maistre 
Quinquin sortit du lict , et aiant pnns ses instru- 
mens et oustils, se mit à la besongne ; mais à peine 
avoit il commencé, que deux religieuses d’un 
monastère voisin arrivèrent en sa maison, et l’a- 
voir salué, luy dirent : « Maistre, nostre mère 
abesse nous a envoyées par devers vous pour 
vous prier luy envoier le crucifix que ces jours 
passez elle vous commanda faire. » Respond 
maistre Quinquin ; « Mes dames, vous direz, s’il 
vous plaist , à vostre abesse , que le crucifix est 
bien commencé , mais qu’il n’est encores du tout 
achevé , et que dedans deux jours, pour le plus 
tard, elle l’aura. — Elle nous a dict, repliauèrent 
les religieuses , que faict ou non nous le toions 
emporter, pour ce que vous l’avez tenu trop long 
temps. » Maistre Quinquin, faignant se facner de 
l’importunité de ces femmes, leur respondit 
comme en colère : « Or, mes dames , si ne me 
voulez croire, entrez leans, et verrez si je n’ay 
mémoire de vous , et combien il s’en faut ^u’il 
ne soit parachevé. »'Et elles entrées, leur dict : 
« Regardez sur ce buffet , et voiez si l’aimerez 
bien ainsi, et si ma dame s’en contentera. » Les 
religieuses adonc levant les yeux en haut, virent 
le piteux crucifix ; lors appellant l’imager luy di- 
rent : « Mon Dieu ! que ma dame seroit desdai- 

gneuse si elle ne s’en contentoit, veu que l’avez 
tant bien représenté au naturel qu’il semble estre 
’ de chair et d’os comme nous; aussi ne luy man- 
que il que la parole; il est vray qu’une seule 
chose pourra desplaire à ma dame et à toutes 
les religieuses ; c’est que trop à descouvert avez 
monstré ce qui pend devant luy, d’autant que 
cela pourroit engendrer quelque scandale à tout 
le couvent. — Voicy grand cas! dict maislre 
Quinquin ; et quoy I vous ay je pas dict qu’il n’es- 
toit entièrement achevé Hé I que cela ne vous 
tourmente : que pleust à Dieu qu’il y eust aussi 
bon remède à la mort que je pourray remedier 
à ceste faute, et en vostre presence ! » Lors, pre- 
npt un de ses outils , et le mieux aiguisé , leur 
dict : « Mes dames , regardez comme je sçay 
bien et en peu de temps corriger telles fautes 
que ceste cy. » Maistre Tibère, qui jusques 
adonc estoit demeuré si coy qu’il sembloit estre 
mort, voyant maistre Quinquin avec le fer au 
poing, sans attendre davantage ny sonner un 
seul mot se jelta bas du buffet , et nud comme 
il estoit se print à fuir comme s’il eust eu le feu 
sur le dos, et maistre Quinquin après. Prudence, 
craignant qu’il en advint quelque scandale, re- 
tint son mary par le bras pour donner passage 
au pauvre prestre , afin qu’il se sauvast plus ay- 
semeni. 

Adonc les religieuses, qui voyoient tout ce mis- 
tère, commencèrent à crier en la ruë : « Miracle ! 
miracle! le crucifix s’en est fuy. » De mode qu’à 
leur cry chacun y accourut, qui ayant entendu 
comme le tout estoit advenu , n’en fit que rire ; 
et le pauvre maistre Tibère , ayans prins autres 

vestemens , sortit de ia ville : de vous dire où il 
alla, je ne sçaurois; mais cela sçay je bien, que 
jamais depuis on ne l’a veu. 

Les gentilshommes et damoiselles rirent assez 
de veoir ce pauvre prestre toute une nuirt foire 
le crucifix sur un buffet sans oser tousser, eust 
il mangé cent livres de plumes; mais encores 
plus quand, pour sauver ses dandrilles, ils le 
virent fuir de toutes ses jambes, et les religieuses 
criant miracle et que le crucifix s’en estoit fuy. 
Et tant grande fut ceste risée , que pour la faire 
cesser Madame fut contraincte frapper ses 
mains l’une contre l’autre , commandant à Vin- 
cende suivre, recitant son enigme, laquelle, obéis- 
sante, dict en ceste manière : 

Enigme. 

P etit bout vermeilletf en qui tout bien abonde, 
En qui tout mal aussi; qui, bon et vicieux. 

Es la gloire, l’honneur et le mespris des deux. 

Et l’heur et le malheur de ceste masse ronde , 

Quand, bénin et courtois, tu desplies au monde 
De tes blancs estendars les replis précieux. 

Tu fais l’homme immortel, le rendant glorieux 
Par les heureux effects de ta grâce fécondé. 

Mais aussi, quand, cruel, tu descouvres aux vents 
Tes autres, qui, obscurs, noircis et tous sanglans , 
Ne presagissent rien que misères futures, 

Il faut, bon gré malgré, et qu’en despit de tous. 
Tout soit bouleversé ce que aessus dessoubs, 

Tant fors sont les effors de tes fortes injures. 

Vincende, qui voioit aucun n’entendre son dou- 
teux enigme, l’exposa en ceste sorte; « L’enigme 
lequel avec une tant bonne patience avez voulu 
escouter ne dénoté autre chose que la bonne 
et mauvaise langue , qui , rouge et vermeille , est 
la gloire et l’honneur des deux, quand avec 
icelle nous louons et remercions Dieu des biens 
qu’il nous a faicts, est aussi le mespris ouand 
nous le blasphémons; par mesmes raisons elle est 
l’heur et le malheur du monde. Quand elle des- 
plie ses estendards, c’est à dire qu’elle se veut 
employer à bien , elle rend l’homme divin et im- 
mortel; mais quand elle monstre son enseigne 
noire , assçavoir qu’elle s’adonne à mal , elle sub- 
vertit toutes choses , renversant tout sen dessus 
dessoubs; et de ce pourroy je amener infinis 
exemples, si la brefveté du temps ne m’en dis- 
pensoit, et ma damoiselle Fleurdiane , que je voy 
s’aprester pour dire sa nouvelle.» Ce dict, se 
remit en son siégé, et Fleurdiane se leva, disant : 
«Je supplirois volontiers monsieur le Fourrier 
Bertraïuf à me faire un plaisir qui m’obligeroit à 
la pareille, outre que je luy en serois tenue à 
jamais.» Le gentilhomme, s’entendant nommer 
et requérir de plaisir, dit : «Ma damoiselle, à 
■ vous est le commander, et à moy l’obeir; com- 
mandez tout ce qu’il vous plaira, et je m’effor- 
ceray vous contenter. » Quoy entendu par la 
damoiselle , après l’avoir bien humblement re- 
mercié, luy dict : «Je ne vous demande autre 
chose, monsieur, sinon qu’il vous plaise reci- 
ter quelque fable en mon lieu. » Le seigneur 
Fourrier, entendu l’honneste requeste de la da- 
moiselle , s’excusa premièrement , comme tous- 

jours a esté sa coustume; puis voiant son esprit 
comme toute la compagnie estre à ce enclin , 
laissant à part toute autre chose, dict : « Ma da- 
moiselle , pour l’amour de vous et de ceste 
noble assistance , je veux obéir ; aussi , si n’avez 
de moy ce gue desirez, en donnerez la faute non 
à moy, debile instrument de voz volontez, qui ne 
suis apprins à telles choses, mais à vous-mesmes, 
qui en avez esté l’occasion première. » Ce dict, en 
ceste manière donna commencement à sa fable , 
disant ■ - 


Fable V. 

Les Florentins et les Bergamasques assemblent 
leurs docteurs pour disputer les uns contre 
les autres; les Bergamasques, par 
une ruse, confondent 
les Florentins. 

ombien que , gratieuses dames, l’iné- 
galité soit très-grande entre les hommes 
sçavans et lettrez et ceux qui sont ma- 
tériaux et grossiers , si est ce qu'on a 
veu aucunefois des sçavans estre vaincus par les 
hommes qui n’avoient point de lettres; et cecy 
se void clairement en l’escriture saincte , où les 
apostres, simples et abjects, confondirent la sa- 
pience de ceux qui estoient reputez sages et pru- 
dens. Ce qu’encor pourrez clairement entendre 
par le discours de ceste mienne fable. 

StraparoU. II. 

Au temps passé, comme j’ay plusieurs fois 
ouy dire à mes aieulx, et peult estre l’avez aussi 
entendu, quelques marchans florentins et berga- 
masques , se trouvans de compagnie, alloient de- 
visans ensemble , comme est la coustume des 
voyageurs, et entrans de propos en autre, un 
Florentin dia à ceux de Bergame : « Vrayement, 
à ce que pouvons comprendre , vous estes hom- ’ 
mes tant lourds et grossiers, que, si ce n’estoit le 
peu de traffic de marchandise que exercez , vous 
ne seriez bons à chose du monde; et encor que 
la fortune vous soit aucunement favorable en 
vostre marchandise , si est ce que ce n’est pour 
la gentilesse de vostre esprit, ne par science qui 
soit en vous , mais plustost par un ardent désir 
de gaigner, et pure avarice qui vous maistrise. 
Aussi estes vous les plus ignares de la terre. » A 
quoy un Bergamasque , s’avançant , respondit : 

« Et je vous dy que nous sommes en tout et par 
tout plus abiles que vous; car, combien qu’ayez 
la parole plus chatouilleuse et plaisante aux au- 
reilles des auditeurs que nous n’avons pas, si 
puis-je asseurer qu’en toutes voz actions estes de 
oeaucoup noz inferieurs; et si venons à bien 
tout considérer, il n’y a aucun de nostre nation, 
quel qu’il soit , grand ou petit , qui n’ait quel- 
ques lettres , ouYtre ce que sommes propres et 
bons à toutes hautes et grandes entreprises, 
chose qui ne se trouve en vous que bien rare- 
ment. » 

Estant donc en ceste dispute, ne voulans les 
Bergamasques ceder aux Florentins, ny les 
Florentins aux Bergamasques , un de Bergame 
dict : « Que servent tant de parolles perdues ? H 

en faut faire la preuve , et ordonner une solen- 
nelle dispute , où se trouveront les plus doctes 
et mieux entendus d’une part et d’autre , et alors 
on verra clairement qui sera le plus fort en doc- 
trine et science. » A quoy s’accordèrent les Flo- 
rentins ; restoit seulement un different , asçavoir 
si les Florentins dévoient aller à Bergame, ou les 
Bergamasques à Florence. Mais après longues 
contestations, s’accordèrent jetter un sort. Et 
ayant faict deux bulletins, qu’ils meirent en un 
petit vase , advint que le hazard tomba sur les 
Florentins , si qu’il fut dict qu’ils yroient à Ber- 
game au jour de la dispute , qui fut déterminée 
aux calendes de may. 

Ainsi chacun des marchans retourna au lieu de 
sa demeure , où arrivez , racontèrent le tout à 
leurs docteurs, lesquels furent fort joyeux de 
ces nouvelles , proposans faire merveilles au jour 
assigné. Les Bergamasques, comme sages et 
bien advisez, s’imaginèrent faire en sorte que 
les Florentins demeurassent confuz et escornez. 
A raison dequoy, aians assemblé les plus doctes 
de la cité, grammeriens, rhetoriciens , légistes, 
canonistes, philosophes , théologiens et tout au- 
tre genre de docteurs , en choisirent les meilleurs 
pour demeurer en la cité , comme leur rampait 
et forteresse contre les Florentins. Puis firent 
vestir les autres à la vilageoise et les envolèrent 
hors la ville , sur le grand chemin par lequel dé- 
voient passer les Florentins, leur enchargeant 

3 ue tousjours ils parlassent à eux en latin. Les 
octeurs de Bergame estant donc ainsi desgui- 
sez et meslez parmy les bonnes gens des champs, 
se misrent à travailler, les uns creusans une 

fosse , autres labourans la terre , cestuy faisant 
une chose, cet autre une autre. Ainsi s’exerçans 
en ce travail rustique , voicy arriver les Floren- 
tins , chevauchans en grand et brave appareil , 
lesquels approchans de ces hommes qui travail- 
loient, leur dirent: « Dieu vous gard, frères »,aus- 
quels ils respondirent : (nBene veniant tanti viri». 
Les Florentins, pensans qu’ils se moccjuassent , 
leur dirent : « Combien y a il encores d’icy à Ber- 
game .f* — Decem milia, vel circa », responcfirent les 
Dergamasques. Quoy entendant les Florentins, 
dirent : « Frères , nous parlons en langage vul- 
gaire, d’où vient cela que nous respondez en 
latin». Respondent les Bergamasques : <iNemi- 
rcniini, excellentissimi Domini; musquisque nos- 
trum sicut auditis loquilur quoniam majores et sa- 
pientiores nostri sic nos docuerunt. » 

Après, les Florentins continuant leur voyage 
virent autres villageois sur le grand chemin, 
lesquels faisoient des fossez , et s’arrestant près 
d’eux, leur dirent : «Compagnons, Dieu vous 
sauve et gard » , ausquels ifs respondirent : «£< 
Deus semper vobiscum sit. — Combien y a il d’icy à 
Bergame demandent les Florentins. — Exigua 
vobis restât via » , respondent les Bergamasques. 
Et entrans de propos en autre, commencèrent 
à escrimer de la philosophie, et argumentoient . 
les Bergamasques si doctement, que les Floren- 
tins ne sçavoient quasi que respondre. Au 
moien de quoy, bien estonnez, disoient en- 
tr’eux : « Comme est il possible que ces hommes 
grossiers et dediez à l’agriculture et oeuvres 
rustiques soient tant bien instruits ès sciences 
humaines.?» Partis de là, chevauchèrent vers 

une hostellerîe , non guères esbignée de la cité. 
Mais devant qu’ils y entrassent , se présenta à 
eux un garçon d’estable, qui, les invitant à loger, 
leur dict : vDomini, libeine vobis hospitari^ hic 
enim vobis erit bonum hospitium. » Et d’autant que 
les Florentins estoient jà las pour la longueur du 
chemin , descendirent en ce logis ; mais comme 
ils vouloient monter en leur chambre pour se re- 
poser, le maistre du logis se présente à eux, di- 
sant : « Excellentissimi domini , placetne vobis ut 
praparetur cœna ? hic enim sunt bona vina, ova re- 
centia, carnes, volatilia et alia hujusmodi». Les 
Florentins demeuroient tous estonnez , ne sca- 
chans que respondre, pour ce que tous ceux 
ausquels ils s’araisonnoient parloient latin, et 
non autrement que s’ils eussent consommé tout 
le temps de leur vie à l’estude. Ils ne furent 
guères qu’une jeune fille arriva , laquelle vérita- 
blement estoit religieuse, de grand sçavoir et 
bonne doctrine , et là finement mtroduicte à cet 
effect, qui leur dict : a Indigent ne dominationes 
vestra re aliqua? Placet ut sternaniur lectuli, ut re- 
quiem capiatis?» Ces paroles, prononcées par 
ceste servante , rendirent les pauvres Florentins 
tous confus. Enfin, se mirent à deviser avec 
elle , qui , tombant sur la théologie , en parla tant 
doctement qu’il n’y eut aucun qui ne l’eust en 
grande réputation. Tandis qu’elle disputoit, ar- 
riva un vestu en boulenger, tout blanc de farine , 
lequel les entendant disputer, se mit du costé 
de la fille , interpretans les escritures saincies ^ 
avecques tant de doctrine , que tous les docteurs 
florentins affermoient n’avoir jamais ouy mieux 
parler. - - 

Ce faict, les Florentins s’allèrent coucher. Et 
le lendemain venu ,-tindrent conseil s’ils dévoient 
s’en retourner ou passer outre ; et après avoir 
long temps debatu cest affaire, déterminèrent 
qu’il seroit meilleur s’en retourner, pour ce que 
si les bonnes gens des champs, les hosteliers, les 
garçons d’estable et les femmes sont de si pro- 
fonde doctrine, que debvoit ce estre de ceux de 
la ville, où sont les hommes consommez en 
science, et qui ne pensent à autre chose qu’à leur 
continuelle estude ? L’entreprise donc ainsi faicte, 
sans autrement songer ny veoir seulement les 
murailles de Bergame, montèrent à cheval et 
reprindrent le chemin de Florence. Ainsi, par 
leur astuce et finesse, les Bergamasques se firent 
victorieux sur les Florentins, et deslors eurent 
un privilège de l’empereur de pouvoir en toute 
seureté aller par tout le monde sans aucun em- 
peschement. 

Non sans grande risée le seigneur Fourrier 
mit fin à sa courte fable, qui fit louer l’astuce des 
Bergamasques et blasmer la peu caute simplesse 
des Florentins , ausquels Madame cognoissant 
ce discours estre scandaleux, commanda, 
pource qu’elle leur estoit aucunement affec- 
tionnée, que un chacun se teust et que le 
seigneur Fourrier suivist son enigme; lequel 
se retournant vers Fleurdiane, luy dict : <fMa 
damoiselle , vous m’avez chargé reciter la fa- 
ble , qui a esté si mal assaisonnée qu’elle n’a 
pieu au goust de tous; il me semble estre rai- 
sonnable, puis que j’ay commencé, que vous, 
acheviez, et je vous en prie, car aussi bien 
n’entend je rien à raconter desenigmes. » Fleur- 

diane, qui n’estoit niaise, ains d’un cueur haut , 
dict : « Seigneur Fourrier, je ne refuse ceste 
charge , que j’accepte pour l’amour de vous» ; 
lors de bien Donne grâce commença à dire en 
ceste façon : 

Enigme. 

J e ne sçay auel desastre ou quel triste malheur, 
Ennemy Je mon bien et auteur de ma peine , 

Se plaist tant en mon mal que tousjours il me meine 
D'une longue misère en plus longue langueur. 

De masle que j'estoU , fort et plein de valeur, 

En metamorpnosant ma nature certaine , 

On m'a sceu transformer en une femme vaine, 
Inconstante, légère, et volage et sans cœur. 

Depuis , chacun me bat , et d'une main hardie 
Me donne tant de coups, que j'en deviens bouffie , 
Molasse et toute enflée, et dedans et dehors. 

Après, pour contenter les appétits avides 

Et le désir d'aultruy, ilfault, las! que mon corps 

Endure la rigueur des flammes homicides. 

Pource qu’il estoit desjà tard, et que désormais 
les petitz grillons cessoient de chanter, aussi que 
le jour s’approchoit , Madame commanda que 
Fleurdiane exposast son enigme , puis que cha- 
cun se retirast en sa maison , aux conditions de 
retourner le soir en suivant comme de coustume ; 
laquelle avec un plaisant geste et bonne façon 
deslia le douteux nœud de son enigme en ceste 
sorte, disant : «L’enigme par moy recité ne 

signifie autre chose que le forment, qui est masie, 
puis faict farine est femelle. Après , estant batu 
avec les poings, devient paste, qui s’enfle de- 
hors et dedans , puis est cuyt pour la nourriture 
de l’homme. » La compamie , après avoir beau- 
coup recommandée la déclaration de cet enigme, 
se leva debout, et, prins congé de Madame, par- 
tit ayant les yeux plains de sommeil. 


FIN DE LA NEUVIBSME NUICT. 




LA DIXIESME NUICT 


FABLES ET ENIGMES DU SEIGNEUR JEAN FRANÇOIS 

straparole. 

esjà de toutes parts les animaux! soula- 
geoyent leurs peines journalières , don- 
nans repos à leur membres recruz et 
lassez, les uns gisans sur la plume molle 
et douillette, autres sur les aspres et durs cail- 
loux , qui sur l’herbe menue , et qui sur les arbres 
fueilluz , quand Madame , accompagnée de ses 
damoiselles , sortit de sa chambre , et vint en la 
salle où desjà la compagnie s’estoit assemblée ; 
et , avoir fait venir un serviteur, luy commanda 
apporter le vase d’or, dans lequel elle mit les 
noms de cinq damoiselles, dont le premier qu’elle 
en retira fut celuy de Laurette, le second de 
Ariane , le troisième d’Alterie , le quatrième d’E- 
ritrée, et le cinquième de Cataruze. Ce faict, et 
après quelques tours de danse , elle voulut , de- 
vant qu’on commençast à discourir, que le Bembe 
dist une chanson , lequel , ne se pouvant excuser 

et chacun luy prestant bonne et paisible audience, 
commença ainsi , disant ; 


Chanson. 

J e n^ay plus ceste froide humeur 
Ny chaude ardeur. 

Qui jadis me donnaient f audace 
Veoir ceste face , 

Vous entretenant des discours 
De mes amours ; 

Aydé par la faible asseurance 
D’une esperance, 

Qu’une fois de mon amitié 
Auriez pitié. 

Je sens que ma force congneue 
Se diminue. 

Et laisse languir sans vigueur 
Mon pauvre cueur; 

Et que jà désormais j’arrive 
Près ceste rive, 

Dont (mais en vain) n’ose approcher 
Aucun nocher. 

Voilà l’asseurance esperée 
Et desirée; 

Voilà les fruicts tant desirez 
Et esperez , 

Qu’après tant de pleurs ordinaires , 
Tant de misères , 

Tant de langueurs, tant de travaux 
Et tant de maux , 

Sont ores produicts comme à force 
De ceste escorce 

Pour recompense à tous les torts 
Et fieres mors 

Que j’ai souffertes aux poursuittes 
De vos mérités; 

Et en cela semble orendroit, 

Et à bon droict , 

Que ma chetive et dolente ame, 

Qu’ amour enflame , 

Se corffôrte, et que son désir 
Prenne plaisir 

Changer l’amertume infinie 
De ceste vie 

Aux doux amiables apas 
D’un doux trespas. 

La douce chanson du Bembe pleut merveil- 
leusement à un chacun; lors Laurette, se levant 
de son siège, donna tel commencement à sa 
fable : 

Fable I. 

Finette desrobe une chaîne de perles et autres 
bijoux à madame Véronique, femme du 
seigneur Brocard de Veronne, laquelle 
Yecouvra le tout par le moyen 
d’un sien amy, sans que 
jamais son mary s’en 
apperceust. 

ensant souvente fois aux travaux et fas- 
cheries qui journellement adviennent 
aux misérables mortels, je ne trouve 
passion plus grande que celle que souf- 
fre une pauvre femme quand , sans occasion , elle 
se voit mesprisée et vilipendée de son mary, 
u’elle ayme et chérit comme soy mesme, luy gar- 
ant toute loyauté. C’est pourquoy on ne se doit 
esmerveiller si quelquefois ces pauvres malheu- 
reuses cherchent de tout leur pouvoir remedier 
à leurs affaires; et si d’aventure par mesgarde 
elles tombent en quelque faute , les marys ne se 
doivent plaindre d’elles, mais d’eux mesmes, qui 
sont la seule et première cause de leur mal et 
dommage. Accident qu’aisement fust advenu à 
une damoiselle , si elle , prudente et sage , n’eust 
vertueusement brisé les flesches d’amour, et par 
ce moyen gardé entier et inviolable l’honneur 
d’elle et de son mary. 

En la noble et ancienne cité de Veronne de- 

meuroit jadis un gentil-homme nommé le sei- 
gneur Brocard , homme riche et des premiers de 
a ville, lequel, n’ayant point de femme, se vou- 
ut marier, et espousa la fille du seigneur Cande 
Lescale, nommée Véronique. Geste cy, encor 
qu’elle fust belle, gracieuse, honneste et fort gen- 
tille , si est ce qu’elle ne pouvoit plaire à son 
mary, au moyen (comme cela advient souvent) 
d’une garce qu’il entretenoit , laquelle estoit la 
racine de son cueur et l’ame de son ame : à rai- 
son de quoy ceste pauvre damoiselle se plaignoit 
assez en elle mesme, ne pouvant souffrir que sa 
rare et singulière beauté , estimée et desirée de 
tous, fust ainsi mesprisée par l’unique posses- 
seur d’icelle , auquel seul elle l’avoit vouée et 
sacrifiée. . 

Un jour d’esté, ceste belle damoiselle, se pro- 
menant seule devant la porte de sa maison et 
entretenant ses pensées , se mit profondément à 
considérer les manières, coustumes et mauvaises 
façons de son mary, le peu d’amitié qu’il luy 
portoit, et comme une vile et sale putain luy 
avoit tellement aveuglé les yeux de la raison, 
qu’il ne voyoit sa honte et l’ignominieux préci- 
pice où il s’abandonnoit , si que toute transpor- 
tée de douleur en la contemplation de ses mi- 
sères, elle disoit en soy mesme : « Las ! combien 
m’eust il esté meilleur que mon père m’eust ma- 
riée au plus pauvre homme de la cité , plustost 
que me donner à cestuy cy, qui respecte moins 
ma pudicque honnesteté que les apasts meur- 
triers et blandissantes caresses d’une garce pu- 
blicque, vray egout de toute meschanceté! car 
encores que je ne fusse nourrie entre tant de 

delices comme je puis estre maintenant, je vi- 
vrois pour le moins joyeusement, contente de 
ce que plus je souhaitte. Et quoy! que me ser- 
vent mes richesses , que me proffite la pompe 
de mes somptueux vestemens, que me valent 
tant de bagues, anneaux, carcans, chaisnes, 
pendans, rubis, diamants et tels autres joyaux 
et afifiquetz , si leur abondance ne peut me ga- 
rantir des jeunes ardeurs qui me cuisent en 
un feu continuel, me consommant peu à peu 
d’un amoureux désir, comme la nei^e se fond 
aux rayons du soleil? Aussi véritablement 
toutes ces choses ne sont que l’ombre d’une 
légère fumée en comparaison du plaisir que la 
femme reçoit des doux et amoureux embrasse- 
mens de son mary. » 

Ainsi ceste bonne damoiselle s’esgaroit en ces 
tristes pensers , quand voicy de fortune arriver 
une pauvre femme de ces belitresses que l’on 
appelle Egyptiennes , l’estude , art et science de 
laquelle n’estoit que de desrobber les uns et les 
autres ; et estoit ceste coquine tant rusée en son 
mestier, qu’elle n’eust seulement arresté par son 
caquet une simple femme , mais le plus habile 
homme du monae , tant sage et bien advisé eust 
il esté. Ceste cy donc, qui Finette avoit nom, 
ayant veu ceste damoiselle seule se pourmener, 
et congneu à sa contenance que elle estoit toute 
pensive, fit son dessein sur elle, délibérant la 
décevoir et en tirer cuisse ou aisle , de manière 
qu^à l’approcher luy fit une grande reverence , 
la suppliant luy donner l’aumosne ; mais la da- 
moiselle , qui avoit bien l’esprit ailleurs , et ne 
songeoit tant à donner qu’à recevoir, la renvoya. 

priant Dieu qu’il luy fust en ayde. Neantmoins, 
ceste fine Finette ne se tint pas pour-ceste pre- 
mière fois esconduiie ; ains , regardant ententi- 
vement le visage de ceste damoiselle, qu’elle 
voyoit toute triste, luy dit : «Hé, ma douce 
dame , qu’avez vous qui vous rend tant mélan- 
colique r Peut estre que vostre mary vous traicte 
mal. Voulez vous que je vous dise votre bonne 
adventure ?» 

La damoiselle, entendant ces paroles, et cog- 
noissant que ceste femme âvoit trouvé où la te- 
noit l’encloueure qui tant luy donnoit d’ennuy, 
se print si fort à pleurer qu’il sembloit que l’on 
portast le meilleur de ses amis en terre ; quoy 
voyant Finette, luy dit : « Et d’où vient ce nou- 
veau changement, ma bonne dame? Que veulent 
dire ces chaudes larmes, ces ardans souspirs, 
ces angoisseux sanglots et dures lamentations ? » 
A quoy respondit Véronique : « M’amie, quand 
tu m’as dit que peut estre mon mary me traittoit 
mal , adonc tu m’as avecques un Cousteau ouvert 
le coeur de part en part. » Lors Finette : <( Ma 
dame , à peine ay je veu une personne au visage 
que je ne sache toute sa vie sur le bout du doigt. 
Vostre playe, qui est rescente et firesche , aisé- 
ment se pourra guérir ; mais si elle estoit vieille 
et pourrie , difficilement y pouroit on remedier. » 
Quoy entendant Veromcque, raconta à ceste 
femme les coustumes de son mary, ses façons de 
faire, la vie qu’il menoit, le mauvais mesnage qu’il 
faisoit, le peu d’amitié qu’il luy portoit; bref, 
n’oublia rien qu’elle ne luy recitast par le menu. 
Finette , oyant ce pitoyable discours , et voiant 
ses affaires réussir selon son désir, passa oultre, 

et dit ; « Madame , soyez constante , et ne vous 
tourmentez, car si vous voulez j’y donneray bon 
remède et feray que vostre mary vous aymera 
tant ardemment, qu’il ne vous verra pas à demy, 
et ne trouvera jamais repos ny contentement 
qu’auprès de vous , que il suivra de tous costez 
comme un petit chien. » Ainsi devisans ensemble, 
entrèrent au logis de Veronicque, laquelle, à la 
requeste de Finette, fit sortir de sa chambre 
toutes ses servantes, avec exprès commande- 
ment de ne retourner qu’elles ne fussent appel- 
lées. Ce faict, et ayans fermé toutes les portes 
sur elles. Finette ait qu’il luy estoit necessaire 
avoir une corde de fines et grosses perles , et la 
plus belle et pesante chaisne ou’eust la damoi- 
selle , ensemble un linge fort blanc et délié : ce 
qui luy fut incontinent délivré et mis entre les 
mains. 

Ce faict , et ayant quelque temps manié ces 
joyaux les uns après les autres , fit dessus quel- 

3 ues signes à sa mode ; puis en la presence de la 
amoiselle enveloppa le tout dans ce linge , et 
ayant murmuré ne sqay quelles secrettes bayes et 
fait quelques autres signes et caractères, bailla 
ce pacquet à la damoiselle , disant : « Ma douce 
dame, prenez cecy et le mettez vous mesmes 
souz le chevet de vostre mary, et vous verrez 
merveilles ; mais sur tout , gardez vous bien de 
desployer ce linge que jusques demain matin , 
pource que tout ce qui est enveloppé dedans 
s’esvanoyroit en fumée. » Ce dict, et Veronicque 
ayant mis ce linge souz le chevet à son mary. 
Finette voulut que on la menast en la cave , où 
arrivée et voyant le tonneau qui estoit en perce. 

fit despouiller ceste simple damoiselle nue comme 

3 uand elle vint au monde ; puis ostant le faucet 
U muid qui estoit plein de bon vin , luy dit ; 
« Ma dame , mettez le doigt contre le trou de ce 
tonneau, le tenant bien estroittement serré, de 
peur que le vin ne se perde , et ne bougez en 
sorte du monde jusques à ce que je sois de re- 
tour, car je m’en vay là dehors faire encore quel- 
ques charmes, puis ce sera faict. » La damoiselle, 
qui adjoustoit entière foy aux paroles de ceste 
femme , ainsi nue qu’elle estoit , tenoit tousjours 
son doigt contre le trou du muid, attendant le 
retour de Finette; laquelle ce pendant remonta 
en la chambre, tira le pacquet qui estoit derrière 
le chevet du lict , et l’ayant deslié et prins les 
bagues , remplit le linge de cendres et charbons, 
puis l’ayant très bien renveloppé et remis en sa 
place, s’enfiiyt. 

Veronicque, à qui le doigt faisoit mal de servir 
si long temps de laucet , et qui ne s’eschauffoit 
trop d’estre seulement vestue de sa peau , lasse 
d’attendre Finette, et voyant qu’il estoit desjà 
tard , eut peur que son mar^ ne vint , et , la trou- 
vant en cest équipage, ne l’eust en estime de une 
folle et insensée , à raison de quoy, prenant la 
broche qui estoit auprès d’elle, en boucha le 
tonneau , et, habillée de ses vestemens, remonta 
en sa chambre , où elle ne fut long temps que le 
seigneur Brocard, mary d’elle, arriva; lequel, 
entrant avecques une face joyeuse et toute gaye, 
la salua , disant : « Vous soyez la très bien trou- 
vée, m’amour, le seul soûlas et plaisir de mon 
cueur. » Veronicque, oyant ce salut non accous- 
tumé , demeura tout estonnée , remerciant Dieu 
Strapanlt. II. >5 

en elle mesme qui luy avoit envoié ceste bohé- 
mienne, par le discours de laquelle elle avoit 
trouvé remède à ses ennuyeuses tascheries. Aussi 
tout ce jour et la nuict suivante ne cessèrent 
de se caresser, baiser et embrasser, non autre- 
ment que si c’eust esté le premier jour de leurs 
nopces. 

Ce pendant Veronicque, toute joyeuse et déli- 
bérée pour les caresses qu’elle recevoit de son 
mar^, luyracontoitl’ennuy et le tourment qu’elle 
avoit souffert à son occasion et pour l’amour de 
luy, qui d’un autre costé, en s’accusant, luy pro- 
mettoit la tenir désormais pour sa chère et oien 
aymée femme , protestant se chastier à l’advenir 
de tant d’insolences qu’il avoit faites parle passé, 
et qu’il ne luy adviendroit plus recheoir en telles 
fautes. Le matin venu, le seigneur Brocard se 
lève , s’abille , monte à cheval et va à la chasse, 
comme estoit sa coustume. Elle , le voyant par- 
ti , retourne droit à son lict , lève le traversin 
et prend le linge où avoient esté mis les joyaux, et 
l’ayant desveloppé , pensant y trouver sa chais- 
ne et ses perles , n’y trouva que des cendres 
et du charbon , dont elle fut tant esperdue , que 
elle ne sçavoit à quel que sainct se vouer, dou- 
tant la fureur de son mary si ceste perte alloit 
jusques à ses oreilles. 

Ainsi donc , la pauvrette se fantasiant plusieurs 
choses en son esprit , ne sçachant que faire pour 
recouvrer ses bagues , s’advisa finablement par 
un honneste moyen employer celuy qui tant long 
temps luy avoit fait l’amour, qui estoit un jeune 
gentilhomme, beau, de belle taille, d’un grand 
cueur, hardy aux armes, renommé en prouesse 

et d'honorable et noble maison, et lequel (comme 
sont tous subjects aux flammes amoureuses') es- 
toit SI cruellement embrasé en l'amour de ceste 
damoi^lle , qu’il ne pouvoir reposer, et en fa- 
veur d ell^e faisoit si souvent joustes, tournois 
courses de bagues, festins, banquets et triom- 
phes, quil tenoit toute la cité en allégresse- 
mais elle, qui estoit toute à son mary ne sê 
soucioit pas beaucoup de toutes ces magnifi- 
cences , dequoy le gentilhomme souffroit le plus 
grand crevecueur et soucieux chagrin que jamais 
pauvre amant sentist. 


^ Le seigneur Brocard estant donc parti , Vero- 
nicque se mit à la fenestre de sa chambre , par 
devant laquelle (de fortune) passoit ce gen&- 
homme serviteur d’elle, qui, le voyant, l’appella 
d un clin de teste et branlement de doigt; puis 
I , ayant honnestement receu, luy dict ; « Mon- 
sieur, vous n’ignorez la ferme amitié que dès 
longtemps il vous a pieu me porter, comme ie 
croy que faictes encores; et jaçoit qu’en toutes 
mes operations je me sois peut estre monstrée 
reyesche et dure en vostre endroit, si est ce que 
cela n a procédé faute de bonne amitié , et que je 
ne tienne tousjours l’image de voz vertus si 
fortement pourtraite sur la table de mon cueur 
que le temps ny la haine mesme ne l’en scau- 
roient effacer; mais la conservation de mon 
honneur, que j’ay tousjours tenu plus cher que 
tous les biens de ce monde, en a esté la seule 
occasion. A ceste cause, ne vous esmerveillerez 
s 11 vous plaist, si je n’ay donné quelque soûlas à 
1 ardeurde voz chaudes volontez , comme j'eusse 
bien voulu et l’ay souventefois désiré, et encor 

que nonobstant toutes mes excuses vous m’ayez 
en estime de telle que )e me suis ainsi tousjours 
monstrée envers vous, à sçavoir cruelle, in- 
gratte et fière , neantmoins , asseurée de vostre 
bonté, je ne laissera/ avoir recours à icelle 
comme la source et fontaine de tout mon bien ; 
et si comme tel survenez à mes nécessitez et 
angoisses, me prestant un prompt et favorable 
secours, vous acquerrez telle autnorité sur moy, 
que désormais en pourrez disposer comme de 
vous mesmes- » Ce dict, luy raconta par le 
menu son infortune. Le gentilhomme, ayant en- 
tentivement presté l’oreille aux propos de sa 
dame , premièrement la remercia des faveurs 

a ue elle luy faisoit l’honorant de ses comman- 
emens; après, promit ne luy manquer de son 
secours , se plaignant bien fort avec elle de son 
malencontre ; et ayant prins congé d’elle, monta 
secrettement à cheval en la compagnie de qua- 
treses amis , et se mit à poursuivre ceste Égip- 
tienne, qui s’enfuyoit avec les ba^es ; laquelle, 
avant que le soleil ftist couché , il atlrappa près 
une rivière que elle voüloit passer, et la reco- 
gnoissant aux enseignes qu’on luy avoit dites, la 
print par les cheveux et luy fist confesser et ten- 
dre le tout. Ce faict , joieux au possible d’avoir 
recouvré les bagues à sa chère maistresse, s’en 
retourna, et quand l’opportunité se présenta 
les luy rendit. Ainsi elle, sans le sceu de son 
mary, etàson honnëur, demeura en son premier 
estât, jf.: ^ 

Laurette avohdesjà mis fin à sa fables quand 
Madame luy ht signe qu’elle suivist, recitant son 
enigme, laquelle sans tarder dit ainsi : 

Enigme. 

J e suis brave, mignon , beau , gentil et pompeux , 

Aymé de la grandeur, chéri des damoiselles 
Et des dames de cour, les déesses mortelles, 

Qui captivent les grands pour se plaisanter d’eux. 

Ces belles ne sçauroient marcher un pas ou deux, 

Qu’il ne faille tousjours que je sois avec elles , 

Soit pour acquiescer à leurs façons nouvelles, 

Soit pour leur faire part de mes soupirs venteux. 

Je les baise à tous coups , à tous coups je les flatte. 

Et presse de leur sein la rondeur délicate. 

Que les plus favorits, couards, n’osent toucher. 

Mais ce qui plus me plaist , c’est que sans jalousie, 

Sans crainte, sans soupçon, et mesmes sans envie. 

Je puis à mon plaisir leurs devants esmoucher. 

Si non de tous, pour le moins de la plus v 
grande partie fut cest enigme entendu, lequel 
ne signifie autre chose que l’esventail que les 
dames portent en leurs mains. Et affin que l’or- 
dre fust suivy. Madame commanda à Ariadne 
qu’elle dist sa fable, laquelle, ouvrant la bouche, 
commença en ceste sorte ; 

Fable II. 

Un dsne estant échappé à un musnier, arrive 
sur une montagne , où il trouve un lyon ; 
ils s*interrogent l'un l'autre. Le lyon 
se dit estre lyon, et l’asne Bran- 
calyon ; et, s'estans defjiez, 

Vasne demeure finable- 
ment victorieux. 

a diversité des choses humaines, Ja 
variété des temps et la malice des 
hommes, font souvent trouver les cho- 
ses belles laides, et les laides belles. 
A raison de quoy je vous supplie me pardonner 
si , au récit de la fable que j’entends vous dé- 
duire , je dis chose qui puisse offenser voz déli- 
cates oreilles. 

En Arcadie, pays de la Morée, lequel a tiré 
son nom d’Arcas, fils à Juppiter, et où premiè- 
rement fut trouvée la rustique et forestière cha- 
lemie , demeuroit jadis un musnier, homme bes- 
tial, cruel, et de si mauvaise nature, qu’il fail- 
loit peu de bois pour allumer son feu , lequel 
avoit un asne à longues oreilles et babines pen- 
dantes, qui, quand il ricanoit, faisoit retentir 
tout le voisinage. Cet asne , pour la diette oue 
ce musnier luy faisoit faire, ne pouvoit plus 
porter le fais, ny les coups de bastons dont il 
estoit plus souvent chargé que tous les jours : 

aussi estoit il si maigre et deschamé, qu’il n’a- 
voit que les os cousus en sa peau. Advint que 
ceste pauvre beste , faschée de n’estre servie à 
ses repas et tousjours d’autres metz que de 
bastonnades, oui jour et nuict luy estoient ordi- 
naires, se desoaucha , si que , sanglé et basté 
comme il estoit , s’enftiit de son maistre le mus- 
nier, et alla tant et si loing, que , las et recreu , 
après avoir lon^emps cheminé , il arriva fina- 
blement au pied d’une délectable et plaisante 
montai^e, laquelle voyant belle, verdoyante et 
florie, il choisit pour sa demeure, délibérant 
l’habiter et y finir le reste de ses jours. 

Cet asne donc, résolu en ceste volonté, es- 
pioit de toutes parts si on le regardoit, et ne 
voyant aucun qui luy peust nuire , monta coura- 
geusement sur ceste montaigne , où à son aise 
et beau plaisir il se mist à paistre du plus beau 
et meilleur herbage qui y fust , remerciant Dieu, 
qui l’avoit délivré des mains de ce meschant et 
cruel tyran de musnier et mis en l’herbe jusques 
aux genoux, pour substanter sa misérable vie. 
Ce pendant, et comme il se saouloit de ceste 
herbe drue et délicate , ayant tousjours le bast 
sur le dos, voici un fier lyon sortir d’une aveu- 
gle caverne . lequel voiant cet asne , et l’avoir 
bien contemplé , s’èsmerveilla beaucoup de son 
audacieuse oultre cuidance, et comme il avoit 
esté tant arrogammant hardy monter sur ceste 
montaigne sans sa licence et permission ; néant- 
moins, pour ce qu’au paravant n’avoit jamais 
Nieu telle espèce a’animaux , il eut aucunement 
peur, et du premier coup n’osa passer oultre. 
D’autre costé, l’asne, voyant le lyon, fut telle- 

ment esperdu, que le poil luy dressa de frayeur, 
si que , perdant toute contenance , avoit perdu 
l’appetit, n’osant ployer le col pour mordre 
l’herbe ny seulement se remuer de sa place. En 
fin le lyon , fait un peu plus hardi , s’approcha 
et dit à l’asne : « Compagnon , que fais tu là ? 
Qui t’a donné la hardiesse monter là dessus ? Qui 
es tu ? » A quoy l’audacieux baudet respondit : 

« Et qui es tu toy mesmes, qui me le deman- 
des ? » Auquel le lyon , s’esbahissant d’une tant 
orgueilleuse responce, dit : «Je suis le roy de 
tous les animaux. » Dit l’asne : « Et comme as 
tu nom ? » Respond le lyon : « On m’appelle 
lyon. Mais toy, comme te nommes tu ? » Alors 
l’asne, qui s’estoit un peu plus asseuré : « Ceux 
qui me cognoissent me nomment Brancalyon. » 
Quoy entendant, le lyon dit en soy mesme : 
« Vrayement , à ce que je puis comprendre , ces- 
tuy doit estre Quelque chose plus que moy. » Et, 
s’addressant à i’asne, luy dit : « Brancalyon, ton 
nom et tes paroles monstrent clairement que tu 
dois estre plus puissant, robuste et courageux 
que je ne suis; neantmoins je serois d’avis que, 
par plaisir, nous fissions quelque preuve de ce 
que sçavons faire. » Ces paroles enflèrent telle- 
ment le cueur à monsieur le baudet , que , tour- 
nant les fesses vers le lyon, luy dit : « Vois tu 
bien ce bast et l’arbaleste que j’ay soubs la 
queue ? si je te l’avois fait esprouver, tu mour- 
rois de peur.» Ce disant, lascha quatre gros 
pets et tira en l’air une couple de ruades, dont 
il brisa quelques petites pierrettes, qui estonnè- 
rent aucunement le lyon, lequel oyant le bruit 
de ces ruades et la scopeterie que faisoit son 

derrière, ne se tenoit trop asseuré. Toutesfois, 
parce que le tard s’approchoit fort , il dit à cet 
arbalestrier : « Frère, je ne veux qu’il y ait en- 
tre nous une seule parole de contention , ny à 
plus forte raison que nous entre tuons l’un l’au- 
tre, d’autant qu’il n’y a rien pire que la mort; 
mais j'e serois bien d’opinion qu’allassions nous 
reposer pour meshuy, et demain matin esprou- 
verons nos forces et ce que sçavons faire, et 
celuy de nous qui plus dextrement, et de gallant 
homme, pourra executer trois choses que je 
mettray en avant , sera maistre et seigneur de la 
montagne. » A quoy l’asne s’accorda. 

Le lendemain matin venu , ils se lèvent , par- 
tent de compagnie , et vont si loing ensemble , 
qu’ils arrivent près un large et profond fossé. 
Lors le lyon, qui desiroit cognoistre ce que 
l’asne avoit au ventre , luy dit : « Brancalyon , 
je te suis amy, mais je ne seray jamais content 
que je ne voye que tu sçais faire. Fais moy donc 
ce plaisir, je te prie , ores que l’occasion se pré- 
sente , que voyons lequel de nous sautera mieux 
ce fossé.» Ce disant, sans autrement prendre 
secousse, se lança de l’autre costé. L’asne, se 
présentant sur le bord , sautta hardiment , mais 
d’une tant lourde façon, qu’il tomba sur une 
l^rosse poultre qui estoit au milieu du fossé , où 
il demeura , les pieds de devant et la teste pen- 
dans d’un costé, et le train de derrière de l’au- 
tre, en grand danger de se rompre le col. Quoy 
voyant , le lyon luy escria ; « Compagnon ! que 
fais tu ? » Mais le pauvre asne , qui n’en pouvoir 
plus, ne sonnoit mot. Au moyen de quoy, le 
lyon, craignant qu’il ne mourust pendu sur ce 

bois, descendit dans le fossé et l’aida à retirer. 
Ce falct, et l’asne se voyant hors du danger, 
glorieux à merveilles, se retournant vers le lyon , 
luy dit toutes les injures que l’on sçauroit pen- 
ser, De quoy le lyon fut assez esmerveillé, luy 
demandant pourquoy il l’outrageoit ainsi de pa- 
roles, veu que tant amiablement il luy avoit 
sauvé la vie. Alors l’asne, monstrant estre bien 
coleré, respond d’audace : «Ha! meschant et 
malicieux que tu es, tu me demandes donc en- 
cores pourquoy je t’injurie? Je veux que tu 
sçaches que c’est pour m’avoir privé du plus 
grand plaisir que je receu en ma vie ; tu pensois 
peut estre que j’endurasse, et j’estois ravi en 
toute joye et délectation. » Auquel le lyon ; <( Et 
ouelle )oye? — Je m’estois expressément mis 
(dit l’asne) dessus ce bois, le devant d’un costé 
et le derrière de l’autre, et m’y balançois pour 
sçavoir qui pesoit le plus, ou ma teste ou ma 
queue. » Dit le lyon : « Vrayement tu es d’un 
subtil esprit, et ne l’eusse jamais creu si l’expe- 
rience ne m’en eust fait sage; à raison de quoy 
je te promets, foy de beste, ne te molester dé- 
sormais en façon quelconque, car je voy bien 
et cognois à veue d’œil que tu dois estre roy de 
la montagne. » Partis de là, arrivèrent près une 
grande, large et impétueuse rivière. Lors dit 
le lyon : «Brancalyon, mon amy, je veux, si tu 
en es content, que l’un et l’autre de nous mon- 
stre icy s’il a de la force et dextérité , traversant 
cette rivière à nage. — J’en suis content, dit 
Brancalyon ; mais je veux que tu nages le pre- 
mier. » Le lyon, gui sçavoit fort bien nager, 
traversa en moins ae rien ce fleuve. Se mettant 

5ur l’autre bord, s’escrie : « Brancalyon ! que 
veux tu faire là , que tu ne me suy, nageant droit 
à moy? Courage! courage! je t’attent. » Le 
pauvre asne, voyant que c’estoit un faire le faut, 
pour ne manquer à sa promesse, se jetta en 
Peau et nagea tant, qu’il arriva jusques au mi- 
lieu de la rivière, où, gaigné du fil de Peau et 
battement des ondes, il perdit force et courage, 
laissant tantost aller la teste au fond , tantost la 
moitié de son corps, et maintenant faisant si 
lourdement le plongeon , que Pon le perdoit de 
veue. Quoy voiantïe lyon, et pensant aux pa- 
rolles qu’il luy avoit dictes, ne sçavoit que faire, 
craignant d’un costé que Pasne se noyast, d’au- 
tre qu’estant délivré il ne Poccist. Ainsi, demeu- 
rant longuement entre si et non, délibéra finale- 
ment le secourir, et en advint ce qui en pourroit 
advenir ; de sorte que , se rejettant brusquement 
dedans l’eau, s’approcha du pauvre Daudet, 
qu’il print par la queue, et tira tant et si lon- 
guement, qu’en fin il le mena à bord. Monsieur 
Pasne, se voyant sur la rive, asseuré de la fu- 
reur des ondes menassantes, se troubla telle- 
ment, que, allumé de colère, il dit au lyon : 
« Ah traistre ! ah meschant ! je ne sçay qui me 
tient que je ne destache mon arbaleste, te faisant 
sentir ce que ne voudrois. Aussi tu es tout mon 
malheur et la privation de tout mon bien et sou- 
las. Ha ! misérable moy, quand recevray jamais 
un si grand plaisir ? » Le lyon , tout transi de 
peur, se voulut excuser, disant ; « Compagnon , 
mon amy, je craignois que ne te noyasses en la 
rivière; c’est pourquoy, ne te pensant faire des- 
plaisir, mais quelque aggreable service , je t’ay 

secouru. — Tais toy, je te prie, dit l’asne, et ne 
m’en parles plus, ains me dis seulement quel 
fruict ou profit t’est revenu d’avoir traversé la 
rivière à nage.? — Aucun», dit le lyon. Alors 
l’asne , se retournant vers luy : <( Regarde (dit- 
il) si je ne prenois pas plaisir en la rivière » ; et 
secouant tout son corps et ses longues oreilles, 
qui estoient pleines d’eau , luy monstrant quel- 
ques petits poissonnets et autres bestions qui en 
sortoient , tombans à ses pieds , adonc dit en se 
plaignant : « Voy tu maintenant , gros lourdaut , 
en quoy tu as failly ? Si je fusse allé jusques au 
fond , je me promets que , à mon beau loisir et 
plaisir, j’eusse tant prins de poissons que tu en 
eusses esté esbahy. Ainsi tu feras bien désor- 
mais ne me donner ennuy, si tu ne veux que 
d’amis devenions ennemis, qui ne seroit ton 
meilleur ; car, encores que me veisses mort ou 
en danger, je ne veux pour tant que t’en tra- 
vailles en façon quelconque, d’autant que ce qui 
te’ semble mort en moy m’est vie et contente- 
ment. » 

Desja le soleil, qui se retiroit, doubloit les 
ombres, quand le lyon dict à l’asne qu’il estoit 
temps se retirer et se aller reposer, ce qu’ils 
firent jusques au lendemain environ la poincte 
du jour, qu’estans esveillez , ils délibérèrent aller 
à la chasse, l’un d’un costé, l’autre, de l’autre, 
aux conditions toutesfois de se trouver ensemble 
en certain lieu et heure , et que celuy qui seroit 
mieux fourny de venaison deraeureroit maistre 
et seigneur de la montagne. Cet accord conclud, 
le lyon alla en une grande forest, où il print 
plusieurs bestes sauvages ; et l’asne , trouvant 

l’huis d’une métairie ouvert , entra dedans , et 
voyant un grand monceau d’avenne en l’aire de 
la grange , s’en approcha et en mangea tant , que 
le ventre luy banda comme un tabourin. Ce 
faict , s’en retourna en son lieu accoustumé , où , 

f )Our mieux faire digestion , il se coucha de son 
ong ; et pour ce qu’il avoit la pance trop pleine , 
ne cessoit de lascher son arbaleste, laquelle 
s’ouvroit soudain , puis se refermojt ny plus ny 
moins qu’un grand poisson qui est demeuré sans 
eau sur l’areine seiche. En ces entrefaictes, une 
corneille adressa son vol de ce costé là , laquelle 
voyant cest asne estendu contre terre sans se 
mouvoir, pensa qu’il fust mort, et regardant 
soubs sa queue un grand monceau de fumier 

3 u’il avoit rendu entre ses fesses foireuses, y 
escendit, auquel grattant et becquetant, alla 
toujours en avant et jusques à ce qu’elle arriva 
près le trou du cul à ce baudet , auquel elle mist 
sa teste si avant, que l’on ne luy voyoit plus 
rien du col. Monsieur l’asne, se sentant si as- 
premeiît chatouillé soubs la queue, serra tant 
estroittement les fesses, qu’il étouffa ceste pau- 
vre corneille. Le lyon , retourné chargé de gib- 
bié, vid Brancalyon estendu contre terre, au- 
quel il dict : « Compagnon , vois tu ce que j’ay 
prins ? Suis je pas bon chasseur ?» A quoy l’asne : 
« Et comment as tu faict pour prendre cecy ? » 
Le lyon luy recita le moyen qu’il avoit tenu , ses 
aguets, ses embusches, ses courses, bref comme 
il s’y estoit porté. Adonc l’asne, l’interrompant : 
« O sot et sans cervelle , depuis le matin jusques 
à ceste heure tu n’as cessé de courir et tracas- 
ser, brossant les forests, buissons et montagnes 

pour prendre seulement cecy. Et moy, qui n’ay 
Dougé d’estre couché en ceste place, prenant du 
bon temps et me gogoyant à plaisir, ai prins 
avec mes fesses tant de gibier que c’est mer- 
veille, et dont je me suis tant guedé et remply, 
que j’en creve; et, pour te monstrer que je ne 
te compte des bayes et sornettes, voicy : je t’ay 
gardé ceste grasse corneille que tu vois encores 
pendue à mqn fessier, laquelle je te donne de 
bien bon cœur, te priant la prendre pour l’a- 
mour de moy. » Ces paroles estonnèrent telle- 
ment le lyon , qu’après avoir receu ceste cor- 
neille et remercié l’asne d’un tant honneste pré- 
sent , s’en retourna à la chasse en intention de 
ne se présenter jamais devant luy. i c:. 
Et comme il hastoit ses pas , rencontra en sort 
chemin le loup, lequel cheminoit au grand ga- 
lop. Auquel le lyon s’arraisonna , disant ; «Com- 
père le oup, où allez vous tant diligemment ? » 
Respond le loup : «Je vas pour des affaires qui 
me sont de grande conséquence; et où j’y faille- 
rois à ceste heure , je suis pour jamais n’y pou- 
voir recouvrer ; à ceste cause , je vous prie ne 
me destourber. » Et plus le lyon le vouloit ar- 
rester pour sçavoir que c’estoit , plus le loup in- 
sistoit , le priant le laisser aller, tant il craignoit 
qu’il ne le dévorast. Enfin, le lyon voyant le 
danger où le loup alloit se précipiter, le sollici- 
toit ne passer outre, pource, disoit-il, que non 
guères (oing d’icy est Brancalyon , animal très- 
cruel , lequel porte sous sa queue une arbalestre 
qui meine un tel bruict , que malheureux est ce- 
luy qui l’esprouve ; et outre cela , porte sur son 
dos ne sçay quoy de cuir qui luy couvre pres- 

que toute l’eschine ; je pense que cela luy sert de 
corps de cuirasse ; il est de poil gris et faict mer- 
veilles , espouvantant tous ceux qui s’en appro- 
chent. » Adonc le loup, qui aux enseignes cog- 
neut appertement l’animal dont parloit le lyon , 
luy dict : « Monsieur, n’ayez pœur, car ce n’est 
qu’un asne , qui est le plus vil animal que na- 
ture ayt jamais créé , et n’est bon à autre chose 
qu’à porter fais et coups de baston ; quant à moy , 
j’en ay seul en mon temps mangé plus d’une 
centaine, et si je ne suis pas des plus vieils du 
monde, encores que j’aye la teste grise. Allons 
donc. Monsieur, allons en seureté, et je vous 
en feray veoir l’experience. — Mon amy, dict le 
lyon, allez y, si bon vous semble; car de ma 
part je n’y retourneray jamais , me contentant 
de ce que j’en ay veu»; mais le loup le sçeut 
si bien prescher, obligeant sa foy que l’asne 
ne luy feroit rien, qu’il s’accorda y retourner, 
aux conditions toutesfois qu’ils se lieroient les 
queues l’une à l’autre , « afin , disoit le lyon , que 
quand il nous verra ne nous puissions séparer, et 
aucun de nous ne demeure en sa miséricorde. » 
Ayans donc estroittement lié leurs queues en- 
semble, ils s’acheminèrent droict vers l’asne , le- 
quel, d’autant qu’il estoit desjà debout, les vid de 
loing, dont il fut tant surpris de frayeur, qu’il se 
preparoit à la fuitte , quand le lyon , le monstrant 
au loup, dict ; « Compère, le voilà qui vient 
droit à nous ; je vous prie , ne l’attendons pas , 
car il nous feroit mourir ; je cognois trop sa fu- 
reur. )) A quoy le loup, qui enrageoit de l’atta- 
quer, dict : « Attendez , Monsieur, je vous sup- 
plie , et ne craignez point , car ce n'est qu’un 


240 La X Nuict. 

asne. » Mais le lyon , plus effrayé que devant, se 
mit à fuyr à travers hayes , buissons et fossez, si 
qu’en sautant un espais halier, une grosse et 
forte espine luy creva l’œil gauche ; croiant que 
cest accident luy fust advenu d’un coup de l’ar- 
baleste de Brancalyon, en courant tousjours 
disoit au loup : u Compère , ne te l’avois je pas 
bien dict? Fuyons, de parle diable, fuyons! Il 
m’a desjà crevé un œil avec son arbaleste. » Et 
fuyant de plus en plus fort, traisnoil ce pauvre 
loup à travers l’espaisseur des buissons, l’aspreté 
des rochers, l’horreur des forets, et parmy tous 
lieux estranges, deserts et inhabitez; de mode 
que le pauvre loup en mourut froissé et tout 
rompu. Après ce, le lyon, croiant estre assez 
loing et en lieu de seureté , dict au loup : « Com- 
père, il est tantost temps que deslions noz 
queues, qu’en dites-vous ? » Mais, voyant qu’il 
ne respondoit mot, se retourna et vid qu’il es- 
toit mort , au moyen de quoy il s’escria ; « Ah ! 
compère , j’avois bien dict qu’il vous tueroit ; 
mais vous opiniastrant , ne m’avez voulu croire. 
Regardez qu’avez gaigné : vous y avez perdu la 
vie et moy l’œil gauche; mais patience, il vaut 
mieux perdre une partie que le tout. » Et s’es- 
tant deslié , abandonna le loup mort et s’en alla 
habiter les grottes et cavernes ombreuses , lais- 
sant l’asne maistre et possesseur de la montagne, 
où il a longuement vescu , et de là procède que 
les asnes habitent les lieux domestiques et les 
lyons les deserts sauvages et inhabitez. 

Desjà Ariane avoit mis fin à sa féminine fable, 
laquelle , encores qu’elle ne fust que positive et 
de peu de suc, si est ce que la compagnie s’en 

contenta. Et affin qu’on tint l’ordre diligem- 
ment observé les autres nuicts, Madame luy 
commanda dire son enigme ; laquelle, sans trop 
songer, ouvrit la bouche en telle manière : 

Enigme. 

J t suis difforme , rond, grand, contrefaict et gros , 
Mais bien que je sois tel, si ay je quelque grâce, 
Quelque je ne sçay quoy, qui fait qu'en toute place 
La dame me chérit et flatte à tous propos. 

Car de ses doitgs subtils, promps, légers et dispos. 
Avec un œil riant et une claire face , 

Tousjours elle mé tient, tousjours elle m'embrasse , 
Ne me laissant jamais que bien peu en repos. 

Puis, d'une façon gaye et geste tout folastre. 

Entre les beaux pilliers de ses cuisses d'albastre 
Sans cesse elle me met et doucement m'estraint. 

Mais s'il advient parfois que, rétif, je fléchisse. 

Si fort elle me picque, éguiüonne et contraint. 

Qu'il faut, bon gré , mal gré, que je luy obéisse. 

L’eni^e recité par Ariane fut mieux receu 
que sa table, d’autant qu’il appresta davantage 
à rire ; la pluspart, voire tous les gentils hommes, 
l’interpretèrent lascivement; mais voiant la da- 
moiselle leur exposition estre esloignée du vray, 
leur dict ; «Messieurs, mon enigme ne 'dénoté 
autre chose que le baston sur lequel les dames 
d’Italie font à l’éguille des cordelettes et autres 
menus ouvrages; il est rond et gros, le tiennent 
StraparoU. II. 16 

entre leurs cuisses lorsqu’elles travaillent, le 
tournent, manient, picquent avec leurs eguilles, 
et en font ce qu’elles veulent. » Geste subtile ex- 
position fut trouvée très-belle et louée de tous, 
et Alterie, voyant que chacun se taisoit, se leva 
debout, donnant à sa fable tel commencement : 


Fable III. 

César in de Berni, accompagné d’un lyon, un ours 
et an loup, part au desceu de sa mère et ses soeurs, 
et s’en va, et arrivé en Sicile , trouve la 
fille du roy exposée pour estre dé- 
vorée d’an dragon; lequel, à 
l’ayde de ces trois animaux, 
il occit, délivrant la 
princesse, qu’il 
espousa. 

ueilletant les anciennes et modernes his- 
toires , je trouve la prudence estre l’une 
des plus belles et recommandables ver- 
tus que l’on puisse avoir, pource que 
l’homme prudent se ramehtoit des choses pas- 
sées , discerne les présentes , et avec un meur 
jugement prevoid les futures. M’estant donc es- 
cheu ce soir discourir, je veux à ce propos vous 
reciter une nouvelle laquelle jaçoh qu’elle soit 
longuette et pitoyable, si pensé je toutesfois 
qu’elle n’en sera moins plaisante et qu’on en 
pourra tirer quelque profit. 

Il n’y a pas fort long temps gu’estoit une pau- 
vre femmelette qui avoit un fils nommé Césa- 
rin de Berni, jeune homme discret et beaucoup 
plus doué des biens de nature que de fortune. 
Cestuy, un jour, estant party du logis pour 
aller aux champs, arriva près un bois umbragé, 
touffu et fort espais , de la beauté duquel estant 
espris, entra dedans; où de fortune trouva une 
pierreuse caverne en laquelle estoyent lyonceaux, 
petits ours et louveteaux , desquels ayant prins 
un de chacune espèce , s’en retourna chargé de 
ce butin en sa maison , où avec toute songneuse 
diligence les nourrit ensemble , et façonna d’une 
telle industrie et songneuse cure, que l’un ne 
pouvoit estre sans l’autre ; et outre tout cela , 
s’estoient rendus si privez avec les personnes 
qu’ils n’offensoyent aucun. Ces animaux reves- 
cheset furieux de nature, s’estans par accidens 
faicts domestiques, et devenuz grands, forts et 
robustes, estoyent souvent menez à la chasse 
par leur maistre Cesarin, qui ne retournoit jamais 
au logis qu’il ne fust chargé de venaison , dont il 
substantoit leur petit mesnage , de quoy sa mère 
cstoit fort esmerveillée, luy demandant à toute 
heure comme il prenoit tous les jours tant de gi- 
bier ; à quoy il faisoit response que c’estoit par 
le moyen des animaux qu’il nourrissait; toutes- 
fois la prioit bien fort n’en dire rien à personne, 
de craincte qu’ils ne luy fussent ostez. 

A quelques jours de là , ceste mère se trouva 
avec une sienne voisine qu’elle aymoit beaucoup, 
tant pour ce qu’elle estoit femme de bien , 
que serviable et de bonne amitié. Et comme 
elles devisoyent ensembles de plusieurs choses. 

ceste voisine demanda à ceste bonne mère comme 
faisoit son fils pour prendre tant de gibier, la- 
quelle luy manifesta le tout, et ayant prins con^é 
s’en retourna à sa maison. A peine estoit sortie 
ceste pauvre vieille, que le mary à la voisine 
arriva , auquel avec un visage riant elle raconta 
ce qu’elle avoit apris de la bonne femme. Quoy 
entendu par cet homme , alla incontinent trouver 
Cesarin, auquel il dict : « Et quoy, fillault, tu vas 
donc ainsi tous les jours à la chasse et ne daignes 
jamais appeller personne avec toy! Vrayement 
cela est Ken mal séant à l’amitié qui est entre 
nous. » A ces paroles , Cesarin se print à rire , 
ne respondant un seul mot. Et le lendemain, sans 
prendre congé de sa mère ny de ses sœurs, 
troussant ses quilles , partit accompagné de ses 
animaux, et s’en alla à son adventure. 

Ayant longuement cheminé, arriva fmable- 
ment au royaume de Sicile , en un lieu desert et 
inhabité, fors d’un petit hermitage , auquel pour 
se reposer il entra avec ses animaux. Mais il 
n’y fut long temps que l’hermitte qui retoumoit 
de la chasse arriva, lequel, voulant entrer en sa 
maisonnette et y voyant ces terribles bestes, 
eut telle fraieur qu'il pensa tomber à la ren- 
verse , et s’en vouloit fuir, quand Cesarin , s’en 
apercevant , luy dict : « Mon père , n’ayez pas 
peur et entrez hardiment en vostre maison , car 
ces bestes sont si privées et domestiques, qu’elles 
ne vous feront point de mal , et vous en responds 
sur ma vie. » Adonc l’hermitte, se fiant aux pa- 
rolles de son hoste , entra en sa petite maison ; 
lors Cesarin, qui estoit fort las et recreu du tra- 
vail du long chemin qu’il avoit fait, luy dict : 

« Mon père, je vous supplie, si avez quelque peu 
de pain et de vin , m’en donner, car je n’en puis 
plus. — Ouy dea , mon enfant , respondit l’her- 
mite, mais non pas tel ny si bon que tu le 
voudrois bien.» Ce dict, luy en présenta. Et 
aiant escorché et démembré quelque légère ve- 
naison qu’il avoit prinse aux lacetz, en mit une 
partie rostir, l’autre bouillir, et la nappe, esten- 
due, fut couverte de ces viandes, dont ils soup- 
pèrent, devisans ensemble de plusieurs choses; 
et Cesarin s’informant de l’assiette, estendue, 
commodité et fertilité du pays, l’hermite luy 
dict, comme en soupirant : « Helas ! mon filz, le 
pays n’est que trop bon et beau , et vivrois trop 
heureux , n’estoit un cruel dragon qui repaire icy 
près , l’halaine duquel est tant venimeuse qu’elle 
empoisonne toutes choses , et n’y a personne qui 
luy puisse résister; il est de si .grande ruyne qu’il 
faudra désormais que les pauvres habitans qui 
restent encor quittent le pays ; et outre tout cela , 
luy faut tous les jours envoyer un corps humain 
pour sa viande , autrement il destruiroit tout. Et 
de malheur est advenu que le sort est tombé sur 
la fille du roy, laquelle en beauté, vertu et bonnes 
grâces excelle toutes autres dames ou damoi- 
selles, et n’y a rien en elle qui ne soit digne d’e- 
ternelle louenge. Et certes c’est grand dommage 
qu’une telle et tant accomplie princesse, sans 
avoir offencé, meure si cruellement.» 

Quoy entendant Cesarin , et avoir quelque peu 
songé, dict : «Mon père. Dieu est tout puis- 
sant : j’espère en sa miséricorde que, moyenant 
sa saincte grâce, vous oyrez devant qu’il soit 
long temps parler de la délivrance de la pucelle. 

— Je l’en supplie bien humblement» , dict l’her- 
mite. Et là dessus se retirèrent pour s’aller re- 
poser. 

A peine l’aurore matinale commençoit à raier 
sur les cymes des montaignes , çjuand Cesarin se 
leva, et, habillé, appella ses animaux, et en leur 
compagnie s’en alla au lieu où repairoit ce furieux 
dragon , auquel on avoit desjà amené la princesse 
pour eslre devorée. Au moyen de quoy, s’appro- 
chant d’elle, qui pleuroit amèrement, la récon- 
forta, disant ; « Ma dame, n’ayez pas peur, pre- 
nez courage et vous resjouissez, d’autant que je 
suis icy venu pour vous délivrer ou mourir en 
la peine.» Et comme il achevoit ces paroles, 
voicy approcher l’insatiable dragon, qui à gueulle 
bée cherchoit devorer ceste belle princesse, 
laquelle, toute transie de peur, trembloit comme 
la fueille sur l’arbre. Alors Cesarin, meu à com- 
passion , frappant ses mains l’une contre l’autre 
et sifflant sourdement entre ses dents, halla ses 
trois animaux contre ceste lourde et furieuse 
beste, lesquels d’un courage obstiné la comba- 
tirent si vivement et furieusement , qu’en fin l’at- 
terrèrent et occirent. Cesarin, voyant ce combat 
estre reüssy au désir de son intention , s’appro- 
cha de ceste beste morte , à laquelle ouvrant la 
gueulle, il arracha la langue, qu’il emporta, puis 
sans dire mot ny mesmes se faire veoir à la prin- 
cesse, s’en retourna vers l’hermite, auquel il ra- 
conta ce qu’il avoit fait , dont le bon homme fut 
merveilleusement consolé. 

^ Ces choses ainsi passées , advint qu’un lourd 
vilageois et de grosse paste passant par là , vid 
le corps mort de ce fier et horrible monstre, du- 

quel s’approchant et mettant la main à une petite 
hache qu’il portoit pendue à sa ceinture, luy 
couppa la teste et la mit dedans un sac qu’il 
raportoit vuyde du marché, puis print son che- 
min vers la ville , qu’il continuoit à pas longs et 
hastez, quand il rencontra la princesse qui s’en 
retournoit, laquelle accostant il accompagna 
jusques au palais du roy son père, auquel il la 
présenta , dont ce bon roy, qui l’avoit pleurée 
morte, receut tant d’aise et contentement qu’il 
pensa mourir de joye. Lors Monsieur le pitault, 
tout fier et content de sa personne, mettant la 
main à son gras chappeau, d’une parolle rude et 
arrogante dict : « Sire, vostre fille doit estre ma 
femme, puis que sa vie despend de moy, qui la 
luy ay sauvée au hazard de la mienne ; et en signe 
de ce, voilà de quoy. » Ce disant, tira de ceste 
poche la teste à ce furieux dragon, laquelle il pré- 
senta au roy, qui, l’ayant bien veuë et diligem- 
ment consiclerée , commanda qu’elle fust attachée 
sur la principale porte de son palais royal , en 
mémoire eternelle de la délivrance de la prin- 
cesse sa fille et de tout le pais, ordonnant, pour 
solenniserceste heureuse journée, que l’on festast, 
tenant cour ouverte à tous venans; et afin de 
monstrer à ce pied plat qu’il ne vouloit demeurer 
ingrat envers luy d’un tel bénéfice, luy accorda 
sa demande, pour laquelle effectuer il fit faire 
un somptueux banquet, auquel furent invitées 
toutes les dames de la cité , lesquelles, pompeu- 
sement vestues , s’y trouvèrent pour congratuler 
ceste délivrance. 

En ces entrefaictes , l’hermite se questoit par 
la cité, lequel oyant le bruict qu’un vil païsant 

avoit occis le dragon, et qu’en recompense le 
roy luy donnoit sa fille en mariage , pensa mou- 
rir de dueil ; et laissant pour ce )our sa queste , 
retourna en son Hermitage raconter à Cesarin 
comme le tout se passoit auchasteau; lequel, au 
récit de tant fascheuses nouvelles, se contrista 
fort en soy mesme, et à l’instant tirant d’une 
besace la langue de ce dragon , donna par icelle 
asseuré tesmoignage de ce qu’en estoit. Quoy 
entendant l’hermite , et par ces indices cognois- 
sant la vérité du faict, retourna trouver le roy, 
auquel , ayant premièrement defublé son pauvre 
capuchon , il dict en ceste sorte. « Sire , ce se- 
roit une chose fort détestable que une princesse 

3 ui est la fleur de toute gaillardise, >la reigle 
’honnesteté , le mirouer de noblesse , et douée 
de toute vertu et beauté, fust donnée pour 
femme et espouse à un lourdaut, sale, vilain, 
vicieux et laid marpaux , qui n’a jamais hanté 
oue les estables et le parfum d’un fumier, et qui 
d’autant plus est à fuir, que par impostures et 
mensonges il cherche à décevoir et abuser vostre 
majesté, affermant faucement estre celuy qui a 
occis le puant dragon , qui est totalement faux et 
controuvé, comme s’il vous plaist je luy mons- 
treray. C’est pourquoy, désireux de vostre hon- 
neur et gloire, et au bien, repos et utilité de ma 
dame la princesse vostre fille , je suis icy venu 
pour vous en advenir. » Le roy, oyant ainsi par- 
ier ce saint homme , considérant de quelle fidelle 
affection il disoit ces choses, y adjousta entière 
foy, et faisant cesser les instrumens et le bal , et 
mettre fin aux joustes et tournois , commanda à 
i’hermitte dire publiquement qui estoit celuy qui 

avoit delivre sa fille. Adonc le bonhomme , qui 
ne demandoit autre chose, dict : «Sire, il n’est 
ja besoing que je vous déclaré son nom ; mais 
s’il plaist à vostre majesté que je le face venir, 
vous verrez un jeune homme beau, de belle 
taille, dispost, gaillard, et tant amiable que l’on 
diroit que c’est l’amour mesme, les bonnes cous- 
tumes et honnestes façons duquel le rendent ad- 
mirable par sur tous les autres.» Leroy, désireux 
de veoir ce jeune homme , dict à l’hermite qu’il 
le fist venir, lequel, ayant receu ce commande- 
ment, retourna en son petit hermitage trouver 
Cesarin , auquel il fit entendre la volonté du roy. 

Cesarin , aiant prins sa besace où estoit ceste 
langue , accompagné de l’hermite et de ses trois 
animaux , s’alla présenter au roy, devant lequel 
se jettant à genoux, il dit : « Sire, la peine et le 
travail ont esté miens , mais un autre a triomphé 
de l’honneur ; avec ces miens animaux, j’ay ^li- 
vré la princesse , vostre fille , de la gueulle du 
fier dragon qui la devoit devorer, et lequel j’ay 
mis à mort , et neantmoins un autre en emporte 
la recompense. — Tu le dis , dict le roy , mais 
quelle preuve m’en donneras-tu plus certaine que 
le tesmoignage de cestuy, qui m’en a apporté la 
teste que tu vois icy pendue ? » — Respond Ce- 
sarin : « Je ne demande icy que croyez ce que 
la princesse vostre fille en pourra dire , le seul 
tesmoignage de laquelle est suffisant pour con- 
vaincre d’imposture mon compétiteur, mais je 
yeux encor donner si bonnes enseignes que par 
icelles on cognoistra que ce a esté moy et non 
autre qui a occis le dragon. A ceste cause , je sup- 
plie humblement vostre Majesté, Sire, faire re- 

garder s’il y a une langue dans ceste teste , pour 
ce que je m’asseure que l’on n’y en trouvera 
point, n A ces paroles , le roy demeura tout es- 
tonné , et ayant commandé qu’on visitast ceste 
teste , fut rapporté que véritablement elle estoit 
sans langue. Lors Cesarin , mettant la main à son 
bissac , en tira la langue de ce furieux monstre , 
laquelle estoit si grande qu’elle donnoit esbahis- 
sement à un chacun , démentant par ces ensei- 
gnes la malice et meschanceté de ce brave et 
audacieux vilain, que le roy fit prendre et sur le 
champ pendre et estrangler ; et embrassant Cesa- 
rin et le retenant pour son gendre , luy fit en toute 
triomphe et grande magnificence espouser la prin- 
cesse sa fille. 

La mère et les sœurs de Cesarin entendans ces 
nouvelles , et que véritablement c’estoit luy qui 
avoit deffaict ceste fière et cruelle beste , délivré 
la pucelle et icelle espousée, allèrent en Sicile, où 
elles furent honorablement receues ; mais le mau- 
vais naturel de ces femelles, qui d’un bon œil 
ne pouvoient veoir prospérer leur sang , leur fit 
concevoir une telle et mortelle envie contre Ce- 
sarin qu’elles l’eussent volontiers dévoré ; et tant 
plus elles pensoient à son bonheur, d’autant plus 
ceste peste gaignoit leur traistre et desloyal cueur, 
de façon que , n’en pouvant plus, elles délibérè- 
rent entre elles le faire mourir ; pour quoy effec- 
tuer, après avoir songé tous les moiens à elles 
possibles , s’imaginèrent prendre un os , l’esgui- 
ser par l’un des boutz, qu’elles empoisonneroient, 
puis le mettre entre les linceulx de son lit , la 
pointe en haut, à fin que Cesarin, s’allant coucher 
et se jettant inconsidérément sur le ILct , à la façon 

des jeunes hommes , se picquast , ce qu’elles exé- 
cutèrent. L’heure de se coucher venue , Cesarin, 
avec la princesse , entre en sa chambre , se des- 
pouille le premier et se couche , mais si malheu- 
reusement qu’il se fischa dans le costé gauche la 
pointe de cest os envenimé, tellement oue la poi- 
son s’estant respandue par son corps, alla jusques 
au cueur et l’etouffa. La princesse, le voyant mort, 
commença à crier, se plaindre, tourmenter et 
faire un tel et si grand dueil qu’au bruict tous les 
courtisans y accoururent , lesquels trouvans Ce- 
sarin passé de ceste vie , tournans et retournans 
son corps sen dessus dessoubs pour en chercher 
les causes, virent qu’il estoit blessé au costé, 

a u’il avoit gros, enflé et noir comme la plume 
’un corbeau , qui leur fit penser qu’il avoit esté 
empoisonné. C^oy entendu par le roy , en nt faire 
songneuse et ^igente perquisition ; mais ce fut 
en vain , car oncques on ne peut descouvrir les 
malfaicteurs'jfinablement, chacun estans vestu de 
dueil , le roy ordonna que le corps mort fiist so- 
lennellement et en toute pompe funèbre ense- 
vely. 

Cependant, et comme les funérailles se pre- 
paroient , la mère et les sœurs de Cesarin furent 
touchées de quelque remor de conscience, si 
qu’elles commencèrent à s’estonner et avoit peur 

3 ue le lyon , l’ours et le loup, entendans la mort 
e leur maistre, ne les descouvrissent , parquoy 
proposèrent leur emplir les oreilles de plomb , 
affin qu’ils ne peussent rien entendre de ce qui se 
faisoit. Et comme elles se l’imaginèrent, ainsi fut- 
il par elles exécuté; mais ne peurent tant bien 
bouscher les aureilles à tous trôis que le loup- 

n’oyst quelque peu de la droitte. Comme donc on 
portoit ce corps mort en terre , le loup , qui en- 
tendoit quelques cris et gemissemens, dict au 
lyon et à Tours : « Compagnons , il m’est advis 
que j’entends mauvaises nouvelles , qui ne me 
font rien esperer de bon ; escoutez donc , je vous 
prie. )) Mais ils avoient les oreilles tellement em- 
plombées et sourdes qu’ils n’entendoient ce que 
leur disoit le loup , lequel leur répéta ces paroles 
par plusieurs fois. En fin, voyant qu’il n’estoit 
par eux entendu , et parloit à des sourds , leur dé- 
clara par signes ce qu’il vouloir dire , et fit tant 
qu’ils comprindrent je ne sçay quoy de mort : 
à raison de quoy, Tours avec ses ongles durs, 
longs et crochus, gratta tant dans les oreilles au 
lyon qu’il les destouppa et en tira le plomb , au- 
quel le lyon en fit autant et au loup aussi. Aians 
donc ainsi recouvré Touie , le loup dict à ses 
compagnons : « Frères, il me semble que j’ay 
ouy dire que nostre maistre est mort , et je ne 
sçay qu’en penser, tant j’ay peur que ma peur ne 
soit véritable, attendu que, selon sa coustume, 
il ne nous vient plus visiter ny distribuer nos 
vivres; c’est pourquoy je serois d’advis qu’en 
sceussions la vérité. » Ce dict , sortirent tous trois 
de compagnie; mais ils ne furent plustost en la 
rue qu’ils virent que Ton le portoit en terre, 
parquoy emeuz de rage et fureur, coururent 
droictvers la bierre où estoit le corps. Les pres- 
tres et autres qui Taccompagnoient au cercueil, 
voians ces animaux, se prindrent à fuir de toutes 
pars , l’un deçà , l’autre delà , et ceux qui por- 
toient le corps à le laisser en la place pour penser 
à leur salut. Toutesfois, aucuns opiniastres et 

plus hardis que les autres ne voulurent bouger, 
pour veoir la fin de tout ce mistère. Adonc ces 
bestes , avecques les dents et griffes , firent tant 
qu’ils tirèrent du suaire le corps de leur maistre, 
lequel ils tournèrent et virèrent tant qu’ils trou- 
vèrent la plaie. Lors le lyon dict à l’ours : « Frère, 
il seroit oon avoir un peu de la grosse de tes 
boiaux , pour ce qu’elle est tant salubre que si 
tost que la plaie de nostre maistre en sera ointe il 
resuscitera. — Respond l’ours : «C’est assez dict; 
qu’il ne tienne à cela que nostre maistre ne vive : 
j’ouvriray la gueulle grande le plus qu’il me sera 
possible, lors tu mettras ta patte dedans et jus- 
ques à mon gosier, puis avec tes griffes tu en ti- 
reras tant que bon te semblera. » Ce que fit le 
lyon , lequel, après avoir oingt de ceste grosse la 
playe à Cesarin et icelle bien molifiée , la sucça , 
et, prenant de certaine herbe, la broya, puis mit 
jus et marc sur la playe : la vertu de laquelle 
herbe fut si grande qu’elle alla jusques au cueur, 
qu’elle purgea de toutes mauvaises humeurs, le 
réconfortant et vivifiant tellement , que petit à 
petit Cesarin commença à respirer, reprendre 
ses forces et retourner en vie. Quoy voiant, les 
assistans, estonnez de ce miracle, coururent in- 
continent l’annoncer au roy, et que Cesarin es- 
toit resuscité. Le roy, joyeux de tant bonnes 
nouvelles, prenant par la main sa fille, qui Do- 
rathée avoit nom , alla au devant de Cesarin , 
que l’un et l’autre embrassèrent et baisèrent 
d’une telle amitié que c’estoit plaisir. 

Les nouvelles de ceste résurrection vindrent 
aux oreilles de la mère et des soeurs , qui leur 
appresta assez à resver ; toutesfois, faisans bonne 

mine et faignans en estre fort joyeuses , allèrent 
au palais pour veoir Cesarin , et se resjouir avec- 
ques luy de sa santé et vie recouverte. Mais 
elles ne se furent plustost présentées devant luy, 
oue sa playe s’ouvrit , soignant en telle abon- 
dance que l’on ne la pouvoit estancher; dont 
elles perdirent toute contenance et couleur, de- 
meurans pasles comme un drappeau. Quoy voyant 
le roy, eut incontinent soupçon sur elles , qu’il 
fit prendre ; et , mises à la torture , confessèrent 
le tout. Au moyen de qu(^ , sans autre forme 
ne figure de procès , les fit brusler vives , et 
nourrir songneusement les trois animaux, qui 
n’abandonnèrent jamais depuis Cesarin, lequel, 
avec sa Dorathée , a tousjours vescu en toute 
paix et félicité. 

Atant Alterie avoit mis fin à sa nouvelle, 
quand, sans attendre autre commandement, elle 
raconta son enigme en cette manière , disant ; 

Enigme. 

D ès le commencement, avant le ciel, la terre, 
La lune, le soleil, les plantes et les eaux, 
Mon frère, avecques moy, ainsi qu*enfans jumeaux, 
Avons esté produicts i*un seul et mesme gerre. 

Depuis ce temps tousjours un chacun de nous erre , 
L*un deçà, Vautre là , par branslemens égaux; 

Et comme si estions ennemis capitaux , 

Mon frère me guerroyé et je luy fais la guerre. 

Je ne puis Vapprocher, car si tost qu*il me voy, 
D*un pas prompt et leger il s'enfuit devant moy. 

Il vit par mon trespas, par sa mort je pren vie. 

Plus je me monstre à vous et moins me voyez vous ; 
Toutesfois en hiver je me trouve à tous coups, 
Quand vous voulez soupper, en vosîre compagnie. 


L’enigme tant ingénieusement proposé par 
Alterie fut trouvé tel , qu’aucun n’osa entre- 
prendre l’interpreter, fors elle , qui les voyant 
tous sans parole, dict : « Messieurs, mon enigme 
ne signifie autre chose que la nuict , laquelle , 
avec son frère, c’est à dire le jour, ont esté 
produits dès le commencement et avant toutes 
choses; ils fuient tousjours l’un devant l’autre, 
et jamais ne se peuvent approcher : quand l’un 
meurt, l’autre vient, c’est à dire quand il est 
jour la nuict vient, et en yver, que les jours sont 
cours, la nuict se trouve souvent au soupper 
d’un chacun. » Geste belle interprétation fut plai- 
sante à tous , qui l’estimèrent et louèrent beau- 
coup. Et afhn que le jour ne les surprint en leur 
discours, Madame commanda à Entrée qu’en 
recitant sa fable elle suivist l’ordre, laquelle, 
joyeuse , commença à dire ainsi : , 

... 

Andrigeî, estant à l’article de la mort, faict 
son testament, par lequel il laisse son 
ame, celles de son confesseur et 
de son notaire, à tous 
les diables. 

’est un commun proverbe, que de mau- 
vaise vie, mauvaise fin. A ceste cause, 
est beaucoup meilleur vivre chrestien- 
nement et en homme de bien, que sans 
aucune considération abandonner les resnes à 
sa conscience, et accomplir ses effrenées vo- 
lontez , comme il en print à un notable citoyen , . 
lequel , estant à l’article de la mort , donna son 
ame au diable , et , desesperé (ainsi le permet- 
tant la divine justice), mourut misérablement. 

En Corne , petite ville de Lombardie , non fort 
eslongnée de Milan , demeuroit un citoyen nom- 
mé Andriget , lequel , combien qu’il fut tant riche 
en possessions, terres, héritages et bestail, qu’au- 
cun ne se peust égaller à luy, estoit toutesibis si 
pauvre de conscience , qu’il ne se dedaignoit le- 
ver plus matin pour commettre beaucoup de mes- 
chancetez. Cestuy donc ayant ses greniers pleins 
de toutes sortes de bleds provenans de ses fer- 
mes , les distribuoit à pauvres villageois et autres 
misérables personnes, n’en voulant jamais vendre 
un seul grain aux marchans, principalement à 

deniers contens, et faisoit cecy, non qu’il eust 
compassion des pauvres, mais affm d’arracher 
d’eux quelque arpent de terre pour agrandir ses 
possessions et revenu , cherchant tousjours s’ac- 
commoder de ce qui luy estoit plus agréable, en 
intention de se faire petit à petit maistre et sei- 
gneur de tout le pays. 

Advint qu’en ces quartiers la famine fut si mer- 
veilleusement grande, qu’en plusieurs lieux l’on 
trouvoit les honimes, femmes et petits enfans 
morts de faim : à‘ raison de quoy tous les païsans 
circonvoisins , tant des montagnes que vallées , 
recouroient à Andriget , l’un luy donnant demy 
arpent de pré , l’autre un arpent de terre , ces- 
tuy-cy quelque pièce de bois , et cet autre quel- 
que quartier de vigne , et en contreschan^e rem- 
portoient du froment ou autre sorte de grain pour 
subvenir à leur petit mesnage. Et telle et si 
grande estoit la presse et affluence de ces bonnes 
gens, lesquels de toutes parts venoient en la 
maison de cest usurier, qu’il sembloit que ce 
fust le grand jubilé. Cestuy avoit un notaire, 
nommé Thony Raspant , homme véritablement 
fort bien entendu en son art , mais encores plus 
à escorcher le pauvre homme. Or à Corne estoit 
un statut que aucun notaire ne pouvoir recevoir 
contract de vente si premièrement l’argent n’es- 
toit nombré en sa presence et de quelques tes- 
moings , à cause de quoy Tony dict plusieurs fois 
à Andriget qu’il ne vouloir passer tels instrumens, 
pource qu’ils estoient contre la forme du statut 
de corne , et ne vouloir encourir la peine indicte 
par jreltiy^ Hiaîs Andriget , avec une face furieuse 
et rudes* paroles, luy disoit toutes sortes d’in- 

jures dont il se pouvoit adviser, le menaçant le 
faire pendre. Et pource cju’il estoit homme d’au- 
thorité, riche et des principaux de la ville, et 
aussi qu’il faisoit souvent trotter sainct Bouche- 
d’or, le notaire ne luy osoit désobéir, ains faisoit 
tout ce qu’il vouloit et encore davantage. 

A quelque temps de là fut une feste solemnelle 

3 u’il falloit aller à confesse, à raison de quoy An- 
riget envoya à son confesseur un levraut , deux 
perdrix et une couple de bonnes bouteilles 
pleines de vin, avec deux aulnes de fin drap 
pour luy faire des chausses et à sa chambrière, 
le priant se tenir prest , et que le lendemain il 
se vouloit aller confesser : ce que fit le prestre, 
qui, le voyant venir, luy alla au devant avec 
une grande reverence. Andriget , prosterné aux 
pieds de ce curé, et s’accusant diligemment de 
toutes ses fautes, vint à tomber sur le péché 
d’avarice , se confessant par le menu de tous les 
faux contracta qu’il avoit faits. Le prestre , qui 
avoit quelque peu de lettres en la teste , cognois- 
sant ces contracta estre illicites et usuraires, 
commença humblement le reprendre, luy re- 
monstrant qu’il estoit tenu à la restitution, 
quand Andriget, à qui desplaisoient ces paroles, 
luy respondit qu’il ne sçavoit qu’il disoit , le ren- 
voiant encor estudier. Quoy entendant le pres- 
tre , auquel souvent Andriget faisoit des presens, 
eut peur de perdre sa chalandise , qu’il ne le 
laissast et s’allast confesser à un autre : parquoy, 
estendant la main , luy donna l’absolution ; et 
Andriget, ayant mis un escu en la main de son 
confesseur, print congé de luy et s’en alla. 
Advint que quelque temps après Andriget tbra- 

ba en une forte maladie, laquelle fut si griefve que 
tous les médecins l’abandonnèrent pour mort. 
Ses parens et amis , voians ceste maladie par le 
jugement des médecins estre mortelle et incura- 
ole, le persuadèrent faire son testament, se con- 
fesser et mettre en estât , comme tout bon et 
fidelle chrestien doit faire. Luy, qui estoit tout 
dédié à l’avarice, et jour et nuit ne pensoit à autre 
chose que comme il se pourroit agrandir, ne se 
soucioit guères de la mort, ains reculoit bien 
loing ceux qui luy en parloient; et se faisant ap> 
porter maintenant une chose et tantost une autre , 
s’en jouoit, prenant plaisir à les manier. Or, 
quelque temps après, il fut tellement sollicité 
par ses amis , que pour leur complaire il corn- 
menda que l’on fist venir Thony, son notaire, et 
messire Neophite, son bon confesseur, parce qu’il 
se vouloir confesser et ordonner de ses affaires. 
Eux venuz , se présentèrent à luy, qu’ils saluè- 
rent , prians Dieu luy renvoier sa santé ; et luy 
demandans comme il se portoit , l’exhortoient à 
prendre courage , et que , Dieu aidant , il n’en 
auroit que le mal, quand il leur respondit qu’il 
estoit de beaucoup empiré , à raison de quoy 
vouloir faire son testament , puis se confesser. 
Le prestre , ajoustant foy à ses paroles , l’admo- 
nesta qu’il se souvînt de Dieu et se conformast 
à sa saincte volonté , quoy faisant luy envoye- 
roit ce qui luy estoit necessaire. Après , Andri- 
get voulut que l’on appellast sept hommes pour 
estre tesmoings en ce testament; lesquels ve- 
nuz, il dit au notaire : « Thony, combien prenez 
vous de chaque testament que recevez » ? Res- 
pond Thony : « L’ordonnance veut qu’en ayons 

un florin ; mais nous en prenons tantost plus , 
tantost moins , selon la volonté du testateur. » 
Or dit Andriget ; «Tenez, en voilà deux que 
je vous donne , à la charge qu’escrirez tout ce 
que je voudray; à quoy s’accorda le notaire, le- 
quel , ayant invoqué le nom de Dieu et escrit 
l’année , le mois , le jour et l’indiction , comme 
tous notaires ont accoustumé faire en tous in- 
strumens , commença escrire en ceste manière : 
« Je Andriget du Val Sabie , sain d’entendement, 
encor que malade du corps, laisse et recom- 
mande mon ame à Dieu mon créateur, lequel je 
remercie de tout mon cueur des biens qu’il luy a 
pieu me faire en ceste vie. » Dit Andriget au no- 
taire : « Qu’est-ce que tu as là escrit ? » Respond 
le notaire : «J’ay escrit ainsi et ainsi, et luy 
leut de mot à mot tout ce qu’il avoit escrit. 
Lors Andriget , allumé de despit , dit : « Qui t’a 
dict que tu escri visses ainsi ? Pourquoy ne me 
tiens tu la promesse que tu m’as faite P Escri à 
ma mode en ceste sorte : « Je , Andriget du Val 
» Sabie, malade du corps et sain de l’entendement, 
» laisse et recommande mon ame au grand diable 
» d’enfer.» Le notaire et les tesm oings, oyans ces 
paroles, demeurèrent tous esperdus, et regardans 
le testateur au visage, luy dirent : « Hé! seigneur 
Andriget , helas 1 où est maintenant vostre bon 
esprit? où vostre prudence accoustumée ? Quoy! 
estes vous devenu fol ? Les insensez et furieux 
disent telles paroles. Ha! ne faites telles folies, 
pour l’amour de Dieu , d’autant que pechez con- 
tre vostre ame et vostre honneur, et au scan- 
dale et vitupère de toute vostre famille; ceux qui 
jusquesicy vous ont eu en estime d’homme pru- 

dent , sage et advisé , vous reputeront le plus 
meschant , malheureux , traistre et infidelle que 
jamais la nature créa, pource que, mesprisant 
vostre bien et salut, à plus forte raison pouvez 
vous avoir celuy de vostre prochain à mespris. » 
Adonc Andriget, enflambé comme un brazier ar- 
dant, dict au notaire : « Ne t’ay je pas dict que 
tu escrivisses ce que je te dirois r T'ay je pas bien 
salerié pour ce faire?» Respond le notaire : 
« Ouy, monsieur. — Escri donc , dit le testateur, 
ce que je te dy, et non ce que je ne veux pas. » 
Le pauvre notaire eust voulu estre bien loing , 
voiant les bigerres opinions de cest homme ; 
neantmoins, craingnant que la colère ne luy 
hastast ses jours, escrivittout ce qu’il luy dicta 
de sa bouche. Ce faict, Andriget dit au notaire : 
<( Escri : « Je laisse l’ame de Thony Raspant, mon 
» notaire , au grand Satanas , affin qu’elle face 
» compagnie à la mienne au départir d’icy .» — Ah I 
monsieur, vous me faictes tort , dit le notaire , 
et offensez mon honneur et bonne renommée. — 
Poursuy, misérable , dict le testateur, et ne me 
tourmente point davantage que je suis ; je t’ay 
doublement payé affin que tu escrivisses à ma 
mode; escri donc ainsi à la malheure : « Pour ce 
» que s’il n’eust presté consentement à mes mes- 
» chancetez , et n’eust receu tant de illicites et 
» usuraires contracts, ains m’eust dechassé, je ne 
» me trouvefois maintenant enveloppé en ce labi- 
» rinthe. » Achève : « Et pource qu’adonc il fit 
» plus de compte de mes deniers que de mon ame 
» ny de la sienne , de rechef je la donne et re- 
» commande ès mains de Lucifer.» Le pauvre no- 
taire, qui craignoit adjouster mal sur mal, escri- 

vit tout ce que l’autre luy nomma. Après luy 
dit : « Escri : « Item , je laisse l’ame de messire 
» Neophite, mon confesseur cy présent, à trente 
n mil paires de diables. » — Que dites vous, sei- 
gneur AndrigetPdit le prestre; sont ce là paroles 
d’un homme sage , tel qu’avez tousjours esté es- 
timé ? Vray Dieu ! ne dictes ainsi. Sçavez vous pas 

3 ue nostre seigneur Jésus Christ est misericor- 
ieux, et a tousjours les bras estendus et ouvers , 
attendant que le pecheur se recognoisse , vienne 
à repentance , et accuse sa coulpe de ses pochez .? 
Accusez vous donc des fautes qu’avez commises 
et criez mercy à Dieu , et il vous pardonnera ; 
vous avez moyen et temps rendre ce qu’avez de 
l’autruy; faisant restitution. Dieu, qui est tout bon 
et ne veut la mort du pecheur, vous fera misé- 
ricorde. » Respond Andriget : « Ha ! meschant 
apostat, confusion de mon ame et de la tienne, 
rempiy d’avarice et simonie, tu me conseilles 
bien à cest heure. Escri notaire, escri : « Je laisse, 
» dis-je , son ame au centre d’enfer, parce que, si 
» n’eust esté sa pestilentieuse avarice, il ne m’eust 
» jamais absouls ; quoy faisant , je ne fusse tant 
» souvent retourné à mon vomissement , ny commis 
«tant d’erreurs. » Et quoy! te semble il honneste 
et convenable que je rende mes biens mal acquis ? 
Te semble il juste que je laisse aujourd’huy mes 
enfans pauvres et belistres ? Garde , garde ce 
conseil pour autruy, si tu penses qu^il luy puisse 
profiter, car, quant à moy, je n’en ay que faire. 
Escri encore, notaire ; « Item, je laisse à Félicité , 
« mon amoureuse, une mestairie assise au village 
i) de Comache , affin qu’elle puisse avoir sa vie et 
» ses vestemens , et se donner du plaisir et bon 

«temps avec ses rufiens, comme elle a tousjouis 
«fait, et qu’à la fin de sa vie elle me vienne 
« trouver au fond du gouffre infernal, pour d’un 
« eternel supplice y estre tourmentée avec nous 
» trois. Et quant au surplus de tous mes biens , 
«tant meubles qu’immeubles, presens et à venir 
« quelconques , je les laisse à Commode et Tor- 
«quat, mes fils légitimés et naturels, les priant 
« ne faire dire en mon intention messes ny ma- 
« tines, vigile ny de profondis ; mais qu’ils ne s’ad- 
« donnent à autre chose qu’à jouer, putasser, 
« yvrongner, ribler, battre, frapper et faire toutes 
« choses qui sont les plus infâmes, détestables et 
» abominables , affm que mes biens induement ac- 
» ouis s’en aillent comme ils sont venuz , et que , 
« aesesperez par la perte d’iceux, ils se pendent 
« eux mesmes par leur col. Et veux que ceste cy 
» soit ma dernière volonté , à laquelle je vous 
«prens tous àtesmoings. » Ce testament ainsi es- 
crit et publié , Andriget tourna son visage vers 
la muraille , et, buglant comme un toreau, rendit 
son ame à Pluton, qui dès longtemps l’attendoit. 
Ainsi ce malheureux, sans soy confesser ny faire 
penitence de ses fautes , finit misérablement ses 
jours. 

La gentille Entrée avoit mis fin à sa nouvelle, 
au grand esbahissement des hommes et. femmes, 
considérant la grande sottise, ou plustot malice 
du desesperé Andriget, lequel ayma mieux estre 
esclave du diable , ennemy de l’humaine nature, 
que se repentir de ses pechez. Mais pource que 
les heures de la nuict s’escouloient , Entrée, 
sans attendre le commandement de Madame, 
proposa son enigme en ceste sorte , disant : 

Enigme. 

J e suis gras, rebondi, gros, refaict, blanc et rond, 
Long d'un demi quartier et un peu davantage; 
Mais la plus part du temps en un lieu plein d'ombrage 
Je cropi pendillante ainsi que beaucoup font. 

Si l'on veut m'emploier, on me trouvera prompt 
A faire tout cela qui dépend de ma charge, 

Et fust-ce pour sonder un creux estroict ou large. 

Ce m'est tout un, pourveu qu'on y trouve le fond. 

Je tente les bazar ds, et à toute adventure , 

Sans regarder comment , j'entre tout dans le corps 
De celles qui ont grande et large l'ouverture; 

Mais si quelqu'une veut entre ses doigts m’estreindre. 
Je souille tant sa main d'un humeur gras, que alors 
Elle a dequoy se plaindre , et si n'ose se plaindre. 

« Ma damoiselle Entrée, dictle Bembe, vostre 
enigme ne signifie autre chose que donner l’ame 
au diable; mais gardez qu’il ne se mette en 
vostre enfer, pour ce qu’il le brusleroit. — Je 
n’en ay pas peur, respond elle, d’autant que mon 
enigme n’est tel que le pensez. — Exposez le donc, 
dict le Bembe, affin de nous mettre hors de 
peine. — ^ Très volontiers, respond la damoiselle, 
car je veux bien que scachez qu’il ne signifie 
autre chose que le flambeau ou chandelle de 
suif, qui a toutes les qualitez cy dessus; si elle 
est mise en une lanterne , qui a grande et large 
l’ouverture, elle entre toute en son corps, et 

qui l’estraint entre ses doigts , elle luy souille la 
main de suif. » Et pource que les coqs par leur 
chant annonçoient minuict estre desjà passé, 
Madame commanda à Cataruse mettre fin à ceste 
dixiesme nuictée par le récit de quelque gen- 
tile fable et plaisant enigme, laquelle, plus 
, prompte à bien dire qu’à se taire, en ceste façon 
I • donna tel commencement à sa fable , disant : 

! 

Fable V. 

Rosolin de Ravie, homicide et larron, estant 
prins et mis à la torture, ne confesse rien ; 
mais voiant tourmenter son fils, s*accuse 
de soimesme sans autre contrainte; 
à raison de quoy on luy sauva 
la vie par un bannisse- 
ment, puis se fit 
hermite. 

uelle et combien ardante et estroitte 
est l’amitié du père envers son ver- 
tueux enfant , il n’y a aucun à qui Dieu 
ait faict ceste grâce d’estre honoré du 
rnel qui n’en puisse rendre bon tes- 
moignage ; pour ce qu’il ne se travaille seule- 
ment pour l’entretenir de vivres et vestemens , 
mais aussi hazarde souvent sa vie pour l’agran- 
dir et faire riche. Et que cecy soit vray, je le 
vous monstreray par le récit de ceste petite fable; 
encores qu’elle soit plus pitoiable que plaisante» 

je pense qu’elle ne sera de moindre enseigne- 
ment et doctrine. 

En la noble cité de Pavie , très-recommandée 
tant pour les lettres qui y florissent comme pour 
tenir ensevely entre ses murailles le corps du 
venerable saint Augustin , vray marteau des hé- 
rétiques et la lumière et clarté de la religion 
chrestienne , demeuroit n’a pas fort long temps 
un nommé Rosolin, homme meschant, desloial, 
meurtrier, traisire, larron et remply de toute 
meschanceté ; lequel à l’occasion de ses richesses 
estoit toujours suivv d’un monde de batteurs de 
pavé , gens sans adveu et mauvais garnements , 
et qui ne valoient guères avecques rien , à raison 
dequoy il tenoit toute la ville en crainte ; et ja- 
•çoit qu’il eust commis plusieurs crimes , comme 
voilé , osté robbes et manteaux , battu et occis 
plusieurs personnes, et que tous les jours nou- 
velles plainctes en fussent faictes, neantmoins 
n’y avoit homme tant mauvais ne si hardi qui 
l’osastpoursuivre, pour la faveur que luy portoient 
ces mauvais garçons, tellement que les pauvres 
complaignans estoient contrains quitter leur pour- 
suites et laisser tout là. 

Cestuy avoit un seul fils, d’un naturel tout 
contraire , lequel , vivant honnestement et sans 
reproche , avec douces paroles remonstroit sou- 
vent à son père qu’il ne faisoit bien mener une 
vie tant desbordée , le suppliant humblement s’en 
retirer, luy remettant-devant les yeux les dan- 
gers ausquels il estoit à toute heure à ceste oc- 
. casion; mais ses sages remonstrances estoient 
semées au vent , pour ce que le père en faisoit 
pis : de façon que tous les jours on n’oyoit dire 

autre chose sinon : « Geste nuit, un tel a esté 
voilé, et tel tué par un tel. » 

Rosolin persévérant donc en ses meschan- 
cetés , Dieu voulut qu’il fust prins par un prevost 
des mareschaux et conduit à Pavie , où , estant 
interrogé par le juge criminel , asseuré comme 
un meurtrier, nioit tout. Quoy voyant le juge , et 
que pour lors il n’en pouvoir avoir autre raison, 
ordonna qu’il fust mis en basse fosse , luy don- 
nant seulement chacun jour trois onces de pain et 
autant d’eau. Ce pendant, le juge estoit bien em- 
pesché, ne sçachant, attendu ses dénégations, et 

3 u’il n’y avoir point ou peu de preuves, s’il le 
evoit condamner comme coulpable ou le r’en- 
voier absouz. En fin , assemblant le conseil , fut 
dit qu’il luy falloir présenter la question pour 
veoir s’il confesseroit rien par sa bouche. Le 
lendemain , le juge fait venir Rosolin , lequel per- 
sista toujours en ses dénégations, à raison de 
quoy il ordonna qu’il fust mis à la corde ; mais 
plus on luy bailloit la question forte et cruelle , 
plus se rendoit opiniastre , ne voulant rien con- 
fesser, ains avec une grande constance poursui- 
voit d’injures les juges et conseillers , disant qu’ils 
estoient meschans, larrons, cruels, qui meritoient 
pour leur meschante vie et injustice mille four- 
ches, et que l’on luy faisoit tort; qu’il estoit 
homme de bien , de bonne vie , et n’y avoir per- 
sonne qui à droit se peust plaindre de luy. 

Le )uge, qui cognoissoit appertement cet 
homme estre coulpable, ne le pouvoir néant- 
moins condamner, pour n’estre convaincu , dont 
il estoit en grande peine. A raison de quoy, con- 
sidérant les meschancetez de Rosolin et sa con- 

stance si grande , que, pour tourment qu’on luy 
donnast, ï’on ne pouvoit tirer aucunes preuves 
par sa bouche, s’imagina proposer au conseil 
ce que vous entendrez. Les conseillers estans le 
jour ensuivant assemblés en la chambre crimi- 
nelle , le juge dict : « Messieurs, la constance de 
cest homme est grande , mais sa meschanceté 
l’est encore davantage , si qu’il choisira plustost 
rendre l’âme entre les tourmens que confesser 
aucune chose ; à raison dequoy je serois d’avis, 
si le trouvez bon, faire pour dernier refuge une 
tentative qui seroit telle : Envoyer les sergens 
prendre Barget, son fils, et en sa presence le 
mettre à la question , pour ce que j’estime que 
le père, voyant tourmenter son fils innocent, con- 
fessera sa faute. » Ce conseil fut approuvé par 
la cour, qui décréta prinse de corps contre Bar- 
get. Lequel pris , lié et garrotté , fut amené de- 
vant le juge , qui l’interrogea , et son interroga- 
toire , qui ne contenoit autre chose que toutes 
dénégations, rédigé par écrit. Quoy voyant le 
juge, le faict despouiller et mettre à la torture 
en presence du père , qui , voyant son fils prins 
et hé au tourment, demeura plus mort que vif. 
Ce faict, Rosolin présent, le juge fit guinder 
Barget, qu’il interrogeoit toujours de plusieurs 
choses ; mais le pauvret , qui estoit innocent , 
disoit ne savoir rien de ce qu’on lui demandoit ; 
dont le juge faignant estre en colère : « Et je 
te feray bien sçavoir » , dist-il. Lors ordonna 
redoubler la question : au moyen de quoy , le 
pauvret, qui enduroit beaucoup, crioit tant qu’il 
pouvoit : « Miséricorde , messieurs , miséricorde 1 
je suis innocent, je n’ay failly et ne sçay de quoy 


Digilized by Google 



Fable V. 269 

on m’accuse. » Le juge, l’oyant ainsi plaindre et 
douloir, luy disoit ; « Barget, confesse la vérité, 
sans te laisser ainsi gaster; aussi bien sçavons 
nous tout, mais nous voulons que tu le déclarés. 
— Messieurs , respondoit Barget , je ne sçay que 
vous voulez dire , et cela sçay je seulement que 
je suis innocent de ce dont ofbm’accuse. « Adonc 
le juge , qui avoit instruit le rnaistre de la ques- 
tion, luy dict que sans miséricorde ny aucune 
pitié l’on le laissast tomber du haut en bas. 
Barget, entendant ceste cruelle sentence et con- 
sidérant ne pouvoir endurer ce tourment , qu’il 
estimoit pire que la mort très-cruelle, se re- 
soult mourir et confesser ce qu’il n’avoit jamais 
faict; parquoy s’escria : « Messieurs, je vous 
supplie donner quelque relâche à mon tour- 
ment, et je vous confesseray tout. » A ces pa- 
roles fut osté de la question et conduit devant 
- messieurs, ausquels il dict, en la presence de 
son père , avoir commis tous les cas dont il estoit 
accusé. Rosolin , qui. avoit ouy ceste confession, 
après avoir long temps discouru en soy-mesme, 
meu d’amitié paternelle et considérant l’inno- 
cence du pauvre Barget, dit ; « Messieurs, je 
vous supplie ne tourmenter plus mon fils , et le 
délivrer : car il est innocent des cas à lui im- 
posez , et c’est moi qui est coulpable et ay fait la 
faute. » Lors commença par le menu à déclarer 
tout ce que les tourmens, pour cruels qu’ils fus- 
sent, ne luy avoient sceu onc faire confesser : la- 
quelle confession le juge fit enregistrer, et, dési- 
reux sçavoir l’occasion de ce soudain changement, 
dict à cest homme : « Rosolin, pour tous les 
tourmens que tu as souffers on ne t’a jamais 

sceu faire dire la vérité ; toutesfois, après que tu 
as veu Barget à la question tu en as plus dit 
qu’on n’en demandoit; je sçaurois volontiers, 
ainsi Dieu ayt mercy de ton âme , qui en est la 
cause. — Hà ! dit Rosolin , ne le sçavez-vous 
pas ? — Non , certes » , dit le juge. Respond 
Rosolin : « Et vrayement , si ne le sçavez , je la 
vous diray , s’il vous plaist m’escouter. Or, mes- 
sieurs, vous avez veu et clairement cogneu ma 
constance en la question , d’autant que lors vous 
tourmentiez mes membres morts; mais quand 
vous avez gehenné Barget , mon seul fils , adonc 
vous avez tourmenté le plus vif de mes membres. 
— Tu es donc mort, dict le juge, puis que tes 
membres sont morts ? — Je ne suis pas mort, dict 
Rosolin, ny mes membres morts, ains vivent; 
mais quand vous me tourmentiez, je ne souffrois 
rien, pour ce que ces membres qu’ores vous 
voyez et tourmentiez , lors n’estoient les miens, 
ains ceux de mon père mort, pourri et réduit en 
pouldre; mais quand avez, tourmenté mon fils, 
vous tourmentiez mes membres , pource que les 
membres du fils sont proprement les membres 
du père.» Le juge, entendant ces raisons, le vou- 
loit absoudre; mais pource que la justice ne 
pouvoit souffrir que tant de meschancetez de- 
meurassent impunies, le bannit à perpétuité; 
non que ses mesfaits ne méritassent une peine 
plus griefve , mais en considération de l’amitié 
que le père portoit au fils. Rosolin, se oyant pro- 
noncer sa tant légère et douce sentence , levant 
les mains et les yeux au ciel , en rendit grâces à 
Dieu , promettant par vœu solemnel changer ses 
mauvaises façons en une vie meilleure et toute 

saincte ; et sortant de Pavie , s^alla rendre en 
un Hermitage, où depuis il a sainctement vescu, 
et fait telle et si grande penitence, qu’il s’acquit 
paradis, de manière que jusques aujourd’huy sa 
mémoire sert d’exemple aux oons. 

Cataruse avoit mis fin à sa fable , quand Ma- 
dame ordonna que par le récit d’un plaisant 
enigme elle suyvist l’ordre , laquelle doucement 
dict en ceste sorte : 

Enigme. 

E lle estait préparée, attendant finement, 

Tenant a tous venans tousjours sa porte ouverte, 
Quand voycy le galant, qui, Tayant descouverte, 
Court, se haste et l'accoste assez légèrement. 

Il la flatte, il la baise, il entre brusquement , 

Ne se doutant en rien de Tembusche couverte 
Que ceste laide icy conjurée à sa perte 
Dedans son lasche sein luy couvoit laschement. 

Ce pendant tout joyeux il saoule son envie 
De ce qu'il ayme tant, qu'au hazard de sa vie 
Il le cherche parmy cent et cent mille mors; 

Mais en ün se voulant retirer, il s'estonne 
Qu'elle le presse tant, qu'il faut que dans son corps. 
Gros et remply de luy, sa vie il abandonne. 

« Ha! vrayement, dict le Trevisan, c’est ces- 
tuy cy qui parle de la rusterie! — Encores moins 
que l’autre, dict Cataruse, et pour vous le mons- 
trer je vous en veux donner l’interprétation. Sa- 

chez donc oue mon enigme ne veut signifier autre 
chose que la ratière , laquelle tient tousjours sa 
porte ouverte à tous venans, et le galland est le 
rat, qui, ne se doubtant de l’embusche, y enüre 
et se saoulle de ce qu’il y trouve; mais, en vou- 
lant sortir, se trouve prins , si bien qu’il faut 
qu’il y meure.» Cette exposition finie, ils se le- 
vèrent tous, et prindrent congé de Madame, 
soubz promesse ae retourner le soir ensuyvant 
comme ils avoient accoustumé. 


riN DI LA DIXIESMI NUICT. 




L’UNZIESME NU[CT 


DBS 

FABLES ET ENIGMES DU SEIGNEUR JEAN FRANÇOIS 
STRAPAROLE. 

esjà la noire nuict, mère nourrisse des 
peines journalières, estoit venue, et les 
animaux recreuz prenoientrepos, quand 
l’amiable et douce compagnie, mettant 
tout ennuyeux chagrin sous le pied, se trouva 
au lieu accoustumé ; et les damoiselles ayans faict 
quelques tours de danse, suivant leur bonne 
coustume , le vaisseau fut apporté, duquel , par 
hazard , fut premièrement tiré le nom de Fleur- 
diane, après celuy de Leonor, puis celuy de 
Diane, et pour le quatrième, celuy d’Ysabelle, 
reservant le dernier rang à Virlcende. 

Cela faict, et les instrumens estans apportez 
et mis d’accord , Madame commanda à du Mou- 
lin et au Trevisan dire une chanson , lesquels , 
sans trop songer, commencèrent chanter en cesîe 
manière : 

Straparole. II. 

Chanson. 

L ti douceurs de vostre face. 

Vos beautez et vostre grâce , 

Et vostre œil qui m'ensorcelle 
D'un plaisant effort, 

Et, larron, en soy recelle 
Ma vie et ma mort. 

Me charment de telle amorce , 
M'estraingnent de telle force , 

Que , contrainct soubs leur puissance. 
Ils forcent mon cœur 
Plier soubs l'obeissance 
De vostre grandeur. 

Aussi , qui est la personne , 

Tant grossière , tantfelonne, 

Tant cruelle, tant barbare , 

Qui peust auelque jour 
Veoir vostre beauté si rare , 

Où niche l'amour. 

Qui ne sentist en son ame 
Ne sçay quelle chaude flame. 

Ne sçay quelle douce glace, 

Naistre d'un désir 
' Qui le rechaufe et r’englace , 

D'un nouveau plaisir. 

Et dont la poictrine ardante, 

Grosse d'une ardeur mordante , 

Ne face par tout entendre 
Ses sonspirs légers, 

Forts assez pour piteux rendre 
Les lyons plus fiers, 

Et, impatient, n*implore 
Et dieux et hommes encore. 

Les astres, les deux, la terre, 

Et la mer aussi. 

Pour trouver à ceste guerre 
Pardon ou mercyf 

Ceste belle et douce chanson , chantée par du 
Moulin et le Trevisan, pleut merveilleusement à 
la compagnie, avec ce qu’elle fut de telle vertu 
et force, que, de pitié, elle fit plorer celle à qui 
elle touchoit de trop près ; et afin de donner com- 
mencement aux nouveaux discours de cette soi- 
rée, Madame voulut que Fleurdiane commen- 
çast, laquelle, avoir faict la reverence, dict en 

ceste façon : 

« 

Fable I. 

Soriane meurt, et laisse trois enfans : DussoUn, 
Tesijon, et Constantin le fortuné. Ce 
dernier, par le moyen d’une chatte , 
acquiert un puissant 
roiaume. 

n void bien souvent, amoureuses dames, 
un grand riche homme tomber en une 
grand pauvreté, et celuy qui est en 
une extreme misère s’eslever au comble 
iens, comme advint à un pauvre chétif, 
lequel du bissac parvint à la couronne. 

En Bohême estoit jadis une bonne pauvre vefve 
nommée Soriane , laquelle avoit trois fils : l’un 
nommé Dussolin, l’autre Tesifon, et le troi- 
siesme Constantin le fortuné. Geste cy n’avoft 
autres biens en ce monde que trois choses , as- 
sçavoir : une huche à paistrir le pain, un tour 
ou rondeau sur lequel on tourne la paste , et une 
chatte. La pauvre vieille, chargée d’ans et agra- 
vée de maladie, se sentant au lict de la mort, 
voulut disposer de si peu qu’elle avoit, et faire 
un testament par lequel elle laissa à Dussolin, 
son ainé, la huche, à Tesifon le tour ou ron- 
deau , et au petit Constantin la chatte. Elle 
morte et ensevelie, les voisins, qui congnois- 
soient la pauvreté de ces enfans , empruntoient 
d’eux le plus souvent et la huche et le rondeau. 

et en les rendant leur donnoient, pour le louage, 
tousjours quelque petite fouasse ou tourteau, que 
Dussolin et Tefison mangeoient seuls, sans d’un 
seul petit morceau en faire part à leur jeune frère 
Constantin, auquel, s’il advenoit guelquefois qu’il 
leur en demandast , ils respondoient qu’il en de- 
mandast à sa chatte, et qu’elle luy en bailleroit ; 
à raison de quoy le pauvret enduroit beaucoup 
de disettes. 

Quoy voyant la chatte , laquelle estoit fée , en 
eust telle pitié qu’elle ne print jamais repos qu’elle 
ne trouvast à son maistre remède contre la ma- 
lice et gloutte gourmandise des deux frères ; de 
manière qu’un jour, accostant son maistre Con- 
stantin, elle luy dict : « Mon maistre, qui endure 
n’est pas vaincu, la patience surmonte la dou- 
leur ; c’est pourquoy je vous supplie attendre le 
temps et me laisser faire, d’autant que j’espère 
en bref pourveoir si bien à noz nécessitez , que 
voz frères se sentiront bienheureux pouvoir vous 
requérir ce dont vous les suppliez maintenant. » 
Ce disant, print une meschante besace , sortit de 
la chambre , et s’en alla en la campagne , où fai- 
gnant dormir, elle print un lièvre, lequel se jouoit 
autour d’elle, et le tua. Cefaict, le serrant dans 
son sac, qu’elle jetta sur ses espaules, alla au 
palais Royal , auquel elle se pourmena cinq ou 
six tours , et s’estant accostée de quelques cour- 
tisans les pria la faire parler au roy, ce qu’ils 
firent; lequel, entendant qu’une chatte vouloit 
parler à luy, la fit entrer, et s’estant informé 
qu’elle demandoit, respondit que Constantin, 
son maistre, l’avoit envoyée pour, en son nom , 
présenter ce levrault à Sa Majesté. Ce disant, le 


278 La XI Nuict. 

tira de sa besace, et faisant une grande reve- 
rence, le luy‘ présenta. Le roy le receut fort 
amiablement , luy demandant qui estoit ce Con- 
stantin. « C’est, dict la chatte, un jeune gentil- 
homme qui en bonté , beauté , vertu et puissance, 
n’a son pareil. » Quoy entendu par le roy, en 
fut fort joyeux, espérant le congnoistre mieux à 
l’advenir; et, commandant qu’on fist disner ma 
dame la chatte, se retira. La chatte , ayant bien 
farcy sa panse , voulut que son maistre se resen- 
tist de sa bonne fortune , de façon que avec ses 
griffes , le plus subtilement que elle peut et sans 
estre aperceue de personne, emplit secrettement 
sa besace des meilleures viandes et des plus frians 
morceaux qui fussent sur table; et ayant prins 
congé de toute la court , s’en retourna trouver 
son maistre. 

Les deux frères, voyans Constantin triompher 
de tant de vivres, luy en demandèrent; mais, 
leurs rendant la pareille , les renvoya à leurs hu- 
che et rondeau , dont ils furent tant irritez qu’ils 
l’eussent volontiers dévoré.. Et comme ainsi soit 
que Constantin fust beau , accomply eh ses mem- 
bres , et de bien bonne grâce , si est-ce que la 
pauvreté , la faim et la nécessité qu’il avoit en- 
duré , l’avoient tant deffiguré de rongnes et grat- 
telles , que c’estoit horreur de le veoir ; au moyen 
de quoy sa chatte, qui l’aimoit beaucoup, s’ad- 
visa le soulager par certainsi remèdes à elle con- 
gneuz , de mode qu’après l’avoir instruict de ce 
qu’il avoit à faire , le mena près le coulant d’un 
certain fleuve, où elle le fit despouiller tout nud, 
après le plongea par trois fois en l’eau ; puis, avec 
sa langue, lelescna diligemment depuis les pieds 

jusques à la teste , qu’elle paigna avec ses griffes, 
et continua cest office tant songneusement, qu’en 
moins de trois jours elle le rendit tout sam et 
gaillard. 

Ce faict, et la chatte voyant son maistre bien 
guery et dispost, luy dict : « Mon maistre, si me 
voulez croire et suivre mon conseil , faisant ce 
que je vous diray, je m’ose vanter vous enrichir 
en bref. — Et comment? dict Constantin. — Le 
mieux du monde , respond la chatte ; venez seu- 
lement avecques moy , et ne vous souciez d’au- 
tre chose.» Ce dict, le mena vers une rivière 

a ui estoit assez près du palais royal, et là le 
espouilla de tous ses vestemens , puis le fit met- 
tre en l’eau jusques à la gorge ; cela faict , elle 
se print à crier tant qu’elle peut : « A l’ayde ! à 
l’ayde! au secours! Helas! monsieur Constantin 
se noyé ! Chetive moy I que deviendray-je ? que 
feray-je ? » Ce cry fut si grand et tant de fois 
réitéré , qu’il vint jusques aux oreilles du roy, le- 
quel considérant que ce pouvoii estre ce Con- 
stantin qui luy avoit faict tant de presens, com- 
manda qu’en toute diligence l’on l’allast secourir. 
Ce jeune homme , estant retiré de l’eau et sauvé 
du danger, ftit revestu de beaux et riches ac- 
coustremens , et mené devant le roy, lequel le 
receut fort amiablement , et luy demandant qui 
l’avoit ainsi jetté en la rivière , le pauvre homme 
ne sçavoit que respondre , quand sa chatte , -qui 
l’accompagnoit, dict : «Sire, la peur qu’il a eu, 
se voyant au danger où on l’a trouvé , l’a telle- 
ment eperdu , qu’il ne peut encores bonnement 
reprendre ses forces ny recouvrer la parole pour 
vous rendre raison de ce que luy demandez. 

G’est pourquoy, s’il plaist à Vostre Majesté , je 
je suppleeray à ce deffaut, et vous diray ceqjui en 
est. Sçachez donc, Sire, que comme il estoit ex- 
près party de sa maison, chargé de bagues, 
joyaux et pierres précieuses dont il vous venoit 
fâire présent, a esté chevalé par des voleurs, qui, 
le prenant à leur avantage, luy ont tout osîé jus- 
ques à sa chemise; puis, le pensant noyer, l’ont 
jetté en la rivière, où, sans le bon secours de ces 
gentilshommes , il eust esté ensevely des ondes, 
et n’en fust jamais eschappé. » Quoy entendant 
le roy, commanda qu’il mst bien traicté et mis 
en une belle et riche chambre , joyeux à mer- 
veilles d’avoir un tel hoste , lequel croyant estre 
autant riche que beau , délibéra luy faire espou- 
ser la princesse sa fille ; ce qui fut incontinent 
exécuté. 

Les nopces faictes et solemnellement célébrées 
en toute magnificence, le roy commanda que dix 
mullets fussent chargez d’or et d.’argent , et cinq 
autres de riches vestemens et meubles précieux, 
et conduitz en la maison de son gendre Con- 
stantin , lequel se voyant honoré de la compa- 
gnie d’un monde de braves gentilshommes , joint 
qu’en si peu temps il estoit devenu si riche et 
puissant qu’il estoit la seconde personne après 
le roy, estoit joyeux à merveilles; toutesfois 
ceste joye estoit temperée d’un ennuyeux soucy, 
ne sachant le bon seigneur où mener sa femme, 
dont se faschoit assez en soymesme , quand sa 
chatte luy dict qu’il mist soubs le piea tout ce 
chagrin , et se resjouist, la laissant faire , parce 
qu’elle pourvoiroit bien à tout. 

Ainsi donc, chevauchant ceste belle trouppe , 

la chatte courut devant , et estant jà esloignée 
d’eux , rencontra quelques gens de cheval , aus- 
quels elle dict : « Que faictes vous icy, pauvres 
hommes ? fuyez, de par Dieu, Fuyez en toute di- 
ligence , si ne voulez estre perdus , car voicy une 
grande trouppe de gensdarmes qui ne failliront 
à vous prendre ou tuer. Et les voicy desjà à vos 
talons. Et quoy, n’entendez vous point le hen- 
nissement de leurs chevaux ? — Que ferons nous 
donc? dirent les^ chevaucheurs , estonnez de 
telles nouvelles. — Quoy? respond la chatte; il 
faudra que faciez ce que vous diray : s’ils vous 
demandent à qui vous estes , vous respondrez 
ainsi : Nous sommes serviteurs et subjects du 
seigneur Constantin. Et je m’asseure que vous 
advouans de luy, duquel ils sont bons amys , 
ils ne vous feront point de tort. » Ce dict , ceste 
chatte alla plus avant et trouva des pasteurs qui 
gardaient force bestail , ausquels elle ht le sem- 
blable, comme à tous ceux qu’elle trouva par les 
chemins. Les gentils-hommes qui accompa^oient 
la princesse Elisette (car tel estait le nom de la 
nouvelle mariée), venans à passer, demandèrent 
à ces hommes de cheval et aux pasteurs à qui ils 
estaient, lesquels unanimement respondirent estre 
à monsieur Constantin ; alors les gentils-hommes 
luy dirent : « Et bien ! monsieur, nous commen- 

S ons donc à entrer sur voz terres ? » A quoy, 
’un branslement de teste et gracieux soubsris , 
il ht signe que ouy, faisant tousjours pareille 
responce à tout ce qu’on luy demandoit; au 
moyen de quoy on l’avoit en estime d’un très 
riche gentil-homme. 

Ma dame la chatte, qui alloit tousjours devant 

pour préparer les logis , arriva de fortune en un 
très beau chasteau, auquel entrée, elle dict à 
ceux qu’elle y trouva : « Que faictes vous icy, 
gens de bien? Hé Dieu , vous appercevez vous 
point de vostre prochaine ruine ? — Quelle ? dirent 
ceux du chasteau. — Quelle! respond la chatte; 
telle que je vous asseure que devant qu’il soit 
une heure d’icy vous serez tous taillez en pièces. 
Escoutez , n’entendez vous point desjà le bruict 
des chevaux ? Regardez , vo^?z vous pas la pou- 
dre qu’il font voiler en l’air ? Or, si ne voulez 
tous mourir, prenez mon conseil , et je promets 
vous garantir. Si quelques uns vous demandent 
à qui est ce chasteau , dictes seulement que c’est 
à Constantin le fortuné , et ils ne vous feront rien , 
je vous en respond. » Ces trouppes arrivées au 
chasteau , demandèrent aux gardes qui en estoit 
le seigneur, lesquels respondirent que c’estoit 
Constantin le fortuné ; à raison de quoy ils y des- 
cendirent et s’y logèrent fort commodément et 
honorablement. Or, estoit advenu que le seigneur 
de la place, nommé Valentin , fort brave soldat , 
estoit le jour précédent sorti de ce chasteau pour 
conduire en une autre sienne maison sa nou- 
velle femme, mais par ne sçay quel estrange 
malheur estoit mort subitement par les chemins ; 
de manière que Constantin , qui , par la confes- 
sion publiquement faicte par ceux ae dedans, en 
avoit prins possession, en demeura maistre et 
seigneur. A quelque temps de là, Morand, roy 
de Bohême, trespassa; à raison dequoy Con- 
stantin le fortuné, qui avoit espousé la princesse 
Elisette, fille unique du roy deffunct et seule 
légitimé héritière de la couronne, fut par les 

Estais couronné roy. Ainsi , de pauvre et be- 
listre qu’il estoit, parvint à la couronne d’un 
tant puissant royaume, duquel avec sa bien ai- 
mée Elisette il a paisiblement jouy jusques à son 
décès, laissant après iceluy plusieurs beaux en- 
fans heritiers de tant riches possessions. 

Les auditeurs prindrent grand plaisir au récit 
de la fable racontée par Fleurdiane; mais afin 
de ne perdre temps , Madame voulut qu’elle pro- 
posast son enigme, lequel, avec un visage joyeux 
et fort gay, elle recita, disant : 

Enigme. 

un beau jardin, long, large et spacieux, 
^Peuplé de mille fleurs aui ne craignent l’injure 
D’un yver englacé tout roiày de froidure, 

Et qui gourfoule tout d’un pas audacieux. 

Sont plantez deux fleurons riches et précieux , 

Dont l’un ressemble au lis en sa blanche taincture , 
Et l’autre est enflambé, imitant la figure 
D’une fleur de soulcye en ses plis gratieux. 

Au plus près d’eux se void un chesne grand et large, 
Ayant tant seulement, et non point davantage, 
Douze branchas rameaux, droits, estendus et grans. 

Et toutesfois pourtant chacun d’iceux ne porte 
En toute sa saison que quatre petits glands , 
Semblables en grandeur et d’une mesme sorte. 

Il n’y eut aucun en toute la trouppe qui sceust 
interpréter cest obscur enigme , et encores que 

Tun dict une chose et l’autre une autre , si est 
ce que jamais ils ne peurent approcher du vray 
sens. A raison de quojr, Fleurdiane, le voyant in- 
resoult , dict : « Messieurs , mon enigme ne si- 
gnifie autre chose que ceste machine ronde , la- 
quelle est comme un grand jardin peuplé de 
mille fleurs, qui sont les estoilles, entre lesquelles 
sont deux fleurons, l’un blanc et l’autre rouge, 
c’est à dire la lune et le soleil. En ce jardin est 
planté un grand chesne , qui est l’an , lequel a 
douze rameaux, c’est à dire moys, chacun des- 
quels a quatre glands, qui sont quatre sepmaines.» 
Ceste belle intrerpretation fut louée et fort re- 
commandée d’un chacun. Après, X-eonor se leva, 
laquelle , sans attendre autre commandement de 
Madame, dict ainsi : 

Xenophon, notaire, faict son testament, laisse à 
son fils Bertuce trois cens ducats, cent desquels 
il emploie en l’achat d’un corps mort et 
deux cens pour la rançon, de Tar- 
quinie, fille à Crisippe, roi de 
Navarre, laquelle en fin 
il espousa, 

^ commun proverbe que jamais 
un bien faict n’est perdu , ce qui s’ap- 
véritable en ce qui advint au 
fils d’un notaire, comme le discours de 
ceste fable vous fera congnoistre. 

Au chasteau deTrine, en Piedmont, demeu- 
roit jadis un notaire nommé Xenophon , homme 
discret et fort bien entendu , lequel avoit un fils 
appellé Bertuce, aagé de quinze ans ou environ , 
jeune garçon qui tenoit plustot du simple qu’au- 
trement. Advint que Xenophon tomba en une 
griefve maladie ; au moyen de quoy, désespérant 
de sa vie, voulut faire son testament, par lequel 
il institua Bertuce , son fils légitimé , son heritier 
universel, aux conditions toutesfois qu’il ne 
pourroit aprehender la succession qu’il n’eust 
attaint l’aage de trente ans, voulant néantmoins 
le testateur qu’iceluy son heritier, estant par- 
venu à l’aage de vingt cinq ans, peust prendre 
sur la succession la somme de 300 ducats pour 
iceux employer en marchandise ou autres affaires, 
comme bon luy sembleroit. Ce bon homme 
mort, Bertuce, ayant vingt cinq ans, demanda à 
sa mère, qui estoitsa tutrice, cent ducatz seu- 
lement; ce qu’elle luy accorda, le priant bien 
fort les bien employer et faire profiter, de sorte 
que la maison s’en resentist. 

Bertuce party, et continuant son voyage, trouva 
un voleur, lequel avoit occis un marchant, et 
néantmoins, encores que ce marchant fust mort, 
ne cessoit de le pointeller à grands coups de da- 
gue. Quoy voyant, Bertuce en eut pitié, et dict: 

« Helasl monsieur, que faictes vous ? Voyez vous 
pas qu’il est mort et sans sentiment ? » Auquel 
le voleur, plein d’ire et de mal talent, ayant les 
mains toutes rouges de sang , respondit : « Des- 
loge d’icy pour ton proffit, et passe ton chemin, 
qu’il ne t’advienne pis. » Dict Bertuce : « Mon 
Dieu, que j’ay pitié de ce pauvre corps! Mais, 


286 La XI Nuict. 

monsieur, me le voudriez vous bien vendre, et je 
le vous payeray argent content ? — Qu’en veux 
tu donner? dict le voleur. — Cinquante ducats, 
dict Bertuce. — C’est trop bon marché, res- 
pond le voleur : le corps vault davantage ; mais 
si tu en veux donner quatre vingts, il est à toy.» 
Bertuce, qui estoit tout bon, s’accorde du prix, 
compte deniers , et ayant chargé sur ses espaules 
le corps mort , le porta en la prochaine église , 
où il le fist honorablement enterrer, et despen- 
dit le reste de ces cent ducats à luy faire dire des 
messes et services. 

Ainsi desnué de tous ses deniers , et n’ayant 

f )as un seul double , fut contrainct retourner en 
a maison, où arrivé, sa mère, pensant qu’il eust 
faict quelque grand trafic, luy courut au devant, 
demandant comme il s’estoit porté en marchan- 
dise ? « Bien , dict il , car hier je gaimay voslre 
ame et la mienne, de manière qu’à la sortie de 
ces corps, elles iront droit en paradis, « Lors luy 
raconta par le menu ce qu’il avoit faict. Quoy en- 
tendant, la mère commença fort à se tourmen- 
ter, le tensant et reprenant assez aigrement de 
sa sottise et grande simplesse. 

A quelque temps de là, ce jeune homme assail- 
lit de rechef sa mère , luy demandant le surplus 
des trois cents ducats que son père luy avoit lais- 
sez; à quoy elle, qui ne luy pouvoit desnyer, res- 
pondit ; « Or va, prenton argent, fay du pis que 
tu pourras, et ne me vien plus rompre la teste.» 
Respor^ Bertuce; « Ma mère, ne vous faschez 
point , j’espère si bien faire que demeurerez con- 
tente. » Ainsi s’en alla. 

Estant entré en une grande forest , y trouva 

deux soldats , lesquels avoient enlevé Tarquinie, 
fille à Crisippe, roy de Navarre, à raison de la- 
quelle ils estoieni en grande contention, à sça- 
voir à qui elle seroit , quand Bertuce leur dict : 
« Dea, mes amys, que faictes vous? (^oy ! vous 
voulez vous entretuer pour ceste fille ! A quoy 
pensez vous, je vous prie? Où avez vous les 
yeux? Or, si, oubliant toute querelle, vous nie la 
voulez donner, je vous feray un si bon présent 
qu’en serez contens. » A ces paroles, les soldats, 
mettans fin à leur estrif, luy demandèrent qu’il 
leur vouloir donner pour la fille, et ils la luy 
livreroient. « Je vous en donneray deux cefis 
ducatz» , dict il. A cest offre, les soldats, qui ne 
cognoissoient à qui apartenoit la princesse, ou- 
vrirent les oreilles, etprenans les deux cens du- 
cats, les partirent entre eux; puis livrèrent la fille 
à Bertuce , qui, tout joyeux d’avoir acquis si belle 
marchandise, s’en retourna vers sa mère, à la- 
quelle il dict : « Ma mère, à c’este heure ne Vous 
pourrez vous plaindre que Je Vay bien employé 
mes deniers , par cè que, considérant que vous 
estiez seule , je vous ay achepté cëste belle jeune 
pucelle, à fin qu’elle vous tint compagnie. » La 
mère , ne pouvant ouyr ces choses , voulut mou- 
rir de dueil, et se retournant vers son fils, com- 
mença à l’outrager de toutes les sortes d’injures 
dont elle se peust souvenir, souhaitant qu’il fust 
cent pieds soubs terre, d’autant, disoit-elle, 
qu’il estoit sa ruyne et la honte de sa maison ; 
mais le jeune homme, portant ces choses patiem- 
ment, prenoit le tout en bonne part, disant, pour 
reconforter sa mère, qu’il avoit faict cela pour 
l’amour d’elle. 

Ce pendant le roy de Navarre , pour le re- 
couvrement de sa fille perdue, avoit envoyé 
gens de toutes pars , lesquels en firent si diligente 
perquisition, qu’aprèsune longue queste on sceut 
nnaolement qu’elle estoit en la maison de Ber- 
tuce de Trine, en Piedmont, lequel l’avoit achep- 
tée pour le pris de deux cens ducatz ; au moyen 
de quoy ceux qui avoient commission de la re- 
couvrer l’allèrent demander à Beriuce, lequel 
leur respondit que véritablement il avoit en sa 
maison une fille , laquelle il avoit puis na^uères 
achetée de quelques larrons ; mais de sçavoir dire 
d’où ny de quels parens elle estoit, il n’en sçavoit 
rien. « Où est elle maintenant? dirent les gens 
du roy. — Avec ma mère, respond Bertuce, 
laquelle ne l’ayme moins que si c’estoit sa propre 
fille. » Ce dict, les mena en sa maison, où ils 
trouvèrent la princesse, qu’à peine purent ils re- 
cognoistre tant elle estoit mal vestue , maigre et 
defaicte; neantmoins, après l’avoir diligemment 
et à loisir bien contemplée et considérée, co- 
gneurent finablement à certaines marques qu’elle 
estoit celle qu’ils cherchoient , dont ils furent fort 
joyeux. Bertuce , voyant à leurs gestes qu’il en 
estoit quelque chose , et parloient à bon escient , 
leur dict : « Messieurs, )e suis tant joyeux de 
vostre aise , que je ne voudrois pas pour beau- 
coup que cela ne fust advenu , tant pour vostre 
repos que pour le bien et contentement de la 
fille , laquelle je desire gue remeniez à ses pa- 
rens, si pensez les cognoistre, et je vous en re- 
quier d’aussi bon cueur que je prie Dieu vous 
en donner la grâce. » Ce dict , la vouloit livrer 
aux gens du roy, quand la princesse , le tirant à 

part, luy dict son estre et quels estoient ses pa- 
rens ,* luy enchargeant expressément que, quand 
il sçauroit que le roy son père la voudroit ma- 
rier, il allast à Navarre, et, tenant sa main droicte 
sur sa teste , se fist veoir, pour ce qu'en considé- 
ration de tant de biens qu’il luy avoit faicts, elle 
avoit délibérée et s’estoit résolue n’en épouser 
jamais autre que luy. Ce dict, et ayant prins 
congé de la mère et du fils , s’en alla trouver le 
roy son père, qui, la voyant retrouvée, fut saisi 
d’une telle joye , que de plaisir les grosses lar- 
mes luy couloient des yeux , et après longs et 
estroits embrassemens et baisers paternels , luy 
demanda comme elle s’estoit ainsi adirée , la- 
quelle, pleurant tendrement, luy raconta sa prinse, 
son rachapt et la conservation de son chaste 
honneur. 

Ces choses ainsi passées , et quelque temps 
après que la princesse eut recouvré son enbon- 
point, et estant devenue belle, gentille et fresche 
comme la rose , le bruit fut publié par tout que 
le roy son père la vouloir marier; quoy venu 
aux oreilles de Berruce, monta incontinent sur 
une vieille haridelle de jument qu’il avoit, et la- 
quelle estoit si maigre et descharnée qu’on luy 
eust conté les os, et print son chemin vers Na- 
varre. Ainsi chevauchant le bon homme, et assez 
mal en conche , fut rencontré par un chevalier 
fort bien en ordre et accompagné d’une grande 
suyte de serviteurs, lequel, avec une chère 
joyeuse , luy dict : « Frère, où allez vous main- 
tenant ainsi seulet et en si grande diligence?» 
Auquel Bertuce humblement respondit qu’il alloit 
à Navarre. « Et que faire ? demanda le cheva- 

Straparole, II. 19 


2C)0 Nuict. 

lier. — Je le vous diray, dict Bertuce, m me 
voulez escouter ; Il y peut avoir trois mois c|ue 
je delivray la fille au roy de "Navarre des mmns 
de quelques larons, ausquéls pour sa rançon je 
payé deux cens ducatz ; à raison dequoy elle me 
commanda oue quand je sçaurois que le roy son 
père la voudroit marier, je ne faillisse à raller 
trouver, et pour me faire voir je misse ma main sur 
ma teste , pource qu’elle n’esponsera autre mary 
que moy. » Dict le chevalier : «Pauvret, j’ÿ 
seray devant toy, d’aultant que je suis mieux 
monté et en meilleur équipage que tu n’es. — 
A la bonne heure, dit Bertuce; j’eStime autant 
vostre avancement que le mien propre. » Le 
chevalier, voyant la civilité , ains simplesse , de 
Bertuce, luy dict : « Donne moy ta jument et tes 
vestemens , et pren les miens et mon cheval , et 
va au nom de Dieu ; mais à la charge qu’à ton re- 
tour tu me rendras ce que je te preste, avec la 
moitié de ce que tu auras gaigné. » Ce que luy 
promist Bertuce; lequel fist tant par ses journées 
(^u’il arriva en la cité , où entrant il vid le roy Cri- 
sippe apuyé sur une galerie qui regardoit en la 
place. Le roy, ayant jetté la veue sur ce jeune 
nomme tant gaillard et bien à cheval, dict en soy 
mesme : « OÏ que pleust à Dieu que ma fille vou- 
lust choisir cestuy cy à mary. Hà ! que j’en se- 
rois aise, tant il me revient ‘bien ! » Et sorty de 
la gallerie , alla en la salle , où plusieurs prin- 
ces et grands seigneurs estoient assemblez pour 
veoir la princesse, laquelle il fit venir, et luy 
dict : «Tarquinie, toute ceste noble compagnie 
s]est, comme tu vois, assemblée icy à ton occa- 
sion; regarde et considère bien lequel d’entr’eux 

t'est pbs agréable , et desires qui soit ton.mary. » 
Lors la princesse, faisant quelques tours par la 
salle poyr les mieux contempler, veit entre le 
menu peuple Bertuce tenant sa main haute par 
dessus sa teste , lequel elle recongneut. Adonc 
se retournant vers le roy son père , luy dict : 
« Sire, je choisirois volontiers ce seigneur pour 
mon espoux.si vous le trouvez bon. » A quoy le 
roy, qui ne souhaittoit autre chose, donna con- 
sentement , et ne partit jamais de là que les 
nopces ne fussent célébrées avec toute la pompe 
et solemnité requise à telle princesse , au grand 
contentement des deux parties. 

Le temps venu qu’il falloit que Bertuce me- 
nast sa nouvelle femme en sa maison , montèrent 
à cheval , et arrivez au lieu où premièrement il 
rencontra le chevalier, fut soudain par luy ar- 
resté, dis,ant : « Frère, prens ta jument et .tes ac- 
coustremens et me rend les miens et mon che- 
val, avec la moitié de ce que tu as acquis. — C’est 
raison , dit Bertuce. — Et descendu de cheval, se 
despouille et rend tout au chevalier, avec la 
moitié de ce qu’il avoit eu en mariage. Adonc le 
chevalier : « Tu ne m’as pas baillé tout ce qui 
m’appartient, d’autant que je n’ay eu la moitié 
de ta femme. » Respond Bertuce : ■« Et comment 
la partirions nous ? » Dit le chevalier : « il b faut 
fendre par la moitié. » Alors Bertuce : « A Dieu 
ne plaise , monsieur, car ce seroit pecher trop 
lourdement que de meurtrir une beauté tant 
belle; helas! j’ayme beaucoup mieux que la pre- 
niez toute saine et entière, plustôt que consen- 
tir à sa mort. Quoy faisant, me ferez beaucoup 
d’honneur, me sentant assez recompensé de la 

bonne amitié c^u’elle m’a portée, et de la dou- 
ceur et courtoisie dont avez usé envers moy. » 
Le chevalier, voyant la simplesse de JBertuce, 
luy dit : « Frère, prens femme, vestemens, 
cheval et trésors, car je te donne tout ce que 
j’y pouvois prétendre; et sçaches que je suis 
l’esprit de celuy qui fut occis" par les voleurs et 
auquel tu as donné sépulture, faisant dire à mon 
intention plusieurs messes et services , c’est pour- 
quoy, en recompense de tant de biens faits, je te 
gratiffie de toutes ces choses, t’annonçant qu’à 
ta mère et toy sont préparez les sièges au 
royaume celeste, pour y vivre perpétuellement. » 
Ce dit, s’esvanouit. Bertuce, joyeux d’avoir en- 
tendu ces choses , continua son chemin vers sa 
maison avec sa bien aymée Tarquinie , qu’il pré- 
senta à sa mère , luy racontant tout ce qui luy 
estoit advenu, laquelle, après avoir remercié Dieu 
des grâces qu’il luy avoit faictes, embrassans 
amiablement la princesse , la recongneut pour sa 
fille. Ainsi, concluant la fin par le commance- 
ment, je dy qu’un bienfait n’est jamais perdu. 

Leonor, ayant mis fin à sa fable , se retourna 
vers Madame, disant : «< Madame, avec vostre 
congé et permission , je suivray s’il vous plaist 
l’ordre commencé.» Ce dict, et faisant une 
grande reverence , ouvrit la bouche à ces pa- 
roles : 

Enigme. 

J e suis long d'un empan, délicat, rond et blanc, 
Ayant dei^ers le bas la pointe un peu grossette. 
Madame m’a sans cesse ou avoir me souhaitte 
Entre ses jeunes doigts ou auprès de son flanc. 

Bien souvent et tousjours quasi elle me prend, 

Et dans le creux ouvert d’une motte douillette , 

Relue tout autour, rebondie et mollette , 

Joyeuse elle me met, puis soudain me reprend. 

Pour me rendre plus prompt, plus dispostet habile, 
D’une mineaffetée et grâce fort gentille 
Elle crache sur moy et m’en frotte à l’entour. 

Je suis son seul plaisir, je suis sa contenance. 

Mais, las! si reboucher il m’advient quelque jour. 
Pour tout jamais je suis banny de sa presence. 

Au récit de cest enigme, les hommes se prind- 
rent si fort à rire , que l’on n’eust pas ouy Dieu 
tonner; et ce qui plus les entretenoit en ceste 
risée , estoit la honteuse contenance que tenoient 
les damoiselles , lesquelles , baissans (es testes en 
leurs girons, ne sçavoient que faire ny dire, quand 
Leonor, qui veid Madame la regarder d’un œil 
farouche et rouillé de colère, se leva et dict : 
«Je serois ayse, messieurs, qu’il vous pleust 
m’escouter, et vous, mes dames, me prester au- 
dience ; et je vous en prie autant humblement 
qu’il m’est possible , tant je desire vous monstrer 
que l’intention des paroles par moy purement 
et simplement proférées n’est sale comme la 
pensez ; et qu’il ne soit ainsi , quand les aurez 
bien considérées je m’asseure que cognoistrez 
mon innocence, et trouverez que mon enigme 
ne signifie autre chose que le fuzeau, qui est long, 
délicat, rond, blanc, çros par le bout, et quasi 
tousjours entre les mains des femmes , qui sou- 
vent le fichent dans une motte douillette , qui est 

la filasse d’autour leur quenouille; elles crachent 
dessus pour le faire mieux tourner; mais s’il 
s’espointe, elles ne s’en veulent plus servir. » Les 
hommes et les dames, entendans ceste honneste 
interprétation , furent merveilleusement estonnez 
de la sublimité du subtil esprit de Leonor, qu’ils 
louèrent grandement. Et affin qu’elle oubliast 
l’injure qu’cm îuy avoit faîte et n’eust Icisir d’en 
faire plus grande instance, Madame fit signe à 
Diane qu’elle suyvist recitant sa fable; ce qu’elle 
fit d’une contenance joyeuse et fort asseurée, 
commençant en ceste manière : 


Fable III. 


Dom Pomporio^ moyne, est accusé de gourman- 
dise par devant son abbé, lequel demeure 
absoult au moyen d^une 
fable par lui 
récitée. 



, e voudrois ce soir estre à jeun , et estre 
(exempte de discourir, par ce. qu’il ne 
5 me souvient d’aucime nouvelle qui soit 
de plaisir ; neantmoins ,. pour ne des- 
îourber .l’ordre commencé, j’en airay une bt- 
qûelle, encor qu’elle ne soit {disante, vous pourra 
peut estre agreer. 

Au temps passé demeuroit en un monastère 
un religieux assez aagé , nommé Dora Pompe- 
rio , mais si grand avaieuc de poix gris, qu’il se 

vantoit manger en un seul repas un quartier de 
veau avec une paire de chappons gras. Il avoir 
une grande jatte , qu’il nommoit son oratoire de 
dévotion , qui tenoit pour le moins sept grandes 
cscuelles de potage , laquelle , oultre sa pitance 
ordinaire, il emplissoit tous les jours, tant ù 
dîsner comme à soupper, de quelque brouet , 
dont il ne laissoit perdre une seule goutte , oultre 
ce qui estoit devant les autres religieux, qu’il 
r’amassoit en cest oratoire de dévotion, jettant le 
tout sur sa conscience , et escrimant des mâchoi- 
res comme s’il n’eust mangé de trois mois. 
Quoy voyans , ses compagnons relimeux s’es- 
merveilloient de sa gloutter gourmandise, le re- 
prenans souvent , tant par douces que par ai- 
gres paroles,, de telles insolences; mais plus on 
luy en disoit,, plus luy croissoit le désir de em- 
plir de potage son oratoire , ne se souciant au- 
trement de toutes les remontrances qu’on luy 
faisoit, ayant ce porc une telle vertu en soy, 
que jamais ne se courouçoit pour chose qu^on 
luy dist. 

Advint un jour que les religieux, voyans que 
]iour toqtes leursremonstrances il n^oublioitpoint 
ses mauvaises façons de faire „ en ad.vertirent 
leur abbé, lequel, ayant ouy toutes ces plaintes, 
manda quérir le compagnon , auquel doucement 
il dict : « Et dea, Dom Pomporio , que veut dire 
cecy , qu’on ne me fait que rompre la teste de voz 
faits, lesquels,, oultre que d’euxmesraes ils sont si 
vergongneux que rien plus , sont encores forts 
assez pour engendrer quelque scandale à la reli- 
gion ? A quoy pensez vous .? Cela est il bien séant 
à un homme de vostre aage et condition? >> Res- 

pond le moyne : « Et quelle plaincte peuvent 
contre moy faire mes adversaires, sinon que je 
suis le plus doux et paisible moyne de tout le 
couvent, que je n’ay jamais fait tort à aucun, 
que je fuy toutes noises et débats , et que , si Ton 
me poursuit d’injures et convices, )e l’endure 
patiemment ? » Dict l’abbé : « Ce n’est pas cela ; 
vous avez un grand plateau, non d’un religieux 
honneste , mais d’un ord et très vilain et très sale 
porc, dans lequel , oultre vostre ordinaire , vous 
ramassez tous les restes qui demeurent devant 
les autres , et sans aucun respect , sans aucune 
honte ou vergongne , les devorez plus gloutte- 
ment que ne feroit un chien affamé. Cela vous 
semble il honneste ? Voyez vous pas, grosse beste, 

3 ue chacun se mocque de vous et estes la fable 
e céans ? » Respond dom Pomporio : « Quelle 
honte voulez vous que j’aye ? Où se trouve au- 
jourd’huy la vergongne ? Qui la craint ? S’il vous 
plaist permettre que je pane librement , je vous 
respondray ; sinon je passeray le tout soubz si- 
lence et obéissance. « Dit l’abbé : « Dictes har- 
diment tout ce que voudrez, et nous vous escou- 
terons. » Lors le frater : « Monsieur, nous sommes 
de la condition des bossus , qui voyent bien l’im- 
perfection d’autruy, mais ne peuvent veoir la • 
leur. Si je mangeois des viandes délicates , ainsi 
que font les grands seigneurs , je ne me rempli- 
rois de potage comme je fais. » L’abbé, de qui 
la table estoit tousjours couverte de fesanz , per- 
drix , beccasses , chappons , levraux et autre 
sorte de^gibbier, dont il faisoit bonne chère 
avec son grand prieur et autres ses amis , s’ap- 
perceut où tendoient les paroles du moyne , et 

craignant qu'il ne decelast appertement ce qu’il 
tenoit caché , l’absoult avec permission de man- 
ger de ce qu’il pourroit avoir. 

Dom Pomporio estant ainsi parti de son abbé, 
n’oublia ses bonnes coustumes, emplissans tous 
les jours l’oratoire de sa dévotion jusques par 
dessus les bords , à raison de quoy les autres re- 
ligieux crioient sans cesse après luy, blasmans 
sa gourmandise. Parquoy, un jour qu’il s’advisa, 
monta en la chaire du réfectoire, et d’une bonne 
grâce , tandis que les autres disnoient , leur re- 
cita ceste courte fable : 

Il y a desjà fort long temps, mes frères, que 
le vent , l’eau et la vergongne se trouvèrent en- 
semble en une hostellerie , où après disner, de- 
visans de plusieurs choses, la vergongne dict 
au vent et à l’eau : « Mes frères, quand verrons 
nous jamais le temps que nous nous rencontre- 
rons ainsi paisiblement ensemble?» R;ispond 
l’eau : « Certes , je ne sçay, Dieu le sçache, et ne 
pense pas que jamais cela puisse advenir; mais 
si je te voulois trouver, ait elle au vent, où 
fais tu ta demeure ordinaire ? » Respond le vent : 
« Toutes les fois que me voudrez venir veoîr, 
vous me trouverez au milieu de quelque huis 
ouvert, ou en quelque chemin estroit; cartous- 
jours j’y demeure. Et vous, où résidez vous? 
dit il à l’eau. — Je demeure, respond elle, entre 
ces roseaux qui croissent en ces creux marestz 
ou vieils palluz , et face chault , face froid , et la 
terre se seiche tant que l’on voudra , si est-ce 
que me trouverez tousjours en ces endroicts. 
Mais où est vostre habitation ? dirent ils à la ver- 
gongne. — Ma foy, mes amys, je ne sçay, res- 

pond elle, pource que je suis si pauvre, que 
chacun me chasse. Si me venez chercher entre 
les grands , vous ne m’y trouverez pas , d’autant 
qu’ils ne me veulent veoir ny rencontrer, et se 
mocquent de moy ; si entre le peuple , eneores 
moins , car il est si meschant qu’il m’a en des- 
dain; si entre les femmes, tant mariées que 
vefves , vous ne m’y verrez jamais , car elles me 
fuyent comme une chose monstrueuse; si entre 
les religieux, j’en seray bien esloingnée, par ce 
qu’ils me chassent à grands coups ^ baston : de 
mode que jusques à ceste heure je n’ay retraicte 
asseurée, et s’il ne vous plaist me loger avec 
vous , je me vois hors de toute esperance. » 
Quoy entendait le vent et l’eau , meuz de com- 
passion , menèrent la vergongne avec eux ; mais 
ils ne furent guères Iwng qu’il s’esleva une telle 
tourmente , que la pauvrette , travaillée du vent 
et de l’eau , ne sçachant où se retirer, fut miser 
rablement submergée en la mer. Depuis je l’ay 
cherchée en plusieurs endroits, comme je la 
cherche eneores ; mais je n’ay pas peu trouver 
personne qui m’en sceust dire des nouvelles. A 
raison de quoy, ne la pouvant trouver, je ne me 
mettray plus en peine la chercher, ains feray 
comme ie l’entens; aussi bien n’y a il plus de 
honte au monde. » Ce dict, descend de la chaire, 
et laissans là les moynes, alla caresser son ora- 
toire de dévotion, ^on sa coustume. 

. Jaçoit que Diane blasmast, et devant et après , 
ceste fable par elle recitée , si est ce qu’eUe fol 
trouvée belle et comme telle louée de tous ; mais 
elle , qui n’estoit ambitieuse et ne se soucioit pas 

beaucoup de telle louenge , proposa son enigme 
en ceste sorte : 


Enigme. 

U ne grande princesse, entre les belles belle, 
Aymée et cher tenue et requise de tous, 

Règne ordinairement icy bas entre nous, 

Ainsi comme une royne, ains deesse mortelle. 

Et toutefois, pourtant, elle est si très-cruelle, 

Que ses propres subjets elle occit à tous coups; 

ÈT/e fuit les vertus comme Vaigneau les loups 
Et court effrenement où le vice L’apelle 

Elle ravit le sens , l’esprit et la raison. 

Et le beau bastiment de sa propre maison. 

Elle mesme destruict de sa propre furie. 

Malheureux est cebiy qui tombe en son jtouvoir, 

Car, luy aiant osté ses biens et son avoir. 

En fin elle luy suce et le sang et la vie. 

Cest enigme fut entendu par la plus part des 
auditeurs» qui l’expliquèrent ainsi, à sçavoir,. que 
ceste belle princesse est l’estrange gourmandise , 
laquelle deoilite le corps de celuy qui luy est 
subject et mange trop, fuit toute vertu et en- 
gendre la mort , pour ce que le nombre de ceux 
qui ont esté tuez par la gourmandise est plus 
^and que les autres. Ysabelle, qui estoit assise 
à costé de Diane, voyant cest enigme arrivé à 
une fin désirée , donna tel commencement à sa 
fable : 

Par une certaine ruze, un bouffon ou plaisant 
trompe un gentil-homme, à raison de quoy 
est il mené en prison, d’où finablement 
il sort et eschappe par le 
moyen d’une autre 
tromperie. 

’on dict communément que les plaisans 
ne sont tousjours plaisans , à raison de 
quoy, m’estant ce soir escheu le qua- 
triesme rang pour deviser, je me suis 
souvenue d’une nouvelle tromperie qu’un bouf- 
fon ou plaisant fit à un gentilhomme, lequel, 
encor qu’il se vengeast de ceste tromperie, si 
est-ce que le plaisant ne cessa qu’il ne luy en fist 
une autre , par laquelle il fut délivré de prison. 

En Vicence, qui, comme chacun scait, est 
une ville noble , riche , pompeuse , et douée de 
braves et gentils esprits, demeuroit jadis Hector, 
issu de la noble et ancienne famille des Dresens, 
lequel , tant par la douceur et gentillesse de son 
parler que pour grandeur et promptitude de son 
bon esprit , donna et laissa à sa postérité le nom 
et tiltre de noblesse , et furent si grandes les per- 
fections de ce gentilhomme, qu’il mérita qu’on 
luy dressast des statues , et qu’avec un merveil- 
leux arnfice son image fust mise et affichée aux 
rues pubhcques, grandes places, temples et thea- 

très , et la louenge de ses vertus portée jusques 
aux estoiiles. Aussi tant grande estoit sa liberale 
grandeur, qu’il ne luy manquoit , ce sembloit , 
chose qui fust digne de mémoire. Il estoit fort 
patient à ouïr, grave en ses responces , constant 
en adversité, magnifique en ses faicts, juste et 
miséricordieux en ses jugemens; bref, tel que 
l’on pouvoir véritablement dire que le magna- 
nime Hector tenoit le premier rang entre tous 
ceux de sa famille. 

Advint un jour qu’un gentilhomme envoya à 
ce seigneur un gras quartier de veau. Le servi- 
teur qui portoit ce présent, entrant en la maison 
du seigneur Hector, trouva un maistre rustre sur 
le pas de l’huis, lequel, le voyant chargé de 
ceste viande , luy demanda qui envoioyt ce pré- 
sent. L’autre luy ayant fait entendre sa légation 
et de la part de qui il estoit envoyé , le gallant 
luy dict : « Compagnon , attendez un peu icy, 
s’il vous plaist, tandis que j’en iray advenir 
monsieur. » Et estant rentré dans le logis (à la 
façon des plaisans et bouffons), commença à se 
jouer et plaisanter assez long temps avec les uns 
et les autres , faisant cela expressément affin de 
tromper le serviteur et le seigneur Hector, au- 
quel il ne parla en façon quelconque ny du pré- 
sent ny du serviteur. Après, et luy semblant 
avoir assez competemment demeuré, retourna 
trouver ce serviteur, qui attendoit à la porte , 
auquel il dit que son maistre remercioit bien 
humblement le seigneur qui luy avoit envoyé ce 
présent , et qu’il n’oubliast point à luy présenter 
ses recommandations , et luy baiser les mains de 
sa part. Ce dict , pria le serviteur aller avec luy, 

pource, disoh-îl, que k seigneur Hector en- 
voyoh ce présent à un autre gentilhonmie, son 
amy; ainsi le conduisit en la maison de son frère, 
auquel il donna ce quartier de veau , en intention 
de s’en donner au travers des joues. Ce faict, 
prenans congé î’un de l’autre , s’en retournèrent 
chacun où bon luy sembla. 

A quelques jours de là , le gentilhomme qui 
avoit envoyé le présent , ayant rencontré le sei- 
gneur Hector, luy demanda s’il avoit trouvé le 
veau bon et gras. Hector, ne sçachant rien de 
toutes ces choses , luy demanda de quel veau il 

f iarioît, et qu’il n’en avoit rien veu. L’autre qui 
’avoit envoyé appella son serviteur, luy de- 
mandant à qui il avoit donné le veau : « Je l’ay 
donné, dict le serviteur, à un gros homme qui a 
un gros ventre et le visage fort gras , et qui est 
tousjours joyeux ou faint î’estre , et parle basti- 
vement comme en bégayant , lequel le receut au 
nom du seigneur Hector, puis me le fist porter 
à un autre gentilhomme , auquel il me dict qu’il 
l’cnvoyoit. » A ces enseignes , le seigneur Hector 
cogneut le pelerin , lequel estoit coustumier bail- 
ler telles trousses ; et l’ayant faict appeller, trouva 
comme le tout s’étoit passé. A raison de quoy, 
après luy avoir faict quelques remonstrances, 
indigné d’avoir tant laschement esté trompé par 
un tel gloutton, l’envoya en prison , où il ne fut 
longuement qu’à travers la grille il veid un ser- 
gent nommé le Veau qui se promenoit par le 
palais , lequel ayant appellé (soit pour adjouster 
mal sur mal, ou trouver remède à sa maladie), 
escrîvit une missive au seigneur Hector conte- 
nant ces mots : w Monsieur, me confiant en 1a 

libéralité de vostre seigneurie , j’ay receu le quar- 
tier de veau qu’on luy avoit envoyé ; mais en re- 
compense , voicy je vous envoyé pour ce quartier 
un veau tout entier. Baisant les mains de Vostre 
Grandeur, je me recommande trèshumblement 
aux grâces d’icelle. » Et ayant fermé ce mot<de 
lettres, le bailla à ce sergent, le priant les porter 
en son nom au seigneur Hector, ce qu’il fit. 
Hector les ayant receues et leues, commanda 
incontinent à ses gens prendre le veau que luy 
avoit envoyé le boüfFon , et qu’on luy couppast 
prge. Quoy entendu par le sergent , mit soudain 
la main à l’espée, et enveloppant son manteau 
autour de son bras, 5’escria à haute voix : « Ha ! 
qu’il est bien vray que les raeschancetez irègnent 
en la maison des grands ! Toutesfois , si n Saurez 
vous point le Veau que mort et desmembré. Par- - 
quoy, retirez vous, dft-ôl aux serviteurs, sinon 
je vous feray tous nnom'ir. 9> Ceux qui iustoient 
presens demeurèrent assez estonn«: de la nou> 
veauté de ce faict, neantmoîns perdoient toute 
contenance à force de rire. Ainsi , et par ce nou- v 
veau Stratagème, le prisonnier ;^t remis en .li- ; 
berté. Et sur ce propos disoit à bon drdict le 
fameux philosophe^ Diogène que nous devons 
plustost éviter l’envie dq^amls cjue l’embuscte ' ia- 
des ennemis, pource que oeste «st aperte èt 
la première est cachée ; mais la tromperie dont 
l’on ne se double est encor plus dangereuse. 

Ysabelle ayant mis fin à sa courte fable, mit • 
la main à sa pochette , et en tira un papier con- 
tenant cest enigme : 

p:nigme. 

N ous sommes deux en un qui ne pouvons pas estre 
Desjoints ny séparez de nostre commun corps, 
Auquel sommes unis par accordans accords, 

Sans forcer nostre nom , nostre forme et nostre estre. 

Sitost que fumes faicts nous nous fismes cognoistre 
Aux dames, qui tousjours nous ont aymez deslors , 
Et tenus autant chers que leurs plus chers thresors; 
Car par nous leurs îhrtsors et leurs biens on void 
croistre. 

Nous sommes frais , poliz, mignons et délicats; 
Nostre bouche tousjours bée après le repas, 

Et sans dents dévorons tout ce qu'on nous présente. 

Aussi ne veut on pas que nous ayons des^dents; 
Cars'aucune nous vient, tout soudain on l'absente, 

Pour autant queles dents nousrendent moins mordans. 

<( Cet enigme ne signifie autre chose que les 
forces ou cizeaux, que les dames, principalement 
les Üngères , ayment beaucoup, pour ce que par 
eux elles accroissent leurs biens. » Geste expo- 
sition fut bien receue de la compaignie , qui la 
trouva fort belle. Lors Vincende, qui devoit 
clorre ceste soirée par une fable , y donna tel 
commancement : 

Fable V. 

Frère Bigoce , devenu amoureux de Glicère , jette 
le froc aux orties et l’espouse; puis l’ayant 
engrossie, l’abandonne et retourne 
à son couvent; auoy en- 
tendu par l’aboé, la 
maria honora- 
blement. 

n dict communément , amoureuses da- 
mes, (]ue la vertu périt par la fraude. 
Ce qui s’est cogneu en un religieux 
qu’on estimoit le plus sage et dévot de 
tout le couvent , lequel , épris de l’amour d’une 
jeune fille, quitta son habit et l’espousa; mais 
estant enfin descouvert, en porta assez dure pé- 
nitence , comme je vous feray entendre par le 
bref discours de ceste fable. 

En Rome estoit jadis un religieux, nommé frère 
Bigoce , jeune homme beau , gaillard , et extraict 
d’une noble et ancienne famihe, lequel estoit de- 
venu tant éperduement amoureux des bonnes 
grâces d’une bien belle jeune fille, qu’il en pensa 
mourir. Il ne reposoit ne nuict ne jour, et estoit 
si fort atténué, maigre etdeffait, qu’il ne sentoit 
rien de son moyne : les médecins et médecines 
ne luy profitoient en rien , il ne trouvoit goust en 
chose quelconque, et l’espoir de la jouyssance des 
biens paternels ne luy apportoit aucune consola- 
Straparole. 11. 20 

tion. A raison de quoy, estant continuellement 
tourmenté d’un monde d’ennuyeux pensers , qui 
le poussoient d’un en autre, et fantasiant mille 
plaisans et resveurs discours, s’advisa d’une ruse, 
qui estoit d’obtenir par une fausse lettre missive 
congé de son supérieur. Et comme il se le pro- 
posa, ainsi fut ii par !uy exécuté ; car, sans pren- 
dre autre conseil que de ses désirs, ii entre en 
son estude , prent encre et papier, met la main à 
la plume , et feignant que son père , malade , le 
demandoit , escrivit en son nom ceste missive à 
l’abbé ; « Monsieur, puis qu’il plaist à Dieu m’ap- 
peller des siens , et que desjà je sens mes forces 
tellement m’abandonner, que je n’attens autre 
chose que la> mort , qui ne peut beaucoup tarder, 
i’ay délibéré, avant que je passe de ceste vie en 
l’autre , faire mon testament et ordonnance de 
ma dernière volonté , qui est dé laisser mon heri- 
tier universel mon fils, vostre religieux , lequel, 
pour.ce que je n’ay autre que luy, je desire veoir, 
embrasser, baiser et honorer de ma bénédiction 
avant mon trespas, que je sentiray plus doux et 
mourray plus content si, par vostre faveur et 
bonté accoustumée , il vous plaist me l’envoier, 
et vous en supplie autant humblement que je sa- 
lue- vostre paternité , laquelle je prie avoir mon 
ame pour recommandée en vos bonnes prières et 
oraisons. » Ceste lettre, aina bastie, pliée et 
cachetée ,, est par frère Bigoce , qui faisoit fort 
plaisamment le marmiteux, présentée à son abbé, 
lequel, l’avoir leue et quelque temps pensé ensoy- 
mesme „ appella frère B^oce, Iut fit quelques 
légères remonstrances, puis, luy donnant sa bé- 
nédiction, le licencia. 

Le mojne , ayant obtenu son congé , trousse 
ses quilles et va à Florence , lieu où demeuroit 
son père , en la maison duquel , arrivé , il de- 
meura quelques jours ; puis ayant fait sa main et 
saisi d^lne bonne somme de deniers , et du meil- 
leur cheval de l’estable , part un beau matin et 
s’en retourne à Rome , où ayant prins une mai- 
son à louage près le logis du père à sa maistresse, i 

se fit mignon, brave et gaillard , changeant tous 
les jours d’accoustremens nouveaux et de toutes 
façons,, de mode qu’on i’eust plustost prins pour 
prince ou grand seigneur que pour un moyne. 

Ce pendant , et petit à petit, ayant prins accoin- 
tance avec le père de celle qu’il aymoit plus que 
soy-mesme , l’appelloit souvent à boire et man- 
ger avec luy, et luy faisoit présent tantost d’une 
chose et maintenant d’une autre. Ainsi ayant 
continué quelques mois en ses amitiez , un jour 
après disner,. comme ils devisoyent ensemble , 
frère Bigoce, voyant (pie. l’occauon luy presen- 
toitson front,, et le temps l’opportunité, dtupi’ii 
se vouUût marier r et pource qu’U avoitsceu, 
disoit-il à ce père, qu’il avok une fUle belle et 
accomplie en beaucoup de vertueuses perfec^ 
lions , il seroit bien aise l’espouser, ahn qu’ils 
fussent joinas et estraints ensemble d’un double 
lyen, affermant estre incliné à ce faire pour 
beaucoup de bons récits qu’on luy avoit faicts 
d’elle. Le père, qui estoit de basse condition, 
respondit c^ue ce n’estoit bille pareille, et que sa 
fille n’estoit sa semblable , d’autant que eüe es- 
toit pauvre, luy riche; elle roturière, kiy no- 
ble. Toutesfois, oà elle luy seroit agréable , il la 
luy donneroit volontiers, non pour femme et 

espouse , mais pour le servir et tenir lieu d’une 
simple chambrière. Dit le jeune homme : «Je 
ne voudrois pour tous les biens du monde com- 
mettre si lourde faute que me faire servir par la 
beauté des beautez, qui, pour ses perfections et 
bonnes grâces, meriteroit l’alliance d’un prince, 
et non espouser un petit compagnon tel que je 
suis; toutesfois, s’il vous plaist me la donner, 
non. comme servante, mais pour ma bien aymée 
femme et espouse, je la recevray volontiers et 
traicteray comme elle le mérité, » Et sceut le 
galant si bien causer, que enfin , d’un commun 
consentement, le mariage fut accordé et con- 
clud , et eut frère Bigoce la fille vierge pour sa 
femme. 

Le soir venu , et les nouveaux mariez estans 
au lict et se caressans amoureusement, frère 
Bigoce s’apperceut que Glicère (ainsi se nom- 
moit l’espousée) avoit des gands en ses mains , 
ou ses mains en des gands , parquoy luy dict : 
« M’amye, que voulez vous faire de ces gands ? 
Ostez les ; car cela n’est pas bien séant porter 
des gands dans le lict. » Respond Glicère : 
« Mon amy, je ne toucheray jamais cela avec 
les mains nues; vierge m’amye! il me faict 
trop peur. » Quoy entendant , frère Bigoce ne 
dict mot, ains entendit seulement à se donner 
du plaisir avec elle. 

Le soir du lendemain venu , et qu’il se failloit 
aller coucher, frère Bigoce cacha secrettement 
des gets ou lanières d’esprevier environnées de 
sonnettes , et les lia autour de son membre viril ; 
puis, sans qu’elle s’en apperceust, se coucha 
doucement auprès d’elle , qu’il caressa , baisa et 

embrassa. Glicère , qui avoit scs mains en ses 
gands , et avoit la nuict de devant gousté des 
douceurs du sucre de reins , mit la main au mem- 
bre à son mary, lequel trouvant enveloppé de 
ces brayes et sonnettes , luy dict : « Mon amy, 
qu’est-ce que je tiens? Hier vous n’aviez pas 
cela. » Respond frère Bigoce : « C’est pour aller 
à la vollerie. » Et montant sur l’arbre , vouloir 
mettre sa gaulle entre les branches pour secouer 
les noix; mais pour ce que ses brayes ou las- 
nières et sonnettes l’empeschoient , il ne peut 
entrer; lors, Glicère : « Hol mon Dieu, vous me 
faictes mal ; je ne veux point de sonnettes. » Dist 
frère Bigoce : « Je ne veux aussi point de gands. » 
Ainsi , d’un commun accord , ils jettent sonnettes 
et gands au milieu de la place, prenant jour et 
nuict plaisir l’un avec l’autre d’une telle ardeur 
que la dame devint grosse. 

Le terme venu que les femmes sont faictes 
mères , frère Bigoce , prenant secrettement tout 
le plus beau et le meilleur qui fust en la maison , 
s’enfuyt, laissant la vache et le veau, et ayans 
reprins son premier habit de moyne , retourne en 
son couvent. La bonne dame, relevée de ses 
couches, ignorant qu’estoit devenu son mary, 
en continuant ses premières dévotions alloit 
tous les dimanches ouyr la messe au couvent ofi 
son mary estoit religieux. Advint une fois que de 
fortune , ains plustost par volonté divine , ainsi 
que Glicère entroit en l’eglise de ce couvent, 
mère Bigoce se revestoit pour dire la messe , au 
moyen de quoy elle s’en alla mettre à genoux 
derrière luy ; mais , comme il se retournoit pour 
dire Domimis vobiscum, elle leva la teste et cog- 

neut que c’estoit son mary qui chjmtoh. A rai- 
son de quoy, esmeue décolère , se -leva soudain.^ 
et au plustost qu’elle peut alla trouver l’abbé , 
auquel, en peu de parolles , elle fist l’entiCT dis- 
cours de toute l’histoire. L’aîbbé, entendant ces 
choses , fit prendre mon moyne , auquel il fist le 

f >rocès , qu’il envoya ctos et scellé au supérieur; 
equel , l’ayant diligemment veu , ordonna telle 
et si dure penitence au pauvre diable , ^u’îl s^en 
souvint tout le temps de sa vie ; puis , des de- 
niers de l’abbaye , fit marier la jeune femme , 
après avoir prins l’enfant, qui futnourry aux des- 
pens du couvent. 

Icy la gracieuse Vincende mit fin à sa nou- 
velle, laquelle fut louée de tous, qui rioyent de 
la simplesse de ceste pauvre femme , qui sans 
gands n’osoit manier le membre de son mary, et 
laquelle fut bien estonnée quand elle le trouva 
enveloppé dé brayes, lasnières et sonnettes ; mais 
pour ce qu’il estoit desjà tard , Madame com- 
manda à la damoiseWe suyvre l’ordre par le récit 
de son enigme , laquelle , à ce premier comman- 
dement, dict ainsi ; 

Enigme. 

V ous qui me regardez , dictes moy qui je suis, 
Car vous me cognoissez, ou me devez cognoistre. 
Puisque quasi tousjours, ainsi comme à mon maistre, 
■te rend compte et raison de cela que je puis. 

Jamais , ou peu souvent , je me monstre les nuicts , 
Encor que serviteur d’un chacun je veuille estre; 

Si ûuetcun est joieux, joieux jeveuxparoistre; 

S’il est triste, je suis Chagrin et plein d’ennuis. 

J* aimé la vérité, et neveux faire aaraire 
Qm tela .qui est blanc sait aae chose noire ; 
Aamjejfai jamais aprisÂ’estreflaUtar; 

Néanmoins , à tous coups , mainte vieille ridéf , 
Chassieuse , edentée et assez mal fardée , 

Va publiant par tout que je suis un menteur. 

Il n’y eut personne en toute la trouppe cjui 
peust dire que vouloit signifier l’enigme récité 
par Vincende, d’autant que le vray sens estoit 
caché soubs l’escorce. Au moyen de quoy, la pru- 
dente damoiselle , pour ne le laisser inresouh , 
l’exposa en ceste manière : « Mon enigme ne si- 
OTine autre chose que le miroir, c^hi rend compte 
de ce qu’il peut à un chacun qui le regarde ; il 
ne peut flatter et ne sçauroit monstrer le blanc 
pour le noir ; neantmoins , ces vieilles laides , 
<îu’il ne sçauroit faire trouver befles, disent 
tousjours cju’il n’est qu’nn menteur. » L’eni^rae 
fut ingenwHX, et ingénieuse l’interprétation; 
mais pour ce que l’aube du jour coimnençoit 
desjà à rayer, Madame les licencia, commandant 
qu’ils s’allassem reposer, aux conditions tontes- 
fois que le soir ensuivant ils retoumeroient tous 
bien munis 4’armes necessarres , pour ce qu’elle 
voôloit que c4iacun dist une courte fable , ac- 
compatgnée d’un plaisant et gentil enigme ; ce 
qu’^s promirent faire. 

LA DOUZIESME NUICT 


KABLES ET ÉNIGMES DU SEIGNEUR JEAN FRANÇOIS 
STRAPAROLE. 


B ^es oyseaux, vagabons et clairvoians, 
avoyent desjà cédé à l’obscurité de la 
nuict , et les chauvesouriz, ennemies du 
^ jour et consacrées à Proserpine, estoient 

desjà sorties de leurs grottes et lieux ombra- 
geux , s’esgayans joyeusement par la noire épais- 
seur de l’air, quand l’honorable et plaisante 
compaignie s’assembla au lieu accoustumé, où 
chacun s’estant assis selon son reng et degré, 
Madame entra , les saluant amoureusement. 
Après , et avoir quelque peu dansé et desvisé , 
elle commanda que le vaisseau d’or luy fust ap- 
porté , auquel ayant mis la main , en tira les 
noms de cinq damoiselles , dont le premier fut 
celuy de Leonor, le second de Loyse , le troi- 
siesmede Fleurdiane, lequatriesme ae Vincende, 
et le cinquiesme d’Ysabelle , ausquelles , comme 
à toutes les autres, elle donna plain pouvoir, li- 

cence et permission dire librement tout ce qui 
plus leur viendroil à gré, à la charge que leurs 
discours seroient plus succincts que ceux des 
nuicts precedentes, à quoy toutes s’accordèrent 
très-volontiers. Ce chois et eslite de ces damoi- 
selles, qui ceste douziesme soirée dévoient dis- 
courir, estant ainsi faict, Madame fit signe au 
Trevisan et à du Moulin chanter une chanson, 
lesquels, obeissans à ses commandemens, prin- 
drent leurs instrumens , et iceux accordez , chan- 
tèrent en ceste manière : 

Chanson. 

S i ce faucheur outrageux , 

Courageux, 

Ravit cRune main felonne 
Tout ce que nature a faict 
De parfaict, 

Mesme aux beautez ne pardonne , 

Pourquoy ores que l’amour 
Faict séjour 

En nostre poitrine tiède, 

Ne soulagez vous l’ardeur 
De mon cueur ■ 

Par quelque amoureux remède? 

Volages, légers et cours 
Sont noz jours; 

Incertaine est nostre vie ; 

Qui d’un monde de malheurs, 

Soings et pleurs, 

Est incessamment suivie. 

Caducques sont noz désirs; 

Noz plaisirs 

Balancent sans asseurana; 
L’heure de nosire trespas 
c Pas à pas 
Devers nostre fin s’avance; 

Et notre espoir incertain, 

Fresle et vain , 

Nous déçoit par une attertte, 

Qui, nous rongeant jusqu’aux ns , 
Sans repos , 

Importune, nous tourmente. 

C’est pourquoy tousjours je sens 
Et mes sens 

Et ma pauvre ame abbatue . 

Se consumer peu à peu. 

Dans le feu. 

Qui cruellement me tue. 

Un jour, helas ! mais trop tard , 
Seule à part , 

Attainte de repentance. 

Vous pleurerez et ma mort 
Et l’effort 

De vostre fiere arrogance. 

Donc, tandis que vostre sein 
D’amour plein 
Une jeune ardeur souspire. 

Et que vif je suis encor, 

Donnez or 

Quelque trefve à mon martire., 



3«5 


Fable I. 

Ei d’un baiser amoureux.. 

Savoureux f 
Effacez cesîe tristesse 
Et ceî ennuyeux soucy 
Qui. ainsi 

Trbm^e de ma jeuaesse. 

Ccste plaisante et armonieuse chanson, chan- 
tée par le Trevisan et du Moulin , pleut merveil- 
îeusement à tous , qui la louèrent et recomman- 
dèrent beaucoup. Après, Madame, voyant que 
personne ne disoît plus mot , imposa à Leonor, à 
qui par sort estoit escheu réciter la première 
fable de cesîe soirée , qu’elle y donnast commen- 
cement , ce qu’elle fit , disant en ceste sorte : 


Fable I. 


Florio , jaloux de sa femme, est par elle finement 
trompé, et si bien guary de ceste maladie , 
que depuis ils ont vescu heureu- 
sement ensemble. 


» ’ay souventesfois ouy dire , mesdames^ 
) qu’il n’y a aucun art, science ou indus- 
itrie qui puisse valoir contre l’astuce des 
femmes ; et cela advient parce qu’elles 
n’ont esté produites d’une terre seiche et aride , 
mais de la coste de nostre premier père Adam ; 
ainsi sont de chair, et non de terre, jaçoit que 
finableraent leur corps retourne en terre. A ceste 

cause, voulant donner commencement aux joyeux 
discours de ceste nuictée , je me suis advisée 
vous reciter ce qui advint à un jaloux, lequel, en- 
cor qu’il fust estimé d’homme sage et bien ad- 
visé, fut neantmoins deceu par sa femme, et 
par ce moien guary de sa jalouse maladie. 

En Ravenne, ancienne ville de la Romaigne, 
peuplée d’hommes illustres et fameux, mesme- 
ment en medecine , demeuroit jadis un très-ex- 
cellent médecin , nommé Florio, homme de fort 
noble , riche et ancienne maison ; lequel estant 
jeune et bien voulu de tous , tant pour estre gra- 
tieux que sçavant en son art , espousa une gen- 
tille et fort belle femme , nommée Dorathée , 
pour les beautez et autres perfections de laquelle 
il fust assailly d’une telle peur et jaloux soupson 
que quelque autre ne souillast son lict matrimo- 
nial, qu’il ne voyoit trou, fente ou petit pertuis 
en toute sa maison, qu’il ne fist, tant il estoit 
ombrageux , songneusement bouscher et estoup- 
per, faisant clorre tout ses fenestres de gros treil- 
lis de fer et ses portes de forts cadenatz dont luy 
seul portoit les clefs. Davantage, ne vouloit per- 
mettre que aucun, pour parent , amy et allé qu’il 
luy fust, entrast en sa maison, de laquelle, s’il 
eust peu , il eust chassé les mousches , desquelles 
il ne se deffioyt seulement , mais de sa propre 
ombre , voire mesme des tableaux pendus en sa 
chambre , lesquels il faisoit retourner ce que des- 
sus dessoubs. Et employoit le pauvret toute 
sa puissance, force, esprit et industrie à recher- 
cher les causes qui eussent peu souiller la pudi- 
que chasteté de sa femme et la faire décliner de 
la foy qu’elle luy avoit jurée; et combien que. 

selon les loix civiles et municipales, ceux qui sont 

f >risonniers pour debtes soient eslargis en bail- 
ans par eux caution , et qu’en certain temps les 
criminels mesme soient relaschez , neantmoins il 
n’estoit jamais possible à ceste pauvre captive , 
de laquelle la condition estoit pire qu’à ces deux 
premiers , sortir seulement le sueil de la porte , 
ny se délivrer de ceste trop rude servitude, d’au- 
tant que ce jaloux avoit gens qui ne faisoient 
autre chose que prendre garde à ce qu’elle fai- 
soit et où elle alloit, et luy mesme y avoit l’œil 
plus vigilant que pas un ; et s’il advenoit de for- 
tune qu’il allast à ses praticques ou autres af- 
faires, ne sortoit jamais que premièrement il 
n’eust cherché par tous les coings du logis, fermé 
toutes les fenestres et songneusement cadenassé 
les portes. 

Ceste sage et prudente femme , qui estoit le 
niirouer de toute vertu et pudicité et pouvoit 
estre égalée à une Lucresse romaine, prenant 
pitié de la sotte bestise de son mary, délibéra le 
guarir de ceste jalouse maladie. Ce qu’elle pensa 
ne luy pouvoir autrement succéder, si son bon 
esprit ne luy monstroit que peuvent et sçavent 
faire les femmes. Advint que son mary ét elle 
avoient faict un complot aller le lendemain ma- 
tin ensemble, desguisez en moynes, se confes- 
ser en un certain monastère qui estoit hors la 
ville. A raison de quoy, aiant trouvé le moyen 
d’ouvrir une fenestre , et regardant au travers le 
treillis d’icelle , veid de fortune en la rue passer 
un jeune homme qui estoit bien serviteur de ses 
bonnes grâces, lequel finement elle appela et luy 
dict : « Monsieur, parce que demain de grand 

matin je doibs aller, vestue d’un habit de moyne, 
au monastère qui est hors ht ville, vous me fe- 
rez plaisir, et je vous en prie ,.vous y trouver en 
pareil accoustrement , et là m’attendre jusques 
à ce que me voyez arriver avec mon ma^, qui 
sera desguisé comme moy , et lors ne failliez à 
me venir au devant , et comme ravi de ^nde 
joie et allégresse , me caresser, embrasser, bai- 
ser, et me prier d’aller disner en vostre cham^ 
bre, vous resjouissant le plus du monde de ma 
venue et me veoir en bonne disposition', mais je 
vous recommande sur tout que soyez, bien ad- 
visé, hardy, vigilant, et ne vous egarer en voz 
discours.» Ceoict, se retira, et le jeune homme 
ayant faict provision de vivres, partit et s’en 
alla en ce couvent, où il s’accommoda avec un 
des religieux de leans , qui le lendemain matin 
l’abilla de ses accoustremcns. Ce jouvenceau , ainsi 
accoustré , et aiant donné ordre que le disné fust 
prest , tenant un brevière en son poing, sortit , 
faisant contenance de dire ses heures , et com- 
mença à se promener par devant la porte du 
monastère ; mais il n’y fut longuement qu’il vit 
venir sa Dorathée, masquée soubs un pareil ha- 
bit que celuy dont il estoit vestu , au devant de 
laquelle , avec un visage riant et chère joyeuse , 
et comme transporté de trop grande et inopinée 
allégresse , ayant oublié toute craime , courut les 
bras ouvers, disans : « Hélas ! frère Felice , mon 
autre moymesme , je te laisse à penser combien 
ores ta venue m’est plaisante et agréable, at- 
tendu le long temps que ne nous sommes veux.. 
O jour heureux pour moy, auquel je puis Jouyr 
de la chose que plus je soubaitte en ce monde ! » 

Et proférant ces paroles , s’embrassèrent estroic- 
tement l’un l’autre , baignans leurs visages de 
larmes. fainctes et se baisans fort amoureusement. 
,Après, et l’ayant prié, et son compagnon, de 
s’aller reposer et disner en sai chambre , la print 
par la main et les emmena tous deux, puis après 
quelques I^ers devis , les fist laver et seoir à 
table l’un devant l’autre et bec à bec comme 
fpurbisseurs, et servir de si friants metz et délica- 
tes viandes, que l’ont n’eust sceu désirer mieux ; 

> et luy s’estant assis auprès sa dame, la ser- 
voit et baisoit quasi à chacque morceau qu’elle 
mettoit en sa bouche. A raison dequoy, le pau- 
vre jaloux , qui pour la nouveauté du' faict res- 
toit plus estonné que un fondeur de cloches, et 
avoit l’estomac plus chargé de colère que de 
viande , ne savoit quelle contenance tenir, ou- 
bliant le boire et le manger, tant il estoit saisi 
d’un despic crève-cœur de veoir ainsi la rare et 
delicatte oeautéde sa femme, qu’il avoit tant chè- 
rement tenue, estre profanée par les poluz embras- 
semens et baisers illicites d’un moyne enfroqué. 

Ainsi se passa tout le reste de ceste journée , 
et jusques au soir assez tard , que ce pauvre ja- 
loitt, ne pouvam plus souffrir ces choses, et 
voiant que le tard approchoit , fut contrainct ou- 
vrir la bouche à ces paroles : « Frère , il ne nous 
ennuieroit jamais d’estre en vostre compagnie, 
comme je croy que la nostre ne vous est des- 
plaisante , ainsi que j’appren par les caresses que 
faictes à mon compagnon. Mais par ce que la 
nuit s’aproche , et qu’il y a jà fort long temps 
que nous sommes absens de nostre couvent, 
auquel , comme sçavez , nous devons pour lé 

moins nous rendre au giste , nous vous prions 
bien fort nous licencier.» A quoy l’autre ne vou- 
loir entendre , quand la dame , qui voyoit son 
mary luy faire signe , le pria leur donner congé, 
lequel ils obtindrent , non sans grande difficulté, 
et après une infinité d’estrois embrassemens et 
savoureux baisers. Ces deux novices estans de 
retour en leur maison , le mary se jetta sur un 
lict, et considérant qu’il avoit esté cause et 
auteur de tout ce mal, et que c’estoit chose 
vaine , superflue et frustratoire , vouloir résister 
aux subtiles inventions et tromperies des femmes, 
se jugeant soy mesme en sa conscience , passa 
condemnation et se confessa vaincu. A raison de 
quoy fit ouvrir toutes les fenestres , serrures et 
cadenatz, de manière qu’en toute la ville n’y 
avoit maison plus percée de fenestrages ny mieux 
esclairée que la sienne. Et oubliant toute jalouse 
crainte, laissa sa femme en plaine liberté, la- 
quelle , par ceste subtille invention , le guarit si 
bien de ceste furieuse maladie, que depuis il a 
tousjours paisiblement vescu avec elle. 

- Desjà la gratieuse Leonor avoit mis fin à sa 
plaisante fable, qui fut à souffire louée et recom- 
mandée de tous, quand Madame luy commanda 
qu’elle suivist recitant son enigme , laquelle , 
n’attendant autre chose , dict ainsi : 

Enigme. 

J e vy ces jours passez une fort belle garce , 
Négligemment coiffée , assize sur du foing , 

Aiant les deux genoux l’un de l’autre si loing , 
Qu’ils occupoient quasi deux ou trois piedz d’espace. 

Ses caisses elle ouvroit d'une tant bonne grâce, 
Qu’entre deux on voyoit, vers le haut, en un coing, 
Un trou large et ouvert à v mettre le poing. 

Mais qui faisait, ce semble, assez laide grimasse. 

Joyeuse, elle tenait à belles plaines mains 
Un chose gros et long d’un quartier pour le moins , 
Qu’elle mettait dedans d’une mine asseurée; 

Et, remuant tousjours, tant elle le pressait. 

Que jamais en repos elle ne le laissait 
Qu’une doulce liqueur elle n’en eust tirée. 

Cest enigme , qui toutesfois n’estoit entendu 
d’aucun , apresta tellement à rire aux hommes , 
que les dames en devinrent tant honteuses, 
qu’elles cachèrent leur visage en leur giron. A 
raison de quoy, la gentille Leonor l’exposa en 
ceste sorte : « C’estoit une belle fille de village, 
assez mal attiffée, laquelle estoit assise sur 
l’herbe, les genoux ouvers, tenant entre ses 
jambes, qu’elle equarquilloit , un mortier, et 
entre ses mains un pillon , qu’elle remuoit tous- 
jours, broyant certaines herbes, dont elle tiroit 
le jus pour fairê de la sauce. » 

La déclaration de cest obscur enigme fut bien 
prinse de tous , qui la louèrent grandement ; et 
après avoir mis fin à la risée , Madame commanda 
à Loyse commencer sa fable, laquelle, pour ne se 
monstrer retive , dist en ceste raçon : 

Fable IL 

Un fol, après avoir jouy des emhrassemens 
d*une gaillarde et telle dame, fut 
finablement recompensé par 
le mary d’elle. 

e n’avois délibéré vous raconter la pré- 
sente fable ; mais la nouvelle recitée par 
ceste mienne sœur m’a fait changer 
d’advis et entreprendre vous monstrer 
que quelque fois la folie est profitable, jaçoit 
qu’aucun ne doibve communiquer ses secrets 
aux fols. 

En Pise, noble cité de Toscane, demouroit 
de nostre temps une fort belle femme, le nom 
de laquelle , par honneur, je passeray soubs si- 
lence, laquelle, combien qu’elle fust mariée avec 
un beau jeune homme, riche, gaillard et de 
bonne maison , ne laissoit d’avoir encor un amy, 
qui ne luy devoit guères en beauté et gentil- 
lesse , lequel tous les jours l’alloit veoir environ 
l’heure de midy, et lors entroient aux prinses, 
escrimans fort et roide des basions amoureux 
dont nature les avoit armez , de quoy il recevoir 
tel contentement qye chacun peut penser! 

Advint un jour qu’un fol, criant tant qu’il pou- 
voir , poursuivoit un chien qui fuiant emportoit 
une pièce de chair qu’il luy avoit desrobée. Ce 
chien, ententifà se sauver et songneux de sa vie. 

trouvant l’huis de la maison à ceste dame en- 
trouvert , entra dedans et s’y cacha ; quoy voyant 
le fol , qui estoit suivy d’un monde de personnes, 
s’arresta devant ce logis , et , frappant contre la 
porte , crioit à haute voix , disant : « Ouvrez , 
mettez dehors le larron que vous recelez leans, 
et ne cachez point les volleurs et ceux qui ont 
mérité la mort , autrement je m’en plaindray. » 
La dame , qui lors devisoit avec son amy, mit la 
teste à la fenestre , et voyant tant de peuple as- 
semblé à l’entour de ce fol , eut peur qu’il ne fust 
là venu pour surprendre le mignon, et par sa 
prinse descouvrir son forfaict , tellement que , 
craignant estre à ceste occasion punie selon la 
loy, descendit , ouvrit la porte, et fit doucement 
entrer ce fol , devant lequel , après avoir refermé 
l’huys, elle se jetta à deux genoux, et, en forme 
de suppliante, le requist luy faire ceste faveur 
ne sonner mot et ne desceler son jeune adultère. 
Et où il luy feroit tant de bien, 'que en recom- 
pense, outre qu’elle luy en seroit à jamais tenue, 
elle feroit tout ce qu’il voudroit. Le fol (mais 
sage en cet endroi^, la voyant belle et fresche, 
ouolia sa première fureur, et, s’approchant d’elle, 
commença l’embrasser, baiser, tellement s’es- 
chauffer en son harnois , qu’en bref il fallut en- 
trer en lice ; mais ne furent pas plustost descou- 
plez que le mary d’elle arriva , lequel , frappant 
contre la porte , appella qu’on luy ouvrist. Adonc 
ceste excellente et brave femme, touchée d’un 
tant soudain et inopiné mal, ne sçachant en ceste 
ruine quel conseil prendre, cacha fidèlement 
soubs le lict son amoureux , tout transy et demy 
mort de frayeur, et fist monter le fol dans le 

tuyau de la cheminée, puis ouvrit à son mary, 
lequel entré elle baisa et caressa , l’invitant par 
ses blandissantes mignardises à se jouer avec elle ; 
mais par ce que c’estoit en yver et faisoit grand 
froid , il n’y voulut entendre , ains comman- 
dant que l’on fist bon feu , dict qu’il se vouloit 
chauffer. Adonc la bonne dame se mit en devoir 
de le contenter ou en fist le semblant , et par ce 
qu’on ne vouloit pas que le feu s’allumast si tost, 
on apporta du bois tant vert, qu’au lieu de flambe 
ne rendoit que fumée , si aigre et espaisse , qu’elle 
emplit tellement la bouche , le nez et les yeux à 
ce pauvre diable de fol , qu’il pensa estouffer ; 
de mode que n’en pouvant plus , fut contrainct 
esternuer par plusieurs fois. 

Au moyen de quoy, le mary regardant en haut 
dans la cheminée , y veid ce maistre fol ; et pen- 
sant que ce fust quelque larron , commença fort 
rudement à le reprendre et asprement le menas- 
ser. Auquel le fol ; « Tu me vois bien, dict-il, 
mais tu ne vois pas celuy qui est caché soubs le 
lict. J’ay couché une seule fois avecques ta 
femme , et il y a couché plus de cent mille fois. » 
Le mary, entendant ces fascheuses paroles, entra 
en telle furie, que, trouvant l’adultère soubs le 
lict , luy passa l’espée à travers le corps. Adonc 
le fol, estant descendu, print un gros baston, et 
s’escriant à haute voix , dict : « Tu as donc occis 
mon debteur ! mais, par Dieu, si tu ne me paies ce 
qu’il me devoit , je l’accuseray en justice et je te 
feray pendre et estrangler. » Le pauvre homme 
oyant ces menaces , et voyant qu’il ne pouvoit 
faire taire ce fol estourdy, luy ferma la bouche 
par le moyen d’une bonne somme de deniers 

qu’il luy donna. Ainsi sa folie gaigna ce que sa 
sagesse eust perdu. 

Loyse , ayant mis fin à sa courte fable , pour- 
suivit, recitant son enigme en cette manière : 

Enigme. 

J e ne le veux celer, quand je me trouve à point, 

Je vas veoir mon amy, je le pren , je l’embrasse, 
Et si souvent son nerf entre mes doigts je passe 
Que je le fais roidir, ne le voulust U point; 

Après, le voyant prest, gaillard et bien en point , 
Mes deux cuisses s’ouvrant d’un assez large espace, 
Je le mects entre deux, et si bien je le place , 

Qu’on ne nous diroit qu’un, tant de près il me joint. 

A donc, d’un maniment fretillard et adextre. 
Remuant haut et bas, ore à gauche, ore à dextre. 
Entre mille doulceurs j’accomply mon désir; 

Et si parfois son nerf devient lasche et s’abaisse , 
Avecques les deux doigts si bien je le redresse. 
Que plus qu’auparavant j’en tire du plaisir. 

Ce docte enigme proposé, les dames s’abs- 
tindrent de rire le mieux qu’il leur fut possible ; 
mais, pour la douceur d’iceluy, ne peurent si bien 
masquer leur ayse qu’elles ne soudassent un pe- 
tit. Aucunes furent qui reprindrent la damoiselle, 
et avec paroles injurieuses blasmoient son hon- 
nesteté, quand elle, se sentant picquer et toucher 
de trop près son honneur, dict : « Il ne peut sor- 
tir que choses tristes et mauvaises d’un esto- 

mach peu sain et mal disposé; c’est pourquoy, 
vous qui avez l’estomach debile et tout disca- 
sié , exposez mon enigme tout autrement que je 
ne l’entens ; et qu’il ne soit ainsi , je veux bien 
que sçachez que par iceluy je ne veux entendre 
autre chose que la violle, laquelle la dame pour 
se recréer prend et accorde , après la met entre 
ses cuisses , et avec l’archet , qu’elle remue haut 
et bas et de tous costez , s’en donne du plaisir. » 
Ils demeurèrent tous satisfaits et grandement 
contentez de l’ingenieuse interprétation de ce 
subtil enigme, qu’ils louèrent par sur toutes les 
autres. Mais afin de ne perdre temps, Madame 
commanda à Fleurdiane commencer sa fable, 
laquelle, ouvrant les lèvres à sa parole, dict en 
ceste manière : 


Fable III. 

Federic du Petit Pays, lequel entendoit le langage 
de tous animaux, bat estrangement sa 
femme , qui le voulait forcer 
luy déclarer un 
secret. 

es hommes sages et bien advisez doi- 
vent tenir leurs femmes en craincte, et 
ne souffrir qu’elles les coiffent de leurs 
brayes, autrement s’en trouveront mau- , 
vais marchans et s’en repentiront. 

Federic du Petit Puys, jeune homme bien 

accord et discret, chevauchant un jour vers Na- 
ples, sur une jument qui de fortune estoit plaine , 
menoit sa femme en crouppe, laquelle estoit fort 
grosse , quand il entendit hannir un jeune pou- 
lain qui de Iqing les suivoit, disant en son lan- 
gage de cheval : « Ma mère, allez plus bellement, 
pource qu’estant trop jeune et seulement d’un 
an, je ne vous puis suivre.» Auquel la jument, 
secouant la teste, dressant les oreilles, et ron- 
flant des naseaux, commença à hannir bien fort, 
et luy respondant, disoit : « Je porte le maistre et 
la maistresse, qui est grosse, et ay le ventre plain 
de ton frère, et toi qui es jeune, dispos et ne 
portes rien , refuses de cheminer ! Or viens si tu 
veux, sinon fay ce cjue tu voudras. » Quoy en- 
tendant Federic, qui sçavoit interpréter le lan- 
gage des oyseaux et des bestes, se prinst à sous- 
rire, à raison de quoy sa femme, qui en estoit 
assez esmerveillée, luy demanda pourquoy il rioit 
ainsi. «Je ne l’oserois dire, respond il, pource 
que si je vous en declarois la cause , les parques 
trancheroient incontinent le fil de ma vie, et 
ainsi je mourrois sur le champ. » Adonc l’impor- 
tune femme luy dict qu’elle vouloit sçavoir l’oc- 
casion de son rire, autrement qu’elle s’iroit pen- 
dre et estrangler par le col. « Quand nous serons 
de retour au Petit Puys, je vous le diray, dict le 
mary; mais il faudra premier que j’ordonne de 
mes affaires et dispose de mon ame. » Par ceste 
promesse, ceste meschante et malheureuse femme 
s’appaisa, laquelle de retour, se souvenant de ce 
que son mary luy avoit promis, le somma de 
cette promesse. «Puis qu’il faut, dict-il, qu’à 
ceste occasion et pour vous complaire je meure. 

allez donc quérir le prestre , car je me veux con- 
fesser et recommander mon ame à Dieu avant 

3 ue je passe de ceste vie en l’autre ; puis je vous 
iray le tout. » A quoy elle obéit, ay niant plus- 
tost la mort de son mary que désister de sa mal- 
heureuse volonté. 

Elle partie, ce pauvre homme, reduict en ceste 
misère, pensant en sa conscience, entendit le 
chien qui, tensant le coq, lequel, battant des 
aisles , ne cessoit de chanter, luy disoit : « Et quoy ! 
malheureux , à quoy penses tu .? As tu point de 
honte chanter ainsi, et à ceste heure que tu de- 
vrois t’attrister et fondre en larmes pour la perte 
que nous faisons de nostre bon maistre, qui n’at- 
tend que la mort ? » Respond le coq : « Et qu’il 
meure , qu’en ay je à faire ? Suis je cause de sa 
mort ? Si de gayeté de cœur il veult mourir, qui 
l’en empeschera ? Ne sçay tu pas qu’il est escrit 
au premier des Politiques que ta femme et le ser- 
viteur sont en pareil degré r Le mary estant donc 
chef de la femme , ne doibt elle pas reputer les 
coustumes d’iceluy estre la loy de sa vie ? J’ay 
cent femmes, et toutesfois je les sçay rendre tant 
craintives, que je les fais obeyr à mes comman- 
demens, chastiant tantostles unes, maintenant 
les autres, selon qu’elles m’offencent ; et luy qui 
n’en a qu’une est tant nyais qu’il ne luy peut 
aprendre à l’obeyr. Laisse le donc; qu’il meure 
puis qu’il veult mourir; qu’autant en puisse il 
prendre à tous ceux desquels la teste est si mal 
faicte , qu’ils ne pensent rien faire de bien sinon 
lors qu’ils se rendent obeissans aux sottes et 
effrenées volontez de leurs femmes. » Ces pa- 
roles bien entendues et considérées par le jeune 

homme, cogneut que le coq disoit vray et avoit 
raison; parquoy, révoquant sa sentence, délibéra 
suivre ce conseil. 

A Quelque temps de là , cette femme retourna, 
laquelle, n’ayant la patience que le prestre gue 
elle venoit de quérir fust venu, ne cessoit d'im- 
portuner son mary, voulant à toute force sçavoir 
pourquoy il avoit ry. Quoy voyant cest homme, 
voulut praticquer ce que le coq luy avoit ensei- 
gné ; parquoy, la prenant par les cheveux, la battit 
tant qu’il la laissa quasi pour morte , si que de- 
puis ne luy print envie vouloir sçavoir les secrets 
de son mary. 

Geste fable ne pleut beaucoup aux dames qui 
l’escoutoient , mesmement quand elles entendi- 
rent que le mary avoit tant cruellement battu sa 
femme qu’il l’avoit presque laissée pour morte ; 
neantmoins blasmoient fort la curiosité d’elle, 
qui pour peu de chose consentoit à la mort de 
son mary, pourveu que elle sçeut ce qu’elle de- 
siroit. Et afin que le temps ne* s’escoulast en tels 
discours. Madame dict à Fleurdiane que elle 
poursuivist, laquelle, avec une face joyeuse, com- 
mença à dire ainsi ; 


Enigme. 

M * allant esbattre aux champs , je passay avant- 
hier 

Par un certain endroit ou je vy une fille 
Gaillarde, belle, accorte , amiable et gentille , 

Qui adonc exerçoit un fort plaisant mestier. 

Un trou large et fendu or elle ouvroit entier, 

Et ores à demy, puis, dextrement habille, 

Le refermoit si joinci, tant elle estait subtille, 
Que l’on n’y cognoissoit ne trace ne sentier. 

Apres , elle prenait en sa main remuante 

Je ne sçay qiioy de long qu’en cette mesme fente 

Souvent elle mettait et retirait souvent. 

Puis les pieds et les mains remuant de vitesse, 
Tirait tousjours à soy ou poussait en avant, 

Tant elle se plaisait en ce jeu d’alegresse. 


Cest enigme presta assez à rire , d’autant 
qu’aucuns l’interpretoient en mauvaise part; à 
raison de quoy Fleurdiane , qui desjà sien estoit 
apperceue, se leva debout, et d’une fort bonne 
grâce leur dict : « Messieurs et dames , je co- 
gnois manifestement à vos contenances que non 
seulement vous estimez mon enigme sale , mais 
très-deshonneste ; neantmoins, si voulez bien 
ouvrir vos oreilles, je me persuade que le trou- 
verez tout autre que ne pensez , pource qu’il 
ne signifie autre chose sinon la belle tisserande , 
laquelle ouvre et referme le large trou qui est la 
trame de sa toille, après y mect souvent je ne 
sçay quoy de long, qui est la navette; puis re- 
muant les pieds et les mains , prend plaisir à tra- 
vailler. » Adonc chacun loua beaucoup le bon 
esprit de Fleurdiane, se resjouissant fort avec 
elle de sa subtile interprétation ; mais pour gai- 
gner temps. Madame fit sime à Vincende qu’elle 
suivist l’ordre, laquelle, obéissante, dit ainsi : 

Fable IV, 

D'aucuns enfans qui ne voulurent executer le 
testament de leur père. 

a plus grande folie que puisse faire 
l’homme ou la femme est ceste cy, à 
sçavoir ; se reserver à faire du bien 
après sa mort, d’autant que peu ou 
point la foy est aujourd’huy gardée aux trespas- 
sez , ce que nous avons approuvé , pource que 
de tout ce qui nous a esté autrefois légué n’en 
avons peu jamais avoir un denier : et cecy est 
advenu par la faute des exécuteurs des testa- 
mens , qui, voulans enrichir les riches, ont apau- 
vry les pauvres , comme entendrez par le dis- 
cours de ma fable. 

Je vous dy doncques qu’en Pesare, ville de 
la Romaigne , estoit un honorable citoyen , fort 
riche et pecunieux, mais chiche et, trop bon 
mesnager, lequel , parvenu au dernier terme de 
sa vie, fit son testament , par lequel il institua ses 
enfans, qui estoient en grand nombre, ses heritiers 
universels , leur enjoignant payer ses debtes et 
accomplir les legz portez par iceluy . Ainsi estant 
mort, ensevely et pleuré selon la coustume du 
pais, les enfans heritiers s’assemblèrent pour 
adviser à executer le testament de leur père, 
lequel estoit tant excessif en ses legs , que si de 
point en point on l’eust voulu suivre , c’est chose 
toute asseurée qu’il eust excedé l’heredité, la- 

Q uelle, à ceste occasion, leur eust esté plus 
ommageable que de proffit, si qu’ils eussent 
esté contraincts faire cession. A raison de quoy, 
le plus jeune d’entfeux se leva debout , disant : 
« Mes frères, sçachez qu’il est plus vray que la 
mesme vérité , s’il faut ainsi parler, que si l’ame 
de nostre père est ensevelie au profond d’enfer, 
qu’en vain à sa descharge nous exécuterons son 
testament , d’autant qu’en enfer n’y a aucune ré- 
demption , ains est toute esperance ostée à ceux 
qui y entrent d’en pouvoir jamais resortir. S’il 
est en paradis, où les bien heureux jouissent 
d’un eternel repos, son ame n’a que faire si son 
testament est accomply ou non. Et s’il est en 
purgatoire, où les pechez sont purgez, il est 
manifeste qu’après que ses faultes Tuy seront 
remises , il en sortira entièrement libre et tout 
net, et qu’ainsi n’aura plus besoin de l’execu- 
tion de ses volontez. A raison de quoy, laissant 
l’ame de nostre père soubs la divine puissance, 
je suis d’avis que divisions la succession , et que 
comme nostre père en a jouy durant sa vie , 
qu’ainsi en jouissions durant la nostre, et afin que 
la condition des morts ne soit meilleure que celle 
des vivans. » Je conclu donc par ceste mienne 
briefve nouvelle , que nous devons faire du bien 
durant nostre vie et n’atténdre après nostre mort, 
d’autant que, comme nous avons dict au com- 
mencement, l’on ne garde point la foy aux tres- 
passez. L’ingenieux conseil de ce jeune frère 
pleut à toute la compagnie , fors à Vincende , à 
qui il touchoit de trop près, laquelle, pour en 
oublier la mémoire, proposa ce plaisant enigme, 
disant en ceste sorte : 

Enigme, 

E n jouant et riant, folastrant et chantant , 

m’accoste de toy, efue doucement j’aproucke; 
Puis devenu hardy, à demi je me couche 
Dessus ton ferme corps, sur lequel je m’estend. 

Après, entre mes mains mon long chose mettant. 
Je l’entre tout à coup dedans la large bouche 
De ton ventre fécond, qui jamais ne se bouche , 

Et en y entrast il vingt et cinq fois aultant. 

Adoncques si trèsfort sur toy je me remue, 

Que de peine et d’ahan le plus souvent j’en sue , 
Tant je prend de plaisir à ce maniment doux. 

Je l’y mects dur et sec, chantant d’aise et de joye; 
Mais quand je le retire en larmes il se noyé. 

Tant il y a esté estrangement secoux. 

« Cet enigme ne signifie autre chose aue la 
chambrière, laquelle, riant et chantant, va àl’eau, 
s’approche du puys et se penche à demy dessus, 
puis, prenant la corde, descend son seau, en le 
puisant se remue si fort que le plus souvent elle 
en sue ; elle l’y mect sec et dur, mais elle l’en 
tire tout mouillé. » La compagnie se plut merveil- 
leusement en l’exposition de cest enigme, qui leur 
apresta assez à rire. Après, Isabelle se leva , et 
donnant commencement à sa fable , dict en ceste 
manière : 

Un basteleur ostant les chausses à un pendu , luy 
couppe les pieds , lesquels il laisse après en son 
hosîellerie y et s* en va; Phoste, trouvant ces 
piedz, et ignorant le départ de cet homme, 
pense que son veau Vayt dévoré; parquoy, 
doubtant la fureur de ceste beste , 
s^ enfuit et laisse sa maison à la 
mercy du peuple, qui mit 
le feu dedans. 

S es fables recitées par ces miennes sœurs 
ont esté si belles et ingénieusement 
poursuivies, que je crains, pour la pe- 
titesse de mon esprit, que si j’entrepren 
les suivre, je ne demeure en chemin. Mais encor 
que ce malheur m’advint , si veux-je pourtant 
tenter la fortune et monstrer que j’ay la volonté si 
bonne, que la peur ne me peut faire mancquer à 
mon devoir. Et jaçoit que la fable qu’ores je vous 
yeux reciter ne mérité empescher voz oreilles, 
si ay je telle foy en vostre humanité, que je m’as- 
seure que elle sera par vous receue au reng des 
autres, et comptée pour ta cinquiesme et dernière 
de ceste soirée. 

Je dy dqncques, mes dames, qu’au pais de 
Saxe estoit jadis un certain basteleur, qui , allant 
de village en village cherchant comme il pourroit 
décevoir quelqu’un, it la façon de tels faineans que 

luy, passa de fortune par dessoubs un gibet , 
auquel puis n’aguères estoit pendu un beau jeune 
homme que le bourreau n'avoit despouillé, ains 
luy avoit voulu faire cet honneur le laisser ense- 
vely en ses accoustremens. Quoy voyant ce bas- 
teleur, et considérant que les chausses à ce pendu 
valloient mieux que les siennes et estoient quasi 
toutes neufves , délibéra les avoir quoy qu’il en 
advint; parquoy, s’approchant près, fit tant qu’il 
les destacha d’avec le pourpoint; puis les pre- 
nant par le hault et les renversant ce que dessus 
dessous, tira si fort contre bas et à tant de secous- 
ses , qu’il sembloit qu’il escorchast les jambes à 
ce pendu , tant il s’y prenoit asprement. Toutes- 
fois ne peut si bien faire que ces chausses ne 
demeurassent arrestées environ les chevilles des 
pieds , pource qu’ils estoient roides et sans mou- 
vement, ou à cause de l’humidité de la rosée et de 
la nuict, dont il estoit assez fasché; parquoy, 
craignant estre surprins sur le faict et puny de 
pareille peine que celuy qu’il despouilloit, tira 
sa dague et luy couppa les pieds joignant l’en- 
droit qu’il ne pouvoit deschausser; puis enve- 
loppant chausses et pieds en un petit paquet , le 
serra soubs ses aisselles et poursuivit son chemin , 
lequel ayant quelque temps continué , arriva fina- 
blement en un village, où il se logea en la maison 
d’un bon laboureur, qui luy fist préparer un lict 
dans une petite chambre basse et fort chaulde , 
en laquelle , de peur du froid , il avoit faict 
mettre en un coing un petit veau que sa vache 
avoit faict la nuict precedente. 

Le lendemain, ce maistre joueur de passe 
passe s’estant levé de grand matin , arracha vio- 

lentement et à toute peine les pieds qui estoient 
demeurez dedans ces chausses, et les jetta en la 
place et assez près de ce veau ; puis troussant 
ses quilles , sans rien oublier , sinon dire adieu 
et remercier son hoste , partit et s’en alla devant 
que les chats fussent chaussez. Le villageois, 
qui s’estoit levé un peu plus tard , voulut , devant 
qu’aller au labourage , voir comme s’estoit porté 
son veau; parquoy, entrant en ceste chambre, le 
veit au mesme endroit où il l’avoit faict mettre, 
et les pieds d’un homme auprès de luy ; à raison 
de quoy, cherchant par tout et ne trouvant point 
son hoste, qu’il ignoroit estre sorti, eut peur, 
luy tombant incontinent en la fantasie que ce 
veau l’avoit dévoré : à ceste cause , tout trans- 
porté de frayeur, et ne pouvant, ce luy sembloit, 
assez à temps trouver k porte , craignant qu’il 
ne luy en fist autant, s’enfuit à ses voisins, aus- 
quels il conta l’inconvenient qui luy estoit ad- 
venu. Ces bonnes gens, estonnez de ces mer- 
veilles , assemblèrent leurs testes au conseil , et 
ayans assez longuement consulté sur ce faict , 
furent d’advis qu’il falloit brusler vif ce maistre 
veau qui avoit faict ce dommage ; car, disoient 
ils, si, jeune comme il est, n’ayant encores que 
trois jours passez , et sortant quasi du ventre de 
sa mère, il a peu exercer ceste tant grande 
cruauté, il est croyable que si l’on le laisse 
croistre, il dévorera à la parfm tout le monde, 
bestes et gens. Autres disent qu’à ceste occasion 
tous ceux du village , grands et petits , furent 
saisis d’un tel espouventement , que , s’estant as- 
semblez et mis en armes , ils vindrent environner 
ceste maison (laquelle le bon homme et toute sa 

famille avoient desjà abandonnée), à fin d’as- 
saillir, prendre et tuer ce veau; mais parce qu’en 
toute leur trouppe il n’y avoit aucun si hardy qui 
osast entrer dedans , d’un commun consentement 
ils y mirent le feu , jugeans estre plus expédient 
perdre une maison que bazarder tout un peuple 
à la mercy d’une tant cruelle , furieuse et inhu- 
maine beste. 

Isabelle avoit mis fin à sa fable , quand du 
Moulin se leva, disant ; «Il n’estoit besoin, ma 
damoiselle, vous excuser, ainsi qu’avez faict dès 
le commencement , pource que vostre nouvelle a 
emporté le prix sur toutes celles qui ce soir ont 
esté recitées. » Auquel la damoiselle : <f Seigneur 
Anthoine , si je pensois que parlassiez à bon es- 
cient, je m’en tiendrois toute glorieuse, d’autant 
que je serois louée par celuy qui est recom- 
mandé et estimé de tous; mais pource que je 
voy que dictes ces choses par mocquerie , )e de- 
moureray en mon ignorance , laissant le prix de 
la gloire à ces miennes sœurs , qui sçavent mieux 
dire que moy. » Mais afin qu’on n’entrast plus 
avant aux paroles , Madame luy fit signe qu’elle 
continuast recitant son enigme, laquelle, joyeuse 
de ce que du Moulin avoit dict d’elle, parla en 
ceste sorte : 


Enigme. 

T oute chose a son temps , et ce qui est passé 
Ne se peut recouvrer, quoyque l’on puisse faire, 
Comme ce qui n’est point ne se peult pas refaire , 
Et ce qui ne fut onc ne peult estre effacé. 

StraparoU. II. 

Lorsque je ne l’ny eu , je ne vous ay chassé , 

Ainçois vous Vay donné, tantj’aymois vous complaire; 
Mais ores que je ray, je ne puis satisfaire 
A vostre volonté comme par le passé. 

Vous resverez long temps avant que de cognoistre 
Cela que j^ay esté et ce que je puis estre, 

Ce qu’autresfois j’ay eu , et ce que je n*ay or. 

C^est pourquoy librement je vous prie et supplie 
Chercher que celle là qui ne Va point encor 
En vous le présentant contente vostre envie. 

Icy Isabelle mit fin à son ingénieux enigme, 
et pource qu’il estoit remply de grand mystère , 
fut diversement interprété , sans toutesfois qu’il 
y eust aucun qui le peust entendre. Quoy voyant, 
Isabelle , avec un plaisant geste et chère joyeuse , 
dict en soubsdant : « Messieurs , mon enigme 
ne demonstre autre chose qu’une jeune dame 
non mariée, laquelle a un amy qu’elle ne reco- 
^oist plus après que elle s’est mariée , à raison 
de quoy elle le persuade qu’il aille chercher l’a- 
mour de celle qui n’a point encor de mary. » 
Geste docte exposition pleut universellement à 
tous, qui la louèrent grandement. Or desjà les 
coqs crestez avoient par leur chant annoncé la 
venue du jour, quand ces magnifiques seigneurs 
prindrent congé de Madame , laquelle d’une fort 
Donne grâce les pria retourner au mesme lieu le 
soir ensuyvant, ce qu’ils promirent faire. 

LA TREIZIESME ET DERNIÈRE NUICT 


DES 


FABLES ET ENIGMES DU SEIGNEUR JEAN FRANÇOIS 
STRAPAROLE. 

esjà Phœbus avoit abandonné ces par- 
ties basses et terrestres, et la claire 
splendeur du jour s’estoit retirée de 
nous , si que manifestement aucune 
chose nè pouvoit estre cogneue , quand Madame 
sortit de sa chambre en la compagnie de ses dix 
damoiselles , et alla jusques à l’escallier joyeuse- 
ment recevoir la noble compagnie, qui desjà 
avoit mis pied à terre et estoit descendue de leur 
barque. Et entrez en la salle, et s’estans tous as- 
sis selon leur rang et degré, Madame dict : « Je 
serois d’advis , si ceste honorable troupe le trou- 
voit bon , qu’après quelques tours de danse et 
avoir chanté une chanson , chacun de nous , tant 
hommes que femmes, dist une fable, pource 
qu’il ne me semble beaucoup honneste que les da- 
mes portent seules le faix d’une si lourde et pe- 
sante charge ; ainsi , chacun dira la sienne , aux 

conditions toutesfois de les coupper courtes , et 
afin qu’à ce dernier soir des jours gras chascun 
puisse dire sa râtelée. Le seigneur ambassadeur, 
comme principale personne entre nous , sera le 
premier qui commencera; après, chacun suivra 
de main en main et selon son ordre. » Ce con- 
seil et sage advis pleut generalement à tous, les- 
quels ayans quelque peu dansé , Madame com- 
manda au Trevisan et du Moulin accorder leurs 
instrumens et dire une chanson; lesquels, vrais 
enfans d’obedience , empoignans leur lulz, chan- 
tèrent en ceste manière : 

Chanson. 

L es Dieux bénis et la nature amye , 

Lorsque du ciel en bas fustès ravie, 
Versèrent dedans vous 

Tout le plus beau des beautez les plus belles, 

, Et le parfaict des vives estincelles 
D’un feu honneste et doux. 

Si je contemple ou vostre belle face. 

Dont les attraicts, les douceurs et la grâce 
Enchantent mon désir; 

Ou les beaux lis de vostre gorge pleine. 

Ou vostre sein , où amour se promeine 
Avecques le plaisir, 

Adonc , ravy, je di en mon courage, 

Que le portraict de vostre belle image 
A esté faict aux deux. 

Et envoyé en la terre où nous sommes 
Pour honorer et r’ adresser les hommes 
Qui vivent vicieux. 

Et pour monstrer après cent mille peines, 

Mille tourmens et langueurs inhumaines, 
Qu’endurer il nous fault, 

Qui est le bien et la gloire infinie. 

Dont des heureux la saincte compagnie 
Jouyt au ciel là haut. 

La chanson du Trevisan et 'du Moulin finie, 
Madame pria le seigneur ambassadeur vouloir 
donner commencement aux discours de ceste 
soirée , lequel parla en ceste sorte : 


Fable I. 

Un loup, un regnard et un asne se confessent l’un 
l’autre; les deux premiers s’entrepardonnent, 
puis, d’un commun accord, dévorent 
le pauvre asne, soubs couleur 
d’une légère faulte qu’il 
dict avoir faict. 

a charge qu’il a pieu à Madame me 
donner est fort grande et onereuse, 
d’autant que reciter fables est plustost 
l’office des femmes que des hommes ; 
toutesfois , puisque telle est sa volonté et de ceste 
honnorable compagnie, je m’efforceray, sinon 
en tout au moins en quelque chose, satisfaire à 
voz désirs. 

Au temps passé que les bestes parloient , le 
loup, le regnard et i’asne délibérèrent un jour 
aller à Rome gaigner les pardons. Advint que 

comme ils cheminoient de compagnie, devisans 
de plusieurs choses, le loup, à qui les pieds 
commençoient à faire mal, dict aux autres : 
(( Mais , mes frères , à quoy nous travaillons nous 
ainsi en l’accomplissement d’un tant long et fas- 
cheux voyage, veu que ne sommes asseurez y 
trouver ce que nous y allons chercher ? Et quoy ! 
pensez vous point, par vostre foy, que le pape 
ne soit assez empesché ailleurs , et n’ayt autres 
affaires à desmesler qu’à escouter parler des 
pauvres bestes telles que nous sommes ? Cer- 
tes, je croy bien que ouy ; c’est pourquoy je se- 
lois d’advis, si le trouvez bon , que, sans davan- 
tage nous tuer le cœur et le corps, et nous 
hazarder aux dangereux inconveniens qui jour- 
nellement adviennent aux voyageurs, nous de- 
meurassions icy, et sans passer plus oultre nous 
confessassions l’un l’autre, et que chacun de 
nous , selon la gravité de ses pechez , receust la 
penitence et absolution par son compagnon. » 
Ce que les autres accordèrent. Au moyen de 
quoy, ce maistre loup commença , et se jettant à 
genoux aux pieds du regnard , en s’accusant , 
dict ainsi : «Je vy ces jours passez une truye 
qui avoit douze petits cochons, laquelle, grasse, 
refaite et en bon point, s’alloit tous les jours pour- 
mener aux champs et prendre du bon temps , 
sans se soucier ae ses petits , que elle laissoit 
mourir de faim en la maison. A raison de quoy, 
et ne pouvant souffrir une telle impiété et mau- 
vais naturel de mère, je la devoray. Après, me 
souvenant que ces petits cochonnetz n’avoient 
plus qui leur baillast à tetter, meu à compassion, 
je les mangeay tous les uns après les autres. 

affin de les ester de ceste misère. J’ay commis 
ces choses, mais à bonne intention; toutesfois, 
où j'auray offensé , j’en demande pardon et ab- 
solution. » Et disoit ceste bonne beste tout cecy 
en pleurant, faisant la meilleure mine du monde. 
Adonc le regnard luy dict : « Frère , ton péché 
n’est pas grand , pource que tu as eu commisé- 
ration des pupiles; pour ta penitence, je t’ordonne 
et t’enjoincts que tu n’assailles jamais que par le 
derrière tous animaux cornuz , si tu ne veux es- 
tre blessé de la corne. » 

Cela faict , et le loup s’estant levé , le regnard 
se prosterna devant luy, disant : « Un bon vil- 
lageois avoit un coq si meschant et querelleux , 
qu’il battoit tous ceux de ses voisins , et se voyant 
victorieux , chantoit si haut et souvent qu’il es- 
tourdissoit tout le monde ; et ne molestoit seule- 
ment ceux qui estoient malades, mais jour et 
nuict rompoit la teste aux plus sains; à raison 
de'q'uoy, ne pouvant plus supporter son auda- 
cieuse gloire , un jour, comme il se pourmenoit 
avec ses femmes , je luy mis la main sur le col- 
let , l’estranglay à belles dents et le devoray ; de- 
puis , ses femmes , faschées de se veoir vefves 
et par moy privées de leurs amours , m’en ont 
tellement voulu , qu’elles n’ont jamais cessé me 
poursuivre à belles injures, tant que n’en pou- 
vant plus , je fu contrainct leur monstrer que 
cela me desplaisoit, de mode qu’en ayant at- 
trappé la plus grande partie, je les ay mangées. 
J’ay péché , je le confesse ; je m’en repen et vous 
en demande l’absolution. » A quoy le loup ; « Tu 
as bien faict d’avoir ainsi chastié et l’orgueil du 
coq et l’injurieuse insolence des poules ; et en- 

cores qu’en cela tu n’ayes beaucoup offensé, si ne 
me veux je monsirer envers toy tant indulgent 
comme tu m’as esté , ains t’enjoincts pour ta pé- 
nitence que par trois vendredis consecutifs, si tu 
n’as de la chair, tu t’astienne d’en manger. Va en 
pak. » Puis , se retournant vers l’asne , luy dict : 

«( Et toy, frère , qu’attens tu , que ne viens à con- 
fesse ? C^’as-tu faict ? » Respond le pauvre asne : 

« Que voulez vous que je vous confesse ? Vous 
sçavez les longs travaux et grands tourmens que 
sans cesse et continuellement , à toute heure , je 
suis contrainct endurer, portant incessamment 
bleds, farines, boys, fumier, bref tout ce que 
l’on peult dire , avec un nombre infiny de lourds , 
pesans et meurtriers coups de baston. Toutes- 
rbis, puisque il faut confesser vérité, je pense 
avoir offensé en une seule chose , c’est qu’en me 
jouant dernièrement , je fis sortir trois ou (quatre 
brins de paille des souliers au serviteur qui m’a- 
voit en sa charge, lesquels je mangé, et croy 
qu’à cette occasion il a enduré quelque froid aux 
pieds; j’ay failly en cela, je le confesse; je m’en 
repent, vous suppliant humblement avoir pitié 
et miséricorde de moy, et m’ordonner péni- 
tence digne de mon forfaict. — O larron ! dirent 
les autres, qu’as tu faict? Malheur sur toy à ja- 
mais; tu es damné , car par ta confession mesme 
tu es seul cause que ce pauvre serviteur a en- 
duré beaucoup de mal et de froidures aux pieds, 
dont peut estre il est mort , qui faict que , ton 
ame estant damnée, ton corps ne peut estre 
sauvé.» Ce disant, se ruèrent impétueusement 
sur luy, et, le prenant à belles dents, le dévorèrent. 

Ceste fable recitée par le seigneur ambassa- 

deur pleut à tous, qui ne l’estimèrent fable, 
mais une pure^vérité , cachée soubs ce masque 
allégorie , car par le loup et le regnard s’en- 
tendent les grands, qui, se pardonnans l’un l’au- 
tre, tourmentent l’asne, qui est le pauvre peuple, 
lequel porte le fais de leurs meschancetez, ce que 
Juvenal en sa seconde satyre a fort bien noté , 
disant : 

Le magistrat pardonne aux corbeaux offençans, 

Et mulcte par tourmens les pigeons innocens. 

Or, affm que le seigneur ambassadeur ne fust 
ou se monstrast inferieur aux autres, proposa 
son enigme en ceste manière : 

Enigme. 

J ^estois en ma maison vivant paisiblement, 

Loin des mutins débats d’une guerre intestine, 
Quand je fus assailly d’une troupe mutine, 

Qui me tint assiégé assez estroictement. 

Hardy, je resistay dès le commencement 
A ses plus durs assaux, et d’une ruse fine. 

Me pensant garantir d’une proche ruine. 

Or deçà, or delà, m’eschappay finement. 

Toutesfois, à la fin je ne peu si bien faire 
Que ne tombasse és mains de ce fier adversaire, 

Qui, si tost qu’il m’eut prins, cruel, me mit à mort. 

Et ce malheur n’advint par ma maison , qui dextre 
Les sentant approcher, saulta par lafenestre. 

Et s’enfuit , me laissans sans aide et sans support. 


V 

L’enigme recité par le seigneur ambassadeur 
ne fut moins plaisant que la fable récréative , et , 
jaçoit que chacun l’entendist , si n’en voulurent 
ils faire semblant, attendant sagement que luy- 
mesme l’interpretast, lequel, souzriant un petit, 
dict que c’estoit le poisson , qui vivoit paisible- 
ment en sa maison, asçavoir l’eau, quand il fut 
assailly par ses ennemis les pescheurs , lesquels, 
si tost qu’ils l’eurent prins, le mirent à mort; et ce 
malheur luy advint par sa maison , qui sauta par 
la fenestre des rets et filets. Ce faict , Madame, 
qui estoit assise auprès de l’ambassadeur, par ces 
paroles donna tel commencement à sa fable : 


F’able il 

Un belistre déçoit un bon homme de village, 
et luy emporte vingt ecus 
au soleil. 

a belle et gentille fable recitée par le 
seigneur ambassadeur a esté si belle et 
plaisante, que je crains grandement 
n’en approcher de la milliesme partie ; 
, pour ne contrevenir à ce que j’ay pro- 
posé au commencement de ceste nuictée , et de- 
vant que le seigneur ambassadeur recitast sa 
fablê', j’en diray une par laquelle je vous mon- 
streray que la malice de ces faineans qui vont 
belistrant d’huys en huys est si grande, qu’elle 
s’estend jusques aux bonnes gens des champs. 

Aux montagnes et alpes de Sueve , non fort 
loing du village Justingence, demeuroit un bon 
laboureur, nommé Held (qui en commun fran- 
çois vaut autant à dire que Géan), homme riche 
et plus doué des biens de fortune que de l’es- 
prit , pour lequel décevoir et fraudeusement cir- 
convenir, deux belistres (que le commun peuple 
de ce pays là appelle escoliers errans) usèrent 
de ceste ruse ; L’un d’iceux , bien tard sur la 
brune , ayant à son costé une petite bouteille de 
fort bon vin , accosta cet homme , le suppliant 
en l’honneur de Dieu et des sept arts liberaux luy 
faire tant de bien que le loger pour ceste nuict ; 
et faisant ceste supplication , sceut tant bien faire 
le marmiteux qu’il impetra ce qu’il demandoit , 
et estant entré dans le poisle , qui estoit si bas 
que l’on pouvoir de la main toucher aux fenes- 
tres , mit sa bouteille sur l’une d’icelles. Après, 
et la table estant couverte pour souper et chacun 
assis , cet escolier se mit après sa bouteille , et 
la monstrant , invitoit tous ceux de la maison à 
faire carousse et boire d’autant , pource , disoit- 
il, que, si la nuict duroit cent ans , ils n’auroient 
faute de vin, et deussent ils boire cinq cens 
muids. Or, ce gallant dont je vous parle avoit 
laissé son compagnon en la rue, lequel, à cet ef- 
fect ayant faict bonne provision de vin, remplis- 
soit la bouteille à mesure qu’elle estoit vuide , et 
y besongna tant dextrement qu’il ne fut onc veu 
de personne. L’hoste et ceux de sa maison, es- 
tans faits plus gaillards et yvres à force de trin- 
quer et boyre d’autant , voyans leurs verres de- 
meurer pleins sur table et la bouteille encores 
toute pleine, s’enquirent de la nature et vertu 

d’icelle , et comme cela se pouvoit faire qu’elle 
ne se vuidoit point. « Je le vous diray, dit l’es- 
colier ; c’est le vaisseau du glorieux amy de 
Dieu, monsieur Sainct Otmar, lequel ne tarit 
jamais non plus que voyez, ains est tousjours 
plein de fort bon vin , et ce par le mérité de ce 
glorieux sainct. Mais il me fasche de boyre , et 
qu’il faut quasi tousjours que je l’aye en la bouche ; 
je le vendray et voudrois avoir trouvé marchant 
qui y voulust employer son denier. » Quoy en- 
tendant , ces bonnes gens proposèrent l’acheter, 
attendu la commodité et grand profit qui leur en 
pourroit revenir; parquoy luy demandèrent com- 
bien il le vouloit vendre. «Je ne veux point al- 
ler par quatre chemins, dict il; j’en auray cent 
escus d’or au soleil au dernier mot, encores les 
veux je avoir et un et deux , car argent content 
porte medecine. » En fin , s’estant accordez de 
prix, l’hoste luy conta vingt beaux escus d’or, 
et promit luy bailler le reste en certain temps. 

Le lendemain , et ce fin marchant party, l’a- 
cheteur, joyeux à merveilles d’avoir tant bien 
employez ses deniers, ce luy sembloit, print sa 
bouteille; mais ayant mis deux fois le nez de- 
dans, fut tout estonné qu’elle ne respondoit point 
à son intention. A raison de quoy, alla trouver 
ses voisins, ausquels se pensans plaindre, se fit la 
fable du commun , de mode qu’aujourd’huy en 
ce pays là ce proverbe est demeuré : La bouteille 
ou vaisseau du Géan , quand on veut parler de 
quelque chose vaine et frivole ou de quelc’un qui 
a esté deceu. 

Le seigneur ambassadeur, qui ententivement 
avoit presté l’oreille et escouté la fable tant 

gayement recitée par Madame , la loua grande- 
ment , affermant estre beaucoup plus belle que la 
sienne; de quoy elle fut fort joyeuse, et tour- 
nant son beau visage vers luy, aict ainsi : 

Enigme. 

D e ma mère jadis mon père priât naissance, 
Lequel elle meutrit au bout de quelque temps. 
Lors mes frères et moy, qui sommes ses enfans, 

Par son cruel trespas prinsmes vie et croissance. 

Ainsi ensemble naiz et conjoincts d*alience , 

Avons tousjours vescu comme rois par les champs; 
Jusques adonc que, faicîs et plus fors et plus grands, 
Nous f usures massacrez par les pieds plats de France. 

Il estoit bien en nous de vanger cet effort. 

Et d’appaiser un jour nostre mort par leur mort , 
Domptans de leur fureur la malice ennemie; 

Mais nous n* avons voulu, comme ne voulons pas ; 
Ains rendant bien pour mal, en leur donnans (a vie 
Nous les garantissons d'un plus cruel trespas. 

Encores que sur cet enigme on fist assez de 
commentaires , si ne fut il d’aucun entendu , qui 
fut cause que Madame, voyant que personne ne 
pouvoit donner au blanc , l’interpreta disant : 
«Mes gentils hommes, mon enigme ne signifie 
autre chose que le froment , qui naist du froment 
son père et de la terre sa mère , laquelle par 
après tue ce père; lors, par sa mort, les espicz 
croissent, et devenuz hauts et puissants, de- 

meurent ainsi jusques à ce que les laboureurs 
les couppent , les mettent en la grange , les bat- 
tent , et finalement en font du pain. Il est au 
bled se germer aux greniers et se gaster, et par 
ainsi causer beaucoup de maladies ; toutesfois il 
est tant bon qu’il nourrit ceux qui le destruisent. 

Geste exposition finie, et très-grandement louée 
à suffisance, le seigneur Pierre Bembe, se levant, 
donna tel commencement à sa fable ; 


Fable III. 

Une jeune mariée, par le conseil de la mère, 
conîrefaict le chat, afin d’estre caressée par 
son mari, qui, ne la pouvant soûler 
de chair, est contrainct 
le luy bailler encor 
le pottage. 

i dames, nous sommes aujourd’huy si 
.rant aux jours gras , qu’il me semble 
l’il n’y aura pas beaucoup de mal si 
vous recite une petite fable qui sent 
monde son caresme prenant ; toutes- 
fois, s’il advenoit qu’elle ne fust agréable à toutes, 
dès maintenant je supplie ces délicates me trai- 
ter autant doucement que le loup s’est monstré 
indulgent envers le regnard en la fable recitée 
par le seigneur ambassadeur. 

En la ville de Basle , en Allemagne , demeu- 
roit jadis une bonne dame , laquelle depuis quel- 

ques jours avoir marié sa fille , belle , jeune et 
fort délibérée, avecques un jeune homme qui n’es- 
toit moins accomply en ses perfections. Advint, 
comme est la coustume des nouvelles jeunes ma- 
riées, que ceste jeune femme alla veoir sa mère, 
soit pour luy faire paroistre par sa presence 
qu’elle n’estoit morte le lendemain de ses nopces, 
soit pour luy raconter comme elle se portoit 
en son nouveau menasge. Ceste bonne mère, 
joyeuse de la veoir tant délibérée et gaillarde , 
voulut sçavoyr ses secrets ; parquoy, après les ca- 
resses accoustumées et mille menuz et plaisans 
propos , elle luy demanda comme la traittoit son 
mary et si la nuict il faisoit bien les besongnes 
de la maison. « Il ne me traitte que trop douce- 
ment, dict elle, car quand je suis couchée auprès 
de luy, il ne me berce, et que je dorme si je veux, 
ains seulement, en me tastant, traisne ses mains 
par sus mon ventre, et puis c’est tout; encores 
.peut estre n’en seroit il rien si je ne me retour- 
nois vers luy. — Vierge Marie ! ne te fait il autre 
chose ? dict la mère ; or, m’amye , s’il te traicte 
encores en ceste façon, voicy, je te veux ap- 
prendre un secret qui peut estre luy fera chan- 
ger sa mauvaise coustume. Quand tu sentiras 
qu’il estendra ses mains sur toy pour te manier 
le ventre , il faudra que tu contrefaces la voix du 
chat et cries sans cesse : myaou ; lors, s’il te de- 
mande ; « Que voulez vous, mynette ? que voulez 
vous, mignonne ? « tu respondras : « Je veux de 
la chair en mon charnier. » Adonc il entendra 
bien que tu voudras dire, de façon que, s’il n’est 
insensible ou plus froid que la mesme glace , il 
ne faillira te caresser et rendre jouissante des 

amoureux plaisirs que les femmes reçoivent de 
leurs maris. » 

Ce conseil pleut merveilleusement à la nouvelle 
mariée, laquelle, ayant prins congé de sa mère, 
s’en retourna en sa maison. Le soir venu, elle 
se coucha près son mary, qui, selon sa coustume, 
coulant sa main par sur son ventre, commençoit 
à la taster, quand elle, memorative des secrets 
enseignemens que sa mère luy avoit donnez, se 
print par quatre ou cinq fois à crier : « Myaou! » 
Le mary, entendant ceste voix, et par icelle co- 
gnoissant le désir de sa femme , se mit en devoir 
payer ses debtes; en quoy il se monstra si bon 
créancier, et s’y employa d’une telle gaillarde fa- 
çon , qu’il ne demeura guères en arrerages. 
Neantmoins, à la fin, rompu et cassé des chaudes 
et sottes volontez de sa femme, commença à 
allentir les coups et n’estre plus si aspre en ses 
escarmouches; à raison de quoy ceste espousée 
crioit sans cesse ; « Myaou ! » Quoy voyant le 
mary, fasché de ses importunes crieries , qu’il 
ne pouvoit appaiser, print le pot à pisser, et le 
présentant à sa femme, luy dict : « Or, m’amie, 
puis que l’on ne vous peut saouler de chair, te- 
nez, voilà le pot, saoulez vous au moins de po- 
tage.» La jeune femme, entendant ces paroles, 
demeura plus muette qu’un poisson; ae sorte 
qu’elle n’eut plus la hardiesse de crier myaou, 
se contentant de là en avant de l’ordinaire que 
soit mary luy pouvoit donner. 

Ce dict , et sans autrement prendre haleine , 
il proposa son enigme , en disant : 

Enigme. 


L e lieu de ma demeure, et où iousjours j*abite 
Ainsi qu*en un palais, est si haut et si grand, 
Que Taisle des oiseaux, mesme celle du vent, 
N*ysçauroit aborder, tant soit légère et visîe. 

Le seul esprit humain seulement me visite. 

Et de tous mes secrets le plus secret comprend. 

La nature des deux par moy seul il apprend, 

Et par moy les dangers à venir il évité. 

défavorisé, avance et pousse aux grands estais 
Ceux qui me sont amis, et qui de moy font cas, 

Et laisse Vignorant croupir dedans sa fange. 

C*est pourquoy bien souvent l*erreur de ces niait 
Desguise ma grandeur d’un masque tant estrange, 
Que je paroists cela que je ne fu jamais. 

« L’enigme ne signifie autre chose que l’as- 
trologie, laquelle est mise en lieu eminent, où 
avec aisles on ne peut atteindre. « Cest enigme 
ainsi interprété, Veronicque se leva debout, 
et en ceste sorte donna commencement à sa 
fable : 

Fable IV. 

Fortunin, voulant tuer une mousche, tua son 
niaistre, de cjuoy, par une plai- 
santerie, il fut absoult. 

’ay souventefois ouy dire, excellens sei- 
gneurs, que les pechez qui se commet- 
tent insciemment ne sont tant graves 
comme les volontaires : de là provient 
que l’on pardonne plustost à rusticité , aux en- 
fans et autres semblables , qu’à ceux qui sçavent 
bien qu’ils font mal. A raison de quoy, m’estant 
escheu raconter une fable, m’est souvenu de ce 
qui advint au serviteur d’un espicier, qui tua 
son maistre en pensant tuer une mousche qui le 
faschoit. 

En la ville de Ferrare demeuroit jadis un espi- 
cier assez riche et de bonne maison , lequel avoit 
un serviteur nommé Fortunin, jeune garçon tout 
simple, nyais et de peu d’entendement. Or cest 
homme , à cause de la grande et excessive cha- 
leur qu’il faisoit lors, ne failloit jamais à dormir 
toutes les après disnées , et tandis qu’il prenoit 
son repos Fortunin ne faisoit autre chose que 
chasser les mousches qui le tourmentoient, afin 
qu’il reposast mieux à son aise. Advint qu’entre 
ces mousches estoit une grosse fort importune , 
laquelle, se souciant peu de Fortunin, s’attaquoit 
tousjours aux tempes de l’espicier, et, l’esguillon- 
nant fort asprement, ne cessoit le tourmenter et 

picquer jusques au sang ; et jaçoit que Fortunin 
mist tous ses efforts à la faire quitter sa prinse , 
il n’en peut jamais venir à bout ; car plus- il la 
chassoit , plus elle retournoit , se mettant tais- 
jours en la mesme place , qu’elle sucçoit incesr 
samment; de quoy finablement Fortunin se fat- 
chant, et voyant la téméraire présomption de 
ceste beste, délibéra la tuer. Ainsi, ceste fasebeuse 
mousche estant comme collée contre la tempe de 
cest espicier, le pauvre simple et maladvisé For- 
tunin print un gros et loura pilon de bronze, & 
d’iceluy deschargeant un pesant coup sur la teste 
à son maistre , le tua , pensant tuer la mousche ; 
de quoy s’appercevant après, et se jugeant à ceste 
occasion digne de mort , pensa se sauver et pr»' 
ticquer le proverbe qui dict qu’une bonne fuitte 
vaut mieux qu’une mauvaise attente. ToutesfoÎB, 
appellant de sa propre sentence, délibéra secret- 
tement l’ensevelir, et de faict, l’ayant mis ea un 
sac, le porta en un jardin joignant la boutique, 
où ayant à toute peine faict une petite fosse, il 
l’enterra ; puis print un grand bouc barbu et le 
jetta dedans le puys. 

L’espicier ne retournant le soir en son lo^ 
selon sa coustume, et sa femme n’en entendant 
aucunes nouvelles, eut peur de ce qu’il luy estok 
advenu, parquoy, commençeant avoir quelque 
soupçon sur son serviteur, luy demanda où estok 
son maistre; à quoy il fit responce qu’il n’en s^- 
voit rien ; au moyen de quoy, elle, triste et do- 
lente à merveilles, se print à douloir, plaindre, 
tourmenter et faire le plus éploré dueil du monde, 
et cherchant de tous costez, couroit deçà et delà, 
appellant sans cesse avec une voix cassée, ea- 

rouée et lamentable son mary ; mais c’estoit en 
vain. Lesparenset amis d’elle, advertis de tant 
tristes et fâcheuses nouvelles, allèrent au juge 
delà ville, par devant lequel ils formèrent com- 
plaincte contre le pauvre Fortunin , concluans à 
ce qu’il fiist prins et appréhendé au corps, et mis 
à la Question, affin de luy faire confesser qu’es- 
toit aevenu son maistre, pour ce qu’ils avoient 
opinion qu’il en sçavoit quelque chose, d’autant 
que toute la journée il avoit esté avec luy, et 
neantmoins nioit l’avoir veu. 

Le juge ayant faict mettre la main sur le collet 
de ce pauvre diable , et iceluy lier à la torture , 
l’interrogeoit de son maistre et où il estoit, quand, 
ne pouvans plus endurer la rigueur des tourmens 
qu’on luy faisoit souffrir, il respondit que s’il 
plaisoit à la justice le faire détacher, oue il decla- 
reroit le tout : ce qui fut faict. Adonc estant 
mené devant le juge , s’aidant d’une subtile men- 
terie , dict en ceste façon : « Monsieur, hyer en 
m’endormant, j’enten<fy un grand bruit, comme 
qui jetteroit une grosse pierre dans l’eau ; à rai- 
son de quoy, me levant en sursault, je couru vers 
le puys, dans lequel je regarday; mais y voyant 
l’eau belle, je ne m’y arrestay pas davantage, et 
ainsi que je m’en retournois, j’entendy de rechef 
un pareil bruit; parquoy je m’arrestay, n’osant 
passer plus oultre. Or je pense véritablement que 
c’estoit mon maistre, qui, voulant puiser de l’eau, 
se laissa cheoir dedans le puys; et affin que la 
vérité ne demeure douteuse , ains que du soup- 
çon intervienne un vray et juste jugement, il faut 
aller sur les lieux ; là je descendray au puys, et 
verray ce qui y sera. » 


Fable IV. 

Le juge, voulant executer ce que Fortunin 
avoir dict, pource que l’experience est maistraisse 
des choses , et que la preuve oculaire est tous- 
jours plus certaine que toute autre , se transporta 
vers le puys, en la compagnie des officiers de 
la justice, et plusieurs gentils hommes suivis d’un 
monde infiny de peuple, assez curieux de veoir 
l’evenement de tout cecy. Ce serviteur estant 
donc , par le commandement du juge , descendu 
en ce puys, et cherchant son maistre dedans l’eau, 
y trouva le bouc qu’il y avoit jetté ; parquoy fine- 
ment et d’une façon nyaise, en criant, appella à 
haute voix sa maistresse, disant : « Madame, 
dictes moy, je vous supplie , vostre mary avoit 
il des cornes ? Je le demande pource que j’en ay 
icy trouvé un qui en a de fort grandes et longues ; 
seroit ce bien vostre mary ^ » A ces paroles , 
la bonne dame, toute honteuse, se teut, ne son- 
nant depuis un seul mot. Les assistans , esten- 
dans leur col sur la bouche du puys aflfin de con- 
templer ce mort cornu , et voyans que c’estof 
un bouc , frappans les mains l’une contre l’autre, 
pissoient quasi en leurs chausses de rire. 

Quoy voyant le prevost, et jugeant ce serviteur 
de bonne roy, l’aosoult des fins , demandes et 
conclusions de ses parties , comme innocent des 
cas à luy imposez. Et depuis jamais on n’a peu 
ouir ny vent ny voix de l’espicier, la femme 
duquel demeura avec un pied et demy de 
nez. 

Les hommes et femmes rirent assez de ce 
maistre bouc , et encores plus de la dame à la- 
quelle on demanda si son mary estoit cornu; 
mais pour ce que l’heure se passoit, et y en avoit 

encores beaucoup à discourir, Veronicque pro- 
posa son enigme en ceste manière : 

Enigme. 

J ’ay-tsté engendré de toute pourriture. 

Et de mon père mort vie et force j*ay pris. 

A peine fu-je né que peu les cheveux gris, 

Aim plus blancs que cotton, voire que neige pure. 

Je suis pourtant si gay et joyeux de nature. 

Qu’au nombre des mauvais tousjours je suis compris. 
Les rois et grands seigneurs me tiennent à mespris, 
Mais des rois et seigneurs je n’ay ny soing ny cure. 

Je n’aime que les champs, et la rusticité 
Me plàist sur toute chose en sa simplicité. 

Comme je luy agrée en ma simple simplesse. 

Et combien que mon chef, chenu et tout grison , 

Ne semble rien chercher que la terre, si est-ce 
Que ma queue est tousjours et verte et en saison. 

L’enigme raconté par Veronicque pleut à la 
compagnie , partie de laquelle entendit ce qu’il 
vouloit signifier, mais aucun ne se voulut attri- 
Imer ^honneur de l’expliquer, ains attendit qu’elle 
cnesme l’interpretast , laquelle , voyant que cha- 
cun avoit la bouche fermée , dict : « Encores 
<ju€ je sois la moindre de la trouppe, si ne lais- 
^eray-je vous déclarer mon enigme , me submet- 
tant neantmoins au jugement des plus sages. Il 
ne signifie donc autre chose que le pourreau , 

lequel n’est pas plustost né qu’il a la teste et che- 
veux blanc ; il est de mauvais suc , est hay des 
grands et aymé des bonnes gens des champs. Il 
ne demande que la terre et a tousjours la queue 
verte. » 

Cest enigme ainsi interprété, Madame enjoignit 
au seigneur Bernard Capel les faire participantes 
de quelc’une de ses fables, usant ainsi toutesfois 
de la brefveté requise à ceste nuictée; lequel, 
mettant soubs le pied tout autre penser, com- 
mença à dire ainsi : 


Fable V. 

Vilio tue un larron qui s*estoit mis en 
embusche pour le tuer. 

e très-fameux et renommé poete dict 

3 ue qui prend plaisir à tromper ne se 
oit douloir si un autre le trompe : j’ay 
souventefois et quasi tousjours veu que 
ceux qui veulent décevoir demeurent hnablement 
deceuz, comme il advint à un larron, qui, voulant 
occire un artizan, fut par luy occis. 

En Pistoye, ville de Toscane, assise entre 
Florence et Lucoues, demeuroit un artizan fort 
pecunieux , lequel se nommoit Vilio. Cestuy , de 
peur des larrons , faignoit estre le plus pauvre 
du pays, et , pour paroistre tel , demeuroit soli- 
taire, sans femme ny serviteur, en une meschante 
maisonnette , toutesfois garnie de toutes choses 

necessaires à l’entretien de la vie humaine. Ses 
chausses estoient tousjours rompues aux talons, 
ses souliers escullez et rapetassez de tous costez, 
et portoit un vieil saye tant ord , sale et gras , 
que du collet seulement on eust bien tiré de la 
gresse pour fournir un baudroyeur l’espace d’un 
mois. Il estoit vigilant , laborieux et assidu au 
travail , mais tant chiche et avare en sa despence 
qu’il se laissoit mourir de faim auprès de son ar- 
gent, lequel il gardoit songneusement, le laissant 
moisir en son coffre , si qu’au meilleur et plus 
friant de ses repas se contentoit d’un morceau 
de pain et de formage, d’un peu de vin et quel- 
que rave ou salade. 

Ç^elques larrons et meschans garnemens, 
estimans à bon droit cest homme avoir beaucoup 
d’escus , allèrent en une nuict , à heure qui leur 
sembloit commode, en sa maison, en intention de 
le desrober; mais ne pouvans avec leurs ferre- 
mens et autres engins ouvrir ny rompre la porte, 
et doubtans qu’à raison du bruit qu’ils faisoient 
ils n’eveillassent à leur dommage les voisins, s’i- 
maginèrent l’avoir d’une autre façon , et voicy 
comment : Ils avoieni en leur compagnie un jeune 
homme qui estoit tant familier de Vilio , que le plus 
souvent ils beuvoient et mangeoient ensemble. 
Ces gallans, luy ayans fait la bouche, prindrent un 
jrand sac et mirent dedans le plus meschant de 
eur trouppe, comme s’il eust esté mort, puis le 
irent porter par ce jeune homme en la maison 
de Vilio, lequel il pria fort affectueusement luy 
faire ceste amitié luy garder le sac jusques à ce 
qu’il le viendroit reprendre, et qu’il n’arreste^ 
roit beaucoup. 

Vilio, qui n’y pensoit aucun mal, voulant com- 
plaire à cet amy simulé, souffrit qu’il mist ce sac 
en son logis. Or ces rustres avoient conclud 
entr’eux que quand Vilio seroit endormy, celuy, 
du sac sortiroit , luy couperoit la gorge , et se 
saisiroit du plus beau et meilleur qui fust en la 
maison. Vilio, travaillant bien tard à la chan- 
delle, et, comme est la coutume des poureux et 
mal aSseurez, jettant toujours la veue ça et là, 
et tournant de fortune ses yeux vers ce sac , luy 
fust advis que ce qui estoit dedans se mouvoit. 
Au moyen de quoy, se levant de dessus sa selle , 
print un baston gros et nouailleux , et en des- 
chargea si pesant coup sur la teste à ce larron , 
qu’il l’asscmma, tellement que d’un mort fainct 
et simulé, il en fit un vray mort. Les compa- 
rons à ce larron, ayans attendu jusques au ma- 
tin, et voyans qu’il ne retournoit, en donnèrent 
la coulpe au sommeil , jugeans qu’il s’estoit en- 
dormy. .En fin , doubtant , non à cause de leur 
compagnon, mais du jour qui approchoit, re- 
tournèrent à Vilio redemander leur sac qu’ils luy 
avoient baillé en garde, lequel leur ayant rendu, 
rentra en son logis, où s’estant bien enfermé, il 
leur dit à haute voix : « Vous m’avez baillé un 
corps vif au lieu d’un mort, pour me faire peur; 
mais maintenant, pour vous faire peur, je vous 
rends un corps mort au lieu d’un vif. » Quoy en- 
tendant , les larrons demeurèrent fort estonnez , 
et ouvrans leur sac , trouvèrent que véritable- 
ment leur compagnon estoit mort, pour honorer 
la valleur duquel, après l’avoir pleuré et plainct, 
le jettèrent en la mer. Ainsi celuy qui vouloit 
tuer fut tué luy mesme. 

Le seigneur Bernard avoit mis fin à sa fable, 
au contentement de tous, quand Madame le pria 
poursuivre et reciter son enigme , lequel com- 
mença à dire ainsi : 


Enigme. 

J e n'eüz jamais de mère, et de germe ou semence 
Je ne fus onc conceu ni enfanté ça bas; 

Mais, comme si j’estois quelque neuve Pallas, 

Du cerveau de mon père au monde ay prins nais- 
sance. 

A grande peine entrois-je en ma première enfance, 
Que, fécond, jUngendray mille noiseux débats, 

Et toutesfois de moy on a faict tant de cas 
Que chacun a depuis cherché mon accointance. 

Je creu en peu de jours, et grandy tellement 

En force et en crédit que generalement 

Des grandz et des petits je me suis fait cognoisire ; 

Et combien qu’à beaucoup souvent je face tort. 

Si est-ce qu’avec moy tousjours ils veulent estre. 

Et plutost que me perdre ils choisiroient la mort. 

Plusieurs pensèrent interpréter cest enigme , 
mais ils furent deceuz, d’autant qu’ils se pre- 
noient à contre poil. Qnoy voyant le seigneur 
Capel, et que la chose tiroit en longueur, dict : 
Seigneurs, affin de ne perdre temps, je vous 
apren que mon enigme ne signifie autre chose 
que le jeu , (jui estant né du cerveau de l’homme, 
à grand peine commençoit à venir et se mons- 

trer, qu’il engendra mille débats , et neantmoins 
chacun le suit , et s’est tellement fait cognoistre, 
qu’encores que l’on perde , si est ce que l’on ne 
le peut laisser. » Geste exposition pleut à tous , 
mesmement au seigneur Anthoine Bembe, qui 
aimoit assez à jouer; et pource que la nuict s’en- 
fuioit, ains s’envoloit, Madame commanda â dame 
Claire commencer sa fable ; laquelle , levée de 
son siège, se mit en lieu plus eminent, d’autant 
qu’elle estoit petite, et dit en ceste manière : 


Fable VI. 

Lucette envoyé son fils chercher le bon jour, 
lequel rayant trouvé, retourna vers 
elle avec la quatriesme partie 
d^un thresor. 

4 

es dames , j’ay apprins des sages que la 
fortune ayde tousjours aux soigneux et 
vigilans, et rejette les craintifs et pa- 
resseux ; et qu’il ne soit ainsi , je le vous 
mqnstreray par le discours d’une petite fable , 
qui, comme je pense, vous sera de plaisir et 
contentement. 

En Cesenne , ville de la Romaigne assise près 
la rivière de Savie, demeuroit une pauvre vefve, 
mais fort femme de bien , nommée Lucette , la- 
quelle avoit un fils, le plus grand fainéant et 
lasche paillard que jamais nature créa, lequel, 
puis qu’il s’estoit une fois couché pour dormir. 



Digilized by Google 



j 64 La Xm Nuict. 

ne se levoit jamais qu’il ne fust midy, encores 
failloit il que devant qu’il sortist du lict il fust 
une grosse heure à se frotter les yeux, estendre 
les bras et les pieds , et faire tous les actes du 
plus paresseux homme de la terre , dont la pau- 
vre mère se tourmentoit le plus du monde, d’au- 
tant qu’elle esperoit ce jeune homme devoir estre 
un jour le baston de sa vieillesse. Au moyen de 
quoy, pour le rendre soigneux et vigilant , elle 
ne cessoit l’admonnester , disant ; « Mon enfant, 
l’homme diligent et advisé, et qui desire avoir 
le bon jour, se doit lever de grand matin, 
pource que la fortune aydc aux soigneux et 
eveillez, non pas aux paresseux et endormis ; par 
quoy, mon fils, si tu veux croire mon conseil, je 
m’asseure que tu trouveras le bon jour, si que tu 
en seras contant.» Lucilie, ainsi se nommoit ce 
bon gallant, qui estoit plus ignorant que la mesme 
ignorance, n’entendoit ce que vouloit dire sa 
mère , mais regardoit seulement à l’escorce , et 
non au sens des paroles, et comme s’éveillant 
d’un lourd et profond sommeil, se leva et s’en 
alla hors une des portes de la ville , où s’estant 
couché au travers le grand chemin , se mit à dor- 
mir, empeschant ceux qui alloient ou retournoient 
de leurs affaires. 

'Advint de fortune que ceste mesme nuict trois 
compaignons cesennois estoient sortis de la ville 
pour aller fouiller un thresor qu’ils avoient trouvé, 
afin d’emporter iceluy en leurs maisons, lesquels 
l’ayans descouvert et le voulans transporter en la 
ville, se heunèrent à Lucilie, qui estoit couché 
sur le chemin , non toutesfois qu’il dormist lors , 
mais bien esveillé pour trouver le bon jour, comme 

sa mère luy avoit enseigné. Auquel le premier 
des compagnons dict en passant : « Mon amy, 
Dieu vous doint le bon jour. — Dieu soit loué, 
respond Lucilie, en voilà desjà un » , entendant des 
bons jours. Le jeune homme coulpable du thre- 
sor, interprétant autrement les paroles que cestuy- 
cy luy avoit dictes , pensa qu’il parlast de luy'; ce 
qui n’est de merveilles, car il est escrit que les 
coulpables pensent tousjours qu’en toutes choses 
l’on parle d’eux. Le second passa pareillement, 
donnant le bon jour à Lucilie, lequel, s’escriant 
assez haut, dict : « Ça, de par Dieu , ça, j’en ay 
deux», entendant deux bons jours. Et le der- 
nier, passant après , le salua conîhie les autres, 
priant Dieu luy donner le bon jour; adonc Lu- 
cilie se levant tout joyeux ; « Me voilà bien , 
dict-il , je les ay tous trois , et m’est heureuse- 
ment succédé selon mon intention » ; voulant dire 
qu’il avoit trois bons jours. Les compagnons, pen- 
sans qu’il parlast d’eux, et craignans qu’il ne les 
allast accuser en justice, l’appelèrent, et, luy ayans 
recité tout le faict , l’associèrent avec eux , luy 
donnant la quatriesme partie du thresor. Lucilie, 
ayant gentiment prins sa part, alla trouver sa 
mère, à laquelle il la donna, disant: Ma mère, 

la grâce de Dieu m’a assisté, par ce qu’executant 
voz commandemens, j’ay trouvé le bon jour; 
tenez cest argent , et le serrez pour nous ayder 
à vivre, » La mère, joyeuse de ce;te bonne ad- 
venture, exhorta son filsà estre vigilant, afin qu’il 
luy advint tousjours des bons jours pareils à 
cestuy-cy. 

Madame, voyant la fable racontée par dame 
Claire estre achevée, la pria proposer son enig- 

me, affin qu’elle ne troublast l’ordre commencé. 
Adonc elle, qui ne fust jamais mal apprinse, avec 
un visage riant et d’une fort bonne grâce, dict 
ainsi : 

Enigme. 


U n vif auprès d*un mort je voy en un tombeau. 

Du mort le vifprentvie, où peu de temps ildure. 
Ce mort est profitable à l’humaine nature. 

On ne se peut passer du vif non plus que d’eau. 

Le mort est sale et vil, le vif est net et beau. 

La dame aime le mort, dont elle a soin et cure, 
D’autant qu’il purge tout, ne laissant une ordure, 
Mesme au plus sale endroit du plus sale drapeau. 

Le vif aucunesfois maintes choses dévoré; 
il nettoye et corrompt maintes autres encore, 

Et, bien qu’ilsoit sans bouche, il se plaintà tous coups. 

Quand il se mect à mal, à rien il ne regarde; 

Aussi, s’il n’a quelcun qui, curieux, le garde. 

Il pert, gaste et met tout ce que dessus dessoubs. 


«Mon enigme ne signifie autre chose que le 
feu et la cendre, que je voy au tombeau, c’est. à 
dire au foyer, où souvent ils sont ensevelis l’un 
dans l’autre. Par le vif j’enten le feu, et par le 
mort la cendre; au reste, il me semble de soy 
si aisé, qu’il ne mérité plus ample exposition. » 
Quoy entendant le seigneur Bertrand , qui estoit 
assis auprès d’elle, et que c’estoit à luy à dire 
sa fable , ne voulut attendre autre commande- 
ment; ains, d’une façon fort gaye , dict en ceste 

Fable VII. 

George capitule avec son maistre touchant son ser- 
vice; en fin, George faict convenir 
son maistre en jugement. 

usques icy ces magnifiques seigneurs et 
amoureuses dames ont tant dict qu’il ne 
reste quasi plus rien à dire ; toutesfois 
afin que je ne rompe ce bel ordre com- 
mencé , je m’efForceray à mon pouvoir vous re- 
citer une fable , laquelle , combien que elle ne 
soit ingénieuse, sera peult estre plaisante, comme 
vous entendrez. 

Pandolphe Zabarel , gentilhomme de Padoue, 
qui en son temps fut fort vaillant homme , ma- 
gnanime et bien advisé, ayant un jour affaire 
d’un serviteur et n’en pouvant trouver un à son 
gré , finablement luy tomba entre mains un mes- 
chant garnement, fin et cauteleux, lequel tou- 
tesfois sçavoit tant bien desguiser sa malice par 
un doux semblant que l’on l’eust jugé le plus 
simple homme de la terre, auquel Pandolphe de- 
manda s’il le vouloit servir. «J’en suis content , 
dict George (ainsi se nommoit ce bon frippon), 
mais ce sera à la charge que je ne m’employe- 
ray sinon à penser voz chevaux et vous accom- 
pagner ; car je ne me veux mesler d’autre chose.» 
A quoy s’accorda Pandolphe ; et allans chez les 
notaires, en passèrent contract selon les clauses 

et hypothèques par eux convenues et accordées. 

. A quelque temps de là , Pandolphe allant aux 
champs , et passant de fortune par un lieu qui 
estoit fort fangeux et malaysé, fit entrer son 
cheval en un grand fossé , duquel il ne se peut 
jamais retirer, à cause des fanges et boues dont 
il estoit plein; parquoy, craignant demeurer en 
ce bourbier, appella son George pour l’ayder 
mais ce mauvais serviteur, qui leregardoit, n’en 
voulut jamais rien faire, d’autant, disoit-il, que 
cela n’estoit porté par son obligation; et icelle 
tirant de sa gibecière , commença la lire depuis 
un bout jusques à l’autre , pour veoir si cest ar- 
ticle y estoit comprins : « Mais, luy disoit son 
maistre , encores que cela ne soit expressément 
et par mots exprès porté par ton obligation , n’es 
tu pas tenu me secourir ? Ayde moy donc, je te 
prie. — Je n’en feray rien, dict le serviteur, 
pource que je ne le sçaurois faire sans contre- 
venir à mon contract. >» Adonc Pandolphe : «Tu 
ne me veux donc pas ayder ? Mais par Dieu, pol- 
tron , si tu ne me retires de ce bourbier, je ne 
te payeray jamais ce que je te doy. — Vous me 
payerez, et si je ne vous aideray pas, dict le ser- 
viteur. Et quoy ! me penseriez vous bien tant sot 
que de faire ce que je ne doy, et ne puis sans 
encourir aux peines portées par nosîre transac- 
tion ? Ma foy, monsieur, je m’en garderay bien , 
«t deussiez vous demeurer en la place. » Telle- 
ment que , si de fortune Pandolphe n’eust esté 
secouru par les passans , c’est chose toute as- 
seurée que jamais il n’en ftist eschappé. Pan- 
dolphe estant donc sorty de ce bouroier, tran- 
sigea de nouveau avec son serviteur, qu’il fit 

obliger soubs certaines peines de l’ayder en 
tomes choses que il luy commanderoit, et ne l’a- 
bandonner jamais. 

Advint une autre fois que Pandolphe se prome- 
nant en une église avec quelques gentilshommes 
vénitiens, son serviteur, marchant tousjours à ses 
costez, se promenoit ouand et luy, ne le voulant 
abandonner. De quoy les gentils-hommes et ceux 
d’alentour rioyent assez, prenant fort grand plai- 
sir en ceste nouveauté , qui fut cause que Pan- 
dolphe, retourné en son logis, reprint aigrement 
son serviteur, luy disant qu’il avoit mal et sotte- 
ment fait de s’estre ainsi promené coste à coste 
de luy, sans avoir respect ny aucune reverence 
à luy, qui estoit son maistre, ny aux gentils- 
hommes de sa compagnie. Le serviteur, serrant 
les espaules, disoit avoir obey à ses comman- 
demens, allegant son contract. Au moyen de 
quoy, ils en refirent un autre , par lequel le 
maistre voulut que son serviteur marchast loin 
derrière luy. Alors George le suivoit loin de cent 
pas, et combien que son maistre l’appellast et fit 
signe qu’il vint parler à luy , toutesfois George ne 
vouloit aprocher davantage, craignant encourir 
la peine portée par leur contract ; par quoy 
Pandolphe, se faschant de la lascheté et sim- 
plesse de son serviteur, luy interpréta ce mot 
(loin), et que par iceluy il entendoit loin de 
trois pieds. 

Le serviteur, qui lors avoit bien entendu la 
conception de son maistre , print un baston long 
de trois pieds , et mettant un bout d’iceluy con- 
tre son estomach et l’autre contre les espaules à 
son maistre, le suivoit ainsi par la ville. Lepeu- 

pie voyant ces choses, et pensant que ce fust 
ga^ure ou que ce serviteur fust fol, s’assem- 
bloit autour d’eux , riant à gorge desployée. 
Pandolphe, qui ne s’estoit encor apperceu du oas- 
lon ^ue tenoit son serviteur, s’esbahissoit gran- 
dement pourquoy tout ce peuple le regardoit et 
rioit^insi, mais ayant congneu la cause, se co- 
lera de façon qu’il le vouloit battre. Parquoy le 
gadlant, se plaidant, s’excusoit, disant: « Mon- 
sieur, vous avez tort me vouloir outrager, par ce 
<jue je ne pense avoir failly. Et quoy! y a il pas 
contract entre nous ? Ay je pas obey à voz com- 
mandemens? Quand ay je manqué à ma pro- 
messe?. Lisez notre contract, et si trouvez que 
j’aye failly, punissez moy. » Ainsi George demeu- 
■roit tousjours vainqueur. 

Une autre fois , Pandolphe l’envoya à la bou- 
cherie achepter de la chair, et parlant ironique- 
aieiu, à la façon des maistres , luy dict : « Va, et . 
demeure un an à retourner. » Le serviteur trop 
obéissant alla en son pays, où il demeura jus- 
ques au bout de l’an. Après, retournant le pre- 
mier jour de l’an suivant, alla trouver son mais- 
tre, luy portant de la chair ; dequoy Pandolphe 
fort esbahy, par ce qu’il ne sesouvenoit plus de 
ce qu’il avoit commandé à son serviteur-, le re- 
print- beaucoup de s’estre fuy , disant : « Tu es 
venu un peu bien tard, larron de mille fourches ; 
mais , par Dieu, je te feray payer la peine comme 
tu le mérités , va , poltron , va , et ne penses 
pas ique je te donne jamais un liard. >> Le servi- 
teur respond avoir entretenu son contract, et 
selon le contenu d’iceluy obey à ses commande- 
mens. « Souvenez vous, monsieur, disoit-il, que 

quand m’avez commandé que je demeurasse un 
an sans retourner, je vous ay obey ; pourquoy 
donc ne me payerez vous ? J’avoue Dieu que si 
ferez. » Ainsi ce serviteur fit convenir son mais- 
îre en justice , lequel , après une longue proce- 
dure, il fist finabœment condamner luy payer 
les gaiges qu’il avoit promis. 

La fable du seigneur Bertrand ne despleust 
aux auditeurs , ains fut par eux louée , le priant 
proposer son enigme, lequel, ne les voulant escon- 
duire, dict ainsi : 


Enigme. 

C e guerrier indompté , hardy, victorieux, 

Et qui, tousjours vainqueur, triomphe en toute 
guerre, 

Sera d’un coustelas mort renversé par terre , 

Et son règne detruict , jadis tant glorieux. 

Après, pour un vieillard, ô cruauté des deux! 
L’homicide poison secrettement s’enserre 
Dans une couppe d’or ou d’argent ou de verre, 
Dont en fin il mourra dolent et soucieux; 

Mais U ciel pour cela n’apaisera son ire , 

Car avec un basîon , au premier de l’empire 
Peu après l’on verra rompre et briser le chef. 

Ce faict , pour oeu d’argent la fortune ennemie 
Le monde accablera, puis tous reprendront vie. 
Tant grands comme petits, pour mourir de rechef. 

Non sans grande admiration fut escouté cest 
enigme , qui , pour ressentir plus de sa prophétie 

qu’autrement. ne fut entendu d’aucun. Parquoy 
le gentii-homme dict qu’il ne signifioit autre chose 
que le jeu du tarot. Ce dit, Laurette, quiestoit 
assise auprès de luy, donna tel commencement à 
sa fable : 


Fable VIII. 

Un cousturier est condamné à vingt escus d'a- 
mende, pour, au mespris de S. Nicolas, 
avoir invoqué un Juif à 
son ayde. 

Vorme demeuroient jadis deux cousta- 
riers, l’un desquels, encor qu’il fust fort 
liche et n’eust point d’enfans, estoit le 
plus chiche vilain de la terre, et l’autre, 
qui ne vivoit qu’au jour la journée, nourriss.int 
de son labeur ordinaire sa femme et enfans, qui 
esioient en nombre , faisoit toutesfois bonne chère 
selon sa petite puissance. Cestuy cy pcrtoit une 
telle reverence à sainct Nicolas, qu’il ne com- 
mençoit jamais sa besongne ny chose quelconque 
qu'il* ne l’invoquast à son secours. A raison de 
quoy cest autre riche s'en fascha tellement que , 
soit par desdain , soit par envie, à toutes les fois 
que ce pauvre cousturier disoit : « Monsieur S. 
Nicolas me soit aydant» , l’autre s’escrioit : « Et 
David me soit en ayde ». Or ce David estoit un 
fort riche Juif qui à tous prestoit argent à usure. 
Ce Juif donc, passant souvent par devant la bou- 
ticque à ce cousturier, et entendant que il l’avoit 

en plus grande reverenceque S. Nicolas, patron 
de l’autre , pensa l’entretenir en ceste bonne opi- 
nion, et pour y parvenir, et se monstrer envers 
luy plus liberal que S. Nicolas envers ce pauvre 
homnr.e, luy bailla un jour, comme il l’invoc- 
quoit à son ayde, une grosse oye, au ventre de 
laquelle il avoit mis dix escus. Ce riche, joyeux 
d’avoir receu ce présent, alla trouver scn voisin, 
auquel monstrant son oye, exalioit son juif, 
louant sa libéralité , quand l’autre luy dict : « Tu 
te glorifies bien pour un oyson; mais j’ay telle 
esperance en sainct Nicolas, qu’au lieu d'une 
oye, il me donnera aujourd’huy un bœuf; et pour 
ce que tu n’oserois faire un morceau de bonne 
chère , et as l’argent plus en recommandation 
que ton oye, je l’acheteray si tu veux. » A quoy 
s’accordant, le riche la luy bailla pour peu de 
deniers. 

Ce pauvre homme , ayant invoqué saint Nico- 
las à son aide , selon sa bonne coustume , print 
son oye et la porta en son logis, laquelle il 
pluma et accoustra ; mais comme il lui ouvroit 
le ventre pour en tirer les entrailles, fut estonné 
qu’il trouva entre les boyaux les dix escus qui y 
estoient cachez. Au moyen de quoy, s’en saisis- 
sant , et les avoir bien nettoiez , alla au marché, 
où il acheta un fort beau et gras bœuf, et iceluy 
conduisant en sa maison , trouva de fortune son 
riche voisin , lequel , esbahy de ceste rencontre, 
luy demanda qui luy avoit donné ce bœuf ; 
« Monsieur saint Nicolas, qui s’est voulu mons- 
îrer plus liberal que ton parjure juif, me l’a 
donné», respond ce pauvre homme; ce dict, 
picquant son bœuf, continua son chemin. 

A quelque temps de là , le juif, passant par 
devant la porte de ce riche cousturier, luy de- 
manda si son oye estoit bonne : « Je ne sçay, 
respond il , pource que l’ay vendue à mon voi- 
sin. » Adonc le juif luy déclara le tout, et qu’il 
avoit mis dix escus dedans le ventre à ceste oye. 
A raison de quoy, ce riche entra en telle collère 
qu’il envoya incontinent adjoumer ce pauvre 
homme, le faisant convenir en justice, et con- 
cluant à l’encontre de luy à ce qu’il luy fist resti- 
tution de ses dix escus, d’autant, disoit il, qu’il 
ne les luy avoit vendus, ains seulement son oye ; 
mais le juge, aiant congneu la vérité du faict, ab- 
soult le pauvre cousturier et condamna le riche 
en tous ses despens, et en vingt escus d’amende 
pour avoir esté tant temeraire que preferer un 
salle maranne et infidèle juif au glorieux amy de 
Dieu sainct Nicolas. 

La gentille damoiselle avoit mis fin à sa courte 
nouvelle , quand madame luy fit signe qu’elle 
poursuivist recitant son enigme, laquelle , obéis- 
sante , dict en ceste manière : 

Enigme. 

D ’u/î père blanc et net une plus blanche fille 
Parmy les durs cailloux sans mète prend nais- 
sance, 

Et en bien peu de temps croist en telle puissance , 
Qu'elle seule nourrist toute grande famille. 

Sa maison est obscure et noire, mais gentille , 

Nette de toute ordure et chose qui offense 
Sa blanche pureté, qui onc ne se dispense 
(Ainsi que beaucoup font) de courir par la ville. 

Elle ne mange pain ny chair ny autre chose, 

Jamais dedans le Uct son beau corps ne repose, 

Et d’un manteau de lin tousjours elle est vestüo. 

Elle croist dedans l’eau, et les poissons deteste; 
Sans son aide et secours toute chose est moleste', 
C’est pour^uoy en tous lieux elle est la bienvenue. . 

Chacun print grand plaisir au récit de cest 
enigme; mais pource qu’il fut entendu par la 
plus part des auditeurs , qui dirent au’il ne si- 
gnifioit autre chose que la farine, Madame com- 
manda au seigneur Anthoine du Moulin suyvre 
son reng recitant sa fable , lequel dict ainsi : 


Fable IX, 

Philomène, estant mise en religion, devient malade,, 
et visitée par les médecins et chirurgiens,^ est- 
trouvée estre hermaphrodite. 

es gratieuses dames , les secrete dis na^ 
ture sont tant grands et innumerables, 
qu’il n’y a homme au monde qui ks: 
puisse imaginer ; et à ce propos j’ay dé- 
libéré vous raconter un cas depuis naguèresi 
advenu en ce pays. .. 

En Salerne, ville honorable et peuplée? de? 
belles femmes, estoit un bon père de. familk, 
lequel avoit une fille en la fleur de sa beauté,, et 
qui n’avoit encores attaint l’aage de dix sept ans,. 

laquelle, à raison de ses belles perfections, cstoh 
solliciue d’un monde de jeunes hommes qui la 
demandoient en mariage, qui fut cause que le 
père, craignant qu’il ne luy advint ce qu'il ne de- 
siroit, délibéra la mettre au monastère Saint 
Jory , assis en ladicte ville , non à fin de la rendi e 
religieuse professe, mais pour y estre nourrie 
avec les religieuses jusques à ce qu’il la voulust 
marier. 

Geste fille, qui Philomène estoit nommée, estant 
donc enfermée en ce couvent, fut soudain saisie 
d’ure fievre fort violante, de quoy le père ad- 
verty y envoya du commencement quelques her- 
boristes, lesquels avec longs juremens promirent 
faire en sorte qu’en bref elle recouvriroit sa santé; 
mais ils s’y travaillèrent en vain. Au moyen de 

S , le bon hom»me y envoia depuis plusieurs 
ux et excellens médecins, qui n’y firent non 
plus que les premiers , dont il estoit tant fasché 
qu’il perdoit toute contenance. Aussi ceste belle 
et gratieuse fille estoit tellement tourm.entée , tant 
à cause de ceste fievre que d’une enflure grosse 
ccmme le poing qui luy estoit venue au des- 
soubs du petit ventre, et droictement en l’ene, 

3 u’elle desesperoit, ne faisant autre chose que se 
ouloir, crier et lamenter, de façon qu’il sembloit 
que elle deust rendre l’esprit. 

Ce bon homme de père, prenant compassion 
de sa fille et craignant qu’elle n’en mourust, 
y envoya d’abord des chirurgiens expérimentez, 
lesquels aians bien veu , manié et diligemment 
considéré ceste enfleure, aucuns furent d’advis 
y applicquer d’une certaine racine cuyte et meslée 
avec de la gresse de porc , à fin d’ester la dou- 

leur et l’inflammation ; autres estoient d’opinion 
contraire, et qu’il y failloit mettre autre chose ; les 
autres qu’il n’y failloit rien mettre du tout. Fi- 
nablement, s’estant après longues disputes accor- 
dez, trouvèrent bon inciser la partie enflee, à fin 
d’en faire évacuer la matière cause de la dou- 
leur. Quoy ccnclud, un des chirurgiens, et le 
plus habille de la trouppe, en la presence de plu- 
sieurs religieuses , dames et damoiselles parentes 
de la patiente, ayans prins son rasouer en main , 
incisa doulcement et en moins d’un clein d’œil 
ceste partie enflee ; mais il n’eut pas si tost crevé 
la peau , qu’au lieu de sang ou matière corrom- 
pue et pourrie , on en vid sortir un gros membre 
viril, garny de ses deux compagnons, lequel les 
dames desiroient et n’osoient regarder qu’au 
travers la fente de leurs doigts, qu’elles tenoient 
entr’ouvers devant leurs yeux. Je ne me puis 
abstenir de rire, vous recitant la vérité pour une 
fable. Toutes ces religieuses, estonnées de ceste 
nouveauté, pleuroient de douleur, non à cause 
du mal qu’avoit enduré ceste pauvre fille, mais 
pour leur interest particulier, d’autant qu’elles 
eussent bien voulu que ce qui publicquement 
estoit apparu fust advenu en secret, pource 
qu’à leur grand regret , mais pour leur honneur 
et éviter à tout scandale , la jeune fille fut inconti- 
nant retirée de la religion , où pour leur conten- 
tement elles l’eussent volontiers retenue. Ainsi 
la playe s’estant en moins de rien refermée , ceste 
pucelle devint garçon fillete. 

Madame voyant du Moulin avoir mis fin à sa 
plaisante et ridicule fable , et que légèrement le 
temps s’escouloit , dict que par le récit de son 

enigme il devoit suivre l’ordre. Alors, le gentil 
homme , sans plus les tenir en aboy, dict ainsi : 

Enigme. 

P ource que celle là qui est ma propre mère 
Ne me veut donner esire, ains tousjoursme défait^ 
Je hay tant celuy qui m’a formé et fait. 

Que je ne le veux suivre, encor qu’il soit mon père. 

Et s’il advient qu’aucuns me contraingnent ce faire. 
Je crie , je tempeste , et fais tant que de faict 
Je m’eschappe de luy ; adoncques par effect 
Je fay à ces fascheux cognoistre ma colère. 

On ne sçauroit manger un œuf que je n’y sois , 

Je suis aveugle et sourd , et neantmoins les rois 
Ne prennent leurs repas que ne sois à leur table. 

A tous grands et petits esgallement je plais. 

Aussi de tous -en tout je me rend accostable, 

Fors des pourris, infects, corrompus et punais. 

Aucun ne pouvoit imaginer la signification de 
cest enigme recité par du Moulin, quand Catha- 
ruse dict qu’il ne signifioit autre chose que le sel, 
auquel la mère, qui est l’eau, ne veult donner 
estre, ains le desfaict; il hait le feu , qui est son 
père , et s’il advient que quelqu’un le mette de- 
dans , il pétillé et luy saulte quelque fois aux 
yeux. Geste interprétation ainsi faicte, la damoi- 
selle se teut (quelque temps; mais voiant que 
personne ne disoit mot , et attendoit qu’elle ra- 
contast sa fable , ouvrant sa belle bouche , dict 
ainsi : 

Fable X. 

César, Napolitain, est longtemps aux universités de 
Bologne, prend le degré de docteur, et 
retourné en sa maison, enfile les 
sentences, afin de mieux et 
plus à l’aise donner 
ses jugemens. 

rois choses destruisent le inonde et 
renversent tout ce que dessus dessous, 
assavoir l’argent, la haine et la faveur, 
comme aysément pourrez entendre s’il 
vous plaist m’escouter. 

Loys Mota (comme je pense qu’avez autrefois 
ouy dire) fut un homme sage, bien advisé et 
des premiers de Naples , lequel espousa la fille à 
Alexandre d’Alexandrie , citoyen napolitain , de 
laquelle il eut un seul fils, qu’il fit nommer Cé- 
sar. Cest enfant, devenu grandelet, fut mis 
soubs la puissance d’un précepteur, qui luy en- 
seigna les premières lettres , et de là envoyé à 
Bologne pour estudier en droict civil et canon , 
où il demeura assez longtemps sans beaucoup 
profiter. Le père , désireux que ce jeune homme 
se fist sçavant , luy fit achepter des livres des 
jurisconsultes et docteurs qui ont escript en l’une 
et l’autre faculté, pensant qu’il deust si bien 
profiter, qu’à son retour il feroit leçon aux plus 
fameux et renommez advocats du pays; se per- 

suadant qu’à ceste occasion il auroit beaucoup 
de parties et procès d’importance; mais le bon 
homme comptoit sans son hoste , car son fils , 
qui jouoit et hantoit compagnies, ne voyoit ja- 
mais guères que la couverture de ses livres. 
Aussi estoit il tant ignare et despourveu de bon- 
nes lettres , qu’ignorant les premiers rudimens 
légaux , n’entendoit ce qu'il lisoit , recitant néant- 
moins avec une audacieuse gravité ce qu’il avoit 
appris par cœur, mais sans ordre , et preposte- 
rément mettant la charue devant les bœufs, et 
prenant le vray pour le faux , et le faux pour le 
vray, amenoit toutes choses en doubte, faisant 
les plus sots et cornus argumens du monde. Et 
pource que les ignorans ont tousjours ce mot en 
la bouche, que les riches n’ont besoin de science, 
cestuy-cy, qui estoit riche , n’en fit pas grande 
provision. 

Toutesfois vouloit égaler sa sottise et igno- 
rance à la doctrine et bon sçavoir de ceux qui 
comme luy n’avoient perdu l’huille ne temps, si 
que, tenté d’une vaine gloire et présomption, se 
voulut faire passer docteur, et de faict se présente 
au sénat, devant lequel il fit publicque preuve 
de sa science , monstrant le noir pour le blanc et 
le verd pour le jaulne, pensant que comme il 
estoit aveugle, les autres fussent sans yeux. 
Toutesfois, de bonne fortune , soit par argent, 
faveur ou amitié, il receut le bonnet doctoral. A 
raison de quoy, accompagné d’une grande suitte 
de personnes de qualité , fut conduit en la mai- 
son de son père au son de plusieurs instrumens, 
et vestu tant magnifiquement ou’il resembloit 
plustost un ambassadeur qu’un aavocat. 


Fable X. 381 

Un jour, ce vénérable docteur se trouvant de 
loisir, fit plusieurs petits billets de papier qu’il 
enfiloit les uns avec les autres, comme's’il eust 
voulu faire une liasse de notaire, et les mettoit en 
un certain vaisseau, quand, en ces entrefaictes, 
son père vint , qui le trouvant ainsi empesché, 
luy demanda qu’il vouloit faire de ces papiers ; 
auquel il fit ceste responce : « Mon père, il est 
escrit ès livres de droict civil, que les sentences 
doivent estre nombrées entre les choses fortui- 
tes et accidentales ; or, ayant considéré ces 
mots, et ne m’estant arresté à l’escorce d’iceux, 
mais au vray sens de la loy, j’ay fortuitement et 
par hazard faict ceste liasse, où j’ay escrit et 
noté plusieurs belles sentences ; lesquelles, aydant 
Dieu , quand vous m’aurez faict president, sans 
beaucoup de peines je prononceray aux parties. 
Et bien . mon père , que vous en semble ; ay-je 
pas subtilement trouvé ce secret ? » Quoy enten- 
dant , le bon homme pensa mourir de aouleur, et 
tournant les espaules, laissa son fils en son igno- 
rance. 

Ceste fable ainsi recitée par Calharuse, au 
contentement de tous, qui y prindrent grand 

f )laisir. Madame, après que chacun eut assez 
onguement discouru sur icelle, commanda à la 
damoiselle proposer son enigme; laquelle elle 
dict ainsi : 

Enigme. 

* 

C hacun en pensera ce qu*il voudra penser, 

Je suis vieille, ridée, inconstante et légère. 

Mais toutesfois tant belle, aymable et familière, 
Qu*aucunement de moy l'on ne se peut passer. 

Si quelque curieux, désirant m’embrasser, 

Monte dessus mon corps , je m’en tien toute fière , 

Et le vas secouant d’une telle manière, 

Que plus il est sur moy, plus me veut caresser. 

Je ne me fais prier; à tous je m’^abandonne ; 

Aussi grands et petits, et bref toute personne, 

A leur contentement peuvent jouir de moy. 

Toutesfois s’il advient que mon ventre grossisse, 
J’entre en telle fureur, qu’il n’y a roc ny roy 
Qui, après ma bonté, n’espreuve ma malice. 

Ils se regardoient tous l’un l’autre, ne sça- 
chans que dire, quand Catharuse s’aperceut qu’au- 
cun ne pouvoir interpréter son enigme, et dict : 
Messieurs, pour ne vous ennuyer, et affin de 
faire place aux autres , je vous déclaré que mon 
enigme ne signifie autre chose que l’eau, comme 
cognoistrez si vous y voulez un peu prendre 
garde. » Adonc Madame , tournant ses beaux 
yeux vers le Trevisan , luy fit signe poursuivre ; 
lequel commença à dire ainsi : 

Fable XI. 

Un pauvre novice part de Cologne pour aller à 
Ferrare, et, surprins de la nuict, se cache 
en une maison, où luy advint 
ce qu'entendrez. 

es dames , la peur naist aucunes fois de 
trop grande hardiesse , et aucunes fois 
d’un courage lasche, couart et pusila- 
nime, leguel devroit seulement crain- 
dre les choses qui peuvent offenser autruy, et 
non celles qui sont à redouter. 

A ce propos , je vous veux conter un cas non 
fabuleux , ains veriiable , advenu de nostre 
temps à un pauvre novice , lequel , estant party 
de Cologne pour aller à Ferrare , passa l’abbaye 
et le Polesin de Ruigue , et , entré au territoire 
^u duché de Ferrare, poursuivit tant et si lon- 
guement son chemin , qu’il fut surprins de la 
nuict; et jaçoit que la lune fust belle et claire, 
neantmoins , ce pauvre moyne , pour estre jeune, 
seul et en pays incogneu , eut peur estre voilé et 
tué par quelques brigans, ou dévoré de quel- 
ques bestes sauvages. Au moyen de quoy, ne 
scachant où aller, se trouvant sans argent , re- 
gardànt à l’entour de soy, vid une maison assez 
esloignée des autres , en la court de laquelle il 
entra doucement sans estre veu de personne ; et 
montant au paillier (lieu à mettre le fourrage des 
bestes) par une escnelle qui estoit appuyée con- 

ire la muraille d’iceluy, s’y accommoda le mieux 
qu’il luy fui possible pour y reposer cesie nuict. 
Or à peine estoil il couche, quand voicy arriver 
un jeune homme porlant en la dextre une espee, 
et en l’autre une rondache, lequel, avoir faict 
quelques promenades ès environs , se print à 
siffler par plusieurs fois. Ce pauvre moyne, en- 
tendant ce sifflet , pensoit estre descouvert, dont 
il entra en telle frayeur, que tous les cheveux 
luy dressèrent en la teste ; et ne voyant moyen 
se sauver, se cacha plus avant dedans la paille. 
Ce pauvre moyne , estant donc en ses peines, fut 
estonné qu’il veii sortir de ce logis une belle 
jeune femme et fresche, laquelle n’estoit cou- 
verte que de sa simple chemise , et venir vers le 
aaillier, où elle ne fut plustost arrivée , que ce 
eune gendarme , qui estoit le curé du village , 
equel luy faisoit l’amour et l’entretenoit , quit- 
tant espee et rondache, courut la baiser et accol- 
1er, et elle luy, et s’estans fin.iblement culbutez 
l’un sur l’autre , le bon cure tira ce que les hom- 
mes cachent, et haussant la chemise à ceste 
dame, le mit en un trou qui estoit faict exprès 
pour le recevoir. 

Le frère, qui estoit caché au dessus d’eux et 
voyoit toutes ces choses, se asseura, pensant 
que cest homme n’estoit là venu pour luy faire 
tort, mais bien pour se donner du plaisir et bon 
temps avecques ceste jeune dame. Au moyen de 

n , s’estant faict un peu plus hardy, estendit 
ement la teste hors le paillier pour les regar- 
der faire et ouir ce qu’ils disoient; mais il s’a- 
vança tant, que la teste emporta le cul, si que, 
ne se pouvant retenir à la {.aille , il tomba tant 

lourdement sur eux qu’il se rompit presque une 
jambe. Ces deux amans, qui estoient au plus fort 
de leur calcul , et n’avoient encor jetté que la 
mise, estans sur l’article de recepte, sentans aussi 
la pesante cheute de ce moyne qui les avoit quasi 
amez, et le voiant encapuchonné et noir comme 
un beau diable, pensèrent que ce fust quelque 
fantosme nocturne , de manière que , saisis d’ex- 
tresme frayeur, à peine se peurent ils descoupler 
assez à temps pour se sauver à la fuitte , courans 
l’un deçà et l’autre delà. Finablement, le pauvre 
curé se voyant sans ses armes , et craignant par 
icelles estre descouvert si une fois elles estoient 
recogneues , s’estant aucunement asseuré, les re- 
tourna quérir, puis se retira plus viste que le pas. 

Le lendemain , voulant de grand matin chan- 
ter la messe, pour quelques occasions que je ne 
vous puis reciter, se mit sur le pas de la porte 
de l’eglise, attendant quelcun pour l’ayder à 
chanter, quand voicy arriver le pauvre novice , 
lequel , de peur d’estre trouvé en ceste maison 
et traicté assez rudement , s’estoit levé devant le 
jour; et voulant entrer en l’eglise, le prestreluy 
dict s’il avoit haste; auquel il respondit que non, 
et que ce luyseroit assez s’il pouvoit aller au ciste 
à Ferrare; etluy demandant s’il vouloit l’aider à 
dire la messe, dict qu’il en estoit content. Le curé 
voyant ce jeune homme estre vestu de noir, et 
sa robbe et capuchon gastez de paille, s’imagina 
que c’estoit le fantosme qu’ils avoient veu , par- 
quoy dict : « Frère, où avez vous couché ceste 
nuict passée? — J’ay couché, dict le moyne, le 
plus mal du monde, sur un paillier icy près , en 
une grosse maison , où ceste nuict , environ sur 

Straparole. II. 25 

la mynuict, je me suis quasi rompu une jambe, n 
Quoy entendant, le curé s’asseura de ce qu’il 
doutoit dès le commencement , ét que c’estoit luy 
qui avoit donné les frayeurs. La messe dicte, 
mena ce novice desjeuner en sa maison , auquel, 
après quelques légers propos, il fit un entier dis- 
cours de.ses amours. Et pource qu’il desiroit que 
ce jeune raoyne recitast en la presence de ceste 
bonne dame ce qu’il avoit faict et veu, le pria à 
son retour luy faire tant d’honneur prendre son 
logis chez luy, mais le moyne, adverty par songe, 
se retira par un autre chemin en sa religion. 

Le Trevisan , ayant mis fin à sa fablç , poursui- 
vit, et , recitant son enigme , dit ainsi : < 

Enigme. 

L asse d’un long repos, d’un trop oyseux loisir. 
Je vas trouver ceiuy qui soûlasse ma vie; 
Adoncques je le pren et si bien le manie 
Qu’il semble qu’il se plaise à me donner plaisir ; 

Après, pour accomplir Veffect de mon désir, 

Je me mets sur mon Uct, où de joye ravie. 
Doucement je l’estrain , et son ventre j’appuie 
Sur le mien , sans de luy me vouloir dessaisir. 

Puis remuant bien fort et branslanî par secousses, 
Entre mille plaisirs et allégresses douces 
Je savoure le fruict d’un doux contentement, 

Etjouy des douceurs de ceste douceur grande, 

Tant qu’à mon bien aimé le nerf roidement bande, 
Et que je me recrée en cest esbatement. 

«Je ne voudrois, mesdames, pour tous les 
biens du monde , avoir dict chose qui vous des- 
pleust ; et jaçoit que mon eniçme semble, offenser 
voz chastes oreilles , si n’est-il deshonneste , ains 
tant gaillard qu’il vous donne souvent tout plaisir 
et contentement; et pour le vous monstrer, je 
dy qu’il ne signifie autre chose que le luth, qui a 
tous ces effets, et lequel je pense ne donner ennuy 
à aucune de ceste belle et honneste compagnie.» 
Chacun loua grandement la subtile interprétation 
de cest enigme recité par le Trevisan , mesmes 
Madame, qui l’escouta volontiers ; laquelle, après 
que chacun se fut teu, commanda à Isabelle 
suivre, l’ordre , racontant sa fable; laquelle, ny 
sourde ny muette , dict en ceste manière : 


Fable XII. 

I 

Guillaume, roy de Bretaigne, agravé de maladie, 
faict appeller tous les médecins de la ville. 
Maistre Godefroy, sçavani homme , mais 
pauvre, luy baille trois enseignc- 
mens, par lesejuels il guérit 
et s'entretint tousjours 
depuis en bonne 
santé. 

es hommes qui se gardent des choses 
contraires , et embrassent ce qui leur 
est salubre et de proffit, sont si bien 
nez , qu’ils doivent quasi estre appdiez 
divins. Aussi par le passé on n’en a guères veu, 

et peu ou point se trouvent aujourd’huy, qui veu- 
lent se restraindre à l’observation de ce qui est 
necessaire à l’entretien de leur vie , comme fist 
un roy , lequel usant de trois remèdes que luy 
enseigna un médecin, guarit d’une forte mala- 
die, et depuis s’entretint tousjours en bonne 
santé. 

Je pense, ains je m’asseure, mes dames, que 
n’avez encore ouy parler de Guillaume, roy de 
Bretaigne, lequel de son temps n’eut son pareil, 
soit en prouesse ou courtoisie ; aussi, tandis qu’il 
a vescu, la fortune luy a tousjours esté amye et 
favorable. Je vous dy donc qu’une fois ce ver- 
tueux prince tomba malade. Toutesfois, pource 
qu’il estoit fort et robuste , ne tenoit compte se 
faire penser; de manière qu’avec le temps la 
maladie se fist tant grande et creut en telle force 
et extrémité, qu’on desesperoit de sa vie; au 
moyen dequoy, par l’advis de ses plus familiers, 
il manda quérir les médecins de la ville, lesquels, 
obeissans à son commandement , l’allèrent , tous, 
tant grands comme petits , trouver en son palais ; 
et entre autres maistre Godefroy, homme de 
bonne vie et doctrine, mais pauvre, mal vestu, 
et encor plus mal chaussé ; lequel, honteux de se 
présenter devant son prince en cest équipage, 
et se trouver entre tant de braves, riches et ma- 
gnificques hommes, se mit en un petit coin der- 
rière la porte de la chambre , et s’y tapit tant 
coyement, qu’à peine le pouvoit on veoir, escou- 
tant neantmoins fort ententivement ce que di- 
soient les autres , que le roy araisonna en ceste 
sorte : « Je vous ay faict icy assembler, mes- 
sieurs , pour avoir vostre adVis comment je me 

doy gouverner pour recouvrer ma santé et me 
délivrer de ceste maladie , qui se faict tant mais- 
tresse sur mes forces , que je prevoy qu’avec le 
temps elle me mènera au tombeau , si par vous 
n’y est remédié en telle diligence que le cas le 
requiert; regardez donc à secourir vostre prince, 
qui ne mesco^oistra les services que luy ferez 
en cest endroict. » Respondent les meaecins : 
« Sire , vostre santé n’est en notre puissance , 
mais en la main de celuy qui d’urt seul clin d’œil 
gouverne et modère toutes choses; bien nous 
efforcerons nous , en ce qui dépendra de nostre 
estât et vacation , vous donner tous les remèdes 
que penserons estre necessaires pour le recouvre- 
ment et entretien d’icelle. » 

Ce dict , s’assemblans , commencèrent à dis- 
puter de l’origine de ceste maladie , et des re- 
mèdes qui y estoient propres, chacun, comme 
est leur coustume , donnant particulièrement son 
advis, allegans Galien, Ipocrate, Avicenne, 
Esculape et autres leurs docteurs. Le roy ayant 
entendu leurs opinions, et les regardant, tourna 
de fortune les yeux vers la porte, derrière laquelle 
il vid je ne sçay quoy d’ombre , parquoy de- 
manda s’il y avoit encor quelc’un à opiner et don- 
ner son advis, auquel fut respondu que non. « Si 
me semble il, dict le roy, si je n’ay perdu la veue, 
que je voy quelcun derrière ceste porte ; qui est 
il? — Est- Homo quidam», respondit un de ces 
médecins, comme par mocquerie, ne considé- 
rant le proverbe qui dict que l’art est mocqué de 
l’art. Toutesfois cela n’empescha que le roy ne 
lefist appeller; lequel, honteux et poureux, s’a- 
procha, faisant une grande reverence au roy. 

qui , rayant faict seoir, luy demanda comme il 
avoit nom , à quoy il respondit que l’on l’appel- 
loit Godefroy ; alors le roy : « Maistre Godefroy, 
vous devez avoir entendu , par les disputes de 
ces docteurs , l’occasion qui m’a faict vous as- 
sembler tous ; c’est pourquoy me semble n’estre 
besoin résumer tout ce qui a jà esté dict. Que 
vous semble de ma maladie ? » Respond maistre 
Godefroy : « Sire , jacoit qu’à bon droict je me 
puisse dire le plus infime, indocte et moins élo- 
quent de ceste honneste compagnie , pour estre 
pauvre, peu congneu et estimé, neantmoins,pour 
obéir à vos commandemens , je m’efforceray, en 
ce qui me sera possible , vous déclarer l’origine 
de vostre mal ; puis vous donneray une reigle et 
forme par le moyen de laquelle pourrez à l’ad- 
venir vivre sain et dispost. Sçache donc vostre 
Majesté, Sire, que vostre maladie n’est mortelle, 
d’autant qu’elle n’est jdvenue par accident, mais 
par force ; et comme tost elle est venue , nous 
trouverons le moyen , avecques l’ayde de Dieu , 
la faire perdre aussi tost , et voicy comment : 
Vous ferez huict jours diette, prenant seulement 
un. peu de fleur de casse pour rafreschirle sang, 
et‘ je m’asseure que devant que la huictaine soit 
passée, vous serez tout sain et bien guary . Après, 
si desirez longuement vous maintenir en ceste 
santé , il faudra qu’observiez ces trois préceptes : 
le premier, que teniez tousjours vostre teste sei- 
che de toute humeur ; le second , gu’ayez les 
nieds chauds , et le dernier, que viviez comme 
les bestes: quoy faisant, j’ose promettre que vi- 
vrez longuement sain et gaillard. » 

. Ges choses entendues par les autres médecins. 



Fable XII. 591 

se prindrent si fort à rire, qu’ils se pensèrent 
desnouer les maschoires; et se retournans vers 
le roy, dirent : « Voilà les canons , voilà les rei- 
gles de maistre Godefroy ; voilà son estude ; ô 
les beaux remèdes! ô les belles receptes pour 
estre baillées à un tel roy I » Ainsi se gaboient 
de luy, quand le roy leur imposa silence , com- 
mandant que chacun se teust, et maistre Go- 
defroy rendist raison de ce qu’il avoit proposé. 
Lors maistre Godefroy : « Sire , ces seigneurs, 
fort expérimentez en la medecine , s’esmerveil- 
lent de ce que je vien de dire touchant votre vivre ; 
mais si avec un meur et bon jugement ils con- 
sideroient comme les maladies sont causées aux 
hommes , ne riroient peut estre comme ils font ; 
ains , attentifs , seroient aises escouter celuy qui 
par adventure (sauf leur reverence et sans me 
vanter) en sçait plus qu’eux. Ne vous esmer- 
veillez donc, Sire, de ce que j’aydict, mais 
soyez asseuré que toutes les maladies et infir- 
initez qui adviennent aux hommes naissent ou 
de trop grande chaleur, ou de trop grand froid , 
ou des superfluitez d’humeurs peccantes. A raison 
de quoy, quand l’homme, ou par lasseté ou trop 
grande chaleur, sue et est tout en eau , il se doit 
soudain essuyer, afin que ceste humeur qui est 
sortie ne rentre dans le corps et engendre une 
maladie. Après, l’homme doit toujours tenir ses 
pieds chaudement, afin que l’humidité et froi- 
dure que rend la terre ne monte à l’estomach , 
et de là au chef et engendre douleur de teste , 
indisposition d’estomacn et autres maux innumé- 
rables. Vivre comme les bestes , c’est à dire que 
l’homme doit manger viandes propres à sa com- 

plexion , comme font les bestes irraisonnables , 
lesquelles se nourrissent des choses convenables 
à leur nature. Et pour exemple , regardez le bœuf 
et le cheval : si vous leur présentez un chappon, 
un fesant , une perdrix ou telle autre viande , 
c’est chose toute asseurée qu’ils n’en mangeront 
pas , pour ce que ce n’est leur naturel ; mais si 
on leur baille du foin , de l’avoine ou de l’orge , 
qui est leur viande , ils les mangeront inconti- 
nent; aussi si vous donnez un chappon, un fe- 
sant ou quelque autre chair à un chat ou un 
chien , ils les mangeront, pource queceste viande 
leur est propre, et au contraire laisseront le 
foin , bled et avoine , d’autant qu’ils leurs sont 
contraires. Ainsi, Sire, vous userez des viandes 
convenables à vostre naturel, et propres à vostre 
complexion , quoy faisant vivrez sain et longue- 
ment. » Ce conseil pleut grandement au roy, 

3 ui, croyans maistre Godefroy, s’y arresta, et 
onnant congé à tous les autres, le retint près 
sa personne , l’ayant en grande reverence pour 
ses vertus et bonne doctrine. Et de pauvre le 
fict riche comme il meritoit. 

Isabelle ayant mis fin à sa fable , au conten- 
tement de toute l’assistence , tira de sa pochette 
un petit papier, dans lequel estoit escrit cet 
enigme, qu’elle leut d’une fort bonne grâce, 
disant ainsi : 

Enigme. 


N e vous esmeiyeillez , dames, je vous supplie, 
Si ores je vous dy ce que j’ay sur le cueur, 

Et ce que mon désir, sur ma raison vainqueur, 
Me force, me contraint , et veut que je publie. 

Et bien que mes propos, subject de ma folie , 

D'an stil bas et demis se trament sans vigueur, 

Si ne veux je pourtant, par un parler menteur, 
Donner lustre à cela que dire j*ay envie. 

Or doncques je vous dy, en pure vérité, 

Que je tombé naguère en telle adversité, 

Que moy mesmes de moy je parioy la perte , 

Si lors , pour me prester et faveur et confort, 

Ma maistresse n’eust mis dedans la fente ouverte , 
Un chose gros et grand , roide, puissant et fort. 

Les dames trouvèrent cest enigme assez sale , 
encores qu’à la vérité il ne ftist que honneste , 
comme la damoiselle leur monstra par ceste ex- 
position : « Un jeune homme qu’on menoit prison- 
nier, s’eschappa des sergens, et trouvant l’huis 
d’une maison ouvert, se sauva dedans ; après, la 
maistresse du logis vint, et mettant le verroux 
de la serrure dedans le trou , ferma la porte ; 
ainsi le sauva. » A peine avoit elle mis fin à ceste 
dernière parole quand Vincende se leva, et, pour- 
suivant, dict ainsi : 

Fable XllI. 

. i 

Pierre f homme prodigue, devient pauvre, et 
ayant trouvé un thresor, devient 
avaricieux. 


a prodigalité est un vice qui conduict 
l’homme à pire fin que l’avarice, d’au- 
tant que le prodigue consomme non 
seulement le sien, mais celuy d’autruy. 
Et devenu pauvre, est fuy d’un chacun comme 
un fol insensé et sans entendement; ou si quel- 
cun le hante, c’est pour se mocquer de luy, 
comme il advint à un nommé Pierre , lequel par 
sa jirodigalité tomba en grande misère, et de- 
puis ayant trouvé un thresor, devint fort riche 
et avaricieux. / 

En la renommée cité de Padoue demeuroit 
jadis un nommé Pierre , homme affable , gail- 
lard , accomply en toute beauté , et autant riche 
que autre de sa condition, mais si prodigue, 
qu’il donnoit à ses amis tout ce qu’il pensoit 
convenir à leur qualité; à raison de quoy, il es- 
toit tousjours suivy d’un monde de personnes , 
n’estant jamais sa table desgarnie d’hostes. Ces- 
tuy, entre ses autres folies, en fist en sa vie deux 
remarquables, dont ceste cy en fut l’une. C’est 
qu’un jour, estant pour aller à Venise monté en 

une gondole .sur la rivière de Brente , en la com- 
pagnie de quelques gentilshommes de Padoue , 
via que chacun d’eux s’exerçoit l’un à chanter, 
l’autre à jouer du luth , cestuy d’une façon et cest 
autre d’une autre. Cest homme , ne se voulant 
monstrer oysif entre eux , commença à ouvrir 
son escarcelle, et tirant son argent, faire des 
passarins, comme l’on dict, et jetter tous ses 
escus en l’eau , les uns après les autres. L’autre 
folie, qui est de plus grande importance, fut 
qu’estant en un village , et volant beaucoup de 
jeunes hommes luy faire de loing la reverence , 
afin de les mieux honorer fist mettre le feu en 
toutes les maisons de ses laboureurs et mes- 
tayers. 

Ce Pierre donc, voulant en toutes choses à luy 
possible contenter ses désirs, vivant dissolue- 
ment , sans reigle ny compas , ses richesses luy 
faillirent , comme aussi ses amis de table et au- 
tres qui le courtisoient pour le lucre; tellement 
que ce pauvre homme , qui jadis , quand il estoit 
au comble de sa plus haute félicité, nourrissoit 
les gueules fresches de plusieurs flatteurs affa- 
mez, ores qu’il meurt de faim et de soif, ne 
trouve aucun qu’il luy tende un morceau de 
pain ny un verre d’eau. Il vestoit les nuds, 
personne ne couvre sa pauvreté ; il avoit soin des 
malades , maintenant aucun ne se soucie de sa 
misère et langueur. Il caressoit et honoroit un 
chacun , et ores il est mal voulu et fuy de tous 
comme la peste ; de façon que le pauvret, estant 
parvenu à l’extremité de toute misère, nud, 
malade et vexé d’un tant cruel flux de ventre, 
qu’il rendoit le sang et presque ses boyaux , ne 

sçavoit que faire ny à quel sainct se vouer; 
toutesfois ne desesperoit , ains portant patiem- 
ment toutes ces lanceurs et misères , remercioit 
Dieu qui luy avoit donné la grâce se reco- 
gnoistre. 

Advint un jour que ce pauvre chétif, afin de 
descharger son ventre , entra en une vieille ma- 
sure toute ruinée. Et regardant de fortune con- 
tre une muraille qui tomboit de vieillesse , vid 
reluyre je ne sçay quoy en un trou qui y estoit. 
Au moyen de quoy, s’estant levé, s’approcha plus 
près , et ayant osté quelques pierres qui souste- 
noient le reste de ce meur, y trouva un grand 
pot de terre tout plein de ducats , dont il se 
saisit , et l’ayant porté en sa maison , qu’il com- 
mença peu à peu à remeubler, vivoit honneste- 
ment et de mesnage. Ses premiers amis et com- 
pagnons de son bonheur, qui le courtisoient pen- 
dant qu’il estoit riche , s’apercevans qu’il s’estoit 
remplumé , pensèrent le trouver prodigue comme 
au commencement, de manière quel’mlansveoir, 
commencèrent à l’embrasser, flatter et caresser, 
en esperance de le manger encores et vivre à ses 
despens; mais il leur advint autrement qu’ils ne 
pensoient , pour autant qu’ils le trouvèrent tout 
changé, ne despendant plus follement le sien en 
banquets, festins et presens, ains vivant es- 
charcement et de mesnage. Qui fut cause qu’ils 
luy demandèrent comme il estoit devenu si riche 
en peu de temps. A quoy il fit responce que 
s’ils vouloient s’enrichir comme luy, il failloit 
que premièrement ils vuidassent le sang de leur 
ventre, ainsi qu’il avoitfaict, voulant dire qu’il 
avoit respandu son sang devant qu’il eust trouvé 

le trésor ; quoy entendans ses amis de table , et 
qu’il n’y avoit plus d’acquest avecques luy, le 
laissèrent là et s’en allèrent. 

La fable pleut à tous , pource qu’apertement 
elle signifioit que les amis ne se doivent seule- 
ment esprouver en choses prospères, mais ad- 
verses, et que toute extrémité est vicieuse. Ces 
choses ainsi passées , et chacun faisant silence , 
Madame commanda à la damoiselle raconter son 
enigme , laquelle , d’une fort joyeuse grâce , dict 
ainsi ; 


Enigme. 

J ’ay îantost veu quelcm maniant doulcement 
Je nesçay quoy de creux, couvert dJun poil volage, 
Et mettre au oeau milieu, qu’il ouvrait assez large, 
Un chose gros, nerveux et tendu roidement. 

La dame s’escrioit : F aides tout bellement; 

Mon Dieu ! il n’est pas bien , vousgastez tout l’ouvrage , 
Quand pour luy obéir et plaire davantage , 

L’ostoit, mais remettait aussi soudainement. 

Ils ont esté long temps ensemble en cest affaire; 
Toutefois peu à peu ils ont sceu si bien faire , 
Qu’enfin ils sont venus au bout de leurs desseins. 

Je ne sçay qu’ils faisaient , neantmoins je me double 
Que l’homme endurait fort et travaillait des reins; 
Aussi, quand ce fut faict , il suoit goutte à goutte. 


Cest enigme fut jugé assez malaisé , au moyen 


Digitized by Google 


î98 La Xlll Nuict. 

de quoy, la damoiselle l’exposa en ceste ma- 
nière ; « Un homme manioit un bas de chausses, 
qui est creux et velu d’un petit poil ou cotton , 
et l’ouvrant assez large, mettoit son pied dedans, 
lec^uel estoit gros, nerveux çt tendu. Sa femme, 
qui voioit qu’il ne se chaussoit pas bien , s’es- 
crioit qu’il fist tout bellement , pource qu’il gas- 
toit tout; au moyen de quoy, il retiroit la 
chausse, puis la remettoit d’une autre façon. 
Finableraent, après avoir long temps demeuré 
en ces peines , il s’est chaussé. » L’exposition de 
ce difficile enigme fut trouvée belle , et n’y eut 
personne qui ne la louast grandement. Mais pour 
ce que la rousoyante aurore commençoit à pa- 
roistre , et amenoit quand et elle le premier jour 
de caresme. Madame, se tournant vers l’honora- 
ble compagnie avec un: visage ouvert et face 
riante, dict ainsi: «Sçachez, magnifiques sei- 
gneurs et amoureuses dames, que nous voicy 
entrez bien avant en caresme; aussi n’oit on 
maintenant de toutes parts que le son des cloches, 
nous invitant aux sainctes prédications, et faire 
pœnitence de noz pechez. C’est pourquoy me 
semble honneste et raisonnable oublier en ces 
saincts jours tout autre plaisir, pour penser au 
salut de noz âmes. » Les hommes et femmes, qui 
ne desiroyent autre chose , furent fort contens , 
approuvans grandement le bon advis de Ma- 
dame, laquelle, sans faire allumer aucuns flam- 
beaux (parce qu’il estoit desjà jour) commanda 
que chacun s’allast reposer, et qu’aucun de la 
trouppe n’eust à retourner au lieu accous- 
tumé, si premièrement elle ne le mandoit. 
Lors les gentils-hommes, ayans prins congé d’elle 

et des damoiselles, les laissant en la paix et 

f jarde de Dieu, s’en allèrent chacun en son 
ogis. 


FIN DK LA TREIZIESME ET DERNIÈRE NUICT. 

